
1. 


Vérttnya. 


Midőn  az  ajtó  küszöbéről  a  konyhába  tekintek, 
oly  jelenet  mutatkozott  előttem,  mely  nem  igen 
volt  képes  tünedező  bátorságomat  visszatéríteni  s 
tökéletesen  megfelelt  azon  eszméknek,  miket  ily  el- 
hagyatott romok  felől  magunknak  rendesen  kép- 
zelni szoktunk  ;  még  csak  a  vihar  sem  hiányzott, 
mely  ily  alkalommal  nemcsak  regényekben,  hanem 
a  közönséges  életben  sem  szokott  elmaradni. 

A  konyha  tűzhelye  egészen  le  volt  rombolva, 
csak  a  katlan  belső  kormos  része  állott  még;  ennek 
üregében  tűz  lobogott,  mely  azonban  csak  nagyon 
kétes  világosságot  terjeszthete,  mivel  a  sűrű  füst 
által  folyvást  elhomályosítatott,  melyet  a  nehéz  le- 
vegő és  sűrűen  szakadó  zápor  nem  engedett  a  ké- 
ményen elég  gyorsan  ki  nyomul  ni.  A  katlan  fölött 
kiálló  vasrúd  végéről  horp adózott  bogrács  függött, 
melynek  nem  rósz  illatot  terjesztő  tartalmát  gon- 
dosan kevergeté  egy  rongyokba  burkolt  vén  asz- 
szony,  ölében  félig  meztelen  gyermeket  tartva,  kiben 
azonnal  a  padláson  egykor  már  látottra  ismertem. 
Mellette  fölserdült  s  mintegy    tizenhárom   évesnek 

Nagy  :  Magyar  titkok.  11.  1 


látszó  lány  hevert,  könyökére  támaszkodva  s  mé- 
lyen besüppedt  szemeit  merően  a  lángokra  füg- 
gesztve, mintha  legfeszültebb  figyelemmel  vizsgálná 
azoknak  gyorsan  változó  alakulásait,  miknek  gyer- 
mekek és  bárgyú  ügyefogyottak  legkalandosb  jelen- 
tőséget szoktak  tulajdonítani.  Testét  csak  épen  mel- 
lőzhetlen  szükségig  fődé  néhány  ponyvadarab  s 
arcza  oly  félreismerhetlen  bélyegét  visel é  a  bűn 
minden  nemének,  hogy  szemeim  undorral  borzad- 
tak róla  vissza.  Jelenlétemet  egyik  sem  látszott 
észrevenni. 

Jobbról  s  balról  a  szobákban  szinte  tűz  égett, 
de  a  sűrű  dohányozás  és  tűznek  füstje  miatt  a  ben- 
nök  tartózkodó  alakokat  nem  igen  lehete  egymástól 
megkülönböztetni ;  a  kiható  zsibongás  azonban 
eléggé  világosan  tanusítá,  hogy  számos  éjjeli  ven- 
dége van  e  pillanatban  az  elhagyatott  csárdának, 
melyre  e  név  most  nem  igen  látszott  illeni. 

Vezetőm  bal  karomat  érinté  s  balra  fordult  ve- 
lem ;  ezen  érintésre  borzadás  futa  végig  tagjaimat 
s  nem  csekély  megerőltetésembe  került,  hogy  a 
küszöbről  vissza  nem  rohantam  a  sötét  éjszakába. 
Ekkor  azonban  bagoly  huhogása  hangzott  meglehe- 
tősen közelről  háromszor,  mit  rögtön  tompa  s  távol- 
ból jőni  hallatszott  ugatás  követett.  Nem  vagyok 
egészen  elhagyatva,  gondolám  s  vonakodás  nélkül 
követem  vezetőmet,  ámbár  nem  tagadhatám,  hogy 
ennyi  kétségbeesett  ember  ellenében  harmadmagam- 
mal sem  lesz  könnyű  feladat,  tusát  kiállanom. 

A  baloldali  szobába  lépvén,  mintegy  nyolcz  vagy 
kilencz  férfit  pillanték  meg,   tűz    körül    heverészve 


és  sűrű  pipafüst  s  még  sűrűbb  káromlások  közt 
kártyázva.  Aljas  szenvedélyektől  szétdúlt  arczaik 
minden  vonásából  bitó  tekinte  ki,  ámbár  mind  fiata- 
lok valának  s  alig  találkozott  köztök  egy  vagy  kettő, 
ki  ötvenedik  évéhez  közelítni  látszott.  Öltözeteik 
nagyon  illettek  kétségbeesett  tekintetű  arczaikhoz. 
Oly  suhanczot  is  láték,  ki  meztelen  lábai  és  meg- 
lehetősen rongyos  és  durva  nadrága  daczára  oly 
frakkot  viselt,  melyben,  ha  tisztábban  tartja  s  tes- 
téhez illeszti,  bármely  becsületes  társaságban  is  meg- 
jelenhetett volna.  Volt  ellenben  olyan  is,  kinek  mez- 
telensége oly  szegényül  volt  födözve,  hogy  botrány 
nélkül  a  legrondább  külvárosi  sikátorban  is  alig 
mutathatta  volna  magát.  Legföltünőbb  volt  azonban 
előttem,  hogy  egy  pár  elég  súlyos  botot  kivévén, 
semmiféle  fegyvert  nem  láték  mellettök.  Úgy  lát- 
szott, hogy  e  helyen  teljes  bátorságban  hívék  ma- 
gokat, vagy  a  mit  még  valószínűbbnek  hivék,  hogy 
minden  gyanú  elhárításaért,  fegyvereiket  elrejtek, 
ámbár  ily  időben  nem  igen  tarthattak  megrohanta- 
tástól,  miután  jobb  időben  is  kényelmesb  az  alvás, 
vagy  vidám  dőzsölés,  mint  ily  mindenre  elszánt  csa- 
vargók üldözése. 

Több  pillanatig  kellé  a  küszöbön  állanunk,  míg 
a  sűrű  füst  miatt  a  játszókat  megkülönböztethettük 
s  ez  alatt  e  rövid  szaggatott  beszédek  hatottak 
füleimbe  a  csoportból  : 

—  Nem  megyünk  dolgozni  ? 

—  Menjünk  a  vastag  kalmárhoz. 

—  Nem  lehet. 
T—  Miért  nem? 


—  Szolgáját  ma  csapta  cl,  űj  embere  pedig  még 
eddig  becsületes. 

—  Legalább  az  országúton  lendíthetnénk  talán 
valamit. 

—  A  gőzhajózás  óta  silány  ott  a  kereset  nyáron 
és  vásáron  kívül. 

—  Pedig  milyen  szép  az  éjszaka! 

—  A  legjobb  kopók  is  fülükön  feküsznek  most. 

Ekkor  némi  nyugtalanság  támadt  köztök,  mit  bizo- 
nyosan váratlan  megjelenésünk  okozott ;  de  kísérőm 
egyetlen  érthetlen  szava  azonnal  annyira  lecsönde- 
síté  őket,  hogy  ismét  nyugodtan  folytaták  zajos 
munkájokat,  vagy  inkább  mulatságukat  s  vezetőm  a 
jobboldali  ajtóhoz  fordult  velem,  mondván : 

—  Itt  kell  emberünket  keresnünk. 

Növekedő  bátorsággal  követem  őt,  mert  helyze- 
temet mindinkább  megszokám,  mint  az  újoncz,  ki 
az  első  ágyúlövésre  megrezzen  s  a  huszadikat  már 
alig  méltatja  figyelemre,  ha  szíve  különben  helyén 
van  s  nem  nyúlfészekben  jött  a  világra. 

Az  első  szobában,  mely  szinte  egészen  butorzat- 
lan  volt,  mint  a  baloldali,  néhány  az  előbbiekhez 
mindenben  hasonló  férfit  s  két  asszonyt  láték  pis- 
logó tűz  körül  heverészni.  Ezek  prédán  osztoztak 
s  e  munka  annyira  leköté  egész  figyelmöket,  hogy 
sem  jelenlétünket,  sem  a  tűznek  kialváshoz  közelí- 
tését nem  vették  észre ;  ámbár  keresményök  igen 
szegényesnek  látszott  s  jobbadán  hányt-vetett  ócska 
holmiból  állott,  melyért  a  legkönyörülőbb  zsidó  is 
alig  adhatott  volna  egy  pár  rósz  forintot.  S  mégis, 
mily  zajjal  vitáztak   ezen    értéktelen  rongydarabok 

fölött,  holott  fél  napi  becsületes  munka  által  is 
többet  szerezhettek  volna,  mint  a  mennyi  most 
egynek-egynek  osztályrészül  jutott,  annyi  veszély 
és  aggság  után,  miket  mindenesetre  ki  kellé  álla- 
niok,  mielőtt  bírásukhoz  juthattak !  A  falhoz  két 
mankó  volt  támasztva,  az  egyik  férfi  bal  szemét 
pedig  tenyérnyi  zöld  tapasz  takará  el,  melyet  vitá- 
zás közben  földhöz  csapott  s  oly  egészséges  sze- 
met mutatott,  hogy  bárki  is  örömest  cserélhetett 
volna  vele.  E  jelekből  méltán  következtethetem, 
hogy  némelyek  közülök  mint  koldusok  lopják  ma- 
gokat a  házakba  s  nyomoruk  fitogatásával  szána- 
kozást  törekszenek  gerjeszteni  magok  iránt,  hogy 
ennek  palástja  alatt  annál  biztosabban  lophassanak. 
A  belső  szobából  rozzant  hegedű  keserves  hangjai 
sírtak  ki,  mik  mellett  néhány  pár  ugyancsak  dere- 
kas elszántsággal  rúgtatta  magosra  a  port,  mely 
minden  további  kilátást  elzárt  szemeim  elől.  Veze- 
tőm nyugtalankodni  látszék  s  erős  hangon  kiálta  be 
néhány  érthetlen  szót,  mire  csakhamar  hasonló  vá- 
laszt kapott.  Ezután  azonnal  szokott  alázatos  hang- 
ján szóla  hozzám  : 

—  Bocsánatot  kérek,  nagyságos  uram,  emberünk 
a  pinczében  van ;  méltóztassék  követni. 

—  Nem  híhatnád  őt  inkább  ide? 

—  Azt  megtehetném,  de  kérdés,  fogná-e  hívá- 
somat követni  ?  Reménylem,  —  tévé  hozzá  nem 
minden  gúny  nélkül,  —  hogy  fegyverzett  férfit  ve- 
zettem ide,  ki  a  félelmet  nem  ismeri. 

—  Előre  I  Követni  foglak. 

Hazudnom  kellene,  ha  mondanám,  hogy  minden 


aggáJy  nélkül  követem  vezetőmet,  de  gúnyos  szavai 
mégis  annyira  hatottak  rám,  hogy  most  már  semmi- 
esetre nem  vonultam  volna  többé  vissza,  ámbár 
helyzetemet  bizonyosan  senki  nem  fogja  kellemes- 
nek mondani. 

A  pincze  lépcsőin,  melyek  veszélyesen  ingadoz- 
tak lábaink  alatt,  csak  igen  lassan  haladhatánk  s 
erősen  a  nyirkos  falhoz  kellé  kapaszkodnunk, 
hogy  a  súly  egyént  el  ne  veszítsük.  Alant  jobbra 
kellé  fordulnunk  s  három  lépcsőn  a  pincze  üregébe 
jutottunk  Ennek  végén  tűz  égett,  melynek  füstje  a 
közeli  ablakon  az  utczára,  vagyis  inkább  szabad 
térre  nyomult ;  a  lángok  elég  világosan  engedek  a 
tárgyakat  megkülönböztetni  s  aggályom  kissé  tüne- 
dezni kezde,  midőn  látám,  hogy  kívülünk  csak  egy 
rongyos  köpenyű  férfi  van  a  pinczében,  ki  a  tűz 
mellett  guggolt  és  annak  élesztésén  kívül  semmi 
egyébre  sem  látszott  ügyelni  s  maga  Móricz,  ki  nyug- 
talan lépésekkel  méregeté  a  szűk  pinczét  és  belépé- 
sünkkor daczos  kihívó  tekintettel  állott  meg  előttem. 

Ekkor  vezetőm  hozzám  fordult,  szemeit  átható- 
lag  függeszté  arczomra  és  hidegen  szóla : 

—  Czélnál  vagyunk. 

—  Jól  van!  —  felelém  lehetőségig  közönyös  és 
biztos  hangon. 

—  Ezen  férfiúhoz  kívánt  nagyságod    vezettetni  ? 

—  Igen. 

—  Nem  csalatkozik  személyében? 

—  Nem. 

—  Én  tehát  a  rám  vállalt  kötelességet  pontosan 
teljesítem  ? 


—  Igen. 

—  Tehát  minden  jót  kívánok. 

—  Nem  fogsz  ismét  a  városba   visszakísérni  ? 

—  Arra  nem  köteleztem  magamat. 

—  Es  a  kocsi  ? 

—  Ügy  hiszem,  gyalog  sem    fog   nagyságod  el- 
fáradni. Jó  éjszakát! 

—  Ember,  ha  megcsaltál  ?  I 
Megjegyzésemre    azonban    nem    nyerek  választ, 

mert  vezetőm,  utolsó  szavai  után,  már  eltűnt  a  lép- 
csőkön s  én  —  szemközt  állék  Móriczczal,  kivel 
annyira  óhajték  találkozni  s  ki  most  gúnyos  meg- 
vetéssel mereszté  rám  tüzelő  szemeit. 

Két  bűnAs. 

Néhány  pillanatig  némán  meredeztünk  egymásra 
kölcsönösen  megszólításra  várakozva.  Móricz  arczán 
czélt  ért  boszuvágy  látszott  lángolni  s  vezetőm  gya- 
nússá lőn  előttem  és  sejteni  kezdem,  hogy  tulaj- 
donképen alkalmasint  nem  én  vezettetem  magamat 
hozzá,  hanem  ő  vitetett  inkább  engem  magához. 
Ha  e  sejtésem  nem  csalt,  úgy  valóban  igen  méltán 
lehete  félnem  a  veszélytől,  mely  életemet  is  fenye- 
gethet é,  mert  ezen  esetben  a  zsidó  bizonyosan 
szoros  szövetkezésben  állott  a  felső  szobákban  tivor- 
nyázó csavargókkal,  kiknek  nagy  száma  ellen  bátor- 
ság lett  volna  küzdést  merészlenem,  habár  oldalam- 
hoz   jutandának    is    embereim.    Azonban,    legalább 


föltcvém  magamban,  hogy  életemet  mindenesetre 
drágán  adom  el  s  előbb  mindent  megkísértek  sze- 
mélyem biztosítására,  jobbomat  tehát  oldalzsebem- 
hez emelem,  pisztolyaimat  akarván  onnan  kivonni ; 
de  a  hiúz  tekintetű  zsidó  megelőzé  mozdulatomat 
s  villámgyorsan  irányzá  mellemre,  arasznyi  távol- 
ból, kétcsövű  pisztolyát,  metsző  hangon  mondván : 

—  Egyetlen  mozdulatot  sem,  uram,  ha  élete  ked- 
ves, csak  egy  gyanús  intés  szemeivel  s  ön  örökre 
elnémul.  Mit  kivan  tőlem  ? 

Kénytelen  valék  kezemet  ismét  csöndcsen  lebo- 
csátani  s  lehetőségig  nyugalmat  tettetve,  így  szólék: 

—  S  még  kérdezheted  ? 

—  Igen,  mert  csárdai  találkozásunk  óta  nem 
adtam  önnek  okot  arra,  hogy  üldözzön.  Ön  nekem 
megigéré  akkor,  hogy  nem  fog  elárulni. 

—  Akkor  még  nem  tudtam,  hogy  gyújtogató  vagy. 

—  Micsoda? 

—  Ügy  van,  a  csárdát  te  gyujtád  meg,  Marczi 
mindent  elmondott.  De  még  többet  is  tudok.  A  tűz 
alkalmával  Marczi  pisztolyai  elvesztek  s  azok  most 
birtokomban  vannak.  Az  egyikkel  zsivány  támadott 
meg  engem  az  országúton,  a  másiknak  egyik  csöve 
ugyanazon  éjjel  szolgámat  sebesíté  meg,  a  második 
cső  pedig  Bcattini  grófnőt,  nődet  ölte  meg.  Mit 
mondasz  erre,  gyilkos? 

Móricz  megrázkódott  s  pillanatig  habozni  lát- 
szék,  de  csakhamar  visszatért  ismét  korábbi  gúnyos 
hidegsége  s  elvetemültsége  egész  valómat  megren- 
díté,  midőn  következő  nyilatkozatát  haliam  : 

—  Uram,  uram,  ön  nagyon  sokat  tud,  oly  sokat. 


hogy  ezzel  talán  egész  életére  beéri  s  többé  sem- 
mit nem  fog  tudni  és  kipuhatolni !  Tagadásra  nincs 
okom  s  nyilt  vallomást  teendek  önnek,  hogy  lát- 
hassa, mennyire  megvetem  gyáva  fenyegetődzéseit. 
A  csárdát  én  gyujtám  föl,  mert  gazdája  gyalázato- 
san megcsalt  porontya  miatt.  És  ezt  ne  csodálja 
ön,  mert  ugyan  mije  van  a  szegény  zsidónak,  ha 
pénze  nincs  ?  A  legpiszkosabb  utczakölöncz  is  gú- 
nyolva öltheti  ki  feléje  nyelvét,  a  nélkül,  hogy  azért 
valaki  megbüntetné.  Nekem  tehát  minden  áron  ismét 
pénzhez  kellé  jutnom,  mert  míg  gazdag  valék,  leg- 
czímeresb  nemes  urak  is  alázattal  hajlongtak  előt- 
tem s  ha  az  elnyomatott  zsidó  e  kéjt  egyszer  meg- 
izelíté,  akkor  oly  keservcsen  esik  neki  erről  le- 
mondania, hogy  nincs  oly  tett,  melytől  visszabor- 
zadna, ha  hiszi,  hogy  az  által  ismét  korábbi  fényes 
állapotába  juthat.  Utóbb  debreození  vásárra  siető 
«gyjk  pesti  hitsorsosomtól  megtudám,  hogy  nőm 
csábítójával  együtt  Pesten  tartózkodik  s  hogy  nagy- 
szerűen pazarolják  pénzemet.  Érti  ön  :  az  én  pén- 
zemet, bálványomat,  mindenemet,  melyért  lelkemet 
adám  el,  hogy  bősz  úf egy  ver  ül  használhassam  azt  az 
utált  keresztyének  ellen,  kik  annyi  század  óta  bün- 
tetlenül nyomják  el  Izrael  választott  népét.  Azon- 
nal Pestre  sietek  s  gondosan  nyomozám  lelkemnek 
ezen  két  mérges  férgét  és  csakugyan  rajok  is  akad- 
tam. A  törvényeket  nem  költhetém  föl  ellenök, 
mert  ugyan  ki  tehetné  ezt  szerencsés  sikerrel  pénz 
és  szépség  ellenében  ?  !  Más  utat  kellé  tehát  válasz- 
tanom. Azt  mondják,  hogy  a  zsidó  nagyobbszerű 
bűntettre  ritkán  vetemül  és  ez  igaz ;  ámde  én  nem 

tartozom  azon  gyávák  közé,  kik  elJcnálIás  nélkül 
görbcsztik  nyakukat  a  sorsnak  igájába  s  bár  ezt 
tennék  többi  rokonim  is,  mert  a  zsidónak  lelke  a 
pénz,  lélek  nélkül  pedig  csak  bűzhödt  hústömeg  a 
test.  Feleljenek  azért  azok,  kik  okai,  hogy  ezen 
kívül  egyéb  becseset  nem  ismerhetünk  a  világon. 
Én  tehát  ismeretséget  köték  az  éjnek  véres  lovag- 
jaival s  határozott  elszántságom  csakhamar  tekintélyt 
szerze  közöttük  nevemnek.  Igen,  uram,  én  támadám 
önt  meg  s  ha  akkor  megismertem  volna,  úgy  most 
bizonyosan  nem  állana  előttem  I  Ön  inasát  én  se- 
besítem meg  s  nőmet  én  lőttem  agyon ;  de  golyóim 
egyedül  csak  a  gaz  csábítónak  valának  szánva  s  oka 
nem  vagyok,  hogy  czéljokat  eltévesztek.  íme  uram, 
most  mindent  tud  ön  és  semmivé  tehetne,  ha  e 
helyet  sikerülne  elhagynia. 

—  Hogyan  ? 

—  ugy  van  I  Vagy  azt  hitte  ön,  hogy  vezetője 
engem  elárult?  Oh,  uram,  zsidó  nem  árulja  el  a 
zsidót,  hanem  jóban  s  roszban  mindig  szorosan 
összetart,  különben  nem  diadalmaskodhatnék  el- 
nyomója fölött. 

—  Ez  gyalázat. 

—  Meglehet,  de  nem  tehetek  róla  I  Öt  perez 
múlva  meg  fog  ön  halni.  Készüljön,  mert  én  csak 
testét  akarom  megölni,  hogy  magamat  kíváncsisága 
ellen  biztosíthassam. 

—  Kívánj  pénzt,  mennyit  akarsz,  váltságomul  s 
én  megesküszöm,  hogy  nem   árullak  el. 

—  Ki  annyit  látott  és  tud,  mint  ön,  az  a  királyi 
kincstár  egész  tartalmával  sem  válthatja  meg  életét. 

Ne  vesztegesse  ön  szavait,  készüljön,  két  perez  már 
elmúlt ! 

Látám,  hogy  alkudozásom  hasztalan  s  embereim 
nem  jőnek,  legalább  nem  akarám  magamat,  vágó- 
hídra terelt  marha  gyanánt,  ellenállás  nélkül  meg- 
öletni s  már  épen  torkon  akarám  ragadni  a  zsidót, 
midőn  gyors  lépések  hangzottak  a  lépcsőkről  s  e 
szók  hatottak  füleimbe: 

—  Melyik  itt  a  zsidó,  ki  nem  rég  lépett  társa- 
ságunkba s  ki  jó  pénzért  ölni  is  kész  ? 

E  hangot  ösmerém. 

—  Egy  gaz  kalandor  nyomunkban  van  s  el  akar 
bennünket  árulni,  meg  kell  őt  tehát  örökre  némí- 
tanunk. 

E  szók  után  egy  köpenybe  burkolt  férfi  lépett 
gyorsan  a  pinczébe  s  rögtön  így  szóla  a  zsidóhoz : 

—  Hej,  czimbora,  te  vagy  a  jó  késes  ? 

—  Beattini  gróf!  —  kiálték  akaratlanul,  mert  a 
köpenyes  férfi  ő  vala  s  világossá  lőn  előttem,  hogy 
számomra  keres  gyilkost.  A  reménynek  utolsó  szik- 
rája is  kihamvadt  keblemben. 

FSlkiáltásomat  pillanatnyi  csend  követé.  A  gróf 
meglepetve  látszék  s  dühös  pillantásokat  lövelt 
felém,  nem  is  figyelve  a  zsidóra.  Ez  azonban  tüs- 
tént megismeré  emberét  és  éles  gúnykaczaj  közt 
szóla : 

—  Gróf?  Ha  ha  hal  Hajdani  boltsegédem,  kit 
idegen  nyelvekben  jártassága  miatt  fogadtam  fel, 
ámbár  bizonyítványok  nélkül  került  hozzám  Zág- 
rábból. Nem  úgy  van,  Zlatár  Péter  ? 

—  Ember,    hagyd    máskorra    magánboszúdat    s 

tiszteld  bennem  azon  társaság  fejét,  melyben  jelen- 
leg állasz  s  melyet  ezen  kalandor  semmivé  akar 
tenni.  Ennek  rögtön  meg  kell  halnia. 

—  És  neked  is,  gaz  csábító,  ki  nőmmel  pénze- 
met is  elrablád  I  Hej,  Bandi !  Ne  nézd  a  tüzet, 
ide  mellém  s  mutasd  meg  bátorságodat.  Kezeidet 
úgyis  vér  pirosítja  már  s  önként  ajánlkozál,  midőn 
társat  keresek  e  munkára.  Ezen  két  embernek  meg 
kell  halnia  I 

Beattini,  vagyis  Zlatár,  tőrt  ránta  ki  botjából  s 
újai  közt  élesen  és  sajátszerű en  füttyentett,  de  a 
mennydördés  elfojtá  e  gyönge  hangot.  A  tűz  mel- 
lett guggolt  férfi,  ki  már  néhány  pillanat  előtt  föl- 
emelkedik és  fejszét  ragada  jobbjába,  most  rögtön 
hozzám  ugrott  és  dörgő  hangon  kiálta: 

—  Ha  itt  valakinek  halni  kell,  úgy  inkább  te 
halsz  meg,  zsidó,  mint  ezen  becsületes  úr,  ki  őrült 
mátkám  iránt  könyörületes  volt.  Tőrre  és  feszü- 
letre esküdtem  meg,  hogy  ezen  irgalmát  megszol- 
gálom és  hála  istennek,  hogy  oly  hamar  leróhatom 
adósságomat.  Ne  féljen,  nagyságos  uram ! 

Bandi,  a  szerencsétlen  Erzsi  boldogtalan  vőle- 
génye, széles  mellével  födözé  testemet  és  súlyos 
fejszéjét  halálos  csapásra  emelé  Móricz  ellen. 

—  Mellém,  Zlatár,  —  ordíta  dühösen  Móricz  — 
ezek  most  veszélyesebbek ;  mi  ketten  azután  majd 
külön  is  végezhetünk  egymással. 

—  Ez  már  okos  beszéd!  Kettő  kettő  ellen,  a 
tusa  egyenlő. 

Beattini  ezen  megjegyzése  után  Móricz  elsüté 
pisztolyát  s  Bandi  hörögve  terült    el    lábaim    előtt 

és  hátrahanyatló  testének  súlyával  engem  is  leüte 
Jábaimrój.  E  pillanatban  rögtön  egymásután  két 
lövés  dördült  be  a  lépcsőről  s  egyebet  semmit 
nem  hallék,  mert  esésemkor  fejemet  egy  a  földön 
heverő  téglába  ütem  és  eszméletemet  azonnal  el- 
vesztem. 

Ujabb   bonyolódás. 

Szinte  jól  esik  kissé  hinnem,  mikép  nyájas  olva- 
sóim néhány  pillanatig  azt  hivék,  hogy  a  zsiványok 
fegyverei  által  más  világra  küldettem  és  e  miatt 
mintegy  fél  másodpercéig  talán  sajnálkoztak  is  vala- 
mennyire fölöttem  ;  azonban  őszintén  meg  keli  val- 
lanom, hogy  ezen  különben  rendkívül  becses  saj- 
nálkozás nekem  ugyan  nem  sokat  használna,  ha 
csakugyan  megszűntem  volna  az  élők  közt  boly- 
gani.  Ennél  fogva  tehát  életben  maradásom  fölött 
csak  örvendeni  tudok,  még  azon  esetben  is,  ha 
néhány  jó  barátom  talán  úgy  vélekedik,  hogy  bizony 
nem  nagy  kár  lett  volna   érettem. 

E  néhány  sorból,  ha  nem  mondanám  is,  világo- 
san látni  méltóztatnak  tehát  tisztelt  olvasóim,  hogy 
még  csakugyan  élek  s  igy  csak  azt  kell  még  el- 
mondanom, hogy  mikép  maradhattam  meg  életben 
oly  iszonyú  veszélyek  közt,  miket  fönnebb  leírni 
szerencsém  vala.  A  most  következendő  körülmé- 
nyeket mind  Bertókomtól  tudám  meg,  kinek  buz- 
gólkodása  nélkül  alkalmasint  koporsómra  fektették 
volna  a  lúdtollat,  mclylyel    bizonyos  jó  barátimnak 

már  annyi  bajt  okoztam  és  fogok    még    ezentúl  is 
okozni,  ha  isten  segít  és  életben  maradok  ! 

Bertók  és  Marczi  híven  követék  utasításomat  s 
fölfegyverkezvén,  mindaddig  sarkamban  valának,  míg 
vezetőmmel,  ki,  mellesleg  legyen  mondva,  ugyancsak 
ocsmány  hinárba  vitt,  kocsiba  ültem  s  akkor  egész 
kényelemmel  a  bakon  foglaltak  helyet.  Midőn  ko- 
csink megállapodék,  hirtelen  leugrottak  s  a  közel 
árokba  lapultak,  honnan  csak  akkor  kezdenek  utá- 
nunk nyomulni,  midőn  már  oly  távolra  haladánk, 
hogy  fclfödöztetéstől  többé  nem  tarthattak.  A  csárda 
udvarában,  mindenütt  szorosan  a  falhoz  nyomulva 
követék  lépteinket  s  így  pinczébe  menetelünket  is 
azonnal  észrevevék,  valamint  azt  is,  hogy  vezetőm 
onnan  rövid  idő  múlva  nélkülem  távozott.  Ekkor 
bajt  gyanítottak  s  rögtön  a  pinczébe  nyomultak, 
melynek  utolsó  lépcsőin,  a  forduló  előtt,  állván,  a 
Móricz  s  köztem  folyt  beszédet  szórói-szóra  hal- 
lak s  már  épen  segélyemre  akarának  rohanni,  mi- 
dőn Beattini  lejött,  ki  elől  gyorsan  egy  kiálló  ma- 
gos vakablakba  nyomultak,  hol  nem  veheté  őket 
észre  boszúszomjas  ellenségem.  Miután  pisztolyu- 
kat kilövék,  azonnal  rám  rohantak  s  az  udvarra 
hurczoltak,  mi  oly  gyorsan  ment  véghez,  hogy  már 
az  udvaron  voltak  velem,  mielőtt  a  szűk  pinczében, 
a  hármas  lövés  következtében  támadott  füstfelhő 
miatt,  a  tárgyakat  meg  lehetett  volna  egymástól 
következtetni.  Az  udvarban  új  baj  érte  őket,  mert 
a  lövések  az  egész  csőcselék  népet  kicsődíték  s 
az  istállóból  is  rongyos  embercsoport  tódult  az 
udvarra ;  ezen  utóbbi  körülmény  azonban  üdvünkre 

szolgált,  mert  ezen  újabb  vendégek  c^igányok  valá- 
nak,  kiket  Bertók  azonnal  nyelvökön  szólíta  meg 
s  kik  ennél  fogva  a  zsiványok  elébe  álltak  s  míg 
őket  csendesítek  és  megnyugtatni  iparkodtak,  addig 
embereim  már  a  közel  festőgyárhoz  jutának  velem 
és  az  ajtó  melletti  csöngetyűt  derekasan  rángatták. 
Az  ajtó  csakhamar  meg  is  nyilt  és  így  minden  ve- 
szélytől mentve  valánk.  Rövid  ápoltatás  után  ismét 
magamhoz  tértem  s  oly  jól  érzem  magamat,  mintha 
legkisebb  baj  sem  történt  volna  rajtam,  minél  fogva 
a  gyármunkásokat  azonnal  ostromiám,  hogy  men- 
jenek velünk  a  csárda  megmotoz  ás  ára,  hol  bizo- 
nyosan jó  fogást  sikerülend  tennünk.  Kérelmek  és 
ígéretek  végre  legyőztek  minden  akadályt  s  tizen- 
ötödmagammal lehetőségig  fegyverkezve,  a  csárdába 
sietek,  melyet  mintegy  másfél  óra  előtt  hagytam  el. 

Ez  alatt  a  förgeteg  már  meglehetősen  eloszlott  s 
a  holdnak  sugarai  időről-időre  tiszta  fényt  vétenek 
a  földre.  Várakozásunkban  csakugyan  csalatkoztunk, 
mikép  azt  a  gyármunkások  előre  jósol ák.  A  csárda 
minden  zugát  gondosan  motoztuk  meg,  de  semmi 
gyanúsat  nem  lelhettünk;  csupán  a  meleg  hamu 
tanusítá,  hogy  itt  rövid  idő  előtt  emberek  tanyáz- 
tak. Sem  élő  ember,  sem  halottnak  nem  juthatánk 
nyomába;  úgy  látszott,  hogy  szabadulásunk  követ- 
keztében előre  sejtének  ily  motozást  és  azért  szök- 
tek meg;  még  pedig  annyira  minden  zaj  és  nyom 
nélkül,  hogy  már  magam  is  hajló  valék  hitelt  adni 
a  föld  alatti  titkos  utakról  hallott  meséknek,  mik- 
ben eddig  makacsul  kételkedtem. 

Az  éj  hátra  levő  néhány  óráját  tépelődések  közt 

töltém  a  festőgyárban.  Mi  történt  Móriczczal? 
Hová  lett  a  csalfa  sokalakú  Beattini?  Halálos  sebet 
kapott-é  a  szerencsétlen  Bandi  és  mikép  jutott  a 
puszta  csárdába? 

Ezen  kérdések  megfejtésével  fárasztám  elmémet, 
még  pedig  nem  legszerencsésb  sikerrel.  A  két  bű- 
nös sorsa  felől  semmi  bizonyost  nem  sejthetek; 
megsebesültek-é  embereim  lövései  következtében, 
vagy  meghaltak,  vagy  egymást  konczolták  föl  bősz 
dühökben,  vagy  az  általános  zavarban  szerencsé- 
sen megszabadultak  egymás  körmei  közöl  ?  Ezen 
esetek  egyike  sem  csapott  túl  a  lehetőségnek  hatá- 
rán s  mégis  mindegyik  oly  kétes  vala,  hogy  egyik- 
nek sem  adhaték  elsőséget  a  másik  fölött,  ámbár 
különben  kétségbeesett  helyzctöknél  fogva  köny- 
nyen  föl  lehcte  rólok  tenni,  hogy  az  egyiknek  ha- 
lála után  hagyá  e:l  a  másik  azon  borzasztó  helyet, 
mert  nyilvánosan  egyik  sem  árthatott  a  másiknak  s 
mégis  legnagyobb  elkeseredéssel  kelle  egymást 
gyülölniök.  Mi  a  szerencsétlen  Bandit  illeti,  ezt 
meglehetős  biztossággal  véltem  holtnak  hihetni, 
mert  a  lövés  csak  egy  lépésről  s  egyenesen  mel- 
lére irány oztatott  és  így  alkalmasint  csak  holttestét 
vivék  magokkal  a  zsiványok,  hogy  kellemetlen  nyo- 
mozásokra ne  szolgáltathasson  alkalmat.  S  mikép 
jutott  azon  bünfészekbe?  Erre  könnyű  volt  ma- 
gamnak válaszolnom,  mert  hiszen  Bertók  monda, 
hogy  czigányok  rohantak  ki  az  istálóból ;  ezek 
tehát  bizonyosan  azok  valának,  kiket  a  temető 
közelében  láttam  s  a  puszta  házat  jó  tanyának 
gondolák;  éjjel    pedig   csakhamar    megbarátkoztak 

az  oda  sereglett  csavargókkal.  Hogy  a  kétségbe- 
esett Bandi  azonnal  föltűnt  az  emberisnicrő  Móricz 
előtt,  azt  nagyon  természetesnek  találtam  s  így 
halálát,  ha  csakugyan  bekövetkezett,  alig  birám  saj- 
nálni, mert  jobb  volt,  több  gyilkosság  elkövetése 
előtt,  így  kimúlnia,  mint  utóbb  bitón  végezni  éle- 
tét. Hátha  még  megjavult  volna?  kérdi  talán  né- 
mely szelid  jellemű  olvasó.  Erre  csak  azon  erős 
hitemet  nyilvánítom,  hogy  az,  ki  tört  sziwel  s 
kétségbeesésből  lép  a  véres  bűnpályára,  nem  igen 
szokott  megjavulni,  mert  háborgó  lelkét  csak  ujabb 
s  nagyobb  bűnök  által  csöndesítheti  le. 

Reggel  szállásomra  távozám,  hol  már  a  két  sír- 
ásó várakozott  rám,  kiktől  azon  meglepő  hirt  hal- 
Iám,  mikép  azon  emberektől,  kik  Beattini  grófnő 
koporsóját  a  gyászkocsira  emelek,  hitelesen  tudták 
meg,  hogy  a  koporsó  bizonyosan  üres  volt,  mert 
gyakorlottságuknál  fogva  igen  jól  tudták,  mily  súly- 
lyal  kell  vala  a  koporsónak  birnia,  ha  holttest  lett 
volna  benne. 

E  felfödözés  által  igen  meglepettem  és  nem  tu- 
dám,  mit  kelljen  felőle  voltaképen  tartanom.  Min- 
den valószinüség  oda  látszott  mutatni,  hogy  a  sír- 
ásók igazat  szólottak  s  a  grófnő  csakugyan  nem 
temettetett  el;  de  ebből  még  nem  lehete  bizo- 
nyossággal következtetnem :  hogy  meghalt-é  tehát 
csakugyan  mégis,  vagy  nem? 

Mind  a  két  vélemény  vagy  hiedelem  mellett 
több  ok  küzdött.  A  halottvizsgáló  kiadá  hivatalos 
bizonyítványát  a  grófnő  haláláról  s  ugyan  ki  merne 
az    ily    urak    csalhatlanságában    kételkedni !    S    mi 

N«gy  :  Magyar  titkok.   U.  a 

czélja  lehetett  volna  a  sokalakú  Beattininek  egé- 
szen rendes  temetésig  vinni  szemfényvesztő  játé- 
kát? Ellenben,  nem  gondolhattam-é  méltán,  hogy 
az  elhunytnak  vélt  szép  asszonyhoz  hasonlító  ifjú 
és  hölgy,  kiket  a  gaz  csaló  társaságában  fölváltva 
láttam,  csak  ugyanazon  egy  személy,  azaz ;  Mórioz- 
nak  hűtelcn  hitvese?  Ámde,  ismétlem,  valamint 
mindezt  valószínűnek  lehete  tartanom,  úgy  egy- 
szersmind egyáltalában  nem  lelhetem  föl  a  titkos 
fonalat,  melynek  vezérlete  mellett  azon  okhoz  jut- 
hattam volna,  mely  Beattinit  ezen  rejtélyes  kalan- 
doskod ásra  birhatá,  miután  Móricz  pénze  s  a  játék- 
asztalok által,  úgy  szólván,  az  egész  világban  min- 
denütt kényelmesen  s  kevésb  veszély  közt  élhetett 
volna,  mint  Budapesten,  hol  annyira  óhajtott  ma- 
radni, hogy  meggyilkoltatásom  által  is  kész  volt 
magának  szabadabb  utat  nyitni.  Bizonyosan  vala- 
mely titkos  oknak  kellé  léteznie,  mely  őt  varázs 
hatalommal  tartóztatá;  s  kell-é  mondanom,  hogy 
ennek  kifürkészése  kandiságomat  ugyancsak  dere- 
kasan ostromlá? 

Csak  most  szabadultam  meg  oly  fenyegető  ve- 
szélytől, mely  könnyen  életembe  kerülhetett  volna 
s  ime,  már  szilárdabbul  el  valék  határozva,  mint 
valaha,  egyenesen  életem  legközelebbi  föladatául 
tűzni  ki  e  rejtélyes  kaland  további  nyomozását  s 
tökéletes  leleplezését,  ámbár  a  múlt  éji  fölindulá- 
sok és  fejem  megsértése  még  ugyanazon  nap  dél 
tájban  ágyra  terítettek. 

IV. 


Forró  láz. 


Beteg  voltam!  Csak  két  szó  ez  s  mégis  mily 
iszonyú  súlya  van !  Azt  mondják :  ki  nem  tud  imád- 
kozni, menjen  tengerre.  Bohósági  Tornyosuljanak 
bár  felhőkig  a  hullámok,  válasszák  magoknak  bár 
játékpehelyül  a  gyönge  hajót  az  ordító  viharok, 
változtassák  bár  egyetlen  kénes  tűzfolyammá  a 
levegőt  a  robogó  villámok,  az  ép  testű  s  lelkű  em- 
ber azért  mégis  ura  marad  szabad  akaratának  és 
legalább  siettetheti  vagy  késleltetheti  halálát  és  ka- 
czaghatja  az  elemek  dühét,  mely  minden  iszony ú- 
sága  daczára  sem  emelkedhetik  fölül  az  emberi 
akaraton.  Ámde  lepjen  csak  meg  a  halovány  arczú 
s  ingatag  lépésű  betegség  és  egyetlen  mozgásnak 
sem  vagyunk  többé  szabad  urai  !  A  léleknek  min- 
denható ereje  megtörik,  az  akarat  legparányibb 
kifejezése  is  elnémul  s  az  ember,  a  teremtés  e 
büszke  remeke,  haszontalan  hus-  és  csonttömeggé 
aljasul.  E  siralmas  állapotában  azután  más  gondol- 
kodik, más  cselekszik  helyette  és  ő  csak  fájdalmat 
s  kétségbeesést  érez  és  még  csak  meg  sem  tud 
halni,  mert  hiszen  az  akarat  is  elhagyá  őt,  míg 
orvosai  vagy  a  halál  nem  könyörülnek  rajta.  Vezes- 
sétek súlyos  betegnek  ágyához  a  fölfuvalkodott 
golyhót  s  bizonyosan  eszére  fog  térni  I 

És  ily  állapotba  jutottam  én!  Egyik  orvos  a 
másikat  válta  föl  mellettem,  mert  hiszen  pénzben 
nem  volt  hiány  s  így  mi  természetesb,   mint    hogy 


betegségem  hetekre  terjedt.  Testemet  kívül  belől 
fölváltva  hideggel  és  meleggel,  keserűvel  és  édes- 
sel kínozák,  véremet  lecsapol ák  és  állapotomnak 
czifránál  czifrább  görög  neveket  adtak,  miktől  a 
legegészségcsb  magyar  test  is  térítőre  juthatott 
volna. 

Azonban,  mindez  említést  sem  érdemel  ahhoz 
képest,  mit  lelkem  azon  szörnyű  napokban  szen- 
vedett. Nem  kivánom  azok  leírásával  a  nyájas  ol- 
vasó türelmét  fárasztani,  de  gyötrelmeim  egy  részét 
röviden  csakugyan  mégis  elmondom,  hogy  legalább 
némi  kis  fogalma  lehessen  borzasztó  kínaimról, 
melyek    éjjel    nappal  egyenlőn  ostromiák  elmémet. 

Alily  elhagyatva  fekvém  ágyamon,  ismétlem:  el- 
hagyatva, mert  azokat,  kik  mellettem  virasztottak, 
csak  pénz  lánczolta  ágyamhoz ;  hej  pedig  az  eny- 
hitő  részvétet  nem  lehet  ám  pénzen  megvásárlani ! 
Hajam  hideg  verejtéktől  áthatottan  száraz  s  tüzelő 
homlokomra  tapadt,  szemeim  kifejezés  nélkül  mere- 
deztek a  szoba  falaira,  ajkaim  összeszorultak  s  keb- 
lem elfogultan  és  nehezen  emelkedék. 

A  ki  rám  tekinte,  bizonyosan  azt  gondola,  hogy 
eszmélet  nélkül  küzdök  testi  bajaimmal ;  ámde  csa- 
latkoztak, kik  így  vélekedtek,  mert  szemeim  sokat, 
igen  sokat  láttak  és  füleim  sokat,  igen  sokat  hal- 
lottak ! 

Ágyam  ingadozni  kezde  alattam,  a  körülöttem 
levő  tárgyak  rendetlenül  forogtak  előttem  s  leg- 
csodásb  csoportozatokat  képeztek.  Karszékem  le- 
horgasztá  füleit,  karjaival  letörlé  magáról  a  port 
és   kifeszítvén    esernyőmet,  komolyan  lépett  emel- 

kcdÓ  ágyam  mellé,  mint  látszék,  erősen  elszántan, 
hogy  nem  fog  oldaJamtól  elmaradni ;  s  ezen  becsü- 
letesöregkarszék ezen  példátlan  hűsége  kimondhatla- 
nul  jól  esek  beteg  lelkemnek.  Íróasztalom,  örömim 
s  fájdalmaim  e  néma  tanuja,  sem  maradt  el,  ez  is 
megrázta  magát  s  réz  karikáin  előbb  ágyam  mellé 
csúszott,  azután  pedig  szinte  emelkedni  kezde,  hogy 
minden  pillanatban  kész  lehessen  az  indulásra. 
Tollam,  mely  sok  könnyű  sebet  ejte  már  s  néhány 
jóakarómat  többször  mosolyra  csiklandoztatá,  lerázá 
magáról  a  port,  hegyét  néhányszor  az  asztalhoz 
köszörűié,  azután  az  öblös  tentatartóba  tekinte,  a 
penészhártyát  vigyázva  eltávolítá  tetejéről  s  vigan 
ugrált  kezem  körül,  mindenféle  bakugrásokkal  Írásra 
akarván  kényszeríteni ;  de  lankadt  ujjaim  megtaga- 
dák  az  óhajtott  szolgálatot  s  hű  tollam,  nem  levén 
hosszas  vesztegléshez  szokva,  saját  rovására  leg- 
furcsább alakú  szarkalábakat  kezde  rajzolgatni  az 
asztalon  heverő  papírdarabokra. 

Most  csodás  alakú  férfi  lépett  szobámba  s  min- 
den köszöntés  nélkül  lebegő  karszékembe  veté 
magát,  mely  eléggé  nyikorgott  és  recsegett  ugyan, 
de  terhétől  nem  szabadulhatott  meg,  mert  ez  oly 
szilárdul  ült  benne,  mintha  valamennyi  huszárcsa- 
táinkat nyeregben  vezette  volna  győzelemre.  Ekkor 
szobám  boltozata  minden  zaj  nélkül  megnyilt  s 
ágyam,  székem  és  asztalom  levegőbe  emelkedtek, 
mi  nekem  némi  aggályt,  jókedvű  tollamnak  pedig 
nagy  örömet  okozott. 

Messze,  igen  messze  röpülénkl  Budapest  pará- 
nyi   hangyazsombékká    változott    alattunk,     melyet 

keskeny  szalag  Övezett,  melyben  alig  ismerhetek 
hatalmas  Dunánkra.  A  nagy  Balaton  csak  tányér- 
nak látszott  s  maga  a  tenger  is  csak  alföldi  mo- 
csárhoz hasonlított. 

Röpülésünk  közben  elég  időm  volt  csodálatos 
vendégemet  közelebbről  megvizsgálni.  Első  pilla- 
natra hires  politikusnak  hivém  őt,  mert  három  arcza 
volt;  mivel  azonban  mind  a  hármat  nyiltan  kimu- 
tatá,  tehát  e  véleménytől  csakhamar  ismét  eltértem. 
Egyik  arcza  öreg  és  ránczos  volt  ugyan,  de  oly 
erős  izmokkal  ellátva  s  oly  határozottan  szilárd 
kifejezésű  és  annyi  sebforradásokkal  ékeskedő, 
mintha  hazánk  múltját  akarná  jelképezni.  Középső 
arcza  oly  fölnyurgult  suhanczéhoz  hasonlíta,  ki  a 
gyermekség  saruit  már  leveté  s  az  úgynevezett 
pimaszévekbe  lépett,  mikben  rendesen  sokat  aka- 
runk, de  nem  tudjuk,  mikép  kelljen  hozzá  fognunk 
s  annál  fogva  vagy  semmit  nem  cselekszünk  vagy 
mindent  meglehetősen  fonákul  és  nevetségesen 
viszünk  véghez.  Ezen  arcz  bizonyosan  mostani 
dicső  átalakulásunkat  tünteti  elő,  gondolám  magam- 
ban s  a  harmadik  arczra  fordítám  szemeimet.  Ez 
a  szó  teljes  értelmében  férfias  kifejezésű  vala, 
minden  vonás  szilárd  elszántságra  mutatott,  min- 
den izom  erőt  tanúsított  s  a  villogó  szemeknek 
tüze  világosan  tanusítá,  hogy  ezen  lénynyel  csak- 
ugyan senki  nem  fog  büntetlenül  tréfálhatni.  Ilyen- 
nek szeretem  én  a  magyar  jövendőjét  hinni. 

Szemlémet  befejezvén,  egész  tisztelettel  szólí- 
tám  meg  csodálatos  társamat: 

—  Bocsánatot  kérek,  kihez  van  szerencsém  ? 

—  Én  az  idő  vagyok. 

—  Ezt  mindjárt  gyanítám  és  ha  szabad  kérdez- 
nem, mi  azé])2í  van  nagyságodnak  velem? 

—  Ember,  ne  használd  ellenemben  e  c^ímet, 
mert  ez  csak  arra  emlékeztet,  hogy  engem  vajmi 
sokan  pazarolnak  el. 

—  Engedelmet  kérek  — 

—  Az  nem  szükséges,  csak  jobbítsd  meg  ma- 
gad. Fogd  tolladat,  tekints  alá  és  jegyezd  föl  mind- 
azt, mit  látni   és  hallani  fogsz. 

—  De  beteg  vagyok. 

—  Tudom,  hiszen  magyar  vagy !  De  csak  fo- 
gadd parancsomat  s  gondold  meg,  hogy  minden 
bajotok  onnan  ered,  mivel  az  idő  szellemének  pa- 
rancsára nem  hallgattok. 

Az  idő  felhuzá  szemöldeit  s  oly  jelentőséggel 
pödré  bajuszát,  hogy  tollamat  azonnal  remegő  ke 
zeimbe  szorítám  és  ágyamból  letekintek  a  földre. 
Várakozásomban  eleinte  nagyon  csalatkozám,  mert 
csak  ködöt  pillanték  meg  alattam ;  ámde  a  köd 
mindinkább  oszladozott,  épen  úgy,  mint  midőn 
nemzetiségünk  és  nyelvünk  emelésére,  nemzeti 
színházunkban,  tizenkettedszer  mutatá  Itri  várát 
Döbler  ur.  Itt  azonban  nem  Itri  várát,  hanem  egé- 
szen ismeretlen  országot  lát  ék  a  köd  fátyol  ából 
kifejleni.  Bámuló  szemeim  előtt  nagy  városok,  rop- 
pant hadseregek,  fényes  fejedelmi  udvar  s  jóllétben 
úszó  emberek  milliói  mutatkoztak  s  füleimbe  erő- 
teljes magyar  hangok  nyomultak.  Boldogság  s  dicső- 
ség látszott  ezen  roppant  ország  minden  zugában 
uralkodni. 

—  Ez  volt  hajdani  hazája  a  magyarnak !  —  szóla 
érzékeny  sóhajjal  az  idő,  miből  azt  következtetem, 
hogy  ő  maga  is  magyar,  a  miben  alkalmasint  senki 
nem  fog  kételkedni,  miután  legnagyobb  tudósaink 
egyike  már  azt  is  világosan  bebizonyítá,  hogy  az 
első  ember  magyar  volt,  mi  egyébiránt  már  azon 
oknál  fogva  is  világos,  mivel  a  paradicsomban  nem 
dolgozott,  hanem  csak  buzgó  áhítattal  várta,  hogy 
szájába  röpüljön  a  napon  sült  veréb. 

Az  idő  elmondá  ezen  dicső  őseink  eredeti  or- 
száguknak nevét  s  fekvését,  történeteik  pedig  sze- 
meim előtt  peregtek  le.  Azonban,  mindezekről 
hallgatok,  mert  két  jeles  hazánkfia  nyomozza  most 
ezeket  s  így  igen  méltányos,  hogy  örömüktől  ne 
fosszam  meg  őket,  hanem  szerényen  rajok  bizzam 
mind  azok  elmondását,  miket  én  itt  könnyeden 
láttam,  ők  ellenben  iszonyú  munka  s  verejtékezés 
közt  födözendnek  föl. 

Az  idő  intett  kezével,  a  nagy  képet  köd  borítá 
el,  a  víg  magyar  zene  szomorúvá  változott,  mely- 
nek alagyás  hangjai  közé  gyakran  keringők  nyik- 
kanásai  vegyültek.  Ezután  a  köd  ismét  oszladozni 
kezde  s  végre  a  holdvilág  sugarai  kisütöttek ;  mert 
és  ezt  jól  megjegyeztetni  kérem  —  az  első  kép 
fényes  nappal,  emez  pedig  éjjel  mutatkozott. 

Sokáig  kellé  gyönge  szemeimet  erőltetnem,  míg 
a  tárgyakat  világosan  különböztethetem  meg  egy- 
mástól. Úgy  látszott,  mintha  az  előbbi  ország  egé- 
szen fenekestől  fölfordult  volna.  Itt  is  voltak  he- 
gyek és  folyamok,  de  a  hegyek  ormai  fölött  sasok 
helyett    verebek  röpdöstek  s  a  folyamokon  tömlőn 

űlő  magyar  daJiák  helyett  füstölgő  gőzösök  úsz- 
káltak, miken  oly  zagyva  nép  hemzsegett,  mintha 
vízözön  elől  gyűjtötte  volna  őket  az  isten  oda  a 
világnak  minden  fajából.  Nagy  városokat  is  láték, 
de  azok  inkább  hasonlítanak  ál  latseregi  éthez,  mint 
az  első  kép  egyjellemű  roppant  városaihoz.  Nem, 
nem,  gondolám,  ez  nem  Magyarország,  hanem 
alkalmasint  az  egész  művelt  világ  valamely  nagy- 
szerű fenyítő  gyarmata,  hová  minden  országból 
azon  emberek  szállítatnak,  kik  valami  tekintetben 
már  kárt  okoztak,  vagy  legalább  okozhatnának 
hazájoknak.  E  véleményemet  több  egyes  jelenet  is 
igazolni  látszék,  melyek  alattam  egymásután  kifej- 
lettek. 

Láték  ugyanis  egy  rózsafűzérekkel  diszesített  és 
pompásan  kivilágított  nagy  teremet,  fuladásig  tömve 
emberekkel.  E  terem  két  részre  volt  fölosztva  s 
kisebb  részében  egy  öreges  hölgy,  ki  oly  kaczérul 
volt  öltözve,  hogy  meztelenségét  is  alig  fődé  el, 
egy  lábon  állott,  míg  az  emberek  szent  elragadta- 
tásban úsztak  és  lélekzeni  is  alig  merészlettek.  Oh, 
ezek  bálványimádók,  gondolám,  következéskép  bizo- 
nyosan  nem  magyarok  ! 

Nagy  embertömeget  láték  gyülekezni,  lobogó 
zászlókkal  és  ingadozó  lábakkal.  Talán  földindulás 
miatt  tántorognak?  Oh,  nem!  Csak  leitták  mago- 
kat, mivel  hazájok  egy  részének  sorsa  fölött  kell 
tanácskozniok.  Oh,  ezek  nem  magyarok,  mert 
hiszen  Magyarország  boldog,  országokat  pedig 
nem  lehet  részeg  fővel  boldogítani ! 

Hát  azon  beesett  arczú  remegő  embert  hová  hur- 


czolják?  Oly  javítóhcíyrc,  honnan  nincs  többé  vissza- 
térés. És  ugyan  ki  szólhatna  ez  ellen,  miután  nem  ta- 
gadhatni, hogy  az  ártalmas  embert  tökéletesen  árt- 
hatlanná  kell  tenni,  valamint  a  testről  is  le  kell  azon 
tagot  metszeni,  mely  az  egészet  veszélyeztethetné. 
És  ugyan  mi  okozta  leginkább  ezen  ember  ártal- 
masságát? Az,  miszerint  sokan  azok  közöl,  kiknek 
annyi  vagyonuk  van,  hogy  minden  évben  meglehe- 
tős összeget  a  tudatlanok  fölvilágosítására  s  henyék 
dolgoztatására  fordíthatnának,  többnyire  más  helye- 
ken dőzsölnek  s  így  ezen  ember,  butaság  és  nyo- 
mor által  is  kényszerítetve,  olyasmit  követett  el, 
mire  a  törvények  a  legszigorúbb  büntetést  mond- 
ják. S  kicsoda  azon  vastag  úr,  ki  négylovas  fényes 
hintóból  nézi  a  szomorú  ünnepélyt?  Ez  oly  becsü- 
letes ember,  ki  már  háromszor  hirdetett  bukást, 
hitelezőivel  mindannyiszor  megalkudott  és  most 
roppant  vagyonnak  ura,  melyet  legnagyobb  kénye- 
lemmel s  minden  háborítatás  nélkül  élvez.  Oh, 
hiszen  ilyesmi  most  már  bizonyosan  csak  Khiná- 
ban  mehet  véghez  ;  mert  nálunk  már  legez  él  szerübb 
intézkedések  virágzanak  s  hozatnak  még  folyvást 
életbe,  melyek  minden  effélét  lehetlenségek  közé 
sorolnak. 

De  mi  ez?  Valódi  középkori  jelenet.  Számos 
szakállas  férfi  lép  be  az  ország  határán,  mindegyik 
zsákot  visz  hátán,  mely  üres  ugyan  még,  de  meg- 
telhetik. Ezeket  rongyos  asszonyok  és  mosdatlan 
gyermekek  követik.  Alkalmasint  zarándokok?  Nem, 
ezek  oly  emberek,  kik  mindenütt  otthon  érzik 
magokat,  hol  együgyű  embereket  találhatnak,  kiket 

könnyen  jégre  lehet  vezetni.  Elóször  is  pálinkát 
mérnek,  hogy  eszöktől  foszthassák  meg  az  embere- 
ket s  e  nemes  működésért  jól  megfizettetik  mago- 
kat. E  szerint  üres  zsákjok  megtelik  s  jól  megy 
dolguk,  ámbár  még  nem  élvezhetnek  annyi  sza- 
badságot, mennyi  arra  kívántatik,  hogy  minden 
vetés  nélkül  még  gazdagabban  arathassanak ;  de  ők 
e  bajon  is  tudnak  segíteni  s  kezeket  és  nyelveket 
aranyoznak  meg,  melyek  írni  és  beszélni  tudnak, 
oly  helyeken,  hol  hiedelmök  szerint,  nagy  a  be- 
folyás és  hatalom.  És  ők  csakugyan  kapnak  vala- 
micskét, mert  irva  van :  kopogtassatok  és  megnyit- 
tatik nektek ;  azokat  pedig  sárral  dobálják,  kik  ezen 
adás  és  kapás  rejtő  fátyolát  kissé  szellőztetni  me- 
részlik. És  ugyan  kicsodák  ezen  emberek,  kik  ily 
görbe  utakon  törekszenek  czélhoz  jutni  ?  Oh,  ezek 
Khinában  és  Mcsopotámiában  laknak  ugyan,  de 
különben  igen  becsületes  emberek!  ók  jótékony 
czélokra  százakat  adakoznak,  miután  iparuk  által 
ezreket  nyertek  és  ezt  nagy  kérkedéssel  kürtölik, 
mert  hiszen  a  valódi  érdem  nem  szerény  és  nem 
hallgat ;  ők  oly  könyörületes  szivüek,  hogy  sértet- 
lenül hagyják  meg  annak  életét,  kit  minden  vagyo- 
nából kiiparoztak,  sőt  még  a  koldusbotot  sem  ko- 
boztatják  el  tőle,  mert  az  öléshez  bátorság  kellene ; 
ők  nem  szeretik,  ha  az  ember  szemökre  lobbantja 
az  igazságot,  mert  hiszen  ők  sem  ragaszkodnak  az 
igazsághoz,  hanem  csak  gyalázatos  rágalmakkal 
iparkodnak  magokat  védelmezni ;  ők  írókká  is  emel- 
kednek s  lúdtoll  helyett  hizelgőleg  csóválják  a 
rókafarkat,  meddig  napfényt  kerülő  érdekeiket  nem 


lg 


támadjuk  meg  és  rögtön  macskakörmöket  fitogat- 
nak,  mihelyt  csak  annyit  bátorkodunk  is  mondani, 
hogy  ők  is  gyarló  emberek  s  hogy  köztük  is  talál- 
tatnak olyanok,  kik  teljes  mértékben  érdemesek  a 
nyilvánosság  ostorára;  ők  mindig  elnyomatás  és 
rabság  ellen  panaszkodnak,  holott  épen  ők  azok, 
kik  nyomasztó  aláirási  bilincsekben  tartják  azokat, 
kiket  uraknak  és  elnyomóiknak  gúnyolnak  s  kiknek 
vagyonából  iparuk  által  meggazdagodtak;  ők  han- 
gosan zúgolódnak  a  türelmetlenség  ellen  s  épen 
ők  azok,  kik  minden  előtt  türelmetlenül  zárkóznak 
el,  mit  a  polgárisulás  szelleme  javítani  és  változ- 
tatni kivan  —  de  ne  tovább,  ne  vesztegessük  az 
időt,  hiszen  úgyis  mindnyájan  tudjuk,  hogy  köz- 
tünk ily  emberek  nem  léteznek. 

Amott  egy  ember  hatályos  szónoklattal  védel- 
mezi ártatlanságát;  de  azok,  kikhez  oly  megható- 
iig beszél,  csak  vállat  vonítnak  és  ily  nyilatkozat- 
tal vigasztalják  őt: 

—  Tudjuk,  barátom,  jól  tudjuk,  hogy  igazat 
mondasz ;  de  hiában,  meggyőződésünket  nem  sza- 
bad követnünk  I 

Azon  pompás  épületben  sok  kövér  ember  szun- 
dikál. Ugyan  mi  a  dolguk  ?  Semmi.  Mivel  mozdít- 
ják elő  a  közjót?  Semmivel.  Kinek  adnak  bőségük- 
ből ?  Senkinek.  Kin  segítnek  bajában?  Senkin.  Mire 
gondolnak?  Semmire.  Mi  lesz  belőlök?  Semmi. 
Ki  szereti  őket?  Senki.  Semmi  és  senki!  E  két 
szó  az,  miken  kívül  semmi  egyébbel  nem  válaszol- 
hatni az  irántuk  tett  kérdésekre. 

Mért    lőtte  magát  azon  derék  fiatal  ember  főbe 

és  mért  ivott  mérget  azon  deli  fiatal  hölgy?  Mert 
szüléik  azt  hitték,  hogy  csak  az  jó  és  igaz,  mit  ők 
annak  tartanak  s  a  rossz  gyermekek  ezen  hiedelem 
alaposságát  nem  akarták  átlátni. 

Ah,  de  mi  ez  ?  Számos  férfi  ül  együtt  s  tanács- 
kozni látszanak,  még  pedig  igen  fontos  ügyről, 
mert  sokan  oly  iszonyúan  kiáltoznak  össze-vissza, 
hogy  magok  is  alig  érthetik  saját  szavaikat,  miknek 
magos  hangzatú  tartalmát  különben  sem  igen  érte- 
nék; sokan  csörömpölnek  és  sokféle  módon  zajg- 
nak,  azt  akarván  ez  által  kijelenteni,  hogy  nagy 
figyelemmel  kivánják  mind  azt  hallani,  mi  messze 
túljár  fogalmukon ;  sokan  olvasgatnak  és  rendkívül 
csodálkoznak,  hogy  azon  könyveket  némelyek  di- 
csérik, holott  azokat  ők  magok  is  megírhatták 
volna:  sokan  nagy  jelentőséggel  vizsgálgatják  a 
kecseiket  fitogtató  hölgyeket,  kik  rendkívül  örömest 
szeretnék  nagybuzgalmú  honfiakkal  megajándékozni 
a  hazát ;  sokan  kimondhatlanuj  bús  arczki fejezessél 
kandikálnak  tárczájokba  s  erősen  elhatározzák  ma- 
gokban, hogy  oly  tárgyakról  fognak  szólani,  mely- 
lyek  vigasztalóbb  állapotba  fogják  azt  ismét  helyez- 
hetni ;  sokan  azon  igen  fontos  felfödözésen  törik 
fejőket,  mely  szerint  ugyanazon  egy  kártyán  egy- 
másután legalább  hatszor  lehetne  nyerni ;  sokan 
párisi  divatképet  tártnak  kezökben  és  sokat  adná- 
nak érette,  ha  nyakkendőjöket  oly  módos  csomóba 
tudnák  bonyolítani,  mint  a  képen  látható  francia 
arszláné  vagy  sinkoráné;  sokan  igen  finom  s  nagy 
ív  papirosra  valamit  irnak,  minek  rendesen  így 
hangzik    kezdete:    « Alulírott    legmélyebb  alázatos- 


30 

Sággal  folyamodni  bátorkodik ;»  sokan  ásitnak  és 
órájokat  nézegetik,  mert  érzik,  hogy  fejők,  akarám 
mondani :  gyomruk  nagyon  üres ;  sokan  —  de  mi 
ez?  Most  rögtön  elnémul  a  nagyobb  rész  és  szét- 
oszlik. Ugyan  mit  csináltak?  Semmit.  Ezt  csak  a 
természet  szeszélyes  játékának  kell  tulajdonítani. 
Sokan  füstszagot  éreztek  s  azt  hívék,  hogy  házuk 
ég,  mely  alkalmasint  szavaik  helytelen  tüzétől  gyu- 
ladt  meg;  sokan  nyelvöket  égni  erezik,  mintha 
aranyat  olvasztanának  rajta  és  ugyan  ki  birna  ily 
érzéssel  daczolni ;  sokan  mellökre  éreznek  valamit 
nehezülni  és  többé  a  világért  sem  birnának  szó- 
lani, a  mit  épen  nem  lehet  nekik  bűnül  tulajdoní- 
tani ;  sokan  oly  magosra  erezik  magokat  emeltetve, 
hogy  fejők  szinte  szédül  bele  könnyűsége  miatt  s 
ily  iszonyú  állapotban  természetesen  kénytelenek 
elnémulni ;  sokan  oly  borzasztó  súlyt  éreznek  zse- 
beikben, hogy  csaknem  hátra  hanyatlanak,  mi  ter- 
mészetesb  tehát,  mint  hogy  haza  sietnek,  hogy  ter- 
höktől  mielőbb  megszabadulhassanak;  sokan  oly 
puha  és  kényelmes  karszékbe  érzik  magokat  helyez- 
tetve, hogy  rögtön  kimondhatlanul  édesen  elalusz- 
nak és  haza  vitetnek.  Íme,  mit  nem  tehet  a  ter- 
mészet szeszélyes  játéka!  És  ez  épen  nem  csodá- 
latos, mert  ha  a  természet  a  viharzó  tenger  hul- 
lámait rögtön  le  tudja  csöndesíteni,  ugyan  mért  ne 
birna  néhány  kiáltozót  is  elnémítani  1 

Itt  —  ott  —  amott  — 

—  Idő,  könyörülj  rajtam  1  Nem  nézhetem  a  sok 
botrányt,  nem  hallhatom  a  sok  visszaélést,  nem 
nézhetem  a  sok  fonákságot!  Inkább  kiugróm  ágyam- 

ból,  habár  porrá  zúzom  is  csontjaimat!  Egyszerre 
ennyi !  Nem,  nem,  ezt  ki  nem  állhatom  I 

Az  idő  vállat  voníta  és  gúnykaczaj  közt  szóla: 

—  Gyönge  halandó !  Hiszen  magad  is  csak  olyan 
vagy,  mint  a  többi  s  mégis  visszaborzadsz  kortár- 
said tetteitől  ?  Ilyenek  vagytok  ti,  nyomorú  por- 
fiakl  Ég  tudja,  miknek  képzelitek  magatokat  ne- 
vetséges hiuságtokban,  s  még  csak  az  igazság 
táplálékát  sem  birja  gyönge  gyomrotok  megemész- 
teni I  Ám  teljesüljön  tehát  szánakozásra  méltó  ki- 
vánságod.  Tekints  a  jövőbe  s  vigasztald  meg  lúd- 
máj-természetű  gyarló   lelkedet. 

Az  idő  ujjával  intett  s  jótékony  köd  borult  a 
siralom  gyászos  völgyére,  még  pedig  sűrű  és  fekete, 
melyhez  csak  azt  hiszem  hasonlíthatni,  mely  az 
elkárhozottak  fölött  évezredek  óta  mérgesíti  a 
levegőt. 

A  köd  ismét  oszladozott,  vig  zene  harsogott, 
diadali  ének  csengett  és  —  oly  paradicsomot 
pillanték  meg  alattam,  melyhez  képest  Maho- 
med  édene  is  annyira  eltörpül,  hogy  még  csak  az 
ecsedi  láphoz,  vagy  berettyói  kotuhoz  sem  hason- 
lítható. 

Láttam  pedig  —  —  de  isten  mentsen,  hogy  a 
jövendő  titkait  is  leleplezzem,  elég,  ha  a  mostani 
titkok  némely  legszelidcbbjeit  napfényre  deríthe- 
tem ;  különben  pedig  úgyis  csak  derék  honfitársaim- 
tól függ,  hogy  azon  fény  és  dicsőség  mind  mielőbb 
bekövetkezzék,  melyek  bámuló  szemeim  előtt  ki' 
tárultak. 

Csak  annyit  mondok  tehát,  hogy  — 


—  Uram,  kedves  jó  uram,  térjen  magához,  itt 
az  o  Yosság. 

Ezt  szolgám  monda  s  én  csodálkozva  tekintek 
rá  és  körülnéztem  magamat.  Az  időnek  nyoma 
sem  volt  látható,  asztalom  porosan  állott  szokott 
helyén,  karszékem  meg  sem  mozdult  s  tollam  ke- 
délyes henyeséggel  hevert  a  bepókhálózott  tenta- 
tartó  mellett,  mintha  valóságos  sujtásos  magyarnak 
született  volna. 

Néhány  pillanatnyi  mély  csodálkozásomat  öröm 
válta  föl,  midőn  meggy őződém,  hogy  csak  forróláz 
látatá  velem  a  sok  botrányt  és  ferdeséget,  miket 
szép  hazánkról  józan  állapotban  még  csak  képzelni 
sem  lehetne.  A  sok  szép,  fény  és  dicsőség  is  csak 
puszta  agyrém  volt  ugyan  e  szerint,  de  azok  lega- 
lább még  teljesülhetnek  idővel,  ha  magunk  is  úgy 
akarjuk  és  élünk. 

Lázas  képzeményim  csakhamar  szerencsésen  meg- 
gyógyítottak, mert  természetem  irtózott  s  féltem, 
hogy  ismét  ilyesmiket  vagy  még  szomorgóbbakat 
kellend  látnom,  ha  a  gyalázatos  forróláztól  mielőbb 
meg  nem  szabadulok. 


V. 


Ssobalány  kalandjai. 

A  fönebbi  erőszakos  roham  megtöré  a  forró - 
láz  hatalmát,  mely  eddig  fölöttem  uralkodék,  s 
eszméletem  többé  nem  hagyott  el,  ámbár  folyto- 
nos gyöngzség  miatt    még  mindig  őrzenem  kellett 

ágyamat,  pedig  isten  látja  lelkemet:  mily  örömest 
engedtem  volna  azt  ellopatni.  Meg  nem  fogha- 
tom, mikép  bírják  némelyek  életök  nagy  részét 
ágyban  henyéléssel  eltölteni,  tökéletesen  egész- 
séges állapotban,  miután  alattam  beteg  létemre  is 
úgy  égett,  mint  hatvan  éves  tiszteletbeli  esküttön 
a  különben  igen  díszes    eskütti  czím. 

Most  látám  csak,  hogy  nem  egyedül  szolgál  kö- 
rülöttem hűséges  Bertókom,  hanem  gondjait  azon 
kimondhatlanúl  csinos  szobalánynyal  osztja  meg, 
kit  a  táncziskolában  láték,  s  ki  még  most  is  a 
házmester  szárnyai  alatt  élvezé  e  szabadság  kéjeit, 
s  kire,  mint  látszék,  szolgám  klarinetje  igen  ked- 
vező benyomást  tőn;  mit  épen  nem  csodáltam, 
mert  a  szobalányok  rendesen  nagyon  lágy  szívvel 
vannak  megáldatva  s  ki  ne  tudná,  hogy  nemcsak 
lágy  fejükre,  hanem  lágy  szívükre  is  kimondhatat- 
lanul édes  és  ellenállhatlan  hatást  szokott  az  isteni 
zene  gyakorolni,  habár  nem  csalogánytorokból, 
hanem  csak  egyszerű  klarinétból  hangzik  is. 

Tehát  a  csinos  Háni,  kit  Ivánkának  neveznék, 
ha  kisasszonynyá  született  volna,  igen  gyöngéden 
és  szorgalmasan  sürge  körültem,  s  lehet,  hogy  ja- 
vulásomat kitünőleg  jó  ápolásának  köszönhetem, 
mert  —  valljuk  meg  nyiltan  —  valamint  egészsé- 
ges korunkban  nem  élhetünk  nők  nélkül,  úgy  be- 
tegségünkben is  egyedül  csak  ők  azok,  kik  bajun- 
kat enyhíthetik.  Ügy  van,  tisztelet,  becsület,  de 
igazság  is,  a  nők  ejtik  rajtunk  a  legveszélyesb,  a 
legsajgóbb  sebeket,  de  viszont  egyedül  csak  ők 
ám  azok,  kik  testi  és  lelki  sérveinkre  enyhítő  bal- 

Nagy  :  Magyar  titkok.  ÍJ,  3 

zsamot  öntenek.  Éljenek  tehát  a  nők,  és  —  mi  is, 
hogy  egymás  életét  kölcsönössen  édessé  és  kelle- 
messé tehessük! 

A  beteg  rendesen  unalmas  szokott  lenni,  a  tü- 
relmetlen beteg  férfi  pedig  mindenkor  kiállhatat- 
lan, s  azért  reménylem,  hogy  nyájas  olvasóim  csak 
örvend  ni  és  nyerni  fognak,  ha  darab  időre  elné- 
mulok, s  helyettem  inkább  a  szobalányt  beszélte- 
tem, ki  rövid  életének  kalandait  ezek  szerint 
monda  el : 

Én,  tudniillik  Háni  szobalány,  születésemről  csak 
annyit  tudok,  hogy  parányi  lánynak  születtem,  s 
hogy  valamint  anyám,  úgy  atyám  is  mindenesetre 
volt,  mert  különben  bizonyoson  nem  is  születhet- 
tem volna.  Lassanként  és  épen  kellő  időre,  azaz 
hét  év  múlva,  hét  éves  lettem,  s  azon  idő  óta 
mindenre  tisztán  emlékszem,  mi  velem  és  körülöt- 
tem történt. 

Falun  laktam,  igen  csinos  házban,  igen  jó  em- 
berek között.  A  háziúrról  csak  annyit  mondhatok, 
hogy  igen  jó  s  köztiszteletben  álló  férfi  volt,  és 
irántam  mindenkor  rendkívüli  nyájasságot  tanúsított. 
Nőtestvére,  ki  a  házi  gondok  egész  terhét  egyedül 
viselé,  igen  szép  és  szelíd  teremtés  vala,  ki  mindig 
leggyöngédebb  anyai  szeretetet  éreztetett  velem, 
ámbár  gyakran  monda,  hogy  szüleim  mindjárt  szü- 
letésem után  elhaltak,  hogy  ő  és  bátyja  könyörület- 
ből vettek  engem  magokhoz.  Igazat  mondott-é  vagy 
nem,  azt  mindeddig  nem  fürkésztem,  mert  az  éle- 
tet mindig  nagyon  becses  ajándéknak  tekintem,  s 
azért  adójának  nyomozását  igen  fölöslegesnek  tartót- 

tam,  főkép  miután  az  jónak  hívé  rólam  nem  gon- 
doskodni. 

Nevelő  szüléim  s  a  falú  okosabbjai  többször  fü- 
lem hallatára  mondák,  hogy  szép  és  ügyes  gyer- 
mek vagyok,  s  én  ezt  örömest  elhivém,  tudván, 
hogy  az  idősebbeket  tisztelni  kell ;  már  pedig  a 
a  tiszteletnek  legillőbb  nyilvánítása  az,  ha  valaki- 
nek minden  korlátozás  nélkül  hiszünk. 

Olvasni,  írni  és  kötni  csakhamar  megtanultam 
s  nyolcz  éves  koromban  már  tánczolni  és  énekelni 
is  derekasan  tudtam,  és  nem  volt  a  faluban  pacsirta 
és  kecske,  melylyel  a  versenyt  bátran  ki  nem  áll- 
hattam volna. 

Ekkor  szemfényvesztők  érkeztek  falunkba,  kik 
magokat  nemzeti  színészeknek  nevezték.  Az  igaz- 
gató oly  szépen  dobolt  házunk  előtt,  hogy  nevelő 
anyám,  kit  mindig  nénikének  kellé  neveznem,  meg- 
hallgatá  kéréseimet,  s  elvitt  magával  az  uraság 
juhaklába,  hol  a  játék  adatott.  Az  öreg  kocsis  azt 
tanáeslá,  hogy  zöld  tyúkhúrt  tegyek  czipőmbe,  s 
akkor  aztán  nem  lesz  a  szemfényvesztésnek  fölöt- 
tem ereje,  és  mindent  a  maga  valódi  alakjában 
fogok  látni. 

A  jó  tanácsot  híven  követem,  és  csakugyan  hasz- 
nát is  vettem,  mert  meggyőződtem,  hogy  nem 
szemfényvesztőket,  hanem  egészen  közönséges 
embereket  látok  jőni,  menni,  és  igen  sokat  beszélni, 
a  mit  én  ugyan  nem  értettem,  de  a  mi  bizonyosan 
nagyon  szép  volt,  mert  a  színészek  is  igen  szépek 
voltak  és  csupa  aranyos  ruhákba  öltöztek. 

Egykor    épen   tánczoltam    a    tornáczban,    midőn 


az  igazgató  házunk  előtt  dobolt.  Ó  rendkívül  el- 
ragadtatva látszott  s  addig  ostromlá  nénikét,  míg 
végre  megengedé,  hogy  az  akolban  tánczoljak. 
Tiszta  merő  aranyba  öltöztetett  az  igazgatőné, 
kinek  fiával  oly  remekül  tánczoltam,  hogy  az  ispán 
pipájában  csupa  bámulásból  a  tűz  kialudt,  mi  még 
eddig  soha  nem  történt  meg  rajta.  Másnap  ismét 
tánczolnom  kellé  s  ennek  hírére,  még  az  uraság 
szobalánya  is  eljött  az  akolba,  mi  az  igazgatót 
annyira  magánkívűi  ragadá,  hogy  erővel  el  akart 
magával  vinni.  Eleinte  nem  igen  hajlottam  ugyan 
csábításaira,  de  utóbb  annyit  beszélt  a  sok  arany 
ruháról  és  feneketlen  boldogságról,  hogy  végre 
csakugyan  rászántam  magamat,  és  megszöktem  a 
színészekkel. 

Eleinte  nagyon  tetszett  nekem  ezen  rendetlen 
élet,  mert  enni  ugyan  nagyon  keveset  kaptam,  de 
dolgoznom  és  tanulnom  nem  kellett,  s  tánczolnom  és 
dalolnom  mindig  szabad  volt;  azonban  utóbb,  mi- 
dőn már  nagyon  távol  valánk  korábbi  lakhelyem- 
től, az  igazgatóné  azt  akará,  hogy  ebéd  után  min- 
dig én  mosogassam  el  az  edényt,  mert  ő  nem 
akará  többé  kezeit  rongálni.  Igaz  ugyan,  hogy  mi 
csak  nagyon  ritkán  szoktunk  meleget  ebédelni,  s 
így  egy  hétben  alig  kellé  háromszor  mosogatnom ; 
de  én  ezt  is  sokaltam,  mert  azt  hittem,  hogy  ahhoz, 
ki  tánczolni  tud,  nem  illik  a  mosogatás. 

Boszúságomban  örömest  törtem  volna  össze  sok- 
szor az  edényt,  de  mind  fából  és  pl  éhből  volt  az 
egész  asztali  készület,  s  így  legjobb  szándék  mel- 
lett sem  tehetek  bennök    kárt.    Azonban  mind  ezt 

még  csak  eltűrtem  volna  valamikép,  de  az  kimond- 
hatlanúl  fájt  szívemnek,  hogy  este  aranyos  ruhá- 
ban tánczoltam,  nappal  pedig  czipő  nélkül  és  el- 
rongyollott  karton-szoknyácskámban  kellett  járnom, 
sőt  mi  több,  szép  fehér  ruhámból,  melyet  hazulról 
magammal  vittem,  az  igazgató,  ki  hajdan  szabó- 
legény volt,  kurta  köpönyeget  varrt  magának,  bör- 
zsönnel  piros  keresztet  festett  rá,  és  vitézeket 
játszott  benne. 

Már  szinte  hazameneteJre  akarám  magamat  ha- 
tározni, de  részint  kemény  fogadtatás,  részint  el- 
tévedés miatt  annyira  féltem,  hogy  e  szándékot 
nem  merészlém  végrehajtani. 

Ily  nyomorban  értem  cl  tizenkettedik  évemet, 
midőn  az  igazgató  Pestre  utazott,  reménylvén, 
hogy  ott  kenyeret  kap,  mit  ő  már  nem  adhata 
többé  társainak;  várakozásában  mindazáltal  nagyon 
csalatkozott,  mert  a  magyar  színészek  akkor  még 
a  Beleznay  kertben  játszottak,  s  falat  kény  erőket 
teljességgel  nem  oszthaták  meg  vele,  sőt  inkább 
magok  is  mással   szerettek  volna   osztozni. 

Ezen  végső  csapás  megrepeszté  szívemet,  s  első 
pillanatban  elhatározám,  hogy  egyenesen  a  Dunába 
ugrom  ;  ámde  a  sorsnak  végzései  titokteljesek  ,  s 
kerekeit  emberi  kezek  nem  forgathatják!  A  Duna 
be  volt  fagyva  s  gyilkos  szándékomat  nem  telje- 
síthetem. 

Erre  mindazáltal  úgy  sem  volt  szükségem,  mert 
kínzóim  a  művészet  magyar  pályadíját  elnyerték, 
azaz,  tökéletesen  tönkre  jutottak.  Nem  volt  hová 
lehajtniok    árva    fejőket,    és    nem    volt    kenyerök. 


mclylyd  kiáltó  művészi  gyomrukat  illedelmes  csöndre 
bírhatták  volna.  Azonban,  a  valódi  művész  soha 
nem  esik  kétségbe,  mert  lángesze  által  minden 
bajból  kisegíttetik. 

így  történt  az  most  is.  Az  igazgató,  pusztán 
könyörületességből,  mert  vándorlevele  nem  volt, 
ámbár  eleget  vándorlott,  munkát  kapott  egy  zsidó 
ruhaárusnál,  az  igazgatóné  szakácsnénak  állott  be 
a  vörös  ökörhez  czímzett  vendégfogadóban,  s  én 
pesztonkává  lettem  Dongái  grófnő  ő  méltóságánál. 

így  fizet  be  az  embernek  a  bérkocsis-goromba- 
ságú  sors,  meíy  nem  kíméli  a  fenségest,  nem  a 
művészetet,  nem  a  szépet,  hanem  mindent  egyenlő 
zsarnoksággal  gázol  el,  mit  ronftboló  útjában  talál ! 

Az  igazgató,  ki  királyokat  játszott  ki  az  éhezés- 
ben és  művészi  kitűrésben  ritkítá  párját  az  egész 
széles  Magyarországban,  ki  társaságának  minden 
tagját  mindenkor  oly  örömest  és  becsületesen 
fizette  volna,  ha  pénze  lett  volna,  ki  nemcsak  do- 
bolni, hanem  még  írni  és  olvasni  is  tudott,  ki  a 
legnyomorúbb  csárdában  sem  maradt  adós,  midőn 
pénze  volt,  ki  némely  este  három  szerepet  is  ját- 
szott, és  ezenkívül  még  a  gyertyák  hamvát  is  el- 
koppanta keztyűtlen  ujjaival,  ki  kedvező  körülmé- 
nyek közt  magosra  emelkedett  volna,  ki  három 
személylyel  is  el  tudta  a  harmincz  személyes  drá- 
mákat játszani,  —  ezen  nagy  férfi  most  tűt,  gyű- 
szűt,  czérnát  és  vasalót  kezelt,  s  napszámosok  és 
bérkocsisok  számára    ócska    nadrágokat  javítgatott  1 

És  az  igazgatóné !  Ezen  szellemdús  asszonyság, 
kinek  oly  jó  kérő  szája  volt,    hogy  a  legkonokabb 

paraszt  bábától  is  ki  tudá  fekete  selyem  kötényét 
csikarni,  midőn,  királynét  játszván,  bársony-palást- 
ban kellc  megjelennie;  ki  c  kötényt  mindenkor 
lélckismcretesen  visszaadá,  ha  történetesen  rögtön 
nem  kellé  távoznia ;  ki  a  természetes  magyar  boron 
kívül  soha  nem  használt  egyéb  pirosítót ;  ki  a 
kártékony  fényűzést  nem  ismeré,  és  színpadon 
soha  nem  viselt  valódi  gyémántokat;  ki  hűségét 
bizonyosan  soha  nem  szegte  volna  meg,  ha  azt 
valaki  valaha  bármily  keményen  ostromlotta  volna 
is;  ki  soha  nem  haragudott  meg,  ha  színészei  nem 
csókoltak  neki  kezet;  ki  egyetlen  szinésznővel 
sem  kapott  hajba  s  ki  minden  fiatal  szerepet  vo- 
nakodás nélkül  vállalt  el,  ámbár  ötven  tavasz  csó- 
kolá  már  virító  halántékait ;  ki  a  tisztaságot  oly 
hőn  bálványozá,  hogy  egész  társaságának  fehér- 
ruháit saját  kezeivel  mosá,  midőn  társasága  ily 
fényűzési  czikkel  történetesen  el  volt  látva ;  ki  — 
oh,  de  ki  bírná  bokros  érdemeit  elsorolni  I  S  mégis 
ezen  asszony,  ezen  megfoghatlan  művésznő,  a 
nemzeti  Tháliának  ezen  kimagyarázhatlan  buzgalmú 
papnője,  most  silány  főzőkanalat  kényszerült  ke- 
zelni a  tragikai  hatású  tőr  helyett,  s  a  vészes  kö- 
vetkezményű méregpohár  helyett  —  silány  hagy- 
más rántást  kellé  kevernie  1 

Hát  énl  Én,  kinek  táncza  már  nyolcz  éves  ko- 
rában egy  falusi  ispán  pipájában  a  tüzet  elaltatá ; 
ki  a  művészi  irigységet  még  nevéről  sem  ismerém ; 
ki  egy  pár  piros  czipőért  tüzes  parázson  is  tán- 
czoltam  volna ;  ki  szeszélyből  egyszer  sem  bete- 
gültem meg;  ki    az    éhezést  oly  hamar    megtanul- 

tam,  és  a  burgonyát  is  úrias  lakomának  tartottam ; 
ki  idővel  arszlánokat  foghattam  volna  művészi  tar- 
gonczámba;  ki  díj  és  szerződés  nélkül  tánczoltam, 
és  szerződésemet^ mégis  soha  nem  szegtem'^meg; 
ki  tizenkettedik  évembe  fordultam,  s  mégis,  tán- 
czosnő  létemre,  egyetlen  férfit  sem  csábítottam  el, 
sőt  még  csak  az  igazgató  kegyét  sem  vadásztam, 
ámbár  egykor  új  czipőt  kaptam  volna  tőle,  ha 
pénze  lett  volna;  ki  keringő  zenére  is  el  tudtam 
a  magyar  tánczot  járni ;  ki  idővel  koszorúkat,  ver- 
seket és  más  mindenféle  zöldségeket  kaphattam 
volna ;  én  —  én  —  makranczos  grófkisasszony 
mellé  kerültem,  ki  még  csak  három  éves  volt,  s 
már  is  húsz  vénasszonyt  halálra  tudott  volna  sze- 
szélyeivel boszantani. 

Sors,  iszonyú  és  borzasztó  kegyetlenségű  zsar- 
nok sors,  ha  neked  ezen  otrombaságaidat  valaha 
megbocsáthatom,  úgy  soha,  de  soha  egyetlen  csók 
se  pirosítsa  meg  ajkaimat!  — 

így  végzé  siralmas  történetét  Háni,  a  csinos 
szobalyányok  ezen  legfinomabb  kiadású  díszpél- 
dánya, s  én  nagy  megindulással  legeltetem  rajta 
szemeimet,  míg  Bertókom  keze  fejével  diónyi 
könycseppet  törlött  ki  ily  munkához  épen  nem 
szokott  szeméből,  mi  azt  hiteté  el  velem,  hogy 
szívének  szénája  nem  legjobb  rendben  van.  Ízlé- 
sét azonban  mindenesetre  dicsérnem  kellé,  és  így 
fölindulása  miatt    épen    nem   bírtam  rá  neheztelni. 

A  kölcsönös  megindulás  ezen  ünnepélyes  pilla- 
natai után,  igen  nyájas  és  mintegy  atyai  hangon 
így  szólék  a  deli  szobalányhoz : 

—  Meg  kell  vallanom,  Hánika,  hogy  a  konok 
sors  igen  méltatlanul  bánt  veled ;  de  vigasztald 
magadat  azzal,  mikép  vannak  a  világ  történeti 
évkönyveiben  példák,  hogy  királyok  és  nagy  hősök 
is  semmivé  lettek  a  vaskaru  sors  éraz  csapásai 
alatt. 

—  Igen,  —  sóhajta  szörnyű  elszántsággal  Háni  — 
de  mi  művészek  voltunk  I 

—  Igaz,  s  méltó  fájdalmadat  tisztelem. 

—  Mily  jól  esik  az  embernek  az  ily  méltányos 
megismerése  az  érdemnek ! 

—  Háni! 

—  Méltóztassék. 

—  Valamire  figyelmeztetlek. 

—  Mire? 

—  Sokat  eltitkoltál. 

—  Oh,  nem! 

—  De  mégis. 

—  Csak  méltóztassék  kérdezni. 

—  Történeted  csak  tizenkét  éves  korodig  ter- 
jed, pedig    már    idősebbnek    látszol    valamicskével. 

—  Valóban  idősebb  vagyok  néhány  eszten- 
dővel. 

—  S  további  életed  felől  semmit  nem  mond- 
hatsz ? 

—  Legalább  érdekest  nem  igen  mondhatok  ma- 
gamról. 

—  Talán  mégis,  például :  egy  pár  szerelmi  ka- 
landocskát. 

—  Oh  kérem,  minek  méltóztatik  engem  tartani, 
nagyságos  uram  I 


44 

—  Igen  derék  és  nagyon  csinos  szobacziczus- 
kának,  jó  Hání. 

—  Kérem,  én  nem  vagyok  olyan,  mint  a  többi. 

—  Elhiszem,  hanem  sokkal  szebb. 

—  Nagyságod  megszégyenít. 

—  A  világért  sem,  csak  igazat  szólok. 

—  Én  még  eddig  nem  voltam  szerelmes. 

—  És  most  ? 

—  Most?!  Nem    méltóztatik  vizet  parancsolni? 

—  Aha,  értem,  te  el  akartál  pirulni,  Bertókom 
pedig  a  bajuszát  pödörgeti.  De  félre  a  tréfával. 
Háni,  te  azt  mondád,  hogy  akkor,  midőn  a  mű- 
vészet templomát  elhagyád.  Dongái  grófnő  szol- 
gálatába állottál  ? 

—  Igen,  mint  pesztonka. 

—  S  hány  esztendeig  voltál  ott? 

—  Csak  kevés  nap  előtt  hagyám  őt  cl. 

—  Ez  is  mutatja,  hogy  derék  lány  vagy,  mert 
különben  nem  maradtál  volna  meg  oly  sokáig  egy 
helyen.  És  miért  hagytad  őt  el? 

—  Réltett  udvarlójától,  s  e  miatt  egyszer  előtte 
rút  békának  nevezett. 

—  Téged? 

—  Igen. 

.   —  Szörnyűség! 

—  Azt  csak  nem  tűrhettem  el. 

—  Semmiesetre.    És  ki  azon  udvarlója? 

—  Dal  mer  báró. 

—  Látod,  Háni,  engem  mind  a  báró,  mind  a 
grófnő  érdekel  kissé,  s  nagyon  szeretném,  ha  vi- 
szonyukról némi  fölvilágosítást  kaphatnék. 

—  Pöi  világosítást? 

—  Igen. 

—  Én  a  grófnő  minden  titkát  tudom,  még  azt 
is,  melyről  szentül  hiszi,  hogy  még  csak  nem  is 
gyanítja  senki. 

—  Kiváncsivá  teszesz. 

—  Higyjc  nagyságod,  hogy  a  rút  béka  ugyan- 
csak árthatna   neki. 

—  Tehát  szólj. 

—  De  előadásom  hosszacska  lesz. 

—  Annál  jobb. 

—  Még  eddig  senkinek  nem  szóltam  ugyan,  de 
nagyságod  oly  szives  úr,  hogy  teljesítnem  kell 
parancsát. 

—  Csak  minden  tartózkodás  nélkül. 

—  Ügy  mondok  el  mindent,  mikép  részint  a 
többi  cselédektől  haliam,  nagyobb  részint  pedig 
magam  látám,  s  a  grófnő  némely  vigyázatlan  meg- 
jegyzéseiből sejtem. 

—  Csak  rajta. 

A  szobalány  széket  vont,  parancsomra  ágyam- 
hoz leült,  s  a  következő  történetet  monda  el. 


VI, 


Uj  titkok. 

Gerdái  gróf  fényes  család  utolsó  ivadéka  volt, 
igen  természetes  tehát,  hogy  testi  és  lelki  neve- 
lése nem  hanyagoltatott  el,  hanem  minden  tekin- 
tetben rangjához  illőn  rendeztetett.    Különösen  az 

anyagi  nevelés  volt  az,  meJyre  magas  szülei  leg- 
nagyobb gondot  fordítanak,  mert,  mint  utolsó  cse- 
metének, számos  új  ággal  kellé  a  sok  százados 
családfát  ellátnia.  Legtáplálóbb  eledellel  élt,  kénye 
szerint  aludt,  sétált  és  lovagolt,  s  szeszélyeit  min- 
denkin korlát  nélkül  gyakorolhatá,  hogy  ellenkezés 
által  boszúságra  ne  gerjesztessék,  s  ennek  követ- 
keztében el  ne  sorvadjon. 

Tizenötödik  évében  némi  elemi  oktatásban  ré- 
szesült, s  öt  év  múlva,  szüléinek  halála  után  kül- 
földre utazott,  az  élet  finomabb  élveit  is  megis- 
merni óhajtván.  Paris  és  London,  mintegy  húsz 
év  alatt,  nemcsak  jószágainak,  hanem  testének  ere- 
jét is  tökéletesen  kimeríté,  s  ő  visszatért  hazájába, 
mert  a  nag)^  világvárosokban  szégyenlett  már  sze- 
rényebb lábon  élni,  s  azon  fölül  megrongált 
egészsége  is  nyugalmat  igénylett.  Mind  ez  egyéb- 
iránt oly  mindennapi  tünemény,  hogy  említést  is 
alig  érdemel. 

Jószágait  igen  szomorú  állapotban  leié,  s  tisz- 
teinek nagyobb  része,  mindjárt  hazatérte  után, 
leköszönt,  mert  szerzeményeket  kényelmesen  aka- 
rák  élvezni.  S  azért  nem  is  igen  gáncsolhatni  őket, 
mert  gazdálkodásuk  által  legalább  sok  pénz  a  ha- 
zában maradt,  mely  különben  a  francziákat  és  an- 
golokat gazdagította. 

A  grófnál,  számos  hitelezőn  kívül,  a  hűséges 
ragaszkodású  köszvény  is  jelenteni  kezdé  magát,  s 
c  két  kellemetlen  körülmény  házasságról  gondos- 
kodásra birta  őt. 

Végig  jártatá  tehát  szemeit  a  tejfölös  körökben. 

mikép  a  főbb  körök  magokat,  isten  tudja  mi  okból, 
nevezni  szeretik,  és  kevés  hónap  múlva  Foszlány 
Ida  grófkisasszonyban  szép  és  igen  gazdag  meny- 
asszonyt vezete  oltárhoz. 

E  házasságnak  Izabella  lett  egyetlen  gyümölcse, 
ki  a  magas  törzshez  tökéletesen  méltó  vala,  mert 
atyjának  minden  testi  s  lelki  tulajdonságait,  azaz : 
minden  hibáit  teljes  mértékben  öszpontosítva  öröklé. 
Anyja  csakhamar  meghalt,  s  a  gondos  atya  mindent 
elkövetett,  hogy  lánya  hozzá  mindenben  tökélete- 
sen hasonló  lehessen. 

Ezen  kivánatát  a  rendes,  czélszerű,  finom  neve- 
lés legóhajtottabb  sikerrel  koronázta.  Izabella  még 
a  felhőkre  is  parancsoló  tekintettel  nézett,  s  gör- 
csöket kapott,  ha  kívánatára  rögtön  nem  oszlottak 
el.  Az  embert,  ki  hozzá  nem  vala  hasonló,  csak 
eszköznek  tekinté,  melyet  kény  és  kedv  szerint 
törhetni  el.  E  mellett  fényűzési  vágya  határt  nem 
ismert,  s  e  tekintetben  még  atyját  is  fölül  multa, 
ámbár  ez  minden  lehetőséget  megkísérte,  hogy 
lánya  szörnyű  pazarlásán  túltehessen. 

E  kettőztetett  kölcsönös  nemes  vetélkedés  csak- 
hamar kimeríté  a  roppant  vagyont,  és  az  érdemes 
atya  aggódva  kezde  a  szép  Izabella  számára  gaz- 
dag férjet  keresni,  kinek  vagyonából  az  eddigi 
víg  életet  folytathatnák.  Ez  azonban  igen  nehéz 
munka  volt,  mert  házasodható  fiatal  rangtársai 
szinte  szeretek  a  rendkívüli  fényűzést,  s  többnyire 
hamarább  tértek  vissza  külföldről,  mint  ő,  azaz : 
hamarább  pillantottak  erszényök  fenekére. 

A  körülmények  mindinkább  nagyobbuló  veszély- 


lyel  fenyegetőztek,  s  Izabella  mindenre,  csak  vissza- 
vonulásra nem  lévén  kész  magát  elszánni,  mindkét 
szemét  behúnyá,  s  régi  nevét,  fiatal  kezét  és  szá- 
mos adósságát  Dongainak  nyújtá,  ki  csak  új  nemes 
volt  ugyan,  de  atyjától  annyi  ó  aranyat  öröklött, 
hogy  ugyancsak  ember  kellé  roppant  vagyonának 
el  tékozlására. 

A  házasság  szerencsés  megkötése  után  az  öreg 
grófot  három  vagy  négy  év  múlva  az  öröm  és 
köszvény  csakhamar  megölték,  s  Izabella,  ki  azért 
még  mindig  grófnőnek  neveztetek,  külföldi  fürdőbe 
rándult  férjével,  hogy  szeretett  atyja  s  mestere 
halálát  könnyebben  feledhesse. 

Hogy  Izabella  nem  szerette  f'^rjét,  azt  talán  nem 
is  kell  mondanom,  mert  hiszen  jól  tudjuk,  hogy 
vannak  oly  körök,  mikben  ily  kötéseknél  leginkább 
csak  az  illedék  vagy  birtok  tekintélye  határoz,  s  a 
szív  rendesen  nem  élvezheti  a  szólásszabadság  szép 
jogát. 

És  Dongái  ?  Ez  azon  közönséges  bangók  egyike 
volt,  kik  kimondhatlanul  boldogoknak  tartják  ma- 
gokat, ha  mesteremberből  nemessé,  s  utóbb  grófnő 
feleségök  első  komornájává  válhatnak,  ó  tehát  lel- 
ketlen volt,  tivornyázott,  és  egyebet  nem  kivánt. 
E  szerint  neje,  ha  még  lett  volna  is  benne  némi 
csirája  a  jónak,  melyet  okos  férj  a  rossznak  elnyo- 
mására megerősíthetett  volna,  ily  ember  oldala 
mellett  végkép  gonosz  szellemének  áldozatává  lőn. 

Ugyanazon  fürdőben  bizonyos  Dalmer  báró  is 
mulatott  akkor,  ki  nemcsak  az  egész  főrangü  hölgy- 
világnak, hanem    egy  igen    gazdag    pesti    zsidónő- 

nek  is  kedvencbe  volt.  Ezen  utóbbi  különösen 
nagyon  ragaszkodott  hozzá,  s  nem  is  sejté,  hogy 
szivét  másokkal  osztja  meg,  mert  az  ügyes  báró 
nála  más  név  alatt  udvarolt,  tudván,  hogy  minden 
magas  körből  száműzetik,  ha  ezen  aljasnak  magya- 
rázandó viszonya  napfényre  jőne,  mert  vannak 
emberek,  kik  a  bűnt  csak  akkor  tartják  bűnnek,  ha 
szokott  társasági  viszonyaikon  kivül  követtetik  el. 
Hogy  ezen  árulást  a  zsidónő  nem  tudá  meg,  azt 
könnyen  gondolhatni,  mert  ő  azon  fényes  zárt 
körökhöz  még  csak  távolról  sem  közelíthete. 

Dalmer  fényben  úszott,  sokat  költött,  s  ámbár 
kártyaasztalnál  többnyire  szerencsésen  játszott, 
mégis  általánosan  föltűnt  pazarlása,  melylyel  több 
kis  fejedelem  is  alig  mérkőzhetett  volna,  s  melyet 
a  zsidónő  erszénye  sem  lehete  képes  tartós  for- 
rással ellátni.  E  mellett  fiatalság,  deli  külső  és  leg- 
csábítóbb társalgási    modor    egyenlően    ajánlák  őt. 

Hogy  a  szépnem  e  bálványa  Dongái  grófnő,  a 
szép  Izabella  figyelmét  sem  kerülte  el,  az  igen 
természetes,  valamint  az  is,  hogy  Dalmer  e  figyel- 
met lehetőségig  hasznára  törekvék  fordítani,  de 
csak  bizonyos  pontig ;  mert  Dalmer  éles  látású 
szemei  csakhamar  átláták  itt,  hogy  mindent  nyer- 
het, ha  vigyázva  lép  föl. 

Izabella  ellenében  tehát  búskomoly  és  erényes 
andalgónak  szerepét  játszá,  ki  a  bűnnek  árnyé- 
kától is  irtózik,  s  élete  legnagyobb  üdvét  is  kész 
inkább  föláldozni,  mint  lélekismeret  ét  bemocskolni, 
s  azt  bűnre  tántorítani,  kiért  szíve  olthatatlan  tűz- 
zel lángol. 


48 


Ezen  ügyes  fogás  áltaJ  Izabella  Jelke  előtt  egé- 
szen új  mezőt  nyitott,  mely  eddig  ismeretlen  volt 
neki,  miután  kivánatai  korlátra  még  soha  nem  akad- 
tak. A  pillanatnyi  fölhevülés  legyőzhetlen  szen- 
vedélylyé  alakult,  melyet  csak  az  Üledék  törvényei 
birtak  még  fékezni. 

Ez  volt  azon  pont,  melyre  Dalmer  a  szenvedé- 
lyes grófnőt  juttatni  akará,  s  most,  tettetve  magát, 
mintha  iszonyú  szenvedélyének  árjától  akaratlanul 
ragadtatnék  el,  magán  kívül  Izabella  lábaihoz  om- 
lott, s  a  leghevesb  szerelmi  nyilatkozást  tévé,  mely 
valaha  halandónak  ajkait  elhagyá. 

A  grófnő  szive  lázasan  dobogott,  szemei  kéj- 
től lángoltak,  szerelmet  lehelő  ajkai  megnyíltak  és 
a  báró  —  dühösen  homlokára  ütött,  s  őrült  gya- 
nánt rohant  ki  az  illatos  teremből. 

Izabella  szobor  gyanánt  meredezett  utána,  s  fél 
óráig  maradt  mozdulatlan  helyzetében,  meg  nem 
bírván  e  viharos  jelenet  okait  és  jdentését  fejteni. 
A  báró  minden  szavai  a  legtüzesb  szerelmet  le- 
heltek, minden  mozdulata,  minden  tekintete  leg- 
forróbb szenvedély  kifejezését  tolmácsolák,  s  mégis 
azon  pillanatban  tűnt  el,  midőn  azt  kellett  volna 
hallania,  hogy  —  szerettetik. 

Kétségei  közepett  levél  lépé  meg  a  grófnőt, 
levél  Dalmer  bárótól,  melyben  a  szenvedély  leg- 
őrjöngőbb  kifejezéseivel  nyilvánítá,  hogy  távoznia 
kell,  mert  iszonyú  szenvedélye  fölött  többé  nem 
bir  uralkodni,  s  inkább  százszoros  halállal  kész 
kimúlni  a  legborzasztóbb  kínok  közt,  mint  azon 
hölgyet,  ki  minden  gondolatát  sajátjává  tévé,  olyas- 

mire  csábítani  akarni,  mi  által  kötelességei  sérel- 
met szenvednének;  azon  hölgyet,  ki  ha  szabad 
volna,  őt  halhatlanná  tehetné  szerelme  által,  s  ki- 
nek ő  birtokait,  sőt  egész  életüdvét  oly  kimond- 
hatlan  kéjjel  tudná  föláldozni,  habár  mindezek  ál- 
tal csak  egyetlen  mosolyt  nyerhetne  is  jutalmul, 
melyet  nemcsak  a  szív,  hanem  a  törvény  és  vallás 
is  szentesítene. 

Ily  hangon  még  senki  sem  szólt  a  grófnőhez,  s 
e  hang  minden  korlátot  lepattanta  szívéről,  és  ha- 
tártalan szcnvedélylyel  töIté  azt  el,  melyen  kívül 
egyebet  többé  nem  látott,  nem  hallott  és  nem 
erezett,  tökéletesen  igazolván  azon  állítást,  hogy 
a  legönzőbb,  leghidegebb  sziv  tud  legdühösebben 
s  kiolthatlan  lánggal  szeretni,  ha  valaki  oly  hatal- 
mas szózattal  bir,  mely  annak  jeges  kérgét  áttöri. 
A  báró  csakugyan  elutazott,  s  időről-időre  ha- 
sonló tartalmú  levelekkel  tűzeJé  a  grófnő  heves 
szenvedélyét,  melyet  a  távollét  már  különben  is 
óriásilag  táplált.  Eddig  még  csak  türheté  férjét,  de 
most  már  csupán  azon  akadályt  kellé  benne  szem- 
lélnie, mely  őt  az  élet  minden  üdvétől  elzárá.  Az 
eltűrés  tehát  1  egkéri elhetlenebb  gyűlöletté  válto- 
zott, mely  a  legiszonyubra  is  képessé  tévé  az  aka- 
dályt ismerni   nem  tanult  grófnőt. 

Több  hónap  múlva  a  fönebbi  események  után 
Olaszországba  utazott  férjével,  honnan  három  hó- 
nap múlva  mint  —  özvegy  tért  vissza,  testén  a 
gyásznak  fekete  szinével,  s  arczán  sóvár  kéjnek 
rózsáival.  Dongái  Terricinában  rablók  által  gyil- 
koltatott meg,  mit   az    özvegy    hiteles    bizonyítvá- 

nyokkal  tanúsított,  ki  most  már  a  házassági  szer- 
ződés világos  értelme  szerint,  elhunyt  férje  vagyo- 
nának fele  fölött  szabadon  rendelkezhetett,  másik 
felét  csak  lányának  halála  után  birhatandván. 

Dalmer  báróval  még  mindig  levelezésben  állott, 
de  a  tüzes  imádó  folyvást  távol  tartá  magát,  minek 
okát  az  özvegyen  kívül  senki  nem  tudhatá  meg ; 
de  a  levelek  tartalma  nem  igen  lehete  vigasztaló, 
mert  a  grófnő  arczán  a  rózsák  halványulni  kezde- 
nek, fekete  szemeiből  sötét  tűz  villámlott,  s  vala- 
hányszor négy  éves  lyánkájára  pillantott,  ellenáll- 
hatlan  borzadás  látszék  tagjait  átfutni,  s  halványsága 
egészen  rémes  halottivá  változott. 

Ily  pillanatban  egykor  e  szók  törtek  ki  ajkain  : 
«0  azt  hiszi,  attól  fél,  hogy  szerelmemet  meg  fog- 
nám köztetek  osztani,  s  ez  megölné  őt! 

Egykor  este  felé  egyedül  ment  sétálni  a  kis 
Idával,  s  egy  óra  múlva  egyedül  s  kétségbeesetten 
tért  vissza,  szörnyű  görcsök  közt  mondván,  hogy 
gyermekét  a  vásári  tolongásban  elveszte. 

Tüstént  leggondosabb  fürkészések  tétettek,  de  a 
kis  Ida  nyom  nélkül  eltűnt.  Azóta  tizenkét  év  telt 
el,  de  Ida  kisasszonyról  mindeddig  semmit  nem 
hallott. 

Ezen  szerencsétlenség  után  Dalmcr  báró  levelei 
rögtön  elmaradtak,  s  a  grófnő  hosszú  utazásokat 
tőn,  a  nélkül,  hogy  nyomába  akadhatott  volna. 

Búskomoran  tért  tehát  vissza  Pestre,  és  szigorú 
elvonultságban  élt,  alig  költve  el  negyedrészét 
vagyona  jövedelmeinek,  mi  által  az  évről  évre  nö- 
vekedett. 

Néhány  hónap  előtt  azonban  egészen  váratlanul 
ismét  megjelent  Dal  mer  báró,  s  kevés  nap  alatt 
újra  kiderült  a  grófnő  homloka,  és  nyiltan  nőszü- 
lési  fényes  készületeket  kezde  tenni,  melyek  azon- 
ban csakhamar  ismét  elnyomattak,  s  minden  újabb 
intézkedések  oda  látszottak  mutatni,  hogy  minden 
fekvő  vagyonát  pénzzé  törekszik  tenni. 

Hosszas  hallgatását  azzal  mentegeté  a  báró,  hogy 
a  lengyel  zendülésben  részesülés  miatt  Porosz- 
országban elfogatott,  s  mindeddig  oly  szoros  őrizet 
alatt  tartatott,  hogy  egyetlen  sornyi  levél  által  sem 
tudathatá  szomorú  sorsát,  melyet  még  kínosabbá 
tőn  azon  borzasztó  érzés,  mely  azt  sugá  neki,  hogy 
az  idő  ki  fogja  nevét  törleni  távol  kedvesének 
szivéből. 

Egyszer  négy  napig  távol  volt,  s  visszatérte  után 
egy  il^út  mutata  be  a  grófnőnél,  kit  testvérének 
mondott,    de   csak  nagyon  ritkán  hozott  a  házhoz. 

Így  állottak  a  grófnő  viszonyai,  midőn  házát  el- 
hagyám,  s  szinte  könnyebben  lélekzem,  mióta  titok- 
teljes körétől  távol  vagyok. 

A  szobalyány  ezen  elbeszélése,  melynek  valódi- 
ságában semmi  okom  nem  volt  kételkedni,  rend- 
kívül meghatotta  egész  belsőmet.  Egészen  új  töm- 
kelege fejlett  ki  ez  által  azon  ember  gazságainak, 
kit  üldözőbe  vevék,  s  most  már  világosan  látám 
azon  okot,  mely  miatt  nyomozásaim  daczára  sem 
akart  Pestről  távozni,  sőt  kész  volt  gyilkosságot  is 
elkövettetni,  csakhogy,  tőlem  szabadulván,  biztosab- 
ban hajthassa  végre  gyalázatos  terveit.  Ő  tehát  a 
roppant     vagyonú     grófnőt     bizonyosan    külföldre 

akará  vinni,  hogy  kincseit  sajátjává  tehesse,  s  ezt, 
mint  látszék,  házasság  álta]  akará  eszközleni. 
E  szerint  tehát  Móricz  felesége,  a  szép  Eszter, 
csakugyan  nem  volt  felesége,  vagy  valóban  meg- 
halt, habár  üresen  temettetek  is  el  a  koporsó. 
De  hátha  csak  vagyonát  akará  e  két  megcsalatott 
asszonynak  elrablani,  s  azután  Börger  Lenkével 
kívánta  azt  megosztani  ?  Mert  mind  az,  mit  eddig 
e  szép  hajadonról  hallék,  meggyőzött  arról,  hogy 
bűnös  csábítás  által  nála  semmiesetre  nem  fog  czél- 
hoz  jutni.  De  mikép  birhatta  Esztert  oly  hirtelen 
férje  elhagyására  ?  Oh,  az  ügyes  csábítónak  köny- 
nyen  szokott  ilyesmi  sikerülni  oly  asszonynál,  ki 
öreg  zsugori  férj  mellett  szenved  I  És  mikép  jutott 
a  rablók  s  csalók  társaságába,  kik  személyében 
főnöküket  látszottak  tisztelni  ?  Ezt  még  könnyebben 
magyarázhatni  meg,  mert  a  gazemberek  mindenütt 
könnyen  és  hamar  megismerik  egymást,  s  az  előtt, 
ki  köztük  legromlottabb  és  legelvetemültebb,  azon- 
nal  meghajlanak. 

De  hát  a  grófnőről  mit  kellé  gondolnom  ?  I  Fér- 
jének halála,  s  gyermekének  rejtélyes  eltűnése  igen 
gyanússá  tevék  őt  ugyan  előttem,  de  e  puszta 
gyanúra  mégsem  lehete  valót  építenem  ;  mert  mind 
a  két  eset  csakugyan  véletlenségből  is  megtörtén- 
hetett, s  így  e  tekintetben  csak  a  jövendőtől  vár- 
haték  alapos  fölvilágosítást. 

Ezen  gondolatok  sokkal  gyorsabban  futották  át 
elmémet,  mint  azokat  leirhatám,  s  miután  háborgó 
kedélyemet  ez  alatt  kissé  megnyugtatám,  c  szókat 
intézem  a  szobaíyányhoz : 

—  Itt  van  még  a  grófnő? 

—  Igen,  épen  ma  hallottam  az  új  szobalyánytól, 
kivel  történetesen  találkoztam. 

—  És  a  báró? 

—  Azt  egy  pár  hét  óta  nem  látták. 

—  Mit  csinál   a  grófnő? 

—  Úgy  látszik,  hogy  még  mindig  nagy  útra 
készül ;  szobalyányának  azt  is  monda,  hogy  a 
magyarországi  levegő  egészségének  ártalmas. 

—  Háni,  bizhatom  benned? 

—  Tökéletesen. 

—  Maradj  a  házmesternél,  s  légy  Bertóknak 
segítségére  szolgálatom  körül. 

—  Örömest. 

—  Időről  időre  add  tudtomra,  ha  valamit  hallasz 
grófnőd  viszonyairól. 

—  Értem. 

—  Ezen  beszélgetésünk  pedig  mindenki  előtt 
titok  maradjon. 

—  Mindenesetre. 


Vll. 


Á]lat«creglet. 

Azon  Új  felfödözések,  miket  Háni  szavaiból  me- 
rítek, alkalmasint  többet  tettek  egészségem  helyre- 
állítására, mint  a  sok  orvosság,  mert  azóta  állapo- 
tom szemlátomást  javult,  s  egy  pár  nap  múlva  dél 
felé  már  sétálni  mehetek.  Mily  jótékonyan  hatott 
rám  a  szabad    levegő,    midőn    gyógyszerbűzű  szo- 

hámból  az  utczára  jutottam!  Testem  egészen  meg- 
újult, s  mire  a  nagyhidutczába  értem,  már,  hogy 
úgy  mondjam,  akár  fogadni  is  mertem  volna,  hogy 
soha  nem  voltam  beteg.  S  ezen  kellemes  érzésért 
örömest  megbocsátottam  azon  gazfiaknak,  kik  miatt 
forrólázba  estem,  annyival  is  inkább,  mert  szenve- 
désemből azon  okulást  merítettem,  hogy  bizony 
csak  nagyon  becses  adomány  az  élet  és  egészség, 
s  hogy  annál  fogva  ugyancsak  megérdemli  a  gon- 
dos föntartást ! 

Az  utczákon  mindent  régi  állapotban  lelek,  s 
szinte  jól  esett  egy  kis  sajátszerű  szeméthalmot 
látnom  az  egyik  utcza  közepén,  melyet  már  beteg- 
ségem előtt  is  láttam,  mert  ebből  azt  lehete  követ- 
keztetnem, hogy  még  sem  voltam  szerfölött  sokáig 
beteg,  minthogy  különben  bizonyosan  eltakarították 
volna  már  a  botrányos  szemetet.  Egyébiránt  ez 
nem  nagy  baj,  mert  ha  a  frakkos  és  keztyűs  gazt 
nemcsak  járdán,  hanem  szőnyeges  termekben  is 
eltűrjük,  ugyan  mért  ne  maradhatna  meg  a  lelket- 
len gaz  is  békével  az  utczán,  hiszen  ez  koránsem 
oly  veszélyes,  mint  a  másik. 

Íme,  a  német  szinház  előtti  tér  is  oly  gyönyörű, 
mint  volt.  Kövezete  valódilag  aristokrata  szellemmel 
látszik  birni,  mert  annyi  csakugyan  bizonyos,  hogy 
az  egyenlőség  onnan  tökéletesen  száműzetett.  Sok 
kő  büszkén  emeli  magosra  fejét,  vagyis  inkább  te- 
tejét, mert  hiszen  az  efféléknek  nincs  fejők,  s  vala- 
hányszor lecsúszik  fölületes  simaságukról  az  ember 
lába,  mindig  az  alázatos  alacsony  köveken  rúg 
egyet,  ámbár  ezek  épen  nem  tehetnek  arról,  hogy 

amazok  oly  magosán  hordják  orrukat.  Így  történik 
ez  mindenütt  az  osztályozott  világban,  mért  ne 
követhetnék  tehát  e  sok  élő  példát  a  német  szin- 
ház  előtti  kövek  is!  Sok  ujdonságiró  vádolá  már 
magyar  s  német  nyelven  az  illető  hatóságot  ezen 
hoporcsos  és  göröngyös  kövezet  miatt.  Szegény 
rövid  látásúak,  tehát  azt  sem  birtátok  fölfogni, 
hogy  ezért  inkább  nyilvános  köszönet  kifejezésére 
kellene  a  lakosságot  fölszólítnotok  ? !  Midőn  az 
ember  jó,  egyenlő  sima  kövezeten  jár,  akkor  ren- 
dcsen a  csillagokra,  vagy  hölgyek  szemeire  —  a 
mi  tulajdonkép  mindegy  —  irányozza  tekintetét, 
és  nem  igen  szokott  lába  elébe  tekinteni.  Ily  mo- 
dorú járás-kelés  közt  pedig,  ha  az  ember  korán 
fog  is  kelni,  mégsem  fog  aranyat  lelni.  Az  említett 
színháztéren  ellenben  a  kövezet  rosszasága  miatt 
szükségkép  mindig  le  kell  szemeinket  szegeznünk 
a  földre,  hogy  nyakunkat  ne  törjük,  és  igen  hasz- 
nos ám  ez,  mert  habár  aranyat  nem  lelünk  is,  de 
bezzeg  találunk  mást !  A  bérkocsisok  ugyanis  sere- 
gestől  állnak  azon  téren,  s  lovaik  nemes  vetély- 
vágygyal  utánozzák  azon  kétlábú  rokonaik  példáját, 
kik  azon  szinház  egyik  szögletén  megállnak,  s  az 
üledéket,  szemérmet,  becsülelet  és  mások  egészsé- 
gét fényes  nappal  kedvökre  gyilkolgatják,  a  nélkül, 
hogy  ezért  bár  csak  füleiket  is  levágná  valaki. 
A  négylábú  lovak  tehát  buzgó  versenyzéssel  sze- 
metelnek reggeltől  késő  estig,  s  ha  a  rossz  kövezet 
miatt  nem  kényszerülnénk  szemeinket  mindig  e 
gyönyörűen  trágyázott  téren  jártatni,  vagyis  legel- 
tetni, úgy  minduntalan  félelmes  puhaságú  tárgyakba 

merülnének  lábaink.  És  ugyan  mért  nem  hárítatik 
el  valamikép  e  minden  tekintetben  botrányos  két- 
féle undokság?  Oh,  kérem,  mindennek  van  haszna, 
habár  első  tekintetre  károsnak  látszik  is.  Íme,  mily 
csinos  bódé  van  e  pompás  téren  fölállítva,  neve 
fagyiaida,  de  jobban  illenék  rá  talán  a  béjgörcsdc 
czím,  mert  szorgalmasb  látogatóit  gyakran  mulat- 
tatja ezen  kedélyes  betegség.  Ezen  fagyiaidában 
legjobb  a  fagylalt,  s  némelyek  azt  gondolják,  hogy 
ezt  készítőjének  kell  érdemül  fölróni.  Épen  nem, 
mert  a  két  és  négylábúak  említett  szép  működé- 
seinek gyönyörű  kipárolgása  kölcsönöz  oly  saját- 
szerű zamatot  a  fagylaltnak,  sőt  mi  több,  azonfölül 
még  egy  kis  náthával  is  megajándékozza  a  cseme- 
gézőket,  s  ugyan  ki  ne  tudná,  hogy  a  nátha  rend- 
kívül egészséges,  mert  sok  veszélyessé  válható  baj- 
tól szabadítja  meg  az  embert.  Mind  ezekből  alkal- 
masint eléggé  világos  tehát,  hogy  a  többször  em- 
lített tér  ellen  nagyon  kár  nyilvánosan  fölszólal- 
gatni,  mert  az  legjobb  úgy,  a  mint  van,  s  épen 
így  illik  minden  tekintetben  az  előtte  emelkedő 
épülethez. 

E  rövid  szemle  után  Dunánk  partja  felé  folyta- 
tám  utamat,  melyen  nagy  deszkabódét  pillanték 
meg,  melyből  iszonyú  ordítás  harsogott.  A  kifüg- 
gesztett képek  világosan  tanusíták,  hogy  állatsereg- 
let van  benne,  mi  mellett  különben  az  ordítás  is 
elég  hangosan  szólott.  Hm,  gondolám,  ugyan  miért 
ne  lépnék  e  bódéba,  most  úgyis  etetés  ideje  van, 
s  ilyenkor  legérdekesb  a  vadállatokat  látni.  Kü- 
lönben   is    elég    bajba    ütköztem    már  az   emberek 

társaságában,  épen  nem  fog  tehát  ártani,  ha  most 
az  egyszer  szelídebb  társaságba  Jepek,  melyben 
legalább  vas  rácsolat  által  ótalmaztatik  az  ember 
azok  ellen,  kik  ártalmára  lehetnének. 

Beléptem  tehát,  s  mivel  alapos  okom  van  hinni, 
hogy  szíves  olvasóim  közöl  egy  sem  volt  Noe 
apánk  bárkájában,  tökéletes  bátorsággal  mondom, 
hogy  minden  tekintetben  Noe  bárkájához  hasonlíta 
belseje ;  ám  czáfolja  meg  állításomat  az,  ki  a  va- 
lódi bárkát  saját  élő  szemeivel  látta  I 

Voltak  benne  ugyanis  tiszta  és  tisztátlan  állatok, 
csakhogy  az  utóbbiak  osztályából  sokkal  többen. 
Engem  leginkább  azon  furcsa  hasonlatosság  lepett 
meg,  mely  az  állatok  s  némely  nézők  közt  ural- 
kodott. 

Először  is  természetesen  az  oroszlánt  vettem 
szemügyre,  melyhez  egy  kétlábú  arszlán  rendkívül 
hasonlított,  s  meg  vagyok  győződve,  hogy  saját 
anyja  sem  tudná  e  két  állatot  egymástól  megkülön- 
böztetni, ha  az  oroszlán  sörényét  fölégettetné, 
szemeihez  üvegdarabkát  csíptetne,  tagjait  fehér 
nadrágba  és  szürke  zsákba  rejtené,  s  fogai 
közé  szivart  szorítana,  mert:  mindegyiknek  csak 
ösztöne  van,  mindegyik  józan  értelem  nélkül  ordít, 
mindegyiknek  nagy  körme  van,  s  mind  a  kettő 
eszik,  iszik,  alszik,  le-  s  fölsétál,  holnapról  nem 
gondoskodik  és  hízelgő  macskatermészetű,  ha  kör- 
meit használni  nem  merészli.  Hogy  szabadban  egé- 
szen más  a  valódi  oroszlán,  az  nagyon  természetes, 
mert  a  szabadság  hiánya  minden  nemesb  tehet- 
séget elöl. 

Ezen  nagy  éjszaki  medve  még  csak  nem  is  mo- 
rog, hanem  alattomosan  pislog  tüzes  szemeivel  és 
körmeit  mindig  készen  tartja  a  ketrccz  rostélyánál, 
prédára  várakozva,  mert  ő  csak  akkor  kap  valami 
után,  midőn  már  tökéletesen  bizonyos  abban,  hogy 
hatályosan  megragadhatja.  Csak  szakálla  hiányzik 
e  medvének,  s  tökéletesen  hasonl/tna  azon  gyakor- 
lott uzsoráshoz  ott  a  szögletben,  kit  még  egy  hi- 
telező sem  birt  megcsalni.  Az  ily  hideg  vérű  és 
hidegen  számoló  medvék  és  uzsorások  rendkívül 
veszélyesek.  Őrizkedjünk  tőlük. 

Mily  furcsák  ezen  majmok!  De  ugyan  minek 
vesztegetnénk  fölöttük  szót,  miután  titkon  bizonyo- 
san mindnyájan  kénytelenek  vagyunk  magunknak 
megvallani,  hogy  kisebb  vagy  nagyobb  mértékben, 
s  egy  vagy  más  tekintetben,  bizony  mindnyájan 
hasonlítunk  hozzájok. 

Egy  kék  róka  is  ugyancsak  megérdemlé  a  figyel- 
met. Oly  szelid,  oly  nyájas,  oly  őszinte  tekintetű 
volt,  farkát  oly  szívnyerői eg  csóvál á,  szemeivel  oly 
édesen  hunyorgott,  pittyedt  ajkaival  oly  kellemc- 
sen mosolygott,  mintha  valóságos  ember  lett  volna, 
ki  épen  hatályosan  akarja  embertársát  megcsalni. 
Ezen  róka  alkalmasint  legalább  háromszor  ment 
már  csődületen  keresztül  az  állatok  közt. 

Mennyi  szép,  czifra  tollú  és  kiállhatlan  üres 
csevegésű  szajkó !  Bizony  szinte  azt  kénytelen  az 
ember  hinni,  hogy  tizenkét  és  egy  óra  közt  a 
váczi  utczában  sétál. 

A  hatalmas  sas  azon  távol  zugolyban  igen  szo- 
morúnak látszik,  hihetőleg  azért,  mivel  látja,  hogy 

körülötte  leginkább  csak  verebek  és  ökörszemek 
hemzsegnek,  melyek  végre  még  ki  is  gúnyolják  őt, 
miután  hátán  magosra  emelkedtek. 

Amott  — 

De  ime,  az  állatscreglet  tulajdonosa  perselylyel 
közelít  s  kérkedő  hangon  mondja,  hogy  most  eddig 
még  soha  nem  látottat  fog  a  nagyérdemű  közönség 
látni  és  soha  nem  hallottat  hallani. 

Ugyan  mi  lehet  az? 

A  perselybe  néhány  krajczárt  csúsztatnak  azok, 
kik  ily  összeget  tréfából  is  nélkülözhetnek,  s  a 
tulajdonos  meghajtja  magát  és  egy  magas  ketrecz 
függönyeit  széthúzza,  mely  a  vadmacska  és  csörgő 
kigyó  közt  áll. 

Ah!  Ah!  Ah! 

Ezen  szellemdús  megjegyzés  hangzott  minden 
oldalról. 

A  tulajdonos  hatalmasan  köszörűié  torkát  és 
mintegy  ezeket  monda: 

—  Nagyságos. 

Néhány  szabónő  és  rőfös  boltossegéd  mozog, 
mert  e  czím  csak  őket  illetheti. 

—  Tekintetes  — 

Egy  pár  dajka  és  pattantyús  nyájasan  mosolyog. 

—  És  nagyérdemű  közönség ! 

Számos  inasgyerkőcz  és  gyufás  suhancz  oly  ki- 
fejezéssel nyújtja  előre  piszkos  nyakát,  mintha  ezt 
akarnák   mondani : 

—  Értjük  I 

—  Nagyságos,  tekintetes,  és  nagyérdemű  közön- 
ség!  Itt  most  oly  csodát  méltóztatnak  látni,  mely- 

hez  hasonlót  Európa  és  Budapest  még  eddig  nem 
látott,  s  melyről  bizonyosan  senki  nem  képzelte, 
hogy  azt  valaha  láthassa.  Kimondhatlanul  boldognak 
érzem  tehát  magamat,  hogy  e  rendkívüli  csodát  a 
nagyérdemű  közönségnek  bámulás,  a  tisztelt  tudós 
világnak  pedig  mély  vizsgálat  végett  szemei  elébe 
állíthatom.  Ezen  csoda  egy  ismeretlen  tengernek 
eddig  még  nem  ismert  szigetén  született,  honnan 
a  legcsodásb  kalandok  által  jutott  birtokomba,  mik- 
nek elmondásával  heteket,  sőt  hónapokat  kellene 
eltöltenem  s  azért  kénytelen  vagyok  azokat  inkább 
egészen  elhallgatni.  Ez  tehát  —  vad  lyány  és 
valamint  őt  nem  ismeri  senki,  úgy  ő  sem  ismer 
senkit ;  kígyót,  békát  nyersen  eszik,  mit  azonban 
nem  szabad  nézők  előtt  tennie,  mert  sokan  el- 
iszonyodnának ;  vadsága  daczára  azonban  oly  szelid, 
hogy  még  csak  nem  is  harap,  ámbár  igen  szép 
fehér  fogai  vannak.  Egyébiránt  nagyon  szépen 
tánczol  és  énekel  s  csak  az  kár,  hogy  szavait 
nem  érthetjük;  méltóztassanak  mindazáltal  elhinni, 
hogy  azok  mindenesetre  rendkívül   érdekesek. 

A  tulajdonos  megtörlé  homlokát,  intett  s  a  vad- 
lyány kilépvén  ketreczéből,  az  állatok  előtti  keskeny 
téren  énekszó  mellett  tánczolni  kezde  és  a  bódé 
minden  zugából  hangos  éljenek  harsogtak,  ámbár 
az  éneket  nem  lehete  érteni  s  a  táncz  is  olyan  volt, 
hogy  inkább  csak  jellemtelen  ugrándozáshoz  hason- 
lított, minőt  színpadunkon  is  elég  gyakran  láthatni. 

Már  megunám  e  bohóskodást  s  épen  távozni 
készülék,  midőn  a  vad  kisasszony  nagyot  ugrott 
felém,  kezeit  vállamra  tévé  s  mi  alatt  fogait  mutatá. 


mintha  meg  akarna  harapni,  e  szókat  suttogá  :  « Sza- 
badítson megl»  —  és  ismét  hangosan  énekelve 
tovább  szökdécselt. 

Ez  egyetlen  másodpercz  alatt  történt  s  követ- 
kezéskép senkiben  nem  szülhetett  gyanút.  Csak 
most  kezdem  élesb  figyelemre  venni  a  lyányt  s 
minél  tovább  vizsgálám,  annál  inkább  meggy őző- 
dém,  hogy  ehhez  hasonló  arczot  már  láttam,  ámbár 
most  nagyon  el  volt  mesterség  áital  változtatva; 
sőt  még  hangjáról  is  azt  véltem,  hogy  egykor  már 
hallottam  valahol,  noha  egészen  más  hangon  éne- 
kelt, mint  melyen  a  fönebbi  két  szót  sugá.  E  kaland 
rendkívül  fölizgatá  kíváncsiságomat  s  én  nem  tá- 
vozám  a  többi  nézőkkel  a  bódéból,  hanem  magam- 
hoz intem  a  tulajdonost,  miután  már  valamennyi 
idegenek  kitakarodtak. 

—  Méltóztassék  parancsolni,  nagyságos  uram !  — 
szóla  ezer  bók  közt  az  állatok  uralkodója. 

—  Küldje  ön  ki  segédeit. 

Parancsolatom  azonnal  teljesítetett,  ámbár  embe- 
rem kissé  aggályosan  kezde  rám  tekintgetni. 

—  Uram,  ön  gazember. 

—  Hogyan?! 

—  Mondom,  ön  gazember. 

—  De  — 

—  Szót  sem.  Feleljen  őszintén.  Kicsoda  ezen 
úgynevezett  vadlyány  ? 

—  Nagyságos  uram  —  kérem  —  hiszen  már 
megmagyaráztam;  —  de  ha  parancsolni  méltózta- 
tik, még  egyszer  is  elmondhatom.  Itt  most  oly 
csodát  méltóztatik  látni  — 

—  Hallgasson  bohóságával  1  Egyenes  választ 
akarok.  Szóljon! 

—  De  mikor  mondom  — 

—  Én  nem  vagyok  vad  lyány,  —  kiálta  most 
szívreható  hangon  a  szerencsétlen  fogoly.  —  Istenre 
kérem,  nagyságos  uram,  szabadítson  meg,  mert 
meghalok  ezen  vadállatok  közt,  ha  kínzóm  maga 
nem  öl  meg! 

—  Hallod,  gazember? 

—  Nagyságos  uram,  kérem  — 

—  Nyisd  meg  a  ketreczet. 

—  De  — 

—  Hajdúkat  szólítsak  be? 

—  Jaj  nekem! 

—  Hamar. 

—  Tüstént. 

—  ]gy.  Mi  a  neved,  szegény  áldozat  ? 

—  Rózsa. 

—  Mosdjál  meg. 

—  Igen,  nagyságos  uram. 

—  De  kérem,  ezen  lyányt  drága  pénzen  vásá- 
roltam. 

—  Becsukassalak? 

—  Ördög  és  pokol. 

—  Adj  böcsületes  ruhát  és  nagy  kendőt  e  lyány- 
nak. Hamar. 

—  Legalább  méltóztassék  költségemet  meg- 
téríteni. 

—  Bottal,  ha  nem  hallgatsz. 

—  Kész  vagyok. 

—  Kövess  I 

E  szók  után  a  bódéból  kiléptünk,  s  mögötte 
megállapodván,  bérkocsit  hozaték,  a  vad  lyányt 
bele  ültetem,  helyet  foglalék  mellette,  s  szállásomra 
hajtattam,  mert  most,  miután  a  sokféle  főst  éket 
arczárói  lemosá,  már  tökéletesen  ráismertem. 


Vll], 


Irodalmi    vértanú. 

Szállásomra  érkezvén,  rövid  ideig  beszélgettem 
Rózsával,  ki  a  szép  névre  igen  érdemes  volt  s 
szavaiból  azonnal  meggyőződtem,  hogy  nemcsak 
új  titoknak  juthatok  általa  birtokába,  hanem  alkal- 
masint kulcsot  is  kapok  majd  tőle,  néhány  régibb 
titok  zárának  illő  fölnyitására. 

Mindenek  előtt  mély  hallgatást  parancsolék  neki 
s  azután  Háni  gondjaira  bíztam  őt ;  magam  pedig 
rövid  ebédecske  után,  mely  még  mindig  lábadozó 
állapotomhoz  volt  szabva,  egy  magyar  újság  szer- 
kesztő hivatalába  siettem. 

Az  előszobában  egy  szálas  legényt  találtam,  ki 
tökéletes  művészi  avatottsággal  és  igen  alaposnak 
látszó  tárgyismerettel  —  csizmát  talpalt.  E  látvány 
kissé  meglepett,  s  már  azt  hivém,  hogy  eltévedtem  ; 
mert  azt  tudtam  ugyan,  hogy  az  újságokban  elég 
talpra  esett  gondolatot  lelhetni,  de  ezzel  a  csizma- 
talpalást  semmi  rokonságba  nem  birtam  hozni. 

Kétkedve  szólék  tehát  a  legényhez : 

—  Barátom,  én  a  szerkesztőhivatalt  keresem. 

A  legény  mélyet  fúrt  az  árral,  pipáját  balra 
mozdítá  szájában  és  röviden  csak  ezt  válaszolá: 

—  Tessék  hát  belépni. 

—  Ide? 

—  Igenis. 

—  Azt  gondoltam,  hogy  csizmadiaműhelybe  té- 
vedtem. 

—  Nem,  uram.  Én  csak  időtöltésből  talpalgatom 
saját  csizmámat. 

—  Talán  tanult  mestersége  ez? 

—  Igen. 

—  Hát  mért  hagyta  el  mesterségét? 

—  Nem  szerettem  a  szurkolást  és  sokszor  hal- 
lottam, hogy  az  újságírás  mellett  munka  nélkül  is 
mcggazd  águl  hat  az  ember. 

—  Ah,  tehát  ön  újságíró  ? 

—  Nem  épen  egészen,  hanem  az  újság  expedi- 
tora  vagyok. 

—  Expedítor? 

—  Igen,  valamennyi  újság  az  én  kezemen  megy 
keresztül. 

—  Valóban? 

—  Mind  a  két  városban  én  hordozom  ki  az 
újságot. 

—  Ah,  értem  I  Hát  meggazdagodott-e  már, 
expedítor  úr? 

—  Eddig  még  csak  gazdám,  de  hiszen  majd 
rám  is  elkerül  a  sor. 

—  Itthon  a  szerkesztő  úr? 

—  Nincs. 

- —  Hol  van? 


—  Rilura  ment,  juhocskáit  nyíratni. 

—  Hát  jószága  is  van  ? 

—  De  mennyi ! 

—  Mikor  jő  haza? 

—  Nem  tudom.  De  csak  tessék  besétálni,  első 
segéde  itt  van  s  azzal  mindent  lehet  végezni. 

—  Hát  nem  egyenlők  a  segédek  ? 

—  Egyébiránt  egyenlők  ugyan,  de  annyiban 
mégis  különböznek  egymástól,  hogy  az  első  nagyobb 
fizetést  húz  és  kevesebbet  dolgozik,  mint  a  többi ; 
épen  úgy,  mint  a  csizmadiáknál   az  öreg  legény. 

Tehát  a  segéddel  szólok,  gondolám,  ámbár  nem 
tagadhatom,  hogy  én  a  segédi  czím  iránt  mindig 
megfoghatlan  ellenszenvvel  viseltetem,  az  élet  bár- 
mely helyzetében  találkoztam  is  azzal.  Ezen  eszme 
mindig  valami  tökéletlenséget  foglalt  magában  né- 
zetem szerint :  mintha  tudniillik  a  segéd  csak  segí- 
teni tudna,  de  maga  nem  birna  valamely  munkát 
tökéletesen  és  önállólag  befejezni.  S  ezen  vélemé- 
nyemet több  ok  látsz  ék  támogatni. 

Így  például  táborban  és  csatákban  is  alkalmaz- 
tatnak segédek,  de  ugyan  mit  visznek  ezek  vég- 
hez? Szelet  csinálnak,  lótnak,  futnak,  mások  paran- 
csait másokkal  közlik  és  így  legfölebb  lovaik  lábai- 
nak gyorsasága  által  tehetnek  csak  némi  szolgálatot. 

Némely  tisztviselők  mellett  szinte  segédek  tar- 
tatnak;  de  ugyan  miből  áll  ezek  kötelessége? 
Annak  véghezviteléből,  mit  főnökük  nem  tart  arra 
méltónak,  hogy  maga  személyesen  végezze  el. 

Még  színházaknál  is  minden  valamire  való  szí- 
nész irtózik  az  úgynevezett  segédszerepektől    s    a 

Nagy  :  Magyar  titkok.  11. '  ^ 

kardalnok  is  csak  fejét  vakarja,  ha  végre  csakugyan 
rátukmálják  az  effélét. 

Meglehet,  hogy  csalatkozom,  de,  hogy  röviden 
fejezzem  ki  magamat,  én  a  műveltebb  körökben 
létező  segédeket  mindig  csak  a  mesteremberek 
inasaihoz  tudám  hasonlítani ;  azaz  :  oly  egyéneknek 
tartam  őket,  kik  tanuláson  és  rontáson  kívül  még 
minden  egyébre  alkalmatlanok  s  következéskép  a 
polgári  életben  semmi  jelentőséggel  nem  bírhatnak. 

E  véleményem  még  akkor  is  szilárd  meggyőző- 
désem vala,  midőn  a  szerkesztőhivatal  ajtaját  meg- 
kopogtattam. 

—  Tessék!  —  hangzott  belőlről  a  válasz,  oly 
sajátszerű  kifejezéssel,  hogy  azt  minden  alaptalan 
gyanúsítás  nélkül  ilyesmire  is  lehetett  volna  ma- 
gyarázni : 

—  Vigyen  el  a  manó ! 

Hm,  gondolám,  ez  nem  igen  kedvező  fogadtatást 
jósol,  s  fönebbi  véleményemben  még  inkább  meg- 
erősödtem ;  azonban,  ha  már  ennyire  jöttem,  tehát 
csakugyan  mégis  belépek,  hiszen  legrosszabb  eset- 
ben sem  fogja  füleimet  leharapni  a  rossz  kedvű 
segéd. 

Példás  elszántsággal  nyitám  meg  tehát  az  ajtót, 
s  ügyes  kiszámolással  jobb  lábamat  emelem  át 
először  a  küszöbön,  hogy  valami  baj,  vagy  kelle- 
metlenség ne  érjen. 

Beléptem  s  az  ajtót  szép  csöndesen  betevém, 
hogy  illedelmes  föllépésem  által  a  kedvetlen  segéd 
urat  kissé  megszelídítsem. 

Most,  szokás  szerint,  le   kellene   terjedelmes  és 

hű  pontossággal  irnom  mind  azt,  mit  a  szerkesz- 
tési hivataiszobában  Játtam;  én  azonban  nem  igen 
szeretek  szokás  rabja  lenni,  hanem  inkább  saját 
fejem  után  járok,  s  azért  inkább  azt  fogom  leirni, 
mit  az  érintett  szobában  nem  láttam,  de  mit  ott 
szükségkép  látandónak  hittem,  azon  fogalmak  kö- 
vetkeztében, melyek  szerkesztésre  nézve  elmémben 
éltek,  s  mik  nélkül  e  nemes  foglalatosságot  telje- 
síthetlennek  hittem. 

Tehát:  nem  láttam  tisztaságot,  pedig  azt  hit- 
tem, hogy  minden,  s  főleg  szellemi  munka  sikeres 
előmenetelére  a  tisztaság  mulhatlanul  szükséges ; 
nem  láttam  kényelmet,  pedig  fogalmam  szerint 
nem  igen  működhetik  jó  kedvvel  ott  a  lélek,  hol 
a  test  sanyarúságot  érez,  és  ennek  következtében 
a  lelket  csöndes  elmélkedéseiből  gyakran  fölri- 
asztja; nem  láttam  rendet,  pedig  a  rendetlenség 
első  kútforrása  a  szakadozott  értéktelen  munkának, 
mert,  hol  sokáig  kell  mindent  kutatni  és  keresgélni, 
ott  zavarba  jő  az  elme,  s  a  legjobb  gondolatok  is 
eloszlanak ;  nem  láték  elegendő  segélyforrásokat, 
minők :  könyvek,  földabroszok,  minden  nyelvű  kül- 
földi hírlapok  és  folyóiratok,  pedig  a  legterméke- 
nyebb elme  is  kiszárad,  ha  el  van  a  tudás  forrá- 
sától záratva,  mikből  időről  időre  merítnie  kel- 
lene, mert  mulattatásra  lehet  ugyan  az  életből  foly- 
tonosan meríteni,  de  oktatásra  ennél  valamicskével 
több  kívántatik;  nem  láttam  levelek  halmazát,  pe- 
dig a  haza  ügyei  érdeklik  leginkább  a  haza  polgá- 
rát, és  csak  ezek  azok,  miket  soha  nem  unhat  meg  ; 
nem    láttam    sok    dolgozó    embert,    pedig    egynek, 

vagy    csak    kevésnek    munkálata    egyoldalúvá    teszi 
az  ily  vállalatot. 

Üdvözlésemre  a  segéd  letevé  tollát,  fölállott, 
rendkívül  fanyar  pillantást  vetett  rám,  melyet  elég 
rosszul  sikerült  mosolylyal  törekvék  födözni,  s 
épen  oly  ércztelen,  mint  kedvetlen  hangon  kérdé  : 

—  Előfizetni   méltóztatik? 
Én  igen  nyájasan  felelém : 

—  Nem. 

A  segéd  leült,  tollát  kezébe  vévé  és  kérdezőleg 
tekinte  rám. 

Tekintetét  megértem,  valamint  azt  is,  hogy  nincs 
kedve  hosszas  mulatozásra,  röviden  tehát  csak  ezt 
mondám : 

—  Nagy  gazságnak  juték  nyomába  és  szeret- 
ném nyilvánossá  tenni,  mert  személyesen  nem  aka- 
rok bele  avatkozni. 

—  Le  van  a  tény  irva? 

—  Nincs,  majd  elmondom. 

—  Bocsánat,  nincs  időm  az  efféléket  meghall- 
gatni és  leírni,  mert  főnököm  nincs  honn,  s  min- 
den teher  rajtam  fekszik. 

E  szók  után  előtte  fekvő  német  hirlapba  tekinte 
és  hihetlen  gyorsasággal  fordítá  tartalmát  magyarra. 

Közelebb  léptem  tehát  és  kissé  sürgetőleg  szól- 
tam: 

—  Majd  leirom  tehát,  ha  nem  vagyok  itt  önnek 
terhére  ? 

A  segéd  némán  mutatott  egy  poros  székre, 
papirt  tolt  élőmbe  és  munkáját  nagy  sietséggel 
folytatá.  Kendőmet    a    székre    terítem,    ráültem,  öt 

tollat  egymásután  megpróbáltam,  de  egyikkel  sem 
tudtam  írni ;  tollkést  kerestem  tehát,  s  mivel  ezt 
nem  leltem,  a  papirosollóval  törekvém  az  egyik 
tollat  kissé  kezemhez  idomítani,  a  mi  hosszas  fá- 
radozás után  csakugyan  sikerült. 

Már  épen  tentába  akarám  a  szeszélyes  alakú 
tollat  mártani,  midőn  az   ajtón  kopogtak. 

—  Tessék!  —  hangzott  ismét  kedvetlenül  a  se- 
géd ajkairól. 

Az  ajtó  megnyilt,  s  egy  nem  annyira  szép,  mind 
rendkívül  vastag  asszony  lépett  be.  Egészséges 
szine  világosan  tanusítá,  hogy  faluról  jött,  s  kez- 
tyütlen  terjedelmes  kezeiből  könnyen  lehete  kö- 
vetkeztetni, hogy  igen  jó  gazdasszony,  mikor  ott- 
hon van.  Ezenkívül  még  azon  igen  különösen  jel- 
lemző sajátsággal  birt,  hogy  egyetlen  szót  sem 
szólt  a  szokott  üdvözlés  elmondása  után,  hanem 
három  zsebet  gondosan  megmotozván,  a  harmadik- 
ból pápaszemet  vont  elő  és  orrára   illeszté. 

A  segéd  nyugodtan  mártá  be  tollát  és  szintoly 
nyugodtan  folytatá  a  fordítást. 

Az  asszony  ez  alatt  zsebeit  egymásután  az  asz- 
talra üríté  és  gondosan  keresgélt  a  beléjök  rejtett 
s  most  napfényre  jött  mindenféle  közt ;  de  siker 
nélkül,  mert  a  sok  limet  lomot  egymásután  ismét 
zsebeibe  mélyeszté  és  keblében  keresgélt,  hon- 
nan ismét  sok  mindenfélét  vont  elő,  de  szinte  oly 
kevés  sikerrel,  mint  előbb.  Végre  zsebkendőjét  is 
fölbontá,  de  abban  csak  kalácsdarabkák  voltak  szem- 
lélhetők,  következéskép  a  keresett  tárgy  innen  sem 
került  elő.  A  zsebek  még  egyszer  megmotoztattak. 

de  hasztalan ;  az  asszony  tehát  rendbe  szedé  magát 
s  boszúsan  szóla: 

—  Bizonyosan  a  csézában  feledtem. 

Ezen  fontos  megjegyzés  után  minden  további 
szóváltás  nélkül  távozott,  s  én  a  tollammal  a  tenta- 
tartó  felé  közelítek,  mert  ezen  jelenet  alatt  nem 
tudtam  irnj,  azonban  ismét  kopogtak  az  ajtón. 

—  Tessék  I 

Egy  czifra  uracs  zuhant  a  szobába  és  föltett 
kalappal  az  asztalra  ülvén,  vagyis  inkább  vetvén 
magát,  iszonyú  füstfelhőt  bocsáta  ki  száján  és  leir- 
hatlan  kevélységgel  szóla: 

—  Én  Bukfenczy  táblabíró  vagyok,  mondja  meg 
hamar,  melyik  számban  volt  a  — i  lóárverés  hir- 
detve ? 

A  segéd  bevégzé  a  megkezdett  sort,  kalapját  hi- 
deg arczki fejezessél  föltéve  és  igen  nyugodtan  szóla: 

—  Nincs  időm  annak  fürkészésére. 
Bukfenazy  úr  bámulva  tette  le  kalapját  és  —  oly 

csöndesen  tűnt  el,  mintha  soha  meg  sem  jelent 
volna,  a  segéd  pedig  letevé  kalapját  és  minden 
fölindulás  nélkül  f oly  tata  munkáját. 

Hm,  gondolám,  ezen  segéd  nekem  tetszeni  kezd. 
Ugyan  ki  fogja  Bukfenczy  urat  a  lóvásárra  hajtani  ? 

Tollamat  a  tentatartó  felé  vándoroltatám,  de  is- 
mét kopogás. 

—  Tessék! 

Egy  igen  tisztességes  öreg  úr  lépett  be,  kalap- 
ját, botját  s  pipáját  az  ablak  párkányára  tévé,  és 
erőteljes  mély  hangon  szóla : 

—  Előfizetni  szeretnék. 


A  segéd    arcza    kissé    felderült,    s  hangja  nyája- 
sabban monda  e  szót: 

—  Méltóztassék. 

—  Fél  esztendőre. 

—  Ki  részérc  méltóztatik? 

—  Magamnak. 

—  Becses  nevét  kérem. 

—  Hát  nem  ismer  uraságod? 

—  Nincs  szerencsém. 

—  Tehát  Czombos  Boldizsár. 

—  A  czfm? 

—  Táblabirő. 

—  Lakása? 

—  Kaszaháti  puszta. 

—  Utolsó  posta? 

—  Járomháza. 

—  Méltóztassék,  itt  a  nyugtatvány. 
Tekintetes  Czombos  úr  végig  olvassa  a  nyugtat- 

ványt,  még  egyszer  s  harmadszor  is  átolvassa,  mi 
alatt  a  segéd  tüskén  látszik  ülni  és  végre  nagy 
álmélkodással  szól : 

—  Hiba  történt,  kedves  úr. 

—  Hogyan? 

—  Hiszen  ez  a  **  czímű  újság? 

—  Igen. 

—  Én  pedig  a    ***  czíműre  akartam  előfizetni. 

—  Sajnálom. 

—  Már  bocsásson  meg  az  úr,  alázatos  szolgája. 

—  Ajánlom  magamat. 

Czombos   úr  távozik,  de  rögtön  ismét  visszatér, 
és  igen  nyájasan  szól : 

—  Ugyan  kérem,  hol  Jehct  csak  arra  az  újságra 
előfizetni  ? 

—  A  — j  utczában. 

—  Köszönöm  szépen. 

A  táblabíró  úr  utolszor  távozott,  s  a  segéd  sze- 
meit a  német  hírlapra  függeszté;  de  ekkor  rögtön 
egy  piszkos  fiú  botlott  a  szobába  és  igen  éles 
hangon  szóla  : 

—  Pít  um  khilfeld. 

—  3tt  van,  —  monda  a  segéd,  mégsem  vesztve 
türelmét,  s  ollóval  leszelé  a  papiroslap  azon  ré- 
szét, melyet  már  tele  irt,  és  átadá  a  fiúnak. 

—  Mit  jelent  ez?  —  kérdem  őt  illedelmesen, 
mert  meg  kell  vallanom,  hogy  ezen  segédet  már 
csodálni  kezdem. 

—  Ez  inas  volt  a  nyomdából,  ki  külföldi  czik- 
ket  kért  a  szedők  számára;  de  a  sok  háborgatás 
miatt  nem  igen  sokat  adhattam  neki,  s  most  siet- 
nem kell,  mert  óranegyed  múlva  ismét  itt  fog  lenni. 

Midőn  ez  utolsó  szókat  monda  a  segéd,  akkor 
már  ismét  kopogtak  az  ajtón. 

—  Tessék  1 

A  korábbi  vastag  asszony  lépett  be  és  igen  en- 
gesztelő hangon  szóla: 

—  Bocsánatot  kérek,  megtaláltam  már  a  czédu- 
lát,  de  csak  most  láttam,  hogy  más  szerkesztő  hi- 
vatalnak szól. 

—  Tehát  mit  tetszik  parancsolni  ? 

—  Csak  meg  akartam  az  ifjurat  nyugtatni.  Alá- 
zatos szolgálója. 

—  Ajánlom  magamat. 

Most  rögtön  kopogás  nélküJ  nyilt  meg  az  ajtó, 
s  az  előszobai  száraz  ex  csizmadia  lépett  be,  kissé 
fejét  vakara,  kissé  köhintett,  s  azután  igen  ünne- 
pélyesen szóla: 

—  Tekintetes  uram! 

—  Mi  baj? 

—  Ugyan  kérem  alázatosan,  hová  vitték  O'  Con- 
nellt? 

—  Pokolba! 

Az  érdemes  expeditor  meghunyászkodva  som- 
polygott ki  a  szobából,  a  segéd  boszúsan  fogott 
munkájához,  s  én  őszintén  megvallom,  hogy  a  sze- 
rencsétlen segédet  már  sajnálni  kezdem  és  ked- 
vetlenül akarám  tollamat  tentába  mártani,  de  még- 
sem juthattam  a  műtéteihez,  mert  ismét  hangosan 
kopogtak. 

—  Tessék! 

Három  úr  robogott  a  szobába,  s  a  legvastagabb 
ingerült  hangon  szóla  : 

—  Uram,  a  — ik  számban  rágalmazó  czikkely 
jelent  meg  a  — i  tanács  ellen  és  mi  azon  tanács- 
nak tagjai  vagyunk. 

—  Ügy  van. 

—  Rágalmazás? 

—  Igen. 

—  Ügy  van. 

—  Tehát  méltóztassanak  megczáfolni,  lapunk  a 
védelemnek  mindig  nyitva  áll. 

—  Mi  a  rágalmazó  nevét  akarjuk  tudni,  még 
pedig  tüstént. 

—  Ügy  van. 

—  Azzal  nem  szolgálhatok. 

—  Miért  ? 

—  Ugy  van,  miért? 

—  Mert  levelezőinket  becsületes  embereknek  is- 
mervén, névtitkukat  becsületesen  megőrizzük. 

—  De  én  akarom. 

—  Úgy  van. 

—  Ismétlem,  nem. 

—  Pörbe  idéztetjük  a  szerkesztőséget. 

—  Úgy  van. 

—  Védni  fogjuk  magunkat. 

—  Majd  elválik  I 

—  Ügy  van. 

A  három  tanácsbeli  boszúsan  rohant  ki  az  aj- 
tón, és  mindketten  tollúnkhoz  fogtunk;  de  ismét 
kopogás. 

—  Tessék  I 

Egy  piszkos  ember  lép  be  és  igen  alázatos 
hangon  szól : 

—  Bocsánatot  kérek,  egy  kereskedő  számára 
boltozímert  kell  föstenem,  németül  és  magyarul, 
nem  méltóztatnék  a  németet  magyarra  fordítani  ? 

—  Szivesen. 

A  segéd  lefordítja  a  kívánt  boltczímet  és  átadja 
a  festőnek. 

—  Alázatosan  köszönöm. 

—  Máskor  is  jöjjön  el  és  ne  ferdítsék  el  a  szép 
magyar  nyelvet. 

A  festő  távozik,  mi  —  de  nem,  nem  fogunk  az 
Íráshoz,  mert  az  ajtón  kopogtatnak  és  egy  ván- 
dorló kalmár  tekint  be,  s  tolakodólag  szól : 

—  Szép  nadrágkcJmét  — 

—  Nem  kell. 

—  Gyönyörű  mellények  — 

—  Nem  kell. 

—  Pompás  selyemkendők  —  franc^ia  keztyük  — 
nyakkendők  — 

—  Nem  kell. 

—  Csak  méltóztassék  legalább  megtekinteni  — 
igen  finom  — 

—  Lódulj  pokolbal 

—  Alázatos  szolgája. 

Merkúr  tolakodó  fia  még  be  sem  csukja  az  aj- 
tót, s  már  három  egyén  nyomul  be  a  küszöbön 
és  fölváltva  szólnak: 

—  Sertéseladási  hirdetést  hoztam. 

—  Mindjárt. 

—  Pergősi  úr  nem  kapta  meg  a  tegnapi  szá- 
mot, azt  monda,  hogy  nem  is  fogja   többé  járatni. 

—  Tüstént  adatok  példányt. 

—  Dergősi  ur  ezentúl  Füredre  kívánja  újságát 
járatni. 

—  Jól  van,  majd  teszek  iránta  rendelést,  hogy 
pontosan  megkapja, 

—  Pit  um  khilfeld. 

—  Nincs  még,  várjatok. 

Az  ajtón  ismét  kopogtak,  még  mielőtt  e  félel- 
mes had  távozott  volna,  s  egy  száraz  kereskedő- 
legény jelent  meg,  indulatosan  mondván : 

—  Hirdetésünk  nem  jelent  meg  a  múlt  szám- 
ban, uram  tehát  visszakívánja  az  öt  forintot. 

-^  Itt  van. 

A  segéd  ismét  íráshoz  fogott  és  az  ajtón  ismét 
kopogtak. 

Ez  már  sok,  gondoJám,  s  cltávozám,  a  nélkül, 
hogy  a  kívánt  tényt  leírhattam  voJna.  Nem  bírtam 
tovább  tanuja  lenni  e  szörnyű  zaklatásnak,  s  meg- 
vallom, hogy  a  szerencsétlen  segédszerkesztőket, 
az  irodalom  ezen  béketűrő  vértanúit,  azóta  szivem- 
ből tisztelem,  s  nyilvánosan  kérek  tőlök  bocsána- 
tot addigi  sértő  bal  véleményemért.  — 

Távozásom  előtt  még  kérdem  a  szerencsétlen  ál- 
dozatot, hogy  hol  szokott  estelizni,  mert  közlendőm 
iránt  mindenesetre  bővebben  kívántam  vele  szólani. 

O  a  Széchenyi-kertet  nevezé,  azon  megjegyzés- 
sel, hogy  rendesen  csak  tíz  óra  felé  szokott  ott 
megjelenni,  mivel  dolgai  miatt  nem  lehet  előbb  sza- 
badulnia. 

Két  szív  és  egy  hajdú. 

A  szerkesztőségi  segédtől,  kit  azok  után,  miket 
körülötte  egyetlen  óra  lefolyása  alatt  tapasztaltam, 
inkább  főszerkesztőnek  szeretnék  nevezni,  a  hat- 
vaní-utczába  fordultam,  s  haza  felé  ballagtam,  mert 
kíváncsi  valék  a  vad  lány  egész  történetét  meg- 
tudni, melynek  elmondását  még  e  délutánra  ígérte. 

Alig  haladék  néhány  lépést,  midőn  számos  em- 
bert hallék  utánam  sietni,  vagy  legalább  mögöttem 
jőni.  Megállapodám  tehát  egy  kalácsárusnő  mel- 
lett, 8  visszatekintek.  Egy    lány   és  egy  férfi  köze- 

líte,  nyomban  sarkuk  mögött  pedig  egy  városi 
hajdú  lépdelt,  s  c  három  egyént  számos  bámész 
követé.  A  lány  oly  szép  volt,  hogy  bizonyosan 
bármely  arszlán  is  örömest  kisérte  volna  őt  és  al- 
kalmasint irigylé  most  a  hajdú  sorsát.  A  férfi  erő- 
teljes derék  legénynek  látszott,  s  fogadni  mernék, 
hogy  bármely  uri  házban  is  nagy  örömmel  fogad- 
ták volna  őt  fel  komornoknak.  Öltözetök  csinos  és 
ízlésteljes  vala,  ámbár  föl  merem  róluk  tenni,  hogy 
a  divatképet  nem  igen  kisérték  folytonos  figyelem- 
mel. A  hajdú  mind  ezt  nem  igen  látszék  észre- 
venni, vagy  legalább  nem  tudá  eléggé  méltánylani 
az  ily  külsőségeket,  s  csak  a  belső  valódi  érdemre 
tekinte,  mert  igen  mogorva  hangon  és  teljességgel 
nem  választékos  kifejezésekkel  nógatá  őket  sie- 
tésre, sőt  botját  is  oly  jelentőséggel  mozgatá  ke- 
zében, hogy  minden  pillanatban  erőszakos  alkal- 
mazásától lehete  tartani.  Ugyan  mit  véthetett  e 
szép  pár? 

Két  öreg  asszony  sopánkodva  panaszkodott  a 
fiatalság  romlottsága  ellen,  mely  napjainkban  árvi- 
zet és  más  mindenféle  nyilvános  csapásokat  okoz,  s 
melyről  az  ő  idejökben  fogalma  sem  volt  ez  em- 
bereknek. Sopánkodásuk  után  az  egyik  a  kalácsos- 
nőhöz  fordult  és  ájtatos  hangon  kérdé: 

—  Fra  Száli,  nem  ismeri   ezen  két  rabot? 
Száli  asszony  végig  dörzsölé  megfordított  barna 

kezét  szürke  szemein,  mintha  könyeket  akarna  be- 
lőlök  kitörlcni  és  igen  szomorúan  feleié : 

—  Hej,  dehogy  nem  ismerem,  dehogy  nem  is- 
merem ! 


—  Ugyan  kicsodák? 

—  Higyje  cl,  Frt  Vávi,  nincs  több  ilyen  két  szív 
a  két  városban,  s  most  egy  goromba  hajdú  mégis 
a  dolgozóházba  viszi  őket ! 

—  Mit  vétettek? 

—  Valahányszor  szolgálat  nélkül  volt  egyik  vagy 
másik,  mindig  nálam  laktak,  minden  hónapban  leg- 
alább két  hétig  és  egyetlen  fillérrel  sem  maradtak 
adósak. 

—  Dehogy?! 

—  Úgy  bizony! 

—  De  ugyan  mondja  el  hát  történeteket  a  sze- 
gény páráknak. 

—  Isten  neki,  hallják  tehát ! 

A  történetet  én  is  végig  hallgatám,  s  így  el- 
mondhatom azt,  habár  nem  is  egészen  Száli  asz- 
szony  szavaival,  de  mindenesetre  oly  híven,  mikép 
azt  a  tárgy  fontossága  érdemli,  sőt  igényli.  Egyéb- 
iránt szabad  legyen  azt  azon  modorban  előadnom, 
melyben  a  világhírű  Sue  « Vándor  zsidó »  czímű 
regényét  irá,  melyet  a  gazdag  német  irodalom  húsz 
fordításban  tömöget  romlott  gyomrába,  melyre  a 
szegény  magyar  irodalom  nem  szorult  és  melyet 
bizonyosan  meg  sem  fogna  egészséges  gyomrú  ol- 
vasó közönsége  emészteni. 

Az  elemek  iszonyú  csatát  vitának,  a  villámok 
borzasztóan  ropogtanak,  eső  és  vihar  rettentően 
egyesültének,  s  e  kettő  közé  jég  és  dara  vegyül- 
tenek. 

Az  egész  természet  irtózatos  működésben  vala, 
s  a  földnek  sarkai  sírva  nyögdécseltek. 

Ekkor  egy  férfi  siete  végig  a  háromdob-utcízán, 
nehéz  csizmában,  melynek  patkója  bizonyosan  lát- 
ható nyomokat  hagyott  volna  maga  után,  ha  ezt  a 
kövezet  keménysége  engedte  volna,  s  a  czizma  tu- 
lajdonkép meg  lett  volna  patkolva. 

Az  elemek  csatáztak,  s  a  kutyák  lehorgasztott 
farkkal  vonultak  a  kapuk  alá,  de  a  nehéz  csizmájú 
férfi  folyvást  előre  haladott  és  szilárd  kezekkel 
tartá  kék  kanavászból  készült  esernyőjét. 

Az  elemcsata  oly  dühösen  folyt,  mintha  az  egész 
természet  meg  akart  volna  pukkadni. 

Az  utcza  közepén  nagy  tó  támadott,  s  a  tónak 
ellenkező  partja  felé  emberi  lény  közelített. 

Ezen  ember  pedig  némber  vala. 

A.  némber  nagy  elszántságot  látszott  tanúsítani  és 
e  tekintetben  a  csizmás  férfihoz  nagyon  hasonlított. 

Ezen  némber  nem  viselt  oly  csizmát,  mely  nyo- 
mot hagyhatott  volna  maga  után,  hanem  csak  sze- 
rény czipőt,  melynek  egyike  hűtlenül  elhagyta  már 
lábát. 

Most  mind  a  ketten  a  tónak  két  ellenkező  part- 
jához érkeztek. 

A  férfi  innen  oda  nézett,  a  némber  onnan  ide 
nézett. 

Ezen  különböző  irányú  nézésben  egész  leirhat- 
lan  világfájdalom  feküdt. 

A  némber  nem  jöhete  át,  a  férfi  nem  mehete  át. 

Ah,  kérlelhetlen  sors,  mért  zárad  el  őket  egy- 
mástól ?  I 

A  férfi  átnézett,  s  a  némber  is  átnézett  és  sze- 
meikben lelkeik  találkoztak  egymással. 

Az  cJcmek  még  sem  nyújtanak  békül ésrc  ke- 
zet egymásnak,  s  a  férfi  és  némber  sem  segíthetek 
át  egymást,  mert  kezeik  rövidek  valának,  mint  az 
élet,  s  csak  óhajtásuk  nyúl  adózott  oly  hosszúra, 
mint  a  halál. 

A  némber  kitérj  észté  karjait  a  kanavász  esernyő 
után. 

A  férfi    kimereszté    szemeit  —  a  némber    után. 

A  természet  vajúdva  nyögött,  a  némber  rémül- 
tében sirt,  s  a  férfi  boszúságában  szivrehatólag  ká- 
romkodott, mint  a  szakadó  hideg  jégeső. 

E  két  emberi  lény  két  keblében  két  szív  dobo- 
gott, de  két  elméjében  csak  egy  gondolat  uralkodott. 

Mind  a  kettő  oda  kivánta  tudniillik  az  őket  el- 
választó tócsát,  hol   még  a  kukoricza  sem  terem. 

Nagy  szellemek  gondolatai  így  szoktak  egymás- 
sal találkozni. 

Ámde  a  tó  mind  e  mellett  is  csak  tó  maradt,  s 
a  két  szív  és  egy  gondolat  törvényes  tulajdonosai 
a  tó  ellenkező  partjain  maradtanak. 

A  tó  ketté  szakítja  az  utczát,  mely  szélső  határa 
a  széles  országútnak,  s  a  némber  czipőtlen  lába 
borzad,  mert  szeptember  hónap  vége  felé  közelít, 
s  a  felhők  alá  szökött  nap  nem  küldheti  le  jóté- 
kony sugarait. 

Balra  házak  emelkednek,  jobbra  szemétdombok 
áznak,  mikről  iszonyú    tömegek    úsznak  le  a  tóba. 

Ez  a  háromdob-utcza ! 

És  ugyan  kicsoda  ezen  két  emberi  lény,  kik  a 
természet  és  szemétdomb  ezen  irtózatos  vonaglása 
és  ázása  közepett  a  tónak  partjain  ácsorognak  ? 


A  csönd  ünnepélyes,  e  csönd  alatt  azonban  csak 
a  két  lény  hallgatása  értetik. 

Honnan  jött  e  két  lény,  kiket  a  természet  bősz 
dühe  oly  konokul  választott  el  egymástól  ? 

A  férfi  j  840-ben  még  csak  kanász  volt  és  gyak- 
ran futott  a  farkasok  elől. 

Utóbb  ezen  férfi  paszomántos  ruhát  ölte  tagjaira, 
s  nemcsak  farkasok,  hanem  még  szobalányok  elől 
sem  futott  többé. 

Végre  a  legvadabb  szobalányok  is  szeli  dűlve 
nyujták  neki  kezeiket. 

És  a  némber,  ki  még  mindig  vágyó  pillantásokat 
röpíte  át  a  tócsán? 

Ö  szép  volt,  s  némbernek  ez  többnyire  elég, 
főkép  ha  szobalány,  ne  vakmer ősködjünk  a  ter- 
mészet legmagasztosb  titkait  romboló  vad  kezekkel 
leleplezni. 

És  ncvök? 

A  némber  Sári,  a  férfi  Habakuk  nevet  kapott; 
ámde  ez  nem  baj,  mert  hiszen  Lélia  és  Trenmor 
neveket  is  kaphattak  volna. 

Ez  tehát  nem  az  ő  hi bajok. 

Örökké  fog  a  természet  vajúdni  és  kenetlen  sar- 
kaiban nyikorgani  ? 

Nem  fognak  az  égnek  keserves  könyűi  szakadni 
megszűnni  ? 

Nem  fog  a  habarékos  tónak  hullámtengere 
apadni  ? 

Nemi  Nemi  Nem! 

Szerencsétlen  Sári-Lélia ! 

Boldogtalan  Habakuk-Trenmor ! 

Nagy  :  Magyar  titkok.  1].  ^ 


Méltatlanul  üldözött,  száaakozásra  méltó  áldoza- 
tai a  sorsnak! 

De  az  erős  férfi  daczolni  tud  a  végzés  vas  ka- 
rával és  a  gyönge  nő  örömest  bizza  magát  az  ere- 
sebbnek védelmére. 

Trenmor  ég  felé  emeli  elszánt  tekintetét,  s  kezei- 
nek egyikét  ökölbe  szorítja  és  örömest  tenné  ezt 
a  másikkal  is,  de  ebben  a  jótékony  esernyőt  kell 
tartani  a- 

Egy,  kettő,  három  I 

Vihar,  némulj  el  I 

Zápor,  szűnjél  megl 

Tó,  fogsz-e  apadni  ? 

Nem? 

Egy,  kettő,  három! 

Megtörtént ! 

Trenmor  a  —  tóba  ugrik,  s  a  hullámok  susto- 
rogva ölelkeznek  össze  térdei  fölött  és  nedves 
csókokat  nyomnak  szürke  nadrágára. 

Lélia  hangosan  fölsikolt,  a  mennydörgés  gyönge 
visszhangot  röpít  e  sikoltás  után,  és  a  mennykő  és 
sikoltás  a  villámok  tüzes  szárnyain  találkoznak  egy- 
mással. 

És  mit  csmálnak,  miután  egymással  a  levegőben 
találkoznak  ? 

Semmit!  Semmit!  Semmit! 

Trenmor  hármat,  Trenmor  négyet,  Trenmor  ötöt 
lép  a  tónak  habarékos  szőke  hullámai  közt,  és 
Trenmor  a  tónak  túlsó  partjára  érkezik. 

Lélia  mélyet  sóhajt  és  ájulva  dől  Trenmor  kar- 
jaiba. 


Trcnmor  kebléhez  szorítja  Léliát,  s  a  zajgó  tó- 
nak túlsó  partjára   emeli. 

Léliának  ájulása  c  közben  oly  mély,  mint  a  fe- 
neketlen tenger;  de  lélekjelenléte  mind  a  mellett 
is  oly  nagy,  mint  Napóleon  nagysága,  mert  ájulá- 
sának  közepette  kezeibe  ragad á  az  esernyőt,  hogy  ké- 
nyelmesebben czipelhesse  ót  a  tulső  partra  Trenmor. 

A  nagy  munka  megtörtént,  s  a  csatázó  elemek 
bámulnak  és  Lélia  ismét  magához  tér,  midőn  czi- 
pótlen  lába  a  vizes  köveket  érinti. 

Lélia! 

Trenmor  I 

Többet  nem  szólhattak,  s  némán  tekintenek  egy- 
másra a  kanavász  esernyő  alatt,  fölöttök  dühös 
elemharcz,  alattok  lucskos  kövezet. 

Énekeljetek  diadali  dalt,  oh,  költők ;  mert  a  két 
szív  megérté  egymást,  noha  a  két  száj  néma  maradt. 

Boldog  pillanat!  Két  mennykő  csapott  le  egy- 
szerre, két  ajak  simult  egymásra  és  két  szív  dobo- 
gott egymásért,  s  csak  egy  czipőtlen  láb  didergett ! 

Ily  boldog  pillanatokkal  fukar  szokott  a  termé- 
szet lenni,  s  szerencsés  az,  kinek  életében  bár 
csak  egyszer  mosolyg  is  így  a  boldogság  szelleme! 

És  ezen  boldog  pillanattól  fogva  Lélia  és  Tren- 
mor méltán  mondhaták : 

Két  láb  és  egy  czipő,  két  szív  és  egy  dobbanás ! 

Lélia  és  Trenmor  szerették  egymást,  s  a  böm- 
bölő vihar  mennyei  zenévé  változott  és  a  napnak 
mosolygó  sugarai  fölcsókolák  a  vizet  a  hideg  kö- 
vezetrőJ,  s  Lélia  czipőtlen  lába  többé  nem  dider- 
gett. 

A  két  szerető  nem  volt  magyar,  mert  csak  egy 
gondolata  volt:  egyesülés. 

Az  egyesülés  pénzbe  kerül,  és  a  két  szerető 
szegény  vala. 

Sírjatok,  érzékeny  olvasók,  silány  pénz  gátolá  a 
szeretők  boldogító  egyesülését  ! 

Ámde  ők  helyesen  fogak  föl  a  tizenkilenczedik 
század  iparüző  szellemét. 

Leli  a  és  Trenmor  pénzt  iparkodtak  szerezni, 
pénzt,  minden  áron  csak  pénzt. 

Iparkodásuk  szépen  gyümölcsözött,  s  pénzecs- 
kéjök  szaporodni  kezdett. 

De  a  hidegen  számolgató  világ  nem  tudá  hő 
óhajtásuk  végrehajtó  eszközeit  méltánylani  és  ipar- 
üzésöknek  nyomába  jutott. 

Ez  nálunk  csoda  ugyan,  de  mégis  igaz  I 

Lélia  és  Trenmor  buzgó  törekvése  —  lopásnak 
neveztetett,  s  Lélia  és  Trenmor  a  dolgozóházba 
vezettettek  1 

Eredjetek  meg  égnek  csatornái  és  potyogtassa- 
tok  ökölnyi  könyeket! 


Embervadász. 

Lélia  és  Trenmor  szomorú,  regényes  és  mégis 
valóságos  története  annyira  megrendíté  fogékony 
keblemet,  hogy  szokott  vidámságom  minden  nyoma 
eltűnt  arczomról,  s  igen  komoly  ünnepélyességgel 
baktattam  az  országút  felé.  Érzékenységem  annyira 

föJ  volt  csigázva,  hogy  ezen  szomorú  piJJanatban 
talán  Beattinival  és  Móriczczal  is  ki  tudtam  volna 
békülni.  Hja,  nagyszerű  események  rendesen  nagy- 
szerű hatást  gyakorlanak  a  gyönge  emberi  termé- 
szetre I 

Csöndes  mélázásomból  emberi  kéz  vert  föl,  mely 
karomat  megragadá.  Szemeimet  fölemelem,  s  egé- 
szen ismeretlen  uracs  tekintetével  találkoztam,  ki 
legfinomabb  ízlés  szerint  volt  öltözve  és  igen  fá- 
radtnak látszott.  Üdvözlés  helyett  e  szókkal  rohant 
meg: 

—  Mily  véletlen  szerencse,  hogy  önnel  talál- 
koztam  I 

—  Nincs  szerencsém  — 

—  Ön  nem  ismer  engem? 

—  Nem. 

—  Lehetetlen  1 

—  Valóban,  nem. 

—  Megfoghatlan,  pedig  nem  rég  a  színházban 
szerencsém  —  azaz  szerencsétlenségem  volt  ön 
lábára  tapodnom. 

—  Nem  emlékszem. 

—  Ah,  rendkívül  örvendek,  hogy  oly  nagylel- 
kűen megbocsáta  ön. 

—  De  mondom  — 

—  Kérem,  kérem,  feledjük  az  egész  kellemetlen 
történetet,  most  sokkal  fontosb  ügyről  kell  önnel 
szólanom. 

—  Méltóztassék,  ámbár  — 

—  Ah,  értem,  értem,  sietni  méltóztatik ;  csak 
röviden  fogok  tehát  szólani.  Énekesnőnk  ma  föllép. 

—  Az  nem  újság. 

—  Tudom,  de  rendkívüli  ármányok  vannak  el- 
lene mozgásban. 

—  Hasonlót  hasonlóval. 

—  Képzelje  ön  csak,  ki  akarják  fütyölni ! 

—  Valóban? 

—  Becsületemre  mondom. 

—  Ám  fütyöljék,  nem  bánom,  én  különben  sem 
vagyok  barátja  az  operának. 

—  Helyes,  helyes,  magam  is  egészen  úgy  ér- 
zek, s  szinte  örülök  a  botránynak ;  reménylem, 
nem  fog  ön  ma  a  szinházból  elmaradni. 

—  Sőt  igen,  mert  nem  szoktam  fütyölni. 

—  Hiszen  az  nem  is  szükséges,  de  az  ily  bot- 
rányos esték  mindig  nagyon  mulatságosak. 

—  Nézeteink  nem  egyeznek  össze;  én  a  bot- 
rányt mindenütt  gyűlölöm,  s  leginkább  a  színházban. 

—  Oh,  de  azért  mégis  csak  el  méltóztatik  jőni, 
nemde  ? 

—  Nem.  Ajánlom  magamat. 

—  De  talán  — 

Én  elfordultam  és  az  uracs  tova  rohant. 

És  ki  volt  ezen  tolakodó  uracs? 

Embervadász. 

Hogyan  ? 

Igen,  embervadász,  de  nem  oly  veszélyes,  mint 
az  (r Utolsó  Bátori»  embervadászai,  hanem  nevetsé- 
ges kullancs,  ki  a  művésznők  uszályába  szeret  ta- 
padni, s  nem  távozik  onnan,  habár  tüskén,  bokron 
és  sáron  hurczolják  is  keresztül. 

Vesztegessünk  leírására  néhány  sort,  ha  úgy  tetszik. 


«? 


Vannak  művésznők,  kik  nagyon  szeretik  a  nagy 
díjt,  s  van  közönség,  mely  az  iJy  nagy  művésznőket 
nem  szereti  állandóan  oly  nagyon,  hogy  nagy  dí- 
jok  folyvást  kitelhetnék  a  szinháznak  általa  hozott 
rendes  jövedelméből.  Ez  természetesen  nagy  baj, 
főleg  a  nagy  művésznőkre  nézve. 

Az  ily  embervadász  tehát,  ki  a  kullancs  irigy- 
lésre méltó  szerepét  játszogatja  körülöttök,  mivel 
semmiféle  más  szerepre  nem  alkalmas  széles  e  vi- 
lágon, minden  föllépésök  előtt  a  város  valamennyi 
kávéházát  és  utczáját  bebarangolja,  mindenütt  bot- 
rányról cseveg  és  leirhatlan  szemtelenséggel  va- 
dászsza  az  embereket  szinházba  menetelre  és  va- 
dászata legtöbb  esetben  sikerül.  A  művésznők 
ugyanis  mindenkor  birnak  tisztelőkkel  és  ellensé- 
gekkel, s  ezenkívül  mindenkor  részrehajlatlan  hideg 
emberek  is  találkoznak. 

A  tisztelők  az  ily  felszólításokra  nem  maradnak 
el  a  szinházból,  hogy  a  fütyölést  tapsaikkal  nyom- 
hassák el.  Az  ellenkező  indulatuak  szinte  elmen- 
nek, hogy  fütyölhessenek ;  a  semlegesek  közöl  pe- 
dig szinte  sokan  sereglenek  szinházba,  mert  gyarló 
természetében  fekszik  az  embernek,  hogy  más  ká- 
rán szeret  kac^agni,  s  a  botrányok  nemcsak  ná- 
lunk, hanem  másutt  is  rendesen  némi  vonzó  erő- 
vel birnak  a  nagyobb,  vagyis  műveletlenebb  kö- 
zönség ellenében.  Az  ily  fogás  tehát  mindenkor 
használ,  még  pedig  nem  csupán  egy  estére,  mert 
ha  a  botrány  nem  sül  is  el,  sokan  azt  szokták 
hinni,  hogy  majd  a  legközelebbi  előadás  alatt  fog 
a  szörnyű  csata  véghezmenni.    És    ezzel    még  ko- 

ránsem  éri  be  az  embervadász,  hanem  toíakodása 
által  egy  pár  hírlapra  is  némi  kis  befolyást  tud 
magának  szerezni,  és  azokból  buzgón  puskázgat  a 
közönségre,  dicséretekkel  halmoztatva  a  nagy  mű- 
vésznőt és  időről  időre  szomorú  hangú  tárogatót 
harsogtatva  szándéklott  elmenetele  fölött,  mely  az 
egész  hazát  orvosolhatlan  vészbe  fogná  dönteni. 

Ezenkívül  még  igen  számos  kötelessége  van  az 
embervadásznak.  Időről  időre  verselőt  tud  szerezni, 
ki  egy  pár  rántott  csirkéért  a  nagy  művésznőt  meg- 
énekleni  tartozik  és  koszorúkat  vásárol,  miket 
többnyire  maga  dobál  a  színpadra.  Minden  elő- 
adáson jelen  van,  s  egy  pár  zsoldost,  vagy  dal- 
őrültet gyűjt  maga  mellé  és  akár  kell,  akár  nem, 
mindig  dühösen  tapsol,  tombol  és  ordít.  E  zajgás 
az  unatkozó  karzatiakra  mindig  nagy  befolyással 
van,  kik  aztán  ugyancsak  derekasan  összeverik  első 
lábaikat  és  torkukat  sem  kimélik,  ámbár  száz  eset 
közöl  bizonyosan  kilenczvenkilenczszer  nem  tudnák 
megmondani,  hogy  tulaj  donképen  miért  tapsoltak 
és  miért  koptatták  tüdejöket,  a  minek  tudására 
egyébiránt  az  embervadásznak  nincs  is  szüksége. 
Emberek  tapsolnak-e  vagy  lelketlen  erőművek,  az 
neki  mindegy,  csak  zaj  legyen.  Ezen  oktalan  lárma 
természetesen  ellenzéket  alkot,  s  a  józanabb  rész 
pisszeg  és  morog;  de  épen  ez  az,  mit  az  ember- 
vadász  óhajt,  ez  az  igazi  víz  az  ő  malmára  ;  mert 
a  szinházat  sok  szabadelmű  férfi  is  látogatja,  ezek 
tehát  vagy  egyik  vagy  másik  részre  azonnal  ellen- 
zéket képeznek,  s  így  utoljára  a  közönség  fele  tap- 
sol, fele  pedig  pisszeg,  holott  különben  alkalmasint 

három  negyedrésze  meg  sem  moczczant  voJna,  s 
mindezt  egyetlen  embervadász,  vagyis  művészeti 
kullancs  okozza,  kinek  szavára  különben  a  leggyá- 
vább  nyúl  sem  ugranék  ki  a  bokorból. 

Ezen  fölélesztett  ellenzéki  szellem  azután  álta- 
lános élénkséget  szül  a  közönségben,  mely  rendes 
pártokra  szakad  és  az  izgatást  egyik  vagy  másik 
részre  szinházon  kívül  is  folytatja  és  így  a  nagy 
művésznőnek  darab  időre  ismét  nagyobb  hallgató 
kört  szerez.  Utóbb  az  ingerültséget  ismét  pangás 
követi  ugyan,  de  az  embervadász  nem  nyugszik, 
hanem  mindig  újabb  meg  újabb  ármányokat  hasz- 
nál a  részvétlenség  fölcsiklandozására,  minélfogva 
a  részvét  ismét  éledezni  kezd  néhány  napra,  s  tö- 
kéletesen mindig  csak  rövid  időre  szűnik  meg,  mert 
a  kullancs  buzgalmát  egyedül  csak  a  halál  szüntetheti 
meg,  s  fogadni  mernék,  hogy  utolsó  mozdulata 
még  akkor  is  görcsösen  vonagló  tapsból  áll. 

De  ugyan  mi  jutalma  lehet  az  embervadásznak, 
ily  roppant  és  folytonos  fáradozásai  után,  melyek 
folyvást  sikerrel  töltögetik  a  nagy  művésznő  er- 
szényét ? 

Valamint  szolgálatai  nagyok,  korszerűek  és  hasz- 
nosak, úgy  jutalma  is  méltóképen  nagyszerű  és 
rendkívül  buzdító. 

Ő  ugyanis  saját  pénzeért  minden  előadáson  je- 
len lehet,  a  nélkül,  hogy  ezen  jogért  a  belépti  dí- 
jon kívül  egyebet  fizetnie  kellene ;  ő  koszorúkat 
vásárolhat,  ámbár  ugyanazon  egyet  háromszor  is 
ledobhatja  egymásután,  ha  némi  változást  tesz  rajta, 
hogy    gazdálkodását    a    közönség    észre  ne  vegye ; 

midőn  a  nagy  művésznőnek  bérkocsira  van  szük- 
sége, ő  azt  nemcsak  elhozhatja,  hanem  még  ajtaját 
is  megnyithatja,  sőt  néha  bele  is  emelheti  a  nagy 
művésznőt  és  addig  tekinthet  oda,  meddig  csak 
szemeivel  láthatja;  ő  vendégeket  híhat  meg  a  nagy 
művésznő  parancsára,  sőt  maga  is  részesülhet  egy 
kanál  leveskében,  mert  hiszen  vig  asztalnál  min- 
denkor bohóczra  is  szükség  van ;  ő  tüstént  eltá- 
vozhatik,  midőn  a  nagy  művésznőnek  kellemes  ven- 
dége érkezik;  neki  nemcsak  enyelegni  szabad  a 
művésznő  kedvencz  ölebével,  hanem  meg  is  fésülheti 
azt,  ha  annyi  gyakorlottsággal  bir  e  művészi  fog- 
lalatosságban, hogy  a  kedves  kis  állatot  nem  sérti 
meg;  hs  a  nagy  művésznő  a  városligetben  észre- 
veszi, hogy  zsebkendőjét  honn  feledé,  neki  két- 
ségbehozhatlan  joga  van  azért  a  városba  vissza- 
futni, csakhogy  aztán  gyorsak  legyenek  ám  lábai ; 
ha  rendkívül  jól  viseli  magát,  úgy  a  nagy  művésznő 
kis  mosóczéduláját  ő  Írhatja;  ő  azon  boldog  ha- 
landó, ki  a  művésznőnek  jó  éjszakát  kivánhat,  és 
azután  haza  mehet ;  szóval,  ő  mindent  véghezvihet, 
minek  teljesítésére  a  nagy  művésznő  cselédeinek 
nincs  idejök. 

És  ugyan  van-e  halandó  széles  e  világon,  ki  ily 
magasztos  és  megfoghatlan  becsű  jutalmakért  élete 
legbüszkébb  kivánatai  közé  ne  sorolná  azt,  hogy 
valamely  nagy  művésznőnek  ily  kimondhatlanul  bol- 
dog embervadásza,  vagyis  kullancsa  lehessen?! 

Mire  ezeket  elmondám  és  szobámba  érkeztem, 
akkor  ott  lelém  már  a  szép  fiatal  vad  lányt,  ki 
az  ablaknál  állott,    s    rendkívül    gyönyörködni  lát- 


szőtt  az  országútról  emelkedő  mesés  sűrűségű  por- 
felhők szemlélésében. 

Beléptemkor  ijedten  fordult  vissza,  mert  alkal- 
masint kínzóját,  az  állatsereglet  tulajdonosát,  vélte 
közelíteni ;  de  csakhamar  öröm  mutatkozott  arczán, 
midőn  rám  ismert. 

Néhány  közönös  kérdés  után  végre  így  szólék 
hozzá : 

—  Rózsa,  megígérted,  hogy  még  ma  elmondod 
történetedet. 

—  Igen  szívesen,  —  felelte  ő,  s  ismételt  inté- 
semre a  pamlagon  helyet  foglalt. 

—  Tehát  halljunk  szót. 

Rózsa  minden  vonakodás  nélkül  elmondá  törté- 
netét, mikép  az  itt  szóról  szóra  következik. 


XI. 


Félbcnszakasxtás. 

Alig  nyitá  meg  ajkait  a  szép  Rózsa,  történetei- 
nek elmondására,  midőn  ajtóm  megnyílt  s  egy  ném- 
ber lépett  be,  kinek  sajátszerű  külseje  azonnal 
egész  figyelmemet  magára  voná.  Hervatag  arczán 
nemes  szépség  félreismerheti en  jelei  mutatkoztak 
miket  a  szenvedés-barázdálta  redők  sem  valának 
képesek  tökéletesen  letöri eni,  ámbár  a  gyöngéd 
vonások  sokkal  hamarább  szokták  eredeti  bájaikat 
elveszteni.  Mély  üregű  szemei  kifejezés  nélkül 
tévedeztek  tárgyról -tárgyra,  s  csak  néha  villantak 
nagyobb  élénkségre,  mint  vihar    után    a   láthatáron 

czikkázó  villámok,  melyek  nem  gyújtanak  ugyan 
többé,  de  mégis  elevenen  emlékeztetik  romboló  ere- 
jökrc  az  embert.  Magas  homlokát  hosszú  fürtök 
környezek,  melyek  egy  része  fekete  volt  még,  de 
fehér  szálak  is  kezdenek  már  belőlök  előtűnni,  mit 
nem  annyira  az  idő,  mint  inkább  rendkívüli  esemé- 
nyek befolyásának  kellé  tulajdonítani.  Keskeny  met- 
szetű ajkain  saját  neme  ült  a  dacznak,  mely  nem 
annyira  kihivó,  mint  mindent  eltűrni  kész  jellemet 
árult  el.  Nyaka  száraz  volt,  s  valamint  ez,  úgy  rö- 
vid lélekzése  s  cl  nem  fojtható  köhögés  is  tanu- 
sítá,  hogy  e  némber  nem  fog  sokáig  e  földön  szen- 
vedni. Öltözete  a  legutolsó  divathoz  simult,  de  ren- 
detlenségénél fogva  azt  árujta  el,  hogy  nem  igen 
gyakran  váltatik  föl  más  által.  Kezében  hárfát  tar- 
tott e  némber,  melynek  kopottsága  folytonos  hasz- 
nálatra látszott  mutatni. 

Tehát  hárfás  lány,  gondolám,  ki  az  apróbb  csan- 
székekben  trágár  dalokkal  gyönyörködteti  a  serező 
hallgatókat  s  elég  nyomorultan  tengeti  életét.  Hide- 
gen szólék  tehát,  különben  is  bosszankodva  a  kelle- 
metlen félbenszakaszt  ás  miatt: 

—  Nincs  zenére  szükségünk. 

A  némber  élesen  jártatá  rajtam  végig  szemeit  s 
tompa,  közönös  hangon  viszonzá : 

—  Annál  nagyobb  szükségem  van  nekem  nagy- 
ságodra. 

E  váratlan  felelet  által  kissé  meglepettem  s  már 
nyersebb  megjegyzésre  akarám  ajkaimat  megnyitni, 
midőn  véletlenül  szemeire  emelem  tekintetemet  s 
kimagyarázhatlan  megindulást  érzék,  mert  c  kiham- 

vadt  szemek  e  pjlíanatban  oly  rémes  szenvfedélytől 
lángoltak,  hogy  hatásuk  hatalmát  ki  nem  állhatám 
s  félre  kellc  tekintenem,  mintha  mérges  kigyó 
szemei  meredeztek  volna  rám.  Kezem  akaratlanul 
zsebembe  mélyedett  s  erszényt  vonék  elő ;  de  a 
némber  nem  hagyá  sejtett  szándékomat  végrehaj- 
tani, hanem    előbbi    hangján    nyomatékosan    szóla: 

—  Nem  így  értettem.  Mfg  c  hárfa  húrjai  örö- 
met hazudnak  elszáradt  ujjaim  alatt,  addig  testem 
nem  fog  nyomasztó  hiányt  érezni ;  de  az  ember- 
nek, fájdalom,  nemcsak  teste  van,  hanem  lelke  is, 
melynek  szinte  táplálékra  van  szüksége! 

Itt  elhallgatott  a  némber  s  kezeit  görcsös  remegés- 
sel emelé  szemeihez,  mintha  könyeit  akarná  törleni, 
de  csakhamar  ismét  lebocsátá  azokat,  mert  a  szen- 
vedély lángjai  kiolták  az    enyhítő  könyűk  forrását- 

Elfojthatlan  szánakozással  legeltetem  rajta  sze- 
meimet s  teljességgel  nem  birám  magamnak  e  rej- 
télyes jelenetet  megmagyarázni.  A  hölgy  beszéd- 
módja s  egész  magaviselete  sokkal  nagyobb  művelt- 
séget tanusíta,  mint  első  pillanatban  gyaníthatám  s 
ez  azon  meggyőződést  szüle  bennem,  hogy  nem 
oly  elvetemült  teremtmény  áll  előttem,  kik,  kecseik 
elvirágzása  után,  a  házalás  egyéb  nemei  közt,  gyak- 
ran a  nyilvános  zenézést  is  végső  segédszerül  szok- 
ták használni,  az  éhség  s  meztelenség  eltávolítására. 
Mi  hozhatá  tehát  a  boldogtalan  némbcrt  ezen  szána- 
kozásra  méltó  helyzetbe?  S  mi  rendkívüli  csapások 
szülhették  e  szörnyű  bánatot,  mely  külsejét  ennyire 
megváltoztatá  és  lelkét  oly  zajos  hullámzásra  os- 
torozta ? 

E  kérdések  vonultak  át  agyamon  s  egyikre  sem 
tudék  kielégítőleg  válaszolni,  valamint  nem  bírám 
legtávolabbról  is  sejteni,  hogy  mi  vezeté  hozzám 
e  szerencsétlent  s  mért  kivánja  épen  az  én  segé- 
lyemet, holott,  emlékezetem  legnagyobb  megerőlte- 
tése után  is,  tökéletesen  meg  valék  győződve,  hogy 
életemben  most  látom  őt  először. 

Rózsa  is  csodálkozva  tekinte  e  rejtélyes  lényre  s 
szemei  és  arczvonásai  világosan  tanusíták,  hogy  ez 
előtte  is  tökéletesen  ismeretlen. 

Részvétem  pillanatról-pillanatra  növckvék  a  hár- 
fásnő  iránt,  segítni  kivántam  rajta,  de  nem  tudám, 
mikép  és  mi  által  ?  Végre  minden  készségemet  csak 
abban  tudám  nyilvánítani,  hogy  székkel  kinálám. 
S  ő  észrevéve  zavaromat,  mert  ajkait  mosolyra  lát- 
szott kényszeríteni,  midőn  ajánlatomat  elfogadá  s 
az  egyik  karosszékben  helyet  foglalt,  hárfáját  bal 
karjára  nyugtatván.  E  mozdulatot  ismét  néma  csönd 
követé,  mely  alatt  czélszerű  kérdésen  törém  feje- 
met, míg  ő  szavakat  látszott  elméjében  keresni, 
annak  elmondására,  mi  őt  szállásomra  hozá. 

E  hosszas  hallgatás  kínos  kezde  rám  nézve  lenni 
s  tépelődésemnek  csak  az  lett  vége,  mit  már  koráb- 
ban is  tehettem  volna;  tudniillik,  ezen  egyszerű 
kérdést  intézem  hozzá : 

—  Miben  lehetek  önnek  szolgálatára? 
Szavaimra    megrezzenni    látszott    az    ismeretlen 

hölgy,  mintha  mély  gondolatokból  riasztottam  volna 
őt  fel  s  néhány  pcrcznyi  szünet  után  hideg,  közö- 
nös  hangon  szóla: 

—  Saját  ügyemben  nem  bátorkodtam  volna  nagy- 

Ságodnak  alkalmatlankodni ;  de  annak,  ki  által  kül- 
dettem, nagy  hálával  tartozom,  a  különben  kelle- 
metlen megbízatást  tehát  nem  lehete  visszauta- 
sítanom. 

—  És  ki  azon  megbízó?  —  kérdem  csodál- 
kozva, mert  meg  nem  foghatám,  ki  választhata 
magának  ily  sajátszerű  hirnököt. 

A  hárfásnő  alkalmasint  előre  el  volt  e  kérdé- 
semre készülve,  mert  minden  fontolgatás  nélkül 
rögtön  válaszolt: 

—  Arra  csak  akkor  válaszolhatok  nyiltan,  ha  né- 
hány kérdésemre  kielégítő  választ  méltóztatik  adni. 

—  Ön  tehát  nem  bízik  bennem? 

—  Mondám  már,  hogy  nem  saját  akaratomból 
állok  itt;  bizalmam  vagy  bizalmatlanságom  tehát 
ezúttal  nem  jöhet  kérdésbe,  s  különben  is,  annyi- 
szor csalatkoztak  már  az  emberek  kölcsönösen  bi- 
zalmukban, hogy  nemsokára  maga  e  szó  is  el  fog 
földünkről  enyészni ! 

Ez  utóbbi  szókat  elfojtott  szenvedély  tompa  hang- 
ján ejté  a  beszélő  hölgy  s  arczát  sötét  bibor  futa 
el ;  de  csak  egyetlen  pillanatra  s  azután  ismét  a 
halál  ólmos  fehér  szine  terült  el  rajta.  E  rövid, 
néma  s  mégis  oly  kimondhatatlanul  sokat  kifejező 
változás  varázserővel  hatott  rám  s  oly  csodálatosan 
érzem  magamat  e  szerencsétlenhez  vonzatva,  hogy 
e  pillanatban  életemet  is  kész  lettem  volna  érette 
koczkáztatni,  ámbár  még  csak  távolról  sem  sejthe- 
tem, hogy  érdemes-e  ily  komoly  részvétre.  Van 
azonban  az  emberi  kebelben  oly  titkosan  működő  ha- 
talom, mely  érzelmeinknek  gyakran  épen  a  legjobb 

irányt    adja,    habár    annak  okát  nem  bírjuk  is  ma- 
gunknak világosan  megmagyarázni. 

Ezen  erő  működék  bennem  is,  midőn  mintegy 
akaratlanul  fogam  meg  a  hárfásnő  kiaszott  kezét  s 
a  részvét  legnyájasb  hangján  kérdem : 

—  Kérdezzen  ön,  én  mindenre  világosan  és 
őszintén  fogok  válaszolni. 

A  hölgy  vissz avoná  kezét  s  ennek  csak  örvend- 
hetek, mert  oly  hideg  és  nedves  volt  az,  mintha 
kígyót  érintettem  volna,  melynek  bőrét  hűvös  har- 
mat cseppjei  nedvesítik.  Egész  valómat  kellemetlen 
érzés  futa  végig  s  szinte  jól  esett,  hogy  szemei- 
met ezen  eleven  halottról  az  életteljes  Rózsára 
fordíthatám,  ki  félénkül  vonult  a  pamlag  szögletébe 
s  pillantásait  aggályosan  osztá  meg  köztem  és  e 
titokteljes  némber  közt.  Ez  ellenben  észre  sem  lát- 
szott őt  venni,  s  valamint  szavait  csak  hozzám  in- 
tézé,  úgy  szemeinek  is  egyedül  én  szolgáltam  pilla- 
natnyi vizsgálódási  tárgyul. 

Fönnebbi  szíves  fölszólításom  után  vonásai  csak- 
hamar visszanyerek  ismét  korábbi  él  ettél  enségöket 
s  hangja  legkisebb  fölindulást  sem  sejtetett,  midőn  a 
székről  felállván,  teljes  nyugalommal  e  kérdést  tévé: 

—  Bir  nagyságod  azzal,  mit  a  mai  férfiak  leg- 
nagyobb része  nélkülöz?  Bír  nagyságod  rendíthet- 
len  kiiűréssel  ? 

E  kérdés  által  kissé  meglepettem,  de  kíváncsisá- 
gom még  magosbra  emelkedék,  s  az  igenlő  felelet- 
tel épen  nem  késtem,  mire  az  ismeretlen  vendég 
így  folytatá  kérdését: 

—  De    én    oly  kitűrést  értek,    mely   több  sike- 

rctlcn  s  veszélyes  kjsérlet  után  sem  riad  vissza,  ha 
valaminek  kivívását  magában  szilárdul  elhatározta; 
oly  kitűrést,  mely  még  a  haláltól  sem  borzad,  ha 
azt  útjában  találja,  hanem  megküzd  vele,  s  győz, 
vagy  —  élni  megszűnik. 

—  Ön  rendkívül  fölzaklatja  kandiságomat,  szól- 
jon világosabban. 

—  Nem  henye  kandiság  az,  mit  nagyságodnál 
keresnem  kell,  hanem  jól  meggondolt  és  szilárd 
elhatározáson  épülő  válasz. 

—  Jól  van,  tudja  meg  ön  tehát,  hogy  mind  az, 
mit  érintett,  tökéletesen  kitelik  tőlem. 

—  Ha  egészen  ismeretlen  ember  szólítaná  is  ön* 
fel  annak  gyakorlati  bebizonyítására? 

—  Nem  vagyok  ugyan  kalandkereső  lovag  a  ke- 
resztes háborúk  idejéből ;  de  oly  veszélytől  soha 
nem  borzadok  vissza,  melynek  kiállása  által  jót  esz- 
közölhetek. 

—  Nem  idegenkednék  nagyságod  ma  éjfélkor 
látogatást  tenni  valamely  külvárosi  házban? 

—  Éjfélkor? 

—  Igen. 

—  Kinél? 

—  Asszonynál. 

—  S  kicsoda  azon  asszony? 

—  Csak  annyit  mondhatok  róla,  hogy  nem  sze- 
relmi kalandra  szólítatja  általam  nagyságodat. 

—  S  mért  épen  éjfélkor? 

—  Mert  e  látogatásnak    titokban    kell    maradni. 

—  Mért  nem  jött  tehát  hozzám? 

—  Mert  van  valaki  c  városban,  kivel  az   utczán 

Nagy  :  Magyar  titkok.  11.  •* 

véletlenül  találkozhatnék,  mi  által  egész  terve  meg- 
semmisülne. 

—  S  kicsoda  azon  ember? 

—  Sobri. 

—  A  zsivány? 

—  Igen. 

—  Hiszen  az  meghalt. 

—  Ki  tudná  azt  bebizonyítani?  Vagy  be  tudná 
nagyságod  bizonyítani,  hogy  bizonyos  —  Beattini 
grófnő  meghalt,  mivel  koporsóját  a  gyászkocsin  látta? 

—  Hah,  kicsoda  ön? 

—  Nem  idegenkednék  nagyságod  ma  éjfélkor 
látogatást  tenni  valamely  külvárosi  házban? 

—  Önt  Bcattini  küldötte  hozzám? 

—  Esküszöm  az  élő  istenre,  hogy  nem  élhetnék 
egy  napot,  ha  Pesten  létemet  valamikép  megtudná 
a  gróf! 

—  Hihetek  ön  szavainak? 

—  Esküdtem! 

—  Hol  azon  ház? 

—  Itt  e  czédula  útba  igazítandja  önt.  Méltóz- 
tassék balról  a  harmadik  ablakon  hétszer  kopog- 
tatni, s  azon  asszonyhoz  fog  vezettetni,  ki  által  ide 
küldettem. 

—  El  fogok  jönni. 
-—  Jó  éjszakát! 

—  Mikor  látom  önt  ismét? 

—  Alkalmasint  soha. 

—  De  kicsoda  ön? 

—  Miért  e  kérdés? 

—  Ön  sorsa  engem  rendkívül  érdekel. 

A  höJgy  gondolkozni  Játszék,  s  rövid  szünet  után 
kissé  meghittebb  tekintettel  szóla: 

—  A  városerdei  szinkör  mögött  ma  délután  nagy 
társaság  mulat,  zenészei  közt  egy  öreg  czimbalmos 
czigány  is  van,  kérdezze  ön  tőle,  hogy  emlékszik-e 
még  életének  legszomorúbb  napjára,  s  arra,  ki  akkor 
árvaságra  jutott  és  ő  el  fogja  történetemet  mondani. 

E  szók  után  illedelmesen  hajtá  meg  magát  rejté- 
lyes vendégem  és  gyorsan  távozott. 


Xll. 


Bérkocsis    és    politika. 

A  hárfás  hölgy  utolsó  szavai  épen  nem  csökken- 
ték kíváncsiságomat,  mert  előbbi  czélzása  Beattini 
grófnőre  azt  gyan/ttatá  velem,  hogy  története  alkal- 
masint némi  kapcsolatban  áll  eddigi  kalandimmal,  s 
így  nagyon  természetes,  hogy  távozása  után  azon- 
nal elbúcsúzám  Rózsától,  története  elmondását  kissé 
továbbra  halasztatván,  mert  különben  az  öreg  czim- 
balmost  könnyen  elszalaszthattam  volna,  s  vele  talán 
érdekes  vendégem  történetét  is.  Kevés  pillanat 
múlva  tehát  bérkocsiban  ül  ék  és  a  városerdőbe 
hajtattam. 

Nem  fog  talán  neheztelni  a  szíves  olvasó,  ha 
addig,  míg  a  czimbal mossál  találkozom,  röviden  el- 
mondom azt,  mit  a  bérkocsisok  belső  s  külső  tu- 
lajdonságaiból, hosszas  tapasztalás  után,  bővebben 
kipuhatoltam,  sőt  részint  tőlök  bizalmas  vallomás- 
képen hallottam. 

A  bérkocsis  a  haladás  hatalmas  eszköze,  s  már 
ennélfogva  is  rendkívüli  figyelmet  érdemel  a  mai 
politikai  világban,  melyben  már,  úgyszólván,  a  le- 
vesnek is  nem  ízét,  hanem  politikai  szinét  szoktuk 
tudakozni.  Sőt  mi  több,  a  bérkocsis  nem  fontolva 
halad,  s  ez  már  üj  ok  arra,  hogy  a  mai  divatos 
fogalmak  szerint  a  figyelmen  kívül  még  bámulást 
is  igényelhessen,  mely  napjainkban  a  tisztelés  he- 
lyét szokta  pótolni. 

Miután  ezek  szerint  annyi  bizonyos,  mikép  a 
bérkocsis  halad,  még  pedig  nem  fontolva,  igen 
természetes,  hogy  működése  a  mai  politikával  nagy 
szellemi  rokonságban  áll,  azaz :  a  bérkocsi  és  poli- 
tika közt  általánosan  s  a  bérkocsis  és  politikus  közt 
különösen  igen  nagy  hasonlatosság  uralkodik.  Sike- 
rülend-e  ezt  alaposan  bebizonyítanom,  azt  —  majd 
meglátjuk ;  én  legalább  bátran  kisértem  meg  e  nagy- 
szerű munkát. 

A  bérkocsisnak  pénze  van,  ezen  lovat  és  kocsit 
vásárol,  melyek  neki  jól  kamatoznak.  A  politika  is 
kocsi,  melyen  magokat  sokan  szeretik  magosra  vi- 
tetni, hogy  ott  szép  kilátásnak  örvendhessenek  és  — 
lenézhessenek,  s  ezért  a  kocsi  tulajdonosának  örö- 
mest adóznak,  ki  viszont  azokat  fizeti  és  abrakolja, 
kik  parancsa  szerint  húzzák  a  politikai  kocsit;  mely- 
nek azonban  többnyire  oly  rosszak  rugói,  hogy 
ugyancsak  megkínoztatik  a  benn  ülő,  ki  annálfogva 
legtöbb  esetben  csakhamar  ismét  kiszáll  és  helyét 
másnak  engedi  át.  Hogy  a  kenés  mind  a  két  kocsi 
mozgását  gyorsítja,  azt  említnem  sem  kell ;  az  mind- 
azáltal illő  megjegyzést  érdemel,  mikép  a  bérkocsi- 

nak  mindig  csak  négy  kereke  van,  míg  a  politikai 
kocsik  mellett  mindenkor  sokan  találtatnak,  kik  az 
ötödik  kerék  haszontalan  szerepét  vetélkedő  buzga- 
lommal vállalják  el  és  oly  büszkék  e  nevetséges 
helyzetökre,  mint  iskolás  gyerkőczök  a  papiros- 
csillagra.  Mind  a  két  kocsinak  bakja  van,  s  vala- 
mint a  bérkocsién  csak  szolga  áll,  úgy  a  politikai 
kocsiéra  is  csak  azok  kapaszkodnak,  kiknek  gondo- 
latai szolgaruhát  viselnek,  habár  külsőleg  a  szabad- 
ság eszközét  csörgetik  is  baloldalukon.  A  bérkocsi 
gyakran,  a  politikai  pedig  mindig  poros  vagy  sá- 
ros, s  ezen  utóbbi  még  belől  is,  mert  tiszta  úton 
csak  fölötte  ritkán  jár  s  azoknak  lábai  is  rendesen 
nem  egészen  tiszták,  kik  a  benne  ülhetés  díját  meg- 
fizetik. Mind  a  két  kocsi  oly  alacsony,  hogy  egye- 
nesség nem  uralkodhatik  bennök ;  azaz :  minden 
benn  ülő  kénytelen  meghajlani  vagy  kalapját  le- 
venni, s  c  szerint  a  szabadságról  lemondani,  mert 
a  kalap  a  szabadságnak  jelképe.  Ez  okból  a  valódi 
nagy  férfiak  rendesen  kerülni  szokták  e  kocsikat 
és  inkább  gyalog  s  szabadon  járnak  a  nép  között. 
Eső  ellen  mind  a  két  kocsi  biztosít,  de  e  csekély- 
ség figyelmet  sem  érdemel,  ha  meggondoljuk,  hogy 
vajmi  sokan  borultak  ki  már  belőlök,  s  vagy  életö- 
ket,  vagy  legalább  ép  tagjaikat  veszték  el,  vagy  oly 
módon  sérültek  meg,  hogy  huzamos  ideig  szobá- 
hoz bilincselve  kellé  szenvedniök  és  az  isten  adta 
szabad  levegőt  nélkülözniök.  Nagy  terhet  sem  a 
bérkocsi,  sem  a  politikai  hintó  nem  bír  el,  s  azért 
azok,  kik  ezen  utóbbiban  ülnek,  többnyire  nagyon 
keveset    nyomnak  és  könnyen    hajladoznak  minden 


zökkcnésre,  mint  az  üres  kalászú  gabonaszál,  mi- 
dőn éjszaki  szelek  tánczolnak  végig  a  szántófölde- 
ken. Valamit,  például  tárczát,  mely  a  pénzen  kívül 
még  följegyzett  gondolatainkat  is  foglalhatja  magá- 
ban, e  kocsikban  igen  veszélyes  elhagyni,  mert 
bizonyosan  más  kezekbe  kerülnek;  ez  azután  oka 
annak,  hogy  különösen  a  politika  hintájába  ülők 
rendesen  nagyon  üresen  szoktak  helyeikre  tele- 
pedni. Mind  a  két  kocsiban  csak  henyélni  szoktak 
az  emberek,  mert  ha  nyitva  hagyják,  úgy  mindenki 
láthatja  őket,  napjainkban  pedig  senki  nem  szereti 
a  szigorú  nyilvános  ellenőrködést;  ha  ellenben  a 
függönyöket  lebocsátják,  akkor  gyanút  gerjesztenek, 
hogy  rosszat  visznek  véghez,  a  gyanúsítást  pedig 
már  csak  azért  sem  szeretik,  mert  az  a  mai  világ- 
ban nagyon  mindennapivá  és  közönségessé  vált. 
Íme,  ez  egyik  fő  oka,  hogy  most  a  politikai  téren 
semmi  említésre  méltót  nem  visznek  véghez  azok, 
kik  a  politika  hosszúfuvaros  hosszú  szekerén  üldö- 
gélnek. A  bérkocsik  az  uraságok  hintáit  utánozzák, 
s  zöld  vagy  vörös  szinöket  sárgává  vagy  feketévé, 
vagy  egyébre  változtatják,  oly  gyakran,  mi  kép  azt 
a  divat  időről-időre  parancsolja;  így  a  politikai 
hintók  sem  maradnak  meg  eredeti  szinök  mellett, 
hanem  a  külföldet  híven  majmolják,  s  annak  változé- 
kony lobogójához  alkalmaztatják  szinöket.  Végre 
valamint  a  bérkocsinak  nincs  lelke  és  érzése,  úgy 
a  politikai  hintóban  sem  igen  lelhetni  föl  e  két  je- 
les tulajdonságot.  Mind  a  két  kocsiban  irott  utasí- 
tás van,  melyhez  szorosan  tartozik  magát  alkalmazni 
a  kocsis  és  a  benn  ülő;  itt  azonban  mégis  létezik 

a  kettő  közt  egy  kis  különbség,  az  tudniillik,  Hogy 
a  bérkocsiét  a  kocsis  nem  tartja  meg,  a  politikai 
hintóét  ellenben  a  benn  ülő  törekszik  lehetőségig 
mellőzni  és  e  miatt  azután  a  bérkocsiban  a  benn 
ülő,  a  politikai  hintóban  pedig  a  kocsis  bosszanko- 
dik. Ezen  ellenkező  eredményt  mindazáltal  szeren- 
csére egészen  helyre  üti  azon  szép  hasonlatosság, 
mely  szerint  mind  a  két  bosszankodás  rendesen 
egyenlőn  —  siker  nélkül  szokott  maradni.  A  bér- 
kocsival rendesen  csak  rövid,  a  politikai  hintóval 
ellenben  többnyire  hosszú  útra  szoktak  indulni ;  de 
szerencsére  ez  sem  árt  a  kettő  közötti  hasonlatos- 
ságnak, mert  egyikkel  sem  haladnak  messzire,  hanem 
csak  egyik  utczából  és  sikátorból  a  másikba  botorkál- 
nak. Télen  a  bérkocsi  szántalpon  csúszik,  mi  a  poli- 
tikai hintóban  gyakran  nyáron  is  megtörténik,  még 
pedig  szántalp  nélkül  is,  mihelyt  kereke  a  magos- 
ban megköttetik,  hogy  baj  ne  történjék.  Ily  alka- 
lommal természetesen  mind  a  két  kocsiban  csörgők 
használtatnak,  minőkkel  múlt  századokban  az  úgy- 
nevezett csörgősipkák  díszcsítettek.  Mi  már  a  ko- 
csik haladási  eszközeit  illeti,  ezekre  nézve  is  töké- 
letes hasonlatosság  uralkodik  a  bérkocsi  és  politika 
hintaja  közt.  A  bérkocsi  lovai  mindig  rossz  bőrben 
vannak,  keveset  esznek,  sokat  isznak  és  sok  verés- 
ben részesülnek;  a  politikai  hintó  előmozdító  esz- 
közei szinte  szomorúcska  kinézésűek,  még  keveseb- 
bet válogathatnak  az  ételben,  rendkívül  sokat  isznak 
és  verésben  is  derekasan  részesülnek,  s  rugdalózni 
is  tudnak,  valamint  amazok. 

Bebizonyítván    e    szerint    a    bérkocsi   és  politika 

közti  hasonlatosságot,  bízvást  megkisérthetcm  a  bér- 
kocsis és  politikus  közt  létező  szellemi  rokonságot. 
Mind  a  kettő  ember,  következéskép  gyarló,  s  en- 
nél fogva  egyik  sem  tartja  magát  annak.  Mindket- 
ten rohanva  haladnak,  mindent  legázolva,  mi  útjok- 
ban  áll,  s  mégis  utoljára  is  mindenkor  csak  korábbi 
helyökön  állapodnak  meg,  honnan  oly  nagy  robaj- 
jal indultak  ki,  mintha  sarkaiból  akarnák  a  világot 
kiforgatni.  Hátra  csak  akkor  tckintnek,  midőn  valaki 
elkiáltja  magát:  «Jiautshintri !»  mert  máson  köny- 
nyítni  nem  szeretnek,  ha  saját  terhök  ezáltal  kissé 
növekszik.  Ütő  eszköz  nélkül  nem  tudnak  boldo- 
gulni, s  akár  ostor,  akár  ólmos  bot  az,  mindig  csak 
azok  ellen  használják,  kiknek  ereje  által  előre  ha- 
ladnak. A  bérkocsist  gorombaság  kivonatának  szok- 
ták nevezni  s  valóban  égbekiáltó  bűnt  követne  cl, 
ki  állítani  merészlené,  hogy  a  politikusok  mindig 
íinom  kifejezéseket  használnak  vitatkozás  alkalmával 
egymás  ellenében.  A  kefét  s  vakarót  mindketten 
gyakran  alkalmazzák,  azon  különbséggel  mindazál- 
tal, hogy  a  bérkocsisok  az  alájok  rendelteket,  a 
politikusok  pedig  a  fölöttük  állókat  kefélik  és  va- 
karják; e  két  műtéteinek  egy  a  haszna:  csak  addig 
láthatni  sikerét,  míg  tart.  Mind  a  kettő  nagyon  sze- 
reti az  erős  kifejezéseket,  ámbár  hallgatóik,  bár- 
mint hegyezik  is  füleiket,  bizony  nem  igen  értik  azo- 
kat. A  bekanyarodásban  nagyon  ügyesek,  s  gyorsa- 
ságuk oly  nagy,  hogy  alig  veszi  az  ember  észre, 
midőn  az  egyenes  útról  jobbra  vagy  balra  fordul- 
nak. Köpönyegöket  mindig  szél  ellen  fordítják,  s  a 
napnak  csak  hátukat  mutatják,  mert  az  izzadást  nem 

szeretik,  mclylycl  mások  mindennapi  kcnycröket 
keresik.  Mind  a  kettő  igen  ingerlékeny  természetű, 
s  annálfogva  soha  nem  nyughatik,  hanem,  ha  tet- 
tekkel nem  is,  legalább  okoskodásokkal  töltik  az 
időt,  akár  van  azoknak  hasznuk,  akár  nincs.  így 
például,  ha  a  politikusnak  földje  van,  azokat  ki- 
vánja  adóztatni,  kiknek  nincs;  a  bérkocsis  pedig, 
midőn  egykor  hallá,  hogy  a  lovakra  adót  szándék 
vetni,  így  kiálta  föl :  dinkább  a  szamarakat  kell 
adóztatni,  ez  legalább  nem  terhelné  nagyon  a  sze- 
génységet.* Mind  a  kettő  szereti  az  elménczkedést, 
mert  ezzel  a  nyomósb  okok  hiányzását  némileg  el- 
palástol hí  tni,  s  ha  például  ezt  kérdi  az  ember  tőlök: 
«Mi  újság  Budapesten  ?»  bizonyosan  mind  a  kettő 
így  fog  válaszolni :  « Az  úr  bizonyosan  idegen,  mert 
különben  tudná,  hogy  nálunk  minden  csak  a  régi- 
nél marad. »  Ámbár  mind  a  kettő  rohanva  vágtat, 
mégis  annyi  idő  alatt  halad  egyik  pontról  a  má- 
sikra, mennyi  alatt  Napóleon  országot  hódított, 
Espartero  miniszterséget  buktatott,  s  Hegel  egy 
szippanat  burnótot  tömött  orrába,  midőn  azt  bizo- 
nyítá  be,  hogy  a  mozgalom  csak  a  nyugalomnak 
folytatása,  mely  állítása  által  alkalmasint  ránk  cíeél- 
zott.  Mind  a  kettő  nagyon  bálványozza  az  allo- 
pathia  gyógyrendszert,  mely  ellenkező  szereket  hasz- 
nál, s  azért  ott  vágtatnak  leggyorsabban,  hol  lassú 
haladás  parancsoltatik,  mert  ők  különben  is  senki 
által  nem  hagynak  magoknak  parancsoltatni.  Ugyané 
jellemvonásuk  következtében  bámulatosságig  sza- 
badelműek,  mert  bármit  beszéljen  is  ellenök  a  sajtó, 
ők  makacsul  megmaradnak  kerékvágásukban  és  senki 

clól  nem  térnek  ki,  bármily  súJyos  szekérrel  vagy 
okokkal  találkoznak  is.  E  tekintetben  mindazáltal 
némileg  csakugyan  mégis  különböznek  egymástól, 
mert  a  bérkocsis  csak  neveti  a  sajtó  igazságos  meg- 
rovásait, míg  a  politikus  többnyire  ugyancsak  ha- 
ragszik miattok.  Bélyegző  hasonlítás  köztük  még  az 
is,  hogy  a  két  garast  egyik  sem  szereti ;  a  bérko- 
csis ugyan  nem  hagyja  magát  két  garassal  kifizet- 
tetni, a  politikus  pedig  nem  hagyja  magát  két  garas 
fizetésére  kényszerítctni.  Egyben  mindazáltal  mégis 
lényegesen  különböznek  egymástól,  a  bérkocsis  tud- 
niillik szereti  lovait  és  gondjukat  viseli,  mert  csak 
ezek  által  haladhat  előre ;  a  politikus  ellenben  több- 
nyire megvetéssel  fordul  el  azoktól,  kiknek  köszöni, 
hogy  előre  haladott.  Ámde  a  hálátlanság  annyira 
sajátja  a  mai  világ  embereinek,  hogy  e  kis  külön- 
bözés a  többi  hasonlatosságokat  épen  nem  dönt- 
heti meg. 

E  szerint  tehát  erősen  hiszem,  hogy  fönnebbi 
állításom  második  részét  is  elég  alaposan  bizonyí- 
tottam be;  legalább  mindenesetre  oly  alaposan, 
mikép  azt  most  a  politikai  világban  rendesen  tenni 
szokás. 

Mivel  pedig  még  nem  értünk  ki  egészen  a 
városligetbe,  tehát  legyen  szabad  még  néhány  észre- 
vételt tennem,  melyek  különösen  csak  magát  a  bér- 
kocsist illetik,  minden  politikai  színezet  tekintete 
nélkül. 

Nem  tagadhatni,  hogy  a  bérkocsist  is  asszony 
szülte,  mint  más  közönséges  embert,  de  azért  az 
mégis  több  eredeti  és    sajátszerű    bélyeggel    ékes- 

kedik,  mik  által  más  közönséges  emberfiáktól  lé- 
nyegesen különbözik.  Ő  igen  hasznos  tagja  az 
emberi  társaságnak,  mert  korán  kel  föl  és  későn 
fekszik  le,  s  ámbár  mindig  ül,  mégis  sok  pénzt 
szerez,  minélfogva  némileg  a  tudósakhoz  is  hason- 
líthatni őt,  kik  szinte  sokat  ülnek,  csakhogy  keve- 
sebb pénzt  keresnek,  ámbár  tollúkkal  gyakran  fáj- 
dalmasb  csapásokat  osztogatnak,  mint  ostorukkal  a 
bérkocsis.  E  hasonlatosság  azonban  nagyon  fölü- 
letes,  mert  a  bérkocsis  gyakran  megvakítja  ostorá- 
val az  embereket,  a  tudós  ellenben  sokszor  ugyan- 
csak fölnyitja  szemeiket  tollával,  s  a  bérkocsis  ma- 
gosán ül,  míg  a  tudós  alacsony  szalmaszékkel  is 
kénytelen  megelégedni. 

A  bérkocsis  bőkezű  ember,  bármennyit  nyomunk 
is  markába,  meg  lehetünk  győződve,  hogy  még 
kétszer  annyit  is  elfogadna,  s  azonkívül  minden 
gáncsoló  megjegyzést  legnagyobb  uzsorával  szokott 
visszafizetni.  De  ő  nagy  emberismerő  is,  úgyszólván 
orrán  látja  meg  az  embernek,  hogy  szokott-e  bér- 
kocsit használni,  vagy  nem.  Emlékezőtehetsége  való- 
ban bámulatos,  ha  valaki  csak  egyszer  vonakodott 
is  neki  a  szabott  rendes  díjnál  kevesebbet  fizetni, 
bizonyosan  évek  múlva  is  ráismer,  s  nem  nyitja 
meg  előtte  kocsijának  ajtaját,  csak  azt  mondván 
nagy  szárazon,  hogy  már  föl  van  fogadva. 

A  bérkocsis  igen  jól  érti  a  század  szellemét,  s 
azért  épen  nem  vesztegeti  meg  az  uj  donságírókat, 
mert  jól  tudja,  mikép  valamennyit  úgy  sem  nyer- 
hetné meg,  s  azért  inkább  csak  ott  forgolódik 
ügyesen,    hol  a  sok  panasz  néma  elhallgatását  véli 

kicszközöJhetni,  s  e  taktika  által  még  soha  nem 
csalatott  meg. 

A  bérkocsis  gyakran  megházasodik  ugyan,  mert 
hová  tenné  különben  pénzét?  De  azért  mégis  nőt- 
len szeret  maradni,  mert  házat  venni  mindig  jó, 
de  feleséget  tartani  néha  nagyon  is  rosszacska. 
Ezért  azonban  korántsem  marad  szíve  mindig  érzé- 
ketlen a  szerelem  iránt,  s  ő  többnyire  a  hatalma- 
sok példáját  követi,  kiknek  szívekben  nemcsak  egy 
kép  számára  találtatik  hely.  Gyakran  megesik  az- 
után, hogy  szívesen  látják  őt  a  maradékra  ott,  hová 
valamely  illatos  uracsot  néhány  óra  előtt  estei izésre 
szállított. 

A  bérkocsis  igen  nagy  barátja  a  csöndes  és 
ártatlan  elmélkedésnek,  mire  oly  sok  ideje  van, 
hogy  maholnap  bizony  még  a  tömérdek  német 
bölcsészen  is  kifoghat.  így  például,  midőn  csön- 
desen áll  egy  helyen,  ezt  gondolja:  Mégis  csak 
szép  a  magyarok  nagy  részének  élete!  —  A  rózsa- 
piaczon  :  Mennyi  keményítő,  czipő  és  kefe  I  Hát 
a  rózsa  hol  van?  A  vásárló  hölgyek  arczain.  — 
A  városház  előtt:  Nagy  ház,  szép  ház,  de  még- 
sem szeretnék  benne  lakni.  —  A  vácziutczában : 
Mennyi  bolt  van  itt  becsukva,  pedig  semmit  nem 
vétettek;  tulajdonosaik  ellenben  szabadon  járnak, 
pedig...  —  Az  urak  utczájában:  Tudom  én,  mért 
nem  laknak  itt  zsidók  í  Az  urak  úgy  is  fölkeresik 
őket,  habár  fúrólikban  laknának  is.  —  A  német 
szinház  előtt:  Ugyan  minek  tanulnék  meg  magya- 
rul, hiszen  számomra  áll  itt  e  pompás  épület.  — 
A  nemzeti    szinház    előtt:    Bárcsak    beállna  már  a 

vásár,  mert  szegény  lovaim  maholnap  kidőlnek  a 
hámból ;  máris  oly  vánnyadtak,  hogy  bizony  járni 
sem  tudnának,  ha  lábok  nem  volna.  —  Az  ország- 
úton: Mily  széles  az  országnak  útja,  s  még  sem 
férnek  meg  rajta  a  külön  felekezetek!  —  A  magyar- 
utczában :  Annyira  meg  vannak  itt  szorítva  a  lako- 
sak e  szűk  utczában,  hogy  bizony  nem  mozoghat- 
nak szabadon  1  —  A  kírályutczában  :  Nem  kellemes 
ugyan  a  szaga,  de  legtöbb  pénz  van  benne.  — 
A  szélutc^ában :  Sok  szeles  kereskedő  lakik  itt,  ki 
a  kereskedési  világban  rossz  széllel  vitorlázott.  — 
A  háromdobutczában :  Ez  már  kevés  Pestnek,  mert 
száz  dob  sem  elég  a  csődületek  kihirdetésére !  — 
A  «két  pisztoly*  előtt:  Itt  bizonyosan  magyar  a 
gazda,  azért  nem  tudja  fegyvereit  használni.  — 
A  tehénutczában :  Itt  bizonyos  tisztviselőknek  kel- 
lene lakni,  kik  ugyancsak  értenek  a  fejeshez.  — 
A  mázsautczában :  Itt  egy  magyarországi  német  író 
sem  lakik,  mert  félnek,  hogy  mindennap  könnyűk- 
nek fognának  találtatni.  —  A  budai  színkör  előtt: 
Itt  struczmadarak  is  léptek  már  föl,  jeléül,  hogy 
ide  ugyancsak  jó  gyomor  kell.  —  A  ráczutczában : 
Mégis  szerencse,  hogy  ez  a  legrövidebb  utcza 
Pesten.  —  Az  ujvilágutczában :  Ennek  az  utczának 
igen  jellemző  neve  van,  mert  itt  tanítják  azon  föl- 
séges tudományt,  mely  ha  nem  is  új,  de  legalább 
más  világba  szállítja  az  embereket.  —  A  megyeház- 
utc^ában :  Ez  elég  szűk  ugyan,  de  három  év  alatt 
mégis  vajmi  sok  történik  benne!  —  A  kétszív- 
utczában:  Innen  nem  házasodunk.  —  A  szerecsen- 
utczában :  Itt  sok  oly  ember  lakik,  kiket  az  emanci- 

patio  sem  fog  fehérré  mosni.  —  íme,  e  rövid 
vázlatból  is  világosan  láthatni,  hogy  a  bérkocsis 
elméje  soha  nem  pihen.  Egyébiránt  azonban  mégis 
ő  sem  igen  különbözik  a  többi  közönséges  embe- 
rektől, sőt  a  legmagosabban  állóktól  sem,  mert  róla  is 
el  lehet  annak  idejében  mondani:  élt  és  —  meghalt! 

Rákosi    gyűlés. 

Meg  ne  ijedjenek,  nyájas  olvasóim,  e  nagyszerű 
czfmtől,  mert  valóban  nem  oly  irtózatos  esemé- 
nyeket fogok  alatta  elősorolni,  minők  az  t Aradi 
gyűlési  alkalmával  véghez  mentek;  hanem  csak 
egyszerű  és  ártatlan  időtöltést,  melynek  nem  tud- 
tam illőbb  nevet  adni.  Mulatságnak  kellett  volna 
azt  ugyan  neveznem,  mert  mások  annak  czímezik, 
de  én  nem  igen  szeretem  mások  állításait  hinni, 
s  azért  többnyire  csak  tulajdon  meggyőződésemet 
követem.  És  ugyan  mikép  is  nevezhetném  azt  mu- 
latságnak, midőn  sokan  az  egész  napot  Rákosun- 
kon töltik  el,  a  szabad  ég  szabad  napvilága  alatt, 
melynek  tüzes  sugarai  ugyancsak  szabadon  pörköl- 
getik  az  ember  fiát,  mely  kellemetlenség  csupán  a 
szabad  szárnyakon  röpülő  porfelhők  által  enyhítctiki 
De  lássuk  közelebbről  a  tárgyakat. 

Az  alatt,  míg  a  bérkocsis  jeles  tulajdonságai  fö- 
lött elmélkedtem,  szerencsésen  kiértem  a  Rákosra, 
8  az  utolsó  facsoportozatnál  kocsimat  elhagyám, 
hogy  kevésb  föltünéssel  juthassak  a  gyűlésező  tár- 


saság  közelébe,  hol  az  öreg  c^imb almossal  talál- 
koznom kellé,  ha  titokteljes  vendégem  iránt  tisz- 
tába akarék  jőni. 

A  nap  már  alkonyat  felé  járt  ugyan,  de  azért 
mégis  oly  melegen  sütött,  hogy  a  leghidegebb  fej- 
ből is  költői  fölhevülést  csikarhatott  volna.  S  mond- 
hatom, ugyancsak  költői  helyzetben  talál  ám  a  gyű- 
lésező társaságot!  Mielőtt  azonban  rövid  leírásá- 
hoz fognék  az  előttem  kitárult  jelenetnek,  általá- 
nosan kell  még  néhány  szót  ejtenem  a  tisztes 
társaságról.  Tagjai  mind  németek  voltak  ugyan,  de 
ereikben  mégis  legjobb  magyar  vér  folyt,  mert 
erősen  elhatározák,  hogy  testestől-lelkestől  magya- 
rokká fognak  lenni.  Ez  okból  tehát  nem  jártak  a 
Svábhegyre,  hol  a  magyarok  németül  mulatnak,  ha- 
nem a  szép  Rákosra  sereglettek,  reménylvén,  hogy 
azon  hősök  szelleme,  kik  ott  hajdanában  jártak, 
keltek,  hatályosan  fogja  őket  megszállani,  s  dere- 
kasan előmozd/tandja  magyarosodási  dicső  szándé- 
kukat. Ennélfogva  még  a  németes  rántott  csirke 
is  száműzetve  volt  körükből,  s  helyét  a  szilárdabb 
jellemű  töltött  káposzta  foglalá  el,  karöltve  a  csí- 
pős természetű  pörkölthússal  és  nyomban  a  negédes 
simaságú  túróslaska  által  kísértetve,  mely  három 
étel  egyszersmind  mostani  politikánkat  jelképezheté. 

A  töltött  káposzta  ugyanis  mozdulatlanul  marad 
meg  helyén  a  fazékban,  s  csak  mogorván  pöfög 
magában,  épen  mint  azok,  kik  a  világért  sem  akar- 
nak helyökből  kimozdulni,  s  talán  még  ágyaikban 
sem  fordulnának  egyik  oldalokról  másikra,  ha  attól 
nem  tartanának,  hogy  végre  oda  ragadnak.  S  vala- 

mint  a  töltött  káposzta  táplálja  a  testet,  úgy  ezek 
is,  mivel  többnyire  jól  elhíznak,  kellemes  lakmá- 
rozást  nyújtandnak  egykor  a  férgeknek,  a  sír  mé- 
lyében, hol  már  azután  igazán  kedvökre  pihen- 
hetnek. 

A  pörkölthús  hevesen  buzog  a  bográcsban  eleinte 
és  a  vigyázatlanok  száját  ugyancsak  megégeti,  s 
akkor  lesz  csak  igazán  jó,  midőn  hosszú  leve,  mely 
eleinte  oly  nagyon  buzgott,  derekasan  lefőtt.  Ilye- 
nek a  rohanók  is,  míg  hosszú  léhez  hasonló  üres 
szavaik  buzognak  és  pattognak,  addig  szilárd  ha- 
szonra nem  igen  lehet  őket  fordítani ;  hanem,  mi- 
után kizajongták  magokat,  s  a  száraz  tények  meze- 
jére bocsátkoznak,  akkor  bezzeg  sok  jót  eszközöl- 
hetnek. 

A  laska  ellenben  se  nem  rohan,  se  nem  tapad 
egy  helyre,  hanem  csak  úgy  csúszik  egyik  oldal- 
ról a  másikra,  s  fölpuffasztja  ugyan  a  gyomrot,  de 
erővel  nem  igen  látja  el  az  egész  testet.  Ilyenek 
azon  nagyérdemű  hazafiak,  kik  akarnának  is,  nem 
is,  s  annálfogva  úgy  állnak  a  hazában,  mint  az 
ablakfa  a  házban,  azaz :  sem  künn,  sem  benn,  s 
habár  nem  igen  rontanak  is,  de  valóban  nem  is 
használnak,  hanem  legfölebb  csak  szelet  csinálnak, 
mintha  bizony  ők  is  az  érdemért  küzdők  soraiba 
tartoznának. 

Ha  azonban  a  fönnebbi  három  étel  jó  gyomor- 
ban barátilag  egyesül,  s  illő  mennyiségű  jó  magyar 
borra]  leöntetik,  akkor  igazán  kiterjesztőleg  s  erő- 
sítve hatnak  az  egész  testre ;  s  ugyanezt  eszközöl- 
hetné   az    érintett    három  politikai  párt  is,  ha  egy 

gyomor  helyett  egy  kalap  alá  lehetne  őket  kerí- 
teni, s  bor  helyett  állandó  lelkesüléssel  úgy  leön- 
teni,   hogy    egymástól    soha    többé  cl  ne  váljanak. 

Ezekből  láthatni  tehát,  hogy  e  derék  gyűlésező 
társaságnál  az  étel  is  jellemző  politikai  színt  viselt, 
még  pedig  tökéletesen  nemzeti  színt;  mert  a  káposzta 
zöld,  a  hús  vörös,  a  laska  pedig  fehér. 

Egyébiránt  különben  is  minden  mozdulata  mutatá 
ezen  társaságnak,  hogy  nemcsak  mulatozás  végett 
gyűltek  össze,  hanem  ezt  csak  mellékesnek  tárták, 
s  leginkább  a  nemzetiség  s  magyarosodás  előmoz- 
dítására törekedtek.  Ez  okból  szavaltak  és  verse- 
ket rögtönöztek,  ámbár  színész  vagy  költő  soha 
nem  volt  közöttük,  s  az  idő  többi  részét  czéllövés- 
sel  tölték,  jól  tudván,  mi  kép  sok  bajt  okozott  az 
már  a  magyarnak,  hogy  többnyire  csak  bakot  lőtt, 
a  kitűzött  czélt  pedig  épen  csak  ritkán  érte  el. 
E  közben  mindig  magyar  zene  harsogott,  s  a  leg- 
nemzetiesb  irányú  áldomások  hangzottak.  Ezeket 
előre  bocsátván,  most  már  legyen  szabad  kissé 
részletesen  is  körültekintenem. 

A  háttérben  Rákos  folyam  mozgott  csöndesen 
tova,  s  kút  sehol  nem  volt  szemlélhető,  minélfogva 
a  bort  bizony  nem  igen  lehete  vizezni,  mert 

« Barna  leány  a  faluból. 
Hej  ne  igyál  a  Rákosból  ! 
Magyar  csonton   foly  a  vize 
Könyektől   sós  annak  íze.» 

Azonban  a  hölgyek  számára  mégis  úgynevezett 
«Schusterwasser»  vagyis  rojcsi  savanyúvíz  kinálko- 

Nagy  :  Magyar  titkok.  ÍJ.  8 

zott  enyhítő  nedvével,  melyet  a  férfiak  nagy  része 
is  használt,  hogy  a  bor  valamikép  ártalmukra  ne 
válhassék.  Néhány  fa  és  bokor  legalább  annyi 
árnyékot  adott,  mennyi  elég  volt  azon  érzés  föl- 
ébresztésére, hogy  bizony  nem  ártana  jó  hűvösben 
heverészni.  Kimetszett  gyepszeletekből  regényes 
tűzhely  volt  rögtönözve,  mely  körül  ugyancsak  sűr- 
gött-forgott  a  csinos  szakácsné,  ízletes  estelit  készítve 
a  víg  g)^űlésezőknek. 

A  mint  közelebb  lépek,  hogy  mindent  jobban 
láthassak,  s  egyszersmind  czimbalmosomhoz  jut- 
hassak, egy  fiatal  ismerősemet  pillantám  meg,  ki 
igen  jó  kedvében  volt,  s  legnagyobb  nyájassággal 
nyakamba  borult  és  kissé  fáradt  hangon  szóla : 

—  Barátom,  te  igen  jó  fiű  vagy. 

—  Te  is,  —  mondám  én,  s  karjaiból  kibonta- 
koztam. 

—  De  most  szólj  igazat,  hiszed- e,  hogy  én  czélba 
tudnék  lőni,  ha  akarnék? 

—  Meglehet. 

—  Barátom,  ez  nem  elég;  itt  egyenesen  kell 
beszélned.  Béri  barátom  azt  monda,  hogy  kezem 
reszket,  mivel  a  pohár  emelésében  elfáradt. 

—  Meglehet. 

—  És  ezt  te  mondod? 

—  Csak  úgy  gondoltam. 

—  Ez  nem  szép  tőled,  édes  barátom,  s  ezért 
meg  kell  velem  vínod. 

—  Világért  sem. 

—  Meg  kell  lenni. 

—  Nem. 


—  Majd  megmutatom,  hogy  az  én  kezem  nem 
reszket. 

—  Úgyis  elhiszem. 

—  Az  nekem  nem  elég. 

E  szók  után  egy  egész  sódart  ragadott  föl  a 
tűzhely  mellől  és  hideg  komolysággal  szóla : 

—  Nézz  fegyver  után. 

—  Nem  éhezem. 

—  Oh,  ne  gúnyolódjál,  mert  a  disznóláb  is  el- 
sülhet. 

Ekkor  barátom  magosra  emelé  a  kövér  sódart, 
melynek  súlya  azonban,  midőn  karját  ismét  le  akará 
bocsátani,  oly  szépen  leültette  őt,  mintha  soha  lábain 
sem  állott  volna.  Ámde  ne  gondolja  azért  senki, 
hogy  ittas  volt,  épen  nem;  hanem  van  bizonyos 
neme  a  kábultságnak,  mely  a  gyöngébb  idegzetűe- 
ket  mámorhoz  hasonlító  állapotba  juttatja,  ha  az 
egész  napot  szabad  ég  alatt,  s  derekasan  vigadva 
tölti  el.  Ilyenkor  azután  egyetlen  pohár  borocska 
is  nagyobb  kárt  okozhat  az  emberben,  mint  födél 
alatt  egy  pár  itcze.  Barátom  értekezést  akart  ugyan 
kényelmes  ülőhelyzetében  tartani  megsértett  böcsü- 
letéről,  s  puskát  és  ágyút  emlegetett;  de  én  azért 
nyugodtan  fordulék  balra,  hol  igen  kedélyes  mezei 
jelenetet  láték  kifejleni. 

A  zöld  gyepen  ugyanis  két  zöld  frakkos  férfit 
pillanték  meg,  az  élet  legjobb  idejében,  s  fehér 
nadrágban,  mikre  a  fű  néhány  zöld  vonást  föste, 
melyek  a  mezei  mulatságnak  rendkívül  regényes 
színt  kölcsönöztek.  E  két  férfi  arczán  a  dicsőülés 
boldog  érzete  tanyázott,  s  örömtől  szel  idén  ragyogó 

szemeik  alaposan  gyanítaták,  hogy,  habár  a  czélt 
nem  találják  is  már  el,  de  a  magyar  szellemű 
gyűlésezés  eredeti  és  nagyszerű  czélját  csakugyan 
meglelték.  Látszott,  hogy  kemény  tusát  állottak  ki, 
mert  számos  üres  üveg  hevert  mellettök,  miket  el- 
ázott kertesekhez  lehetne  hasonlítani,  ha  e  társaság 
is  alkotmányos  jogokat  gyakorJana;  mit  azonban 
nem  cselekszik,  mert  csak  maga  oltja  szomját. 

E  két  férfi  tölt  poharat  tart  kezében,  s  a  vas- 
tagabb így  szól   a  másikhoz : 

—  Edus,  ily  jól  még  soha  nem  mulattam. 

—  Én  seml  —  felelte  a  soványabb,  s  olvadozó 
tekintetet  vetett  barátjára. 

—  Borunk  nagyon  jó. 

—  De  milyen  ! 

—  Oh,  Edus,  mégsem  ebből  származik  ám  mu- 
latságunk jósága. 

—  Nem-e? 

—  Nem  bizony. 

—  Hát  miből? 

—  Abból,  hogy  itt  mind  oly  jó  czimborák  vagyunk 

—  Igaz  bizony. 

—  De,  Edus  barátom,  én  a  többivel  annyit  sem 
gondolok,  mint  a  körmöm  élével,  mert  csak  te 
vagy  az  én  barátom.  Csak  te  szeretsz  engem,  s 
oly  szépen  szavalsz,  hogy  akár  pénzért  is  mutat- 
hatnád magadat. 

—  Oh,  barátom,  én  bizony  csak  szegény  legény 
vagyok;  de  a  te  művészeted,  az  ugyan  ritkítja 
párját.  Midőn  feleségemet  lerajzoltad,  mindjárt  rá- 
ismertem. 


i»7 


—  Elhiszem,  mert  könnyű  ám  az  olyan  jó  asz- 
szonyt  eltalálni,  nincs  annak  párja  a  két  városban. 

—  Oh,  dehogy  nincs!  Hiszen  árnyéka  sem  lehet 
a  te  feleségednek,  ahhoz  foghatót  bizony  széles 
Magyarországban  sem  találhatni. 

—  Ed  US  barátom  ! 

—  Laczi  barátom ! 

—  Mily  boldogok  vagyunk  I 

—  Kimondhatlanul  I 

S  valóban  nem  is  szólottak  többet,  hanem  némán 
egymás  nyakába  borultak  és  keservesen  zokogtak 
iszonyú  boldogságuk  érzetében.  Szegény  magyar, 
nemcsak  nótája,  hanem  még  öröme  is  szomorú ! 

Ezek  mögött  urak  s  hölgyek  vígan  mulatoznak, 
virágokkal  dobálják  egymást,  majd  ismét  énekel- 
nek, tapsolnak  s  ezerféle  bohóságot  követnek  el, 
miknek  leirása  érdektelen,  s  élvezése  mégis  rend- 
kívül kedves.  A  két  magasztalt  nő  szinte  nyájasan 
mulat,  kaczagva  suttog,  barátságosan  kezet  szorít ; 
szóval,  barátságosan  boldogítja  azokat,  kik  leg- 
közelebb ülnek  hozzájok  a  gyepen,  habár  külön- 
ben távol  állnak  is  tőlök  az  életben.  Ezek  nem 
magasztalják  ugyan  férjeiket,  de  minek  is  tennék 
azt?  Hiszen  a  legtisztább  s  leghőbb  érzelem  is 
többnyire  néma  szokott  lenni  és  szív  ügyeikben 
nem  is  szólnak  oly  nyiltan  a  hölgyek,  mint  a  sza- 
badabb körben  mozgó  férfiak.  És  a  két  nő  csak- 
ugyan kimondhatlan  lánggal  szerété  férjét,  mert, 
mikép  később  egy  divatlapból  hitelesen  megtudám, 
este  még  csak  egyetlen  feddő  szót  sem  intéztek 
boldog  férjeikhez,  midőn  fehér  nadráguk  zöld  sebeit 

megpillantották.    Kcllhct-e    még    ennél    crőscbben 
bizonyító  ok! 

Most  a  háttérbe  fordulék,  hol  a  czigányok  nem- 
zeti elszántsággal  régi  csárdásokat  hangoztattak, 
melyeket  mindig  jobban  szerettem  az  úgynevezett 
tudós  zenénél,  mely  épen  oly  haszontalan,  mint 
hölgyeink  keményített  szoknyabástyái.  A  tudós  zene 
ugyanis  a  szép  dallamosságot  rejti  el  czikornyáival 
füleink  elől,  a  keményített  sánczkosarak  pedig  a 
szép  formák  látásától  fosztják  meg  a  szemet.  Azon- 
ban, nehogy  fontolva  haladónak  tartson  a  szives 
olvasó,  meg  kell  jegyzenem,  mikép  épen  nem  ok 
nélkül  ragaszkodom  a  régi  csáidáshoz;  alapos  okom 
pedig  im  ez :  a  régi  csárdás  szomorúan  s  erőteljesen 
és  többnyire  kemény  vagy  vastag  hangon  kezd 
zengeni,  mely  mindinkább  erősödik  s  folyvást  előre 
halad  és  végre  gyors  futásokban  rezeg.  Így  tettek 
hajdani  őseink,  sátoraikat  összeszedek,  lóra  pattan- 
tak, s  megállapodás  nélkül  törtek  az  ellenségre, 
míg  azt  szerencsésen  futásra  kényszeríték,  minek 
azután  méltán  örvendettek.  Az  új  divatú  csárdás 
ellenben  hosszú  vonásokban  nyikorog  s  minduntalan 
pihen,  vagyis  hosszú  szünetekben  hal  el,  végre  pe- 
dig gyorsan  fut  ugyan,  de  csakhamar  hosszú  lélek- 
zetet  vesz  és  fáradtan  elhal.  Épen  ilyenek  vagyunk 
mi  most,  álmunkból  föl-fölébredünk,  mélyeket  só- 
hajtunk, azután  ugyancsak  neki  rugaszkodunk  a 
gyors  haladásnak,  de  csakhamar  ismét  kétségbe- 
esünk saját  erőnk  fölött,  nagyot  sóhajtunk,  hogy 
«nem  megy  biz  azíw  —  magától  és  jót  szundi- 
kálunk. 

Közelebb  Jépvén  a  czigányokhoz,  nem  csekély 
csodálkozással  látám,  hogy  nincs  köztök  czimbal- 
mos,  n\iből,  rövid  gondolkozás  után,  azon  bölcsé- 
szeti alapigazság  jutott  elmémbe,  hogy  a  hol  egy 
ozimbalmos  sincs,  ott  szükségkép  öreg  czimbalmos 
sem  lehet  jelen.  Ha  német  bölcsészeti  tankönyvet 
akarnék  Hegel  modorában  irni,  úgy  ezen  fontos 
alapigazság  bebizonyításáról  legalább  is  két  vastag 
kötetet  Írhatnék;  így  azonban  nevezetes  felfödö- 
zésem  kurta  megemlítésével  is  beérem. 

A  bőgőshez  fordulék  tehát,  s  fényes  húszast 
nyomván  markába,  bizalmasan  kérdem : 

—  Hol  az  öreg  ozimbalmos? 

A  czigány  gyanúsan  tekinte  rám,  s  kissé  aggá- 
lyosan felelt: 

—  Nincs  itt. 

—  De  itt  volt? 

—  Talán  elveszett  valamije,  nagyságos  uram  ? 

—  Nem. 

—  Csak  azért  kérdeztem,  mert  az  öreg  Csicsó 
még  nevéről  sem  ismeri  a  lopást.  Tehát  talán 
muzsikáltatni  akarná  magát,  nagyságos  tisztelendő 
uram? 

—  Mindenekelőtt  csak  szólni  akarnék  az  öreg- 
gel, jó  borravalóért. 

—  Bizony  kár,  hogy  korábban  nem  jött  nagy- 
ságos nemzetes  uram,  mert  fél  órája  sincs,  hogy 
az  öreg  a  Hóstádba  visszakutyagolt. 

—  Hol  van  most  ? 

—  Egész  éjjel  dudálni  fog  a  koldus  uraknak, 
egy    tallért    kap    üstben    és  annyi  bort,  hogy  felét 

sem  ihatja  meg,  pedig  sok  rcsteJlátión   megfordult 
ám  már. 

—  De  micsoda  koJdus  uraknál  van?  Itt  a  két 
városban  nagyon  sok  van. 

—  Hát  nem  várhatna  nagyságos  tekintetes  uram 
holnapig  ? 

—  Nem.  Még  ma  akarok  vele  szólani. 

—  De  nem  policzáj  a  nagyságos  vitézlő  úr? 

—  Nem. 

—  Tehát  tessék  a  tehénutczába  menni  és  azon 
mindig  előre  végig  ballagni,  onnan  azután  jobbra 
az  első  sikátorig,  abból  balra  és  azután  ismét  min- 
dig egyenesen  a  második  sikátorig,  abból  pedig  a 
káposztás  kertek  mellett  a  negyedik  kis  utczába ; 
annak  végén  nagy  szemétdomb  áll,  az  alatt  dudál 
most  az  öreg  Csicsó. 

—  A  szemétdomb  alatt? 

—  ]gen  ám,  mert  olyan  szép  annak  belseje, 
hogy  eskütt  uram  is  ellakhatnék  benne.  Ott  lakik 
a  koldusbíró,  ki  minden  hónapban  egy  kis  mulat- 
ságot ad  társainak. 

—  És  mikép  mehetek  be? 

—  Hogy  mikép? 

—  Igen. 

—  Hát  bizony  csak  az  ajtón,  mert  a  szemét- 
domb tulajdonképen  háztető,  melyet  a  pincze  fö- 
lött gabalyítottak  össze,  minekutána  a  házat  az 
árvíz  elborotválta  helyéről. 

—  Nem  rossz  emberek  tanyája  az? 

—  Dejszen,  sokkal  rosszabbaknak  czimbalmozott 
már  Csicsó  bácsi,  még  festett  szobákban  is!    Tol- 


vájok  számára  csakugyan  egyetlen    szclecskét    sem 
bocsátana  ki  dudáján. 

Ekkor  a  prímás  neki  zúdítá  hegedűjét,  s  a  bőgős 
derekasan  kontráit,  én  pedig  az  előszinre  fordul- 
tam, hoJ  egy  igen  sajátszerű  alakot  pillantottam 
meg.  Jobb  oldalon  a  bokor  mögött  igen  szeszélyes 
alakú  emberke  állott,  hegyes  orral,  hegyes  állal 
arcfiíán  és  hegyes  rajzónnal  kezében,  füleit  hegyezve 
és  szemeit  nagy  kíváncsisággal  legeltetve  az  előtte 
kífejlő  s  véghezment  jeleneteken.  Az  egész  em- 
berke megtestesült  kérdőjelet  képezett,  mintha  neki 
mindent  tudnia  kellene.  Ez  bizonyosan  hírharang, 
gondolám,  mert  ezen  nevezetes  egyének  közöl 
sokkal  volt  már  szerencsém  ismeretségben  lennem; 
mivel  azonban  alapos  okom  van  hinni,  mikép  a 
nyájas  olvasó  még  nem  igen  részesülhetett  e  rend- 
kívüli szerencsében,  tehát  leleplezem  titkainak  leg- 
alább azon  részét,  melyet  nagyobb  közönség  elébe 
is  lehet  juttatni. 

XIV. 

Hírharang. 

Azon  időben,  mikor  Ádám  apánk  és  Éva  anyánk 
boldog  napokat  töltöttek  el  egymással  a  paradi- 
csomban, az  egész  világban  még  egy  hírlap  sem 
jelent  meg,  ámbár  akkor  még  minden  újság  volt, 
a  mi  élt  és  történt;  nem  csoda  tehát,  hogy  Éva 
asszony  kissé  unatkozni  kezdett,  főkép,  ha  meg- 
gondoljuk, hogy  akkor  még  szomszédasszonyok  és 

kávénénikék  sem  léteztek,  Ádám  pedig  csak  olyan 
férj  volt,  mint  a  mostaniak,  azaz :  gyakran  ásított, 
midőn  feleségére  nézett.  Az  ügyek  ilyetén  hely- 
zetében a  kígyó  könyörült  Éván  és  hirt,  vagyis 
újságot  mondott  neki ;  ebben  nem  volt  ugyan  kö- 
szönet, de  azt  még  a  mai  világban  is  elég  újság- 
ról mondhatni  el.  Ezek  szerint  tehát  a  kígyó  volt 
az  első  hírharang  e  gyászos  világban,  s  csak  abban 
különbözött  a  közönséges  harangoktól,  hogy  ezek 
beharangoznak,  ő  pedig  Ádámot  és  Évát  a  para- 
dicsomból kiharangozta.  És  ugyan  ki  tagadhatná, 
hogy  a  hírharangok  még  most  is  hasonlítnak  né- 
mileg érdemes  ősökhez,  a  kígyóhoz?  A  kígyó  okos, 
ravasz,  sima,  csúszik  és  mérges  fulánkkal  bir;  a 
hírharang  ész  nélkül  szinte  nem  sokra  mehet,  s 
ravasznak  is  kell  lennie,  ha  mindazon  akadályokat 
le  akarja  küzdeni,  melyek  hatályos  működése  elébe 
tornyosulnak ;  de  a  simaságot  sem  nélkülözheti,  ha 
durvának  nem  kivan  tartatni,  s  ha  fulánkja  nincs 
szavainak,  úgy  bizonyosan  olvasatlanul  maradnak. 
A  mi  végre  a  csúszást  illeti,  az  nem  szép  ugyan, 
de  mégis  szükséges,  ha  a  hírharang  tárgyakat  akar 
lelni,  mikről  kongani  kivan.  Ez  a  hírharang  első 
eredete,  s  ebből  láthatjuk,  hogy  a  pletyka  oly  régi, 
mint  maga  a  keresztyén  világ.  Mikép  fejlett  ki  e 
nemes  mesterség  mostani  tetőpontjáig,  azt  nem 
akarom  századról  századra  fejtegetni,  mert  úgy 
nem  lapokat,  hanem  könyveket  kellene  irnom,  s 
azért  csak  a  mostani  hírharangról  írok,  mikép  az 
teljes  virágzásában  díszlik. 

A    mostani    hírharang,    tudniillik    az    ügyes    hír- 

harang,  igen  mozgékony  ember,  s  mindenütt  jelen 
van,  hol  vaJamit  látni  vagy  hallani  lehet,  mert  ő 
csak  abból  él,  mit  mások  beszélnek  és  tesznek, 
miből  ellenségei  rendesen  azt  szokták  következ- 
tetni, hogy  maga  nem  igen  bir  oly  testi  s  szellemi 
tehetségekkel,  miknél  fogva  valami  helyeset  tehetne, 
vagy  talpraesettet  mondhatna ;  azonban,  nagy  szel- 
lemek keveset  gondolnak  ily  rágalmakkal,  s  büszke 
öntudat  által  nyújtnak  magoknak  kárpótlást.  Mivel 
pedig  a  hírharang  nem  konghat  magának,  s  kon- 
gását, csekélysége  miatt,  mások  nem  hallanák,  tehát 
mindenkor  valamely  hírlaphoz  csatlakozik  ötödik 
keréknek.  Ezen  megjegyzést  ne  méltóztassék  a 
tisztelt  olvasó  a  szokott  bálértelem  szerint  magya- 
rázni, mert  valamint  a  szekér  elakadna,  ha  ötödik 
kereke  nem  volna  a  saraglyában,  midőn  véletlenül 
kereke  törik :  úgy  a  hírlapok  is  ugyancsak  meg- 
akadnának, ha  mindig  saraglyájokban  nem  czipel- 
nék  a  hírharangot,  melynek  kongását  annyira  sze- 
retik országszerte  hallgatni,  hogy  kellemességével 
egyedül  csak  a  déli  harangszó  vetélkedhetík ;  sőt 
vannak,  kik  egyenesen  azt  állítják,  mikép  több  ház- 
ban tapasztalak  már,  hogy  a  leves  már  asztalon 
állott  a  hírlap  megérkeztekor,  s  a  téns  úr  és  nagy- 
ságos asszony  csak  akkor  nyúltak  kanálhoz,  miután 
a  hírharangot  elolvasták,  mely  eseményt  Magyar- 
országban méltán  a  legnagyobb  csodák  közé  szá- 
míthatni, főkép,  ha  hitelesen  be  lehetne  bizonyí- 
tani, mikép  a  kérdéses  esetben  a  leves  nem  volt 
oly  rendkívül  forró,  hogy  nem  lehetett  volna  azon- 
nal   is    megenni ;    miben    azonban    én    kissé  kétel- 

kedni  bátorkodom.  Tehát  tisztelet  böcsülct  a  hír- 
harangnak,  mert  kongása  nélkül,  a  mostani  tisztult 
s  magosb  Ízlés  következtében,  bizonyosan  halál- 
harang fogna  megkondulni  némely  hirlapok  szá- 
mára, s  derüjöket  örök  ború  váltaná  föl,  mit  bizo- 
nyosan mélyen  gyászolnának  meg  azok,  kik  rend- 
kívüli örömüket  lelik  abban,  ha  olvashatják,  hogy 
például,  Wurstlberger  Joakim  úr  és  Leberknödl 
Afanázia  lyányasszony  házasságra  léptek,  vagy  Gala- 
gonya herczegnő  Koko  nevű  szeretetreméltó  majmá- 
nak gyomra  ismét  helyreállott. 

De  legyen  már  most  szabad  az  ily  érdemdús 
hírharangnak  működési  modorát  körülményesebben 
leírni,  mely  oly  pompás  derűvel  törekszik  a  hon- 
nak boruját  eloszlatni. 

A  hírharang  igen  szeretetreméltó  ember  s  azért 
minden  műveltebb  körökben  szívesen  láttatik,  hon- 
nan nem  szokás  az  embereket  kirudalni.  Ó  egé- 
szen hivatásának  él  s  minden  örömeit  legnagyobb 
készséggel  áldozza  föl,  csakhogy  e  hivatásnak  töké- 
letesen megfelelhessen.  Éjfélkor  a  harangokat  félre- 
verik s  ő  azonnal  fölugrik  ágyából,  annyi  időt  is 
alig  engedve  magának,  hogy  szendergő  hitvesének 
ajkaira  búcsúcsókot  nyomhasson  és  gyorsan  fut  a 
vésznek  helyére.  Talán  segít  oltani  ?  Azt  tehetné 
ugyan,  ha  saját  munkáit  nem  sajnálná  lángokba 
röpíteni  s  ha  tulajdonkép  volnának  saját  munkái ; 
így  azonban  neki  egészen  más  dolga  van,  ő  pon- 
tosan fölírja,  hogy  melyik  vízipuska  jelent  meg  leg- 
gyorsabban, hány  embert  vertek  meg  ez  alkalom- 
mal s  hányan  kaptak  náthát  a  nyirkos  éjféli  levegő 

miatt,  minek  országszerte  eszközJendő  kihirdetése 
rendkívül  előmozdítja  a  két  magyar  haza  haladását 
a   nemzetiség  ösvényén. 

Ezen  éji  megzavartatás  daczára  már  jókor  reg- 
gel utczán  van  a  hírharang  s  megberetváltatja 
magát,  mert  borbélyműhelyekben  még  az  oly  té- 
nyeket is  tudják,  melyek  soha  nem  történtek  meg 
s  így  gyakran  azután  a  hírharang  is  ugyancsak 
megberetválja  az  olvasókat.  Onnan  kimegy,  meg- 
áll s  végig  néz  az  utczán,  mire  azonnal  legalább 
is  húsz  ember  környezi  őt,  kérdő  tekintetet  füg- 
gesztve egymásra,  hogy  ugyan  mi  történt  ?  O  gon- 
dosan figyel,  hogy  nem  hall-e  valamit  és  sóhajtva 
távozik,  mert  oly  kevés  használhatót  hallott,  mintha 
valamely  ólmos  botos  gyűlésben  lett  volna. 

Amott  két  kutya  megáll  s  mérges  szemeket  vet 
egymásra,  a  hírharang  is  megáll  s  várakozásteljes 
tekintettel  figyel  rajok,  mert  hiszi,  hogy  az  egyik 
vagy  másik  gazdája  megveri  majd  az  egyiket,  ha 
összemarakodnak,  mi  alkalmat  nyujtand  az  állat- 
kínzás ellen  fölszólalásra,  mi  most  nagy  divatban 
van,  miután  hazánkban  az  emberek  ügyeit  már 
tökéletesen  tisztába  hoztuk  és  azok  irányában  min- 
den önkényt,  elnyomást  s  kínzást  szerencsésen 
megszüntettünk.  Ámde  vérmes  reményében  csalat- 
kozik, mert  a  két  kutya  gyakran  fordult  meg  gaz- 
dájával kávéházakban  s  így  a  politikában  is  annyi 
jártasságot  szerzettek  magoknak,  hogy  jól  tudják, 
mikép  most  már  nem  szokás  marakodni,  hanem 
csak  távolból  farkasszemet  nézni  az  ellenséggel, 
kissé    morogni,    kissé    fogat    vicsorgatni    s    azután. 

béke  jeléül,  farkcsóválva  tovább  állani.  Ó  tehát 
szomorúan  távozik  s  megbotlik  és  —  ennek  na- 
gyon megörül,  mert  érdekes  újdonságul  megemlít- 
heti, hogy  X  .  .  .  utczában  a  kövezet  rossz,  mit  a 
lakosság  eddig  még  nem  tudott,  mert  más  közön- 
séges ember  nem  szokott  annyiszor  megbotlani, 
mint  az  ujságiró. 

Távolabb  egy  bérkocsis  vágtatva  hajt,  de  — 
senkit  nem  gázol  el ;  ez  azonban  nem  baj,  mert 
eszmetársulat  útján  legalább  a  bérkocsisok  zsaro- 
lásait lehet  megróni.  Ha  pedig  elgázol  valakit,  a 
hírharang  hamar  följegyzi  számát  s  —  föladja  a 
hatóságnak?  Nem,  hirlapba  írja,  hogy  Czinkotán 
és  Vámospircsen  a  bérkocsisoktól  őrizkedjék  a 
lakosság. 

A  hidon  fényes  nappal  ökröket  hajtanak  át;  ah, 
már  ott  csakugyan  neki  is  jelen  kell  lenni ;  mert 
ez  botrány  s  ugyan  ki  ne  szeretné  az  ily  fontos 
botrányok  nyilvános  megrovatását  olvasni ! 

Egy  alföldi  kocsis  nagyokat  pattog  az  utczán, 
mily  érdekes  tárgy  ez  ömlengő  elmélkedésekre  a 
közbátorságról,  s  annak  elmondására,  hogy  nálunk 
úgyis  elég  az  üres  zaj  s  szemeink  úgy  sem  láthat- 
nak tisztán  és  szabadon,  habár  az  ostor  hegyével 
nem  csipetnek  is  ki  üregeikből. 

A  városban  lopás  és  öngyilkosság  történik ;  mily 
gyönyörködtető  és  mulattatva  oktató  ezeknek  elő- 
adása! Hátha  még  nyilvános  kivégeztetés  történik, 
ez  azután  valódi  ünnep,  mely  mohón  iratik  le  s 
ekkor  a  hírharang  egyszersmind  hatályosan  kel  ki 
azon  mohóság  ellen,   mclylyel    a    nép  az    efféléket 

bámulja,  mit  ő  természetcsen  csupán  azért  írt  le, 
hogy  ezen  gyönyörű  élvezetben  a  távol  lakók  is 
részesülhessenek. 

Idegen  művész,  olasz  énekes  vagy  patkányfogó 
érkezik  a  városba ;  a  hirharang  köteles  annak  min- 
den mozdulatát,  sót  az  aranynak  csengését  is  hiven 
leírni,  melyet  a  gazdag  Magyarországból  magával 
vinni  kegyesen  méltóztatik. 

Egy  színésznőnek  foga  fáj ;  hah,  mily  érdekes 
tárgy,  mint  fog  majd  Tolna  és  Baranya  csodálkozni 
és  meglepetni,  ha  ezen  nevezetes  újdonságot  meg- 
tudja ;  ez  bizonyosan  egészen  új  irányt  adand  az 
adó  és  két  garas  körüli  fényes  sikerű  vitatkozá- 
soknak ! 

Valaki  fényes  tánczvigalmat  adott  s  a  hírharang- 
nak, a  szobalány  megbecsülhetlen  kegyéből,  sike- 
rült a  kulcslikon  át  a  fényes  terembe  pillantani ! 
Boldog  magyar  haza,  meg  fogsz  tehát  immár  vala- 
hára a  tárlatán  szoknya  minden  redőivel  ismerked- 
hetni, sőt  még  azt  is  megtudandod,  hogy  azon 
tánczvigalomban  az  egészséges  emberek  is  herba- 
teát  ittak!  Ha  még  ezen  örvendetes  hír  sem  gyó- 
gyítja meg  bajaidat,  úgy  csak  hivasd  az  asztalost  s 
vetess  magadnak  mértéket  —  koporsóra. 

Két  ember  vendégfogadóba  szállott,  evett,  ivott, 
aludt,  mulatott  s  ismét  tovább  utazott,  még  pedig 
gőzhajón,  gyorskocsin,  vagy  saját  lovain.  Halhatlan 
hírharang,  neked  jutott  a  sors  nyájas  kezeiből  azon 
szerencse,  hogy  e  világrendítő  eseményt  kiharan- 
gozhasd ! 

A  hajóhidat  megnyitották  s  a  buta  horgonyőrök 

nem  tudták  mathematikai  pontossággal  előre  ki- 
számítani, hogy  melyik  pillanatban  fogják  azt  ismét 
bezárhatni ;  de  se  baj  I  ott  van  ám  a  hírharang  s 
majd  nyakatok  közé  csergét  tollával,  még  pedig 
úgy,  hogy  az  egész  ország  zengni  fog  tőle ! 

Egy  sikátorban  nagy  szemétdomb  emelkedik  s 
mily  boldog  érzet  lepi  el  a  hírharangot,  hogy  ő 
is  ott  van  s  hatályosan  emelheti  föl  szózatát  ezen 
iszonyú  tény  ellen,  mely  miatt  talán  még  vasutat 
sem  lehet  építeni  Magyarországban.  Boldog  test- 
vér magyar  haza,  ti  tudni  fogjátok,  hogy  azon 
pesti  sikátorban  csakugyan  nagy  szemétdomb  emel- 
kedik I 

A  zsidók  nagy  kamatot  zsarolnak  s  ezért  nem 
szenvednek  büntetést ;  igen  ám,  de  a  hírharang 
elkongja  ezt  s  ezer  olvasó  fog  sóhajtani:  «Oh, 
bárcsak  én  is  tehetnék  szert  ily    zsiros    kamatra !» 

A  hírharang  rossz  marhahúst  eszik  és  parányi 
zsemlyét  rág  hozzá  s  ennek  rendkívül  örvend, 
mert  ugyancsak  megmondhatja  ország  világnak, 
hogy  Pesten  Mátyás  király  czinkotai  mértékét  nem 
ismerik  s  az  egész  világ  sajnálkozó  részvét  könyűit 
fogja  majd  fölötte  elhullatni ! 

Nagy  zápor  szakad  s  minden  ember  szárazra 
törekszik ;  ámde  a  bajnok  szellemű  hirharang  leg- 
jobb kedvvel  barangolja  be  az  utczákat  s  tereket, 
mert  hiszen  neki  meg  kell  írnia,  hogy  hány  ember 
s  mikép  ázott  meg,  miután  a  két  magyar  haza  még 
addig  nem  tudta,  hogy  az  eső  Budapesten  is  na- 
gyon —  nedves. 

Nyilvános  mulatság  van  és  sok  ember  lerészeg- 

szik  s  kedélycsen  összeverekedik;  ennek  nyilvá- 
nossá tétele  is  rendkívül  hasznos,  mert  különben 
azt  hinnék  a  hirlapolvasók,  hogy  ily  szellemi  élve- 
zetekben csak  tisztujításokon  részesülhetni. 

Egy  kőműves  vagy  ácslegény  a  háztetőről  leesik, 
és  kezét-lábát  eltöri ;  a  hírharang  előre  is  meg 
van  győződve,  hogy  ennek  elmondása  a  tisztelt 
előfizetőknek  igen  kellemes  olvasmányul  fog  szol- 
gálni. 

Valamely  nyilvános  helyen  nagyszerű  pompás 
világítás  ragyog;  ez  ismét  kivánt  víz  a  hirharang 
malmára  s  az  ország  minden  részében  nagy  bámu- 
lással fogják  olvasni,  hogy  ily  nagy  világosság  ural- 
kodik nálunk.  Sokan  nem  fogják  ugyan  hinni,  de 
arról  a  hírharang  nem  tehet. 

Egy  rendőr  gorombáskodik  a  hírharanggal  és  ő 
ennek  kimondhatlanul  örvend,  mert  ezt  ismét  tu- 
dathatja a  két  magyar  hazával,  mely  bizonyosan 
nem  tudta  még,  hogy  a  hajdúk  az  egész  ismert  és 
ismeretlen  világban  mindenütt  gorombák  s  hogy 
nem  tanácsos  korpa  közé  vegyülni. 

A  szinházban  sok  vagy  kevés  ember  volt;  mily 
fontos  ennek  közlése,  mert  eddig  még  nem  igen 
tudták  ezt  a  vidéken. 

Több  napig  nagy  szél  fú  Budapesten ;  ennek 
ismét  leírhatlanul  örvend  a  hírharang,  mert  eddig 
mindenki  azt  hitte,  hogy  nemcsak  néhány  napig, 
hanem  mindig  nagy  szél  fú  ott,  hol  éjjel-nappal 
oly  sokan  csinálnak  nagy  szelet. 

Szóval,  ha  valaki  csak  kissé  hangosabban  prüsz- 
szent    is,  mint  rendesen   szokás,   a  hírharang  vigan 

Nagy  :  Magyar  titkok.  II.  ^ 


n' 


dörzsöli  kezeit,  mert  ezt  tudnia  keJl  a  nagyérdemű 
közönségnek,  hogy  országszerte  elmondhassa :  « Ked- 
ves egészségére!*  Ha  pedig  semmi  ily  rendkívül 
érdekes  tárgyat  nem  talál,  akkor  valamelyik  kolle- 
gájával hajba  kap,  teljesen  meg  levén  győződve, 
hogy  a  tisztelt  közönség  kitünőleg  gyönyörködik  az 
ily  kakasviadalok  olvasásában. 

S  mennyi  fáradozásába  kerül  a  hírharangnak  az 
ily  érdekes  újdonságok  összehajhászása !  Ö  az  idő 
viszontagságait  nem  ismeri,  mert  neki  mindenütt 
jelen  kell  lennie,  hol  valami  történik,  vagy  leg- 
alább történhetett  volna ;  Ízlését  ügyszólván  lábbal 
kell  taposnia  s  minden  előadást,  mutatványt  s  jóté- 
kony pénzcsikarást  megtekinteni,  mert  hiszen  ezek 
leírása  Magyarország  lakosait  mindenek  fölött  ér- 
dekli. O  minden  járdataposóval  kimélettel  kénytelen 
bánni,  hogy  néha-néha  valami  kis  újdonságot  hall- 
hasson tőlök,  melyek  gyakran  nem  ütik  ugyan  meg 
a  szigorú  igazság  mértékét;  de  az  nemcsak  nem 
baj,  hanem  még  inkább  igen  hasznos,  mert  az  igazí- 
tás és  visszavonás  a  legközelebbi  számban  ismét  új 
újdonságul  szolgál. 

És  ugyan  mi  jutalma  van  a  hírharangnak  azon 
kimondhatlan  buzgó  szolgálatért,  melylyel  a  haza 
boldogságát  előmozdítja  ?  Oh,  e  jutalom  nagyszerű, 
magasztos  és  háromféle.  Először  a  büszke  öntudat, 
mely  az  mondja  neki,  hogy  polgári  kötelességét 
híven  teljesíté,  életének  számos  óráját,  napját,  hó- 
napját és  évét  ezen  hazaboldogító  nemes  törekvés- 
nek áldozván  föl.  Másodszor  készpénz,  mely  igen 
silány    ugyan,    de    mégis    igen    jól    esik  az  ember 

fiának,  ki  a  jó  víz  mcJlctt  néhányszor  évenként  a 
jó  pezsgőt  is  meg  tudja  inni.  Harmadszor  fenye- 
getések mindenesetre  és  verés  több  esetben,  durva 
megtámadtatások  pedig  mellőzhetlenül  és  gyakran 
ismételve,  mert  gyöngeségeit  a  javulásra  nem  haj- 
landó ember  nem  szereti  nyilvánosság  terére  állí- 
tatni s  vannak  művelt  emberek,  kik  azt  hiszik, 
hogy  a  tolvajt,  lókötőt  és  gyilkost  nem  szabad 
ugyan  megbotozni,  de  a  hírharangot  kivételkép 
mégis  meg  lehet  döngetni. 

Szegény  hírharang,  te  szerencsétlen  áldozata 
ferde  korunk  legferdébb  Ízlésének,  béke  lengjen 
halhatlanság  repkényével  koszorúzott  fejed    fölött ! 

Ezen  keresztyéni  ájtatos  sóhaj  után  visszavonu- 
lék  kocsimhoz  és  haza  hajtattam,  mert  nagyon 
gyötrött  már  a  kíváncsiság,  a  deli  Rózsa  történe- 
tét körülményesen  megtudni,  mi  a  hárfás  lány 
által  oly  rejtélyesen  zavartatott  meg.  Haza  érkez- 
vén, csakhamar  hozzá  fogott  elbeszéléséhez  szép 
védenczem  s  nyájas  olvasóim  bizonyosan  nem  fog- 
nak neheztelni,  ha  nem  hagyom  őt  magát  szólani, 
mert  idegenszerű  szókiejtését  úgysem  tudnám  eléggé 
hiven  utánozni. 


XV. 

A  vad  liny  története. 

Ha  az  ember  első  ifjúságától  kezdve  mindig 
ugyanazon  körben  marad,  úgy  legtöbb  esetben  job- 
ban   emlékszik    gyermekéveinek  eseményeire,  mint 

az  utóbb  történtekre,  mivej  ezek  oly  gyakori  vál- 
tozásokkal űzik  egymást,  hogy  egymás  által  az 
emlékezet  táblájáról  csakhamar  letöröltetnek ;  ha 
ellenben  rendkívül  fiatal  korunkban  rögtön  egészen 
ellenkező  viszonyokba  sodortatunk,  akkor  későbbi 
éveinkben  semmit  nem  tudunk  életünk  legelső  idő- 
szakáról s  legfölebb  csak  zavart  álomképek  gya- 
nánt tünedeznek  föl  néha  lelkünkben  annak  né- 
mely jelenetei,  miknek  világosb  meghatározást  csak 
azon  esetben  tudunk  adni,  ha  az  előbbi  pályára 
ismét  visszavezettetünk,  midőn  azután  a  homályos 
képek  lassanként  megújulnak  s  végre  azon  tiszta- 
ságban tűnnek  föl  szemeink  előtt,  mely  arra  kiván- 
tatik,  hogy  az  ábrándot  a  valótól  világosan  meg- 
különböztethessük. 

Ily  állapotban  volt  a  vad  lány  is,  származásáról 
szót  sem  mondhatott  s  nevelő  szüleinek  előadása 
után  csak  alinyit  tudott  életének  első  időszakáról, 
hogy  azok  sirva  lelek  őt  Füred  közelében  az  or- 
szágúton s  irgalomból  magokkal  vivék  és  Rózsának 
nevezek,  alkalmasint  szép  piros  arczai  miatt,  mely- 
lyek  őt  még  most  is  teljes  mértékben  jogosíták  e 
szép  névre;  melyet  azonban  nem  szüléitől,  vagyis 
azoktól,  kik  nála  ezek  helyét  kipótolni  törekedtek, 
hanem  igen  sajátszerű  módon  nyert,  mely  máig  is 
letörölhetlen  színben  élt  emlékezete  előtt. 

Ugyanazon  nap  alkonyatán,  midőn  őt  az  ország- 
útról fölvevék,  a  Balaton  közelében  pihentek  ne- 
velő szüléi,  mindenkép  csillapítva  a  kis  lányt,  ki 
mindig  anyját  hivá  s  csak  addig  hagyott  föl  a 
sirassál,  míg  megpihent,  hogy  azután  ismét  nagyobb 


»33 

cróvcl  folytathassa  azt.  Ekkor  rögtön  mintegy  tíz 
vagy  tizenkét  lovas  embert  láttak  sebesen  vágtatva 
közelíteni.  Midőn  hozzájok  érkeztek,  gyorsan  le- 
ugráltak paripáikról  s  az,  ki  elől  lovagolt,  így  szóla 
egyik  társához : 

—  Botos,  te  most  a  lovakkal  balra  kanyarodol 
s  este  a  szomszéd  falu  ménesével  egy  utón  térsz 
a  faluba;  ott  jó  embercinknél  bekötöd  a  szegény 
párákat  s  utánunk  baktatsz,  így  aztán  bizonyosan 
elvesztik  nyomunkat  a  kopók.  Ha  elhagyod  maga- 
dat fogatni,  még  az  akasztófán  is  meggyalázlak  s 
éjjel  a  zsidószegre  függesztetlek. 

—  Értem,  uram,  bennem  ugyan  nem  lesz  hiba, 
habár  a  csillagok  közé  kellene  is  rúgtatnom,  hogy 
a  kopóktól  szabadulhassak!  —  felele  a  másik  s 
azonnal  elvágtatott,  az  üres  nyergű  lovak  pedig 
füttyentésére  rohanva  követék  nyomdokit. 

Ezután  a  letelepült  csoporthoz  közelíte  azon 
férfi,  ki  a  fönebbi  parancsot  hallata  s  Rózsa  meg- 
szűnt sírni  és  bámulva  mereszté  rá  nagy  fekete 
szemeit.  E  férfi  még  igen  fiatalnak  látszott  s  ajkai 
fölött  és  állán  alig  mutatkoztak  a  férfiasság  jelei. 
Barna  fürtéi  buján  lengék  körül  magas  homlokát  s 
daczos  fekete  szemei  tüzesen  jártak  végig  a  cso- 
porton. Fején,  kihivólag  félre  csappantva,  széles 
arany  paszománttal  szegélyezett  s  darútollal  és 
szalagokkal  ékesített  gömbölyű  kalap  ült,  domború 
mellét  arany  sujtásos  vörös  mellény  fődé,  melynek 
előrészét  fekete  selyem  nyakkendőjének  nehéz  ara- 
nyos czafrangjai  verdesek ;  e  fölött  gazdagon  ki- 
hányt kékes  ködment  és  vörösen  szegélyzett  szűrt 

viselt,  testének  aJsó  részét  pedig  Kószintí  hÓ  gatya 
fődé  arany  rojtokkal.  Kezében  kurta  nyelű  súlyos 
réz  fokos  villogott  s  válláról  fényes  kétcsövű  puska 
függött;  keskeny  pikkelyezett  bőrtüszőjét  pipa,  sal- 
langos  kostök  és  ragyogó  pisztolyok  ékesítek  s 
lábain  fényes  sarukat  viselt,  miken  taréjos  sarkan- 
tyúk pöngtek. 

A  kis  Rózsára  cllenállhatlan  bájjal  hatott  e  férfi 
fényes  külseje  és  sajátszerű  tekintete,  mely  fékte- 
len uraság,  szelídség  s  vidám  negédesség  egyesült 
jeleit  fcjezé  ki.  S  e  varázserő  annyira  ment,  hogy 
a  kis  lány  könyező  szemekkel  mosolygott  az  ide- 
genre, bátran  hozzá  lépett  s  kis  fehér  kezeivel  a 
pisztolyokat  érintvén,  legszívny érőbb  bizalommal 
kérdé : 

■ —  Bácsi,  játék  ez  ? 

Az  idegen  csodálkozva  tekinte  a  hófehér  kis 
gyermekre,  kinek  arczain  legszebb  rózsabimbók 
piroslottak  s  nyájasan  szóla,  haját  szelíden  simo- 
gatva : 

—  Játék  bizony,  kis  babám,  de  nagyon  vesze- 
delmes, mert  ezzel  csak  életet  lehet  nyerni  vagy 
veszteni. 

Azután  a  letelepültekhez  fordult,  kik  legnagyobb 
alázattal  tekintettek  rá  s  parancsoló  hangon  kérdé  : 

—  Czigányok,  hol  termett  ez  a  szép  kis  virág? 

—  Bizony  isten,  nem  tudjuk,  —  feleié  reszkető 
hangon  egy  vén  czigány,  —  úgy  segéljen,  csak  úgy 
találtuk  biz  azt,  nagyságos  jó  uram. 

—  Elhiszem  bizony,  hogy  szemétdombon  nem 
nyilik  rózsabimbó.    Gaz  czimborák,    vigyázzatok    e 

rózsára,    ha    felnő,    keblemre  tűzöm.    Neve    Rózsa 
legyen,  értitek? 

—  Akár  bazsarózsának  is  nevezzük,  ha  tiszte- 
lendő vitéz  uram  úgy  parancsolja. 

—  Csókolj  meg,  kis  Rózsám,  fgy,  most  már  meny- 
asszonyom vagy.  Czigányok,  három  hét  alatt  talál- 
kozunk a  Bakonyban  s  akkor  többet  szólunk  a  kis 
lyányról,  mert  nem  merem  körmeitek  közt  hagyni. 
Most  pedig  dologra ;  czigányok,  talpra,  velünk  kel- 
tek át  a  Balatonon,  ha  még  ma  paradicsomba  nem 
akartok  költözni.  Legények,  a  szűröket  és  fegyvere- 
ket kössétek  batyuba.  Pap  Andor,  vedd  hátadra  a 
brúgót ;  hárman  öltözzetek  pendelybe,  ezek  a  szép 
czigánymenyecskék  bizonyosan  adnak  kölcsön,  leg- 
alább majd  rólatok  álmodnak.  Aztán  vigan  előre, 
muzsikaszóval,  mintha  keresztelőt  járnánk;  úgyis 
most  kereszteltük  meg  a  kis  Rózsát.  Talpra,  talpra! 

A  czigányok  engedelmeskedtek,  ámbár  nem  nagy 
kedvök  lehetett  a  zsiványok  veszélyes  társaságában 
utazásra.  Az  öreg  czimbalmos  csak  ekkor  ébredt 
föl  s  néhány  pillanatig  meredten  függeszté  szemeit 
a  zsivány  főnökre,  kinek  arczán  nagy  zavarodás  jelei 
mutatkoztak;  azután  pedig  néhány  lépést  közelíte 
hozzá  és  remegő  hangon  kiálta  föl : 

—  Szent  isten,  nagys  . . . 

De  mondását  nem  fejezheté  be,  mert  a  zsivány- 
főnök  oly  erővel  sujta  csákányával  vállai  közé,  hogy 
az  öreg  ember  térdre  hanyatlott  s  Rózsa  rémülten 
sikolta.  A  zsivány  már  pisztolyára  tévé  kezét,  de 
egy  pillantás  a  siró  gyermekre  lefegyverzé  őt  s 
szelidebben  szóla  az  öreg  czimbalmoshoz : 


,36 


—  Köszönd  c  gyermeknek,  hogy  hű  emlékeze- 
tedet halállal  nem  büntetem;  de  nem  kerülöd  azt 
el,  ha  örökre  nem  feleded  azt,  mit  most  kimon- 
dani akartál !  Erre  esküszöm  és  Sobri  meg  szokta 
szavát  tartani  I  Pap  Andor  jól  szemmel  tartsd  ezt 
a  vén  czigányt.  Most  hamar,  előre  I 

E  jelenet  után  az  egész  csapat  azonnal  elindult 
s  óranegyed  múlva  már  a  Balaton  partján  állottak, 
hol  a  révész  minden  gyanú  nélkül  átszállítá  a  vigadó 
népet  s  csak  akkor  bámult,  midőn  néhány  nap 
múlva  megtudá,  hogy  Sobrit  s  félelmes  bandáját 
mentette  meg  ez  által  az  üldöző  megyei  katonáktól. 

A  kis  talált  gyermeket  e  naptól  Rózsának  neve- 
zek s  nagy  tiszteletben  tárták  sok  ideig,  mert  Sobri 
haragját  épen  ügy  rettegek,  valamint  bőkezűségé- 
ben biztak,  ha  a  kis  lány  dicsérni  fogja  bánás- 
módjokat.  Az  öreg  czimbalmos  még  azon  éjjel 
megszökött,  a  nélkül,  hogy  társait  Sobri  fölgerje- 
dése  iránt  útba  igazította  volna,  minek  okát  teljes- 
séggel nem  birák  magoknak  megmagyarázni. 

Rózsát  ezen  nap  eseményei  annyira  megzavar- 
ták, hogy  korábbi  nevét  csakhamar  feledé  s  néhány 
hónap  múlva  tökéletesen  meghonosult  a  czigányok 
között. 

Egy  évet  tölte  ezen  helyzetben  s  annyira  elva- 
dult, hogy  a  czigányok  alig  birták  őt  fékezni,  mit 
egyébiránt  nem  is  igen  kisértének  meg;  részint, 
mivel^  Sobritól  rettegtek,  kinek  mindennap  meg- 
érkeztét várak,  noha  a  Bakonyban  hiában  várakoz- 
tak rá;  részint  pedig  azért,  mert  saját  féktelen 
szokásiknak  szerfölött  tetszett  az  akaratos  kis  lyány 

makacs  jeJlemc,  mely  semmi  ellenmondást  nem 
tűrt  s  az  egész  czigányhadnak  parancsolni  tudott. 
E  mellett  oly  bátorság  kezdc  a  kis  gyermekben 
ki  fejleni,  melylyel  az  öregeket  is  bámulásra  kény- 
szeríti, a  nélkül,  hogy  botor  vakmerőségre  fajult 
volna,    mit    meglepő  okossága  nem  engede  tennie. 

Ezen  időszak  múlva  azonban  csökkenni  kezde  a 
jó  és  kitüntető  bánásmód,  mert  mindenütt  hire  ter- 
jedt a  falukban,  hogy  Sobrit  fölakasztották,  vagy 
véres  csatában  cjté  eJ  a  katonaság.  Városokban  azt 
is  hallak  ugyan  a  czigányok,  hogy  a  híres  zsivány- 
főnök  tengerre  menekült  és  isten  tudja,  melyik  or- 
szágban él  most  gazdag  ragadmányából ;  de  a  kis 
Rózsa  mind  ezekre  csak  fejét  rázá  s  legbiztosabb 
hangon  monda: 

—  Sobri  bácsi  nem  halt  meg  és  nem  is  hagy- 
hatta el  kis  Rózsáját;  majd  meglátjátok,  hogy  eljő 
még  és  azután  jaj  nektek,  ha  megmondom  neki, 
hogy  engem  bántani  mertetek! 

Az  ily  nyilatkozatok  után  egy  pár  hétig  ismét 
hízelgőbb  bánásmódban  részesült;  végre  azonban 
már  alig  szólottak  az  országban  Sobriról  és  a  czi- 
gányok Rózsát  kitüntetni  megszűntek.  A  kis  lány 
keblében  mindazáltal  eltörölhetlen  benyomást  ha- 
gyott maga  után  a  fönebb  leírt  jelenet  s  emléke- 
zete gyönge  tábláján  oly  mélyen  be  volt  vésve  a 
haramia  képe,  hogy  vonásait  a  hatalmas  idő  sem 
volt  képes  arról  többé  letörleni.  Gyakran  félre 
vonult  Rózsa,  nagy  szemeit  meredten  függeszté  az 
üres  levegőbe  s  majd  enyelegve  monda  el  apró 
kalandait,    majd    komolyan    panaszkodott,    hogy    a 


czigányok  nem  akarnak  parancsainak  engedelmes- 
kedni. S  ha  ilyenkor  valaki  kérdé,  hogy  kivel  be- 
szél, daczosan  csak  ezt  vál aszol á  : 

—  Sobri  bácsival !  Ti  most  még  nem  látjátok 
ugyan,  de  mikor  ideje  el  jő,  bizonyosan  előtte- 
tek is  meg  fogja  magát  mutatni  s  engem  magá- 
val visz. 

Eleinte  csak  nevették  a  czigányok  ez  ártatlan 
ábrándozást,  de  utóbb  komolyabban  kezdenek  rá 
figyelni  s  csakhamar  elhitették  magokkal,  hogy  a 
lány  rendkívüli  jóstehetséggel  bir.  E  pillanattól 
tehát  ismét  tisztelni  kezdek  őt  s  regényes  hajlamát 
mindenkép  nagyobbítani  iparkodtak,  reménylvén, 
hogy  jóstehetsége  által  nagy  hasznára  lehetend  az 
egész  hadnak ;  főkép,  miután  szépsége  mindig  ra- 
gyogóbban fejlett  ki. 

Az  asszonyok  megtaníták  őt  a  jövendölés  rej- 
télyes szavaira;  s  a  tüzes  elméjű  lányka'  mindent 
oly  csodagyorsan  fogott  föl,  hogy  mesternőin  csak- 
hamar túltett  s  kilencz  éves  korában  már  tátott 
szájjal  hallgaták  rejtélyes  jövendöléseit  a  könnyen 
hivő  falusiak.  Rózsa  nagy  tetszést  talált  e  mulat- 
ságban, mely  őt  felülemelte  más  közönséges  embe- 
reken s  ott  is  parancsolást  engedett  neki,  hol  kü- 
lönben bizonyosan  csak  zsarnoki  önkényt  éreztettek 
volna  vele. 

Utóbb  azonban  nem  elégíté  ki  növekedő  vágyait 
e  babonás  játék ;  a  gyermek  hajadonná  lőn  s  keblé- 
ben az  érzelmek  azon  húrja  pendült  meg,  mely 
kimondhatlanul  üdvezít,  ha  viszhangra  talál  s  epesztő 
kínokkal    gyötör,    ha    viszonzás    nélkül    kell  elhan- 

goznia.  Rózsa  még  mindig  kéjes  ábrándozással  gon- 
dolt a  deli  külsejű  fiatal  haramijára ;  ábrándai  mind- 
azáltal már  nem  elégíthetek  ki  heves  szivének  égő 
vágyait  s  midőn  társai  mély  álomban  hevertek 
sátoraikban,  Rózsa  nehéz  kebellel  járta  be  a  közel 
vidéket,  nem  látva  a  holdvilágos  éj  igéző  kellemeit 
s  nem  érezve  a  zuhanó  zápor  hatását,  hanem  egye- 
dül csak  annak  nevét  sóhajtva,  ki  őt  Rózsának  ne- 
vezte el.  De  fohászaira  csak  a  viszhang  válaszolt 
s  a  derült  kedélyű  hajadon  szótalanná  lőn  s  meg- 
törheti en  akaratával  zsarnokilag  uralkodott  az  egész 
czigányhad  fölött. 

Társainak  nagy  aggályt  okozott  e  változás  és 
sokáig  tanakodtak,  hogy  mikép  lehetne  őt  ismét 
korábbi  állapotába  visszahelyezni.  Hosszas  talál- 
gatás után  végre  abban  állapodtak  meg,  hogy  fér- 
jet kell  oldala  mellé  adni  s  e  tanács  a  férfiaknak 
nagyon  tetszett,  főkép  pedig  a  családfő  fiának,  ki 
darab  idő  óta  egyetlen  víg  nótát  sem  birt  hegedű- 
jéből kicsikarni,  mi  miatt  most  egyenesen  Rózsát 
vádolá.  Elhatároztatott  tehát,  hogy  a  kontrás  Laczi 
és  szép  Rózsa  egymáséi  legyenek. 

Az  öreg  czigány  föltéve  tehát  legjobb  süvegét, 
mely  egyszersmind  a  legrosszabb  volt,  minthogy 
csak  azon  egy  vala  birtokában  és  komolyan  tudata 
Rózsával  a  neki  szánt  szerencsét.  Ez  azonban  rövi- 
den válaszolt  s  hallani  sem  akart  társainak  e  szán- 
dékáról. Ámde  Laczi  vérszemet  nyert  az  egész  had 
helybenhagyása  által  s  tüzssen  ostromlá  a  szép 
jósnő  kemény  szivét,  de  oly  kevés  sikerrel,  mintha 
megrögzött    magyar    előítélet    ellen    küzdött  volna. 

Okos  ember  alkalmasint  így  vigasztalta  volna  ma- 
gát ez  esetben : 

Ej  haj,   nem  bánom 
Nekem  is  lesz  virágom  I 

de  a  czigány  így  szokott  imádkozni:  «Add  meg, 
uram  istenem,  de  —  mindjárt !»  s  azért  Laczi  sem 
akará  magát  ily  könnyelműen  vigasztalni,  hanem 
ugyancsak  üldözé  Rózsát. 

Azon  időben  Pesten  vonult  át  a  czigány  had  s 
a  váczi  sorompó  előtt  Rózsa  egy  barna  férfinak 
jövendölt  I  Kell-e  mondanom,  hogy  e  barna  férfi 
én  valék? 

Rózsa  az  elhagyatott  csárdában  is  jelen  volt  azon 
éjjel,  mely  majd  véget  vete  földi  pályámnak  s  ma- 
kacsul erősíté,  hogy  a  lövések  után  rövid  idő 
múlva  —  Sobri  hangját  hallá  az  udvaron  harsogni, 
melyet  azonnal  tisztán  megismert,  ámbár  magát  a 
haramiát  nem  pillanthatá  meg,  minthogy  kevés  pil- 
lanat alatt  az  egész  rablótanya  megürült.  Az  egész 
eseményről  csak  annyit  mondhatott  még,  mikép 
hallá,  hogy  a  lövések  egy  embert  életétől  fosztot- 
tak meg.  Bandi  volt-e  az,  vagy  más,  arról  semmi 
fölvilágosítást  nem  adhatott. 

Rá  nézve  azonban  vészes  következményű  lett  azon 
éjszaka,  mert  Laczi,  elrémülvén  Sobrinak  állított 
közelsége  miatt,  oly  vakmerő  lett,  hogy  Rózsa  csak 
elég  hatályos  késszurás  által  menekülhetett  meg 
szenvedélyes  ostromától.  E  pillanattól  azonban  el- 
lene zúdult  az  egész  czigány  had,  s  másnap,  a 
vörösvári  úton    állatsereglettel    találkozván,    a    ma- 

kacs  lányt,  ki  már  jövendölés  által  sem  igen  haj- 
tott hasznot,  az  állatok  tulajdonosának  eladták,  ki 
jó  nyereségre  vélt  szert  tehetni  a  szép  lánynyal, 
ha  őt  vadnak  mutatandja  be  a  nagyérdemű  közön- 
ség előtt.  Laczi  alkalmasint  ellenzetté  volna  ez  em- 
bertelenséget, de  sebe  a  szekér  fenekéhez  lánczolá 
őt,  s  így  az  egész  a'kuról  szót  sem  tudott. 

Rózsa  heves  vére  föllázadt  ugyan  eleinte  ezen 
erőszak  ellen,  de  éles  elméje  csakhamar  átláttatá 
vele,  hogy  ezen  új  helyzete  nem  lesz  rosszabb  az 
előbbinél  ;  mert  a  c^igány  undorító  ajánlataitól  föl 
leend  mentve,  s  egyszersmind.  Pesten  mulatása 
alatt,  inkább  lehetend  alkalma  Sobrinak  nyomába 
jutni,  kinek  ottlétéről  tökéletesen  meg  vala  győ- 
ződve. Gondola  ugyan,  hogy  szomorú  helyzete 
nyomasztóvá  is  válhatik,  de  azon  esetre  minden 
pillanatban  felfödözheté  magát  a  közönség  előtt,  s 
a  hatóság  pártfogását  reménylheté.  Ezen  aggálya 
csakhamar  teljesült  is;  az  állatsereglet  tulajdonosa 
szintoly  jó  Ízléssel  birt,  mint  Laczi,  s  azt  hívé, 
hogy  megvásárlott  áldozatán  korlátlanul  uralkod- 
hatik. 

Ekkor  láta  meg  engem  az  állatseregi  étben  Rózsa, 
s  azonnal  elhatározá,  hogy  segélyemhez  folyamo- 
dik, mivel,  mint  monda,  mindjárt  első  találkozá- 
sunkkor rendkívüli  bizalmat  érzett  irántam. 

XVI. 

Némberkalitka. 

Rózsa  története  különböző  sejtéseket  ébreszte 
bennem,  melyek  azonban  oly  homályosan  lebegtek 
előttem,  hogy  nem  merek  nekik  világos  magyará- 
zatot adni,  s  azért  nem  is  akarok  azokkal  még 
most  nyiltan  föllépni.  Annyiban  mindazonáltal  rög- 
tön tisztába  jöttem,  hogy  Rózsát  nem  tarthatom 
meg  magamnál,  hanem  oly  ápoló  kezekbe  kell  ad- 
nom, hol  természeti  adományai,  s  tehetségei  ne- 
mesb  kifejlesztést  nyerhetnek.  Ö  eleinte  vonako- 
dott ugyan  tervemben  megegyezni,  de  végre  csak- 
ugyan megnyugodott,  miután  megigérém,  hogy  Sob- 
rit  lehető  legnagyobb  buzgalommal  nyomozni  fo- 
gom, ámbár  nem  igen  hivém  életben  létét,  noha 
a  rejtélyes  hárfás  lány  is  olyasmit  monda,  miből 
az  ellenkezőt  lehete  következtetnem. 

De  hová  adjam  őt?  Ez  volt  a  bökkenő,  mely 
néhány  perczig  ugyancsak  aggasztott,  mivel  nem 
volt  oly  ismerős  családom,  melyet  c  végre  megke- 
reshettem volna,  s  az  úgynevezett  nevelőintézete- 
ket nem  igen  szeretem,  miután  magamon  tapasz- 
talam, hogy  iskolákban  nem  igen  tanul  az  ember 
sokat,  mit  kilépésünk  után  az  élet  gyakorlati  me- 
zején rögtön  sikerrel  használhatnánk.  De  hiába, 
mit  tehet  az  ember!  A  csikót  is  kifogják  a  szabad 
ménesből  és  ólba  zárják,  hogy  —  ló  legyen  be- 
lőle ;  a  madarat  kalitkába  csukják,  hogy  énekeljen ; 
az    embert   pedig   gyakran    börtönbe,  hogy  —  ne 

énekeljen.  Az  clzáratás  tehát  nagy  divatban  van, 
s  így  magamnak  is  meg  kellé  azon  gondolaton 
nyugodnom,  hogy  Rózsát  efféle  némberkalitkába  vi- 
szem, hol  legalább  megtanul  majd  divatosan  éne- 
kelni, a  minek  szinte  megvan  a  maga  érdeme. 
Megél égszik-c  aztán  jövendő  férje  az  ily  betanult 
énekkel,  s  kész-e  a  szerint  tánczolni,  az  már  más 
kérdés,  melynek  megfejtését  nem  merem  magamra 
vállalni. 

Elvezetem  tehát  Rózsát  egy  ily  kalitkába,  me- 
lyet épen  nem  volt  nehéz  föltalálnom,  miután  annyi 
van  Pesten,  hogy  neveletlen  lányt  nem  is  igen 
láthatni  többé,  s  legfölebb  csak  ferdén  neveltekkel 
találkozhatunk  még ;  a  mi  épen  nem  baj,  mert  so- 
kan mondani  szeretik,  hogy  a  rossz  nevelés  is  jobb 
a  semminél.  De  azt  fogja  talán  valaki  mondani, 
hogy  Rózsa  már  férjhez  is  mehetne,  s  így  talán 
nem  illik  többé  kalitkába.  Oh,  kérem,  az  igy  vé- 
lekedők iszonyúan  csalatkoznak  !  Napjainkban  a 
gondos  anyák  egészen  ellenkezőt  bizony ítnak,  s 
lányaik  nevelési  időszakát  többnyire  négy  osz- 
tályra szakítják,  ha  az  uralkodó  divattal  lépést 
akarnak  tartani. 

Az  első  osztályban  falusi  pesztonka  az  oktató, 
ki  a  kis  lányt  mindennap  meghurczolja  az  egész 
városban,  hogy  otthon  láb  alatt  ne  legyen,  s  jó 
idején  idegen  emberekhez  szokjék.  Ez  igen  hasz- 
nos modor,  mert  a  pesztonka  gyakran  ugyancsak 
jól  eldöngeti  a  kis  lányt,  mi  által  ez  azon  bölcs 
élettant  teszi  magáévá,  hogy  bizony  az  alacsonyabb 
sorsú  embernek  is  súlyosak    lehetnek  kezei,  minek 

tudása  sok  helytelenségnek  veheti  elejét.  Az  ily 
kis  lány  ezenkívül  még  azon  megbecsülhetlen  tu- 
domáshoz is  jut  ez  által,  hogy  nem  jó  sokat  ott- 
hon lenni,  minek  férje  egykor  bizonyosan  rendkí- 
vül örvendeni  fog.  Sok  esetben  pedig  még  azon 
nyereség  is  háramlik  ez  üdvös  modorból,  hogy  a 
kis  lány  nem  tanulhat  rosszat  szüléinek  példájá- 
ból, mi  elég  szomorú  ugyan,  de  igen  gyakran  na- 
gyon is  igaz. 

Ezután  a  némberkalitkák  valamelyikébe  záratik 
a  kis  lány,  hogy  szárnyait  ne  használhassa  idő 
előtt  szerfölött  szabadon.  Ott  igen  sokat  tanul,  mi- 
nek, mint  takarékos  háziasszony,  idővel  rendkívül 
nagy  hasznát  veendi ;  például :  hogy  Venus  a  sze- 
relem istenasszonya  volt  a  pogányoknál,  Madrid 
Spanyolország  fővárosa;  az  elefánt  maga  szoptatja 
kicsinyeit;  a  jegestengeren  nagy  jéghegyek  úsz- 
kálnak; déli  Amerikában  már  a  lányok  tíz  éves 
korukban  férjhezmennek,  minek  hallása  a  kis  lá- 
nyokban nemes  vágyat  ébreszt  azon  csodás  éghaj- 
lat után;  hogy  az  oroszlán  igen  erős  állat;  Khi- 
nában  a  katonák  napernyő  alatt  harczolnak  ;  a  tö- 
rök szultánnak  számtalan  felesége  van  ;  a  villanycrŐ 
a  g6z  erejét  fölülmúlja ;  a  léghajózás  még  nincs 
rendszeresítve ;  hogy  —  de  ki  tudná  azon  számta- 
lan tudományt  elsorolni,  melyek  el  éneklésére  ezen 
ártatlan  madárkák  megtanítatnak ;  s  valóban  igen 
igazságtalanok  azon  rövidlátásúak,  kik  azt  bátor- 
kodnak hinni,  hogy  a  magyar  hölgyhez  közelebb 
áll  Soroksár,  mint  Madrid.  Hiszen  ha  jövendő 
férje  minden  évben  más  fürdőbe  utaztatja  őt,   úgy 

Jassankcnt  majd  hazájával  is  meg  fog  ismerkedhetni. 
Ámde  még  ez  mind  nem  elég!  A  szellemi  kifej- 
lesztés mellett  a  testi  ügyesség  sem  hanyagoltatik 
el.  A  kis  lány  megtanul  tánczolni,  hogy  könnye- 
den lejthessen  végig  az  életben ;  úszni,  hogy  az 
élet  bajai  közt  el  ne  merüljön ;  lovagolni,  hogy  a 
házi  kormány  gyeplőjét  sikerrel  tarthassa  férje  el- 
lenében :  továbbá,  énekel  és  zongorát  játszik,  hogy 
nótája  szerint  tánczoltathassa  férjét;  francziául  be- 
szél, hogy  a  közéletben  hozzátartozói  meg  ne  ért- 
hessék ;  pompás  tárczákat  és  erszényeket  hímez, 
hogy  férjhez  mehessen,  ha  atyja  jól  megtölti  szép 
készítményét,  s  gyönyörű  papucsokat  köt,  hogy 
alájok  juttathassa  azt,  kit  a  sors  iszonyú  keze  férjül 
sújt  le  lábaihoz.  Mi  a  főzést  s  varrást  illeti,  azt 
majd  elvégzik  cselédei,  mert  hiszen  nem  cseléddé, 
hanem  asszonynyá  kivánták  őt  a  divatnak  illőképen 
hódoló  szüléi  neveltetni. 

E  közben  tizennegyedik  évét  fejezi  be  a  tarka 
tollú  kis  madár,  s  most  a  nevelés  harmadik  sza- 
kasza áll  be.  Korlátolt  terjedelmű  kis  kalitkából 
nagy  állatseregletbe  lép  a  reményteljes  növendék. 
A  gyöngéd  anya  valamennyi  tánczvigalomban  meg- 
forgattatja  a  kis  pipiskét,  minden  sétányon  végig 
lépegetteti  a  kis  pávát,  s  gőzhajón  egy  pár  kirán- 
dulást tesz  vele.  Ha  ez  másfél  év  alatt  nem  hozza 
meg  az  óhajtott  fejkötőt,  úgy  a  nevelés  harmadik 
szakaszát  azonnal  a  negyedik  követi.  A  madárka 
ismét  kalitkába  záratik,  hogy  mind  azt  érettebb 
elmével  tanulja  meg,  mit  eddig  már  szerencsésen 
feledett,  s  az  anya  jövő  farsangon  ismét  mondhassa : 

Nagy  :  Magyar  titkok.  11.  lO 


—  Lányom  nagyon  félénk  még,  mert  csak  épen 
most  lépett  ki  a  nevelőintézetből. 

Ekkor  a  tizenhat  éves  hajadon  másodszor  lép 
föl  mint  tizennégy  éves  gyermek  a  nagyvilágban, 
mi  a  szerető  anyát  is  két  egész  évvel  ifjítja  meg, 
mi  mindenesetre  már  magában  is  nagy  figyelmet 
érdemel. 

Ezekből  tehát  kegyesen  átlátni  méltóztatnak  nyá- 
jas olvasóim,  mikép  Eózsa  épen  jókor  lép  a  szív- 
képző kalitkába,  s  két  évvel  ifjultan  fogja  azt  majd 
elhagyni,  mi  mellett  csak  azt  sajnálom,  hogy  egyút- 
tal magam  is  nem  mehetek  keresztül  e  kellemes 
műtéten. 

Fölérvén  a  lépcsőkön,  csöngettem,  s  nem  csekély 
meglepetésemre  szállás  pattantyús  nyitá  meg  az 
ajtót.  Már  azt  gondolám,  hogy  talán  eltévesztem  a 
szállást,  de  kérdésemre  azonnal  megnyugtatott  a 
legény,  mondván,  hogy  jó  helyen  járok,  s  ő  a  kony- 
hába segít.  Megnyitám  tehát  a  kalitka  ajtaját,  s  be- 
léptem. Az  előszoba  falait  nagy  hazánkfiainak  arany- 
rámás arczképei  díszesíték,  minek  látása  kimondhat- 
lanul  megörvendezteté  lelkemet,  mert  meg  valék 
győződve,  hogy  itt  mindenesetre  jó  magyar  szellem 
uralkodik. 

Az  első  szobában  apró  lányok  abroncsot  haj- 
tottak, s  babáikat  szedek  rendbe;  ez  is  szükséges, 
mert  apró  gyermekeket    csak    játszva  kell  tanítani. 

—  Itthon  a  madám?  —  kérdem,  tudván,  hogy 
rövidség  kedveért    így    szokás  a  tanítónőt  nevezni. 

—  Oui,  monsieur!  —  csiripolá  egyszerre  hat 
piros  gyermekajak. 

Hm,  gondolám,  az  clőszobabcli  képek  tehát  azt 
jelentik,  hogy  csak  ott  uralkodhatik  a  magyarság. 
Isten  neki,  utóbb  majd  utat  tör  magának  onnan  a 
belső  termekbe  is! 

A  második  szobában  már  nagyobb  madárkák 
csevegtek,  s  véletlen  megjelenésem  nagy  zavart 
okozott,  mert  a  rajzmester  épen  igen  víg  történet- 
két regélt  nekik,  mire  annyit  kellé  nevetniök,  hogy 
rajzeszközeiket  teljességgel  nem  tudták  hirtelenében 
összeszedni.  Ezen  tanító  igen  ügyes,  gondolám, 
mert  vidor  elmefuttatásival  igen  c^élszerűen  tudja 
a  kifáradt  elmét  ismét  fogékonynyá  tenni ;  egyéb- 
iránt pedig  a  józan  magyar  ember  úgyis  jobban 
szereti,  ha  felesége  szép  káposztát  tud  termeszteni, 
mintha  azt  még  oly  pompásan  papirra  rajzolná. 

Hm,  itt  sem  látom  azt,  kit  keresek !  Talán  a  má- 
sik szobában.  Ebben  már  nagyobbacska  lányok 
vannak,  szajkókhoz  hasonlítnám  őket,  kitüntetésül  a 
többi  madárkák  fölött,  ha  szavok  bájolóbban  nem 
hangzanék.  Az  asztalon  földteke  áll,  s  a  földleírás 
derék  tanítója  épen  a  legújabb  franczia  tánczlépé- 
seket  mutatja,  miket  vigan  utánoznak  a  csinos  an- 
gyalkák. Jól  teszik,  mert  jó  táncz  által  bizony  ha- 
marább juthatnak  házassági  lánczhoz,  mint  a  föld- 
teke emelése  és  forgatása  mellett,  mi  nálunk  any- 
nyival  is  inkább  fölösleges,  mivel  úgysem  tudjuk 
még,  hogy  tulajdonkép  hogyan  állunk. 

Innen  üres  szobába  juték,  hol  számos  szép  kö- 
tésű s  rendkívül  tiszta  könyvet  pillanték  meg. 
Ugyan  mért  tartatnak  ily  rendkivül  kiméletes  tisz- 
teletben? Ah,   «Mag)'ar  nyelvtan)),  »Magyar  zseb- 

szótári),  « Magyarország  története*),  « Magyarország 
lcírása»,  «Magyar  költemények,  regények».  Már 
ez  szép,  valóban  igen  szép,  hogy  a  magyar  köny- 
vek ily  példás  tiszteletben  tartatnak,  s  minden 
érintéstől  gondosan  őriztetnek. 

Végre  e  pompás  kis  látogatóteremben  csakugyan 
jelen  van  a  kalitka  csinos  tulajdonosnője,  és  né- 
hány jó  barát  s  barátnő  társaságában  igen  érdeke- 
sen értekezik  a  nevelés  alapelveiről,  bizonyításul 
Dumas,  Hugó  Viktor,  Sue  és  Kock  tanait  idézve, 
melyek,  véleménye  szerint,  legczélszerübben  vezet- 
hetik a  fiatal  hölgyeket  az  élet  rögös  pályáján.  Szo- 
kott bevezetés  után  így  szólék  a  csinos  asszony- 
hoz : 

—  Rózsa  kisasszony  nevelése,  némi  mostoha  kö- 
rülmények miatt,  eddig  el  volt  hanyagolva;  meg 
vagyok  azonban  győződve,  hogy  ily  jó  kezek  közt, 
s  jeles  természeti  tehetségei  mellett,  csakhamar 
helyre  leend  nála  e  hiány  hozatva. 

—  És  nagyságos  szüléi  ? 

—  Már  elhaltak,  én  —  gyámja  vagyok. 

—  Értem.  Méltóztatik  a  kisasszonyt  gyakran 
meglátogatni,  hogy  —  előmenetele  felől  tudomás- 
sal bírhasson? 

—  Igen. 

—  Helyes,  szerencsére  a  folyosó  végén  épen 
kényelmes  üres  szobám  van,  csak  méltóztassék. 

—  Oh,  úgy  hiszem,  nem  fogok  szerfölött  gyak- 
ran alkalmatlankodni.  Egyébiránt  illő  ruházatról  is 
méltóztassék  számára  gondoskodni,  mert,  mint  férfi, 
valóban  nem  igen  értek  az  effélékhez. 

—  Igen  szívesen. 

Ezzel  távozám,  s  kissé  csóválám  ugyan  fejemet 
e  szíves  szolgálatra  készség  fölött,  mely  nagy  vá- 
rosokban különben  nem  igen  szokott  egyenes  uta- 
kon otthonos  lenni ;  de  mélyebb  bonczolgatásba 
nem  bocsátkoztam,  s  csak  azt  gondoltam:  ha  én 
jó  anya  nevére  kívánnék  érdemes  lenni,  magam 
nevelném  lányaimat,  mert  ha  azzal,  mit  én  tudok, 
férjemet  boldogítni  tudom,  úgy  saját  lányaimból 
is  jó  nőket  és  derék  anyákat  képezhetek;  pedig 
csak  ez  ám  az,  mit  a  haza  és  férfiak  kívánnak  I 

Azonban  lehet,  hogy  én  nem  értek  az  effélékhez. 

Titkok,  melyek  nem  titkok. 

A  kitűzött  időre  pontosan  megjelentem  a  Szé- 
chenyi-kertben, segédszerkesztő  új  ismerősömet 
azonban  még  nem  lelem  ott,  min  épen  nem  cso- 
dálkozám,  miután  meggondoltam,  hogy  ő  magyar 
nyilvánosság  eszköze  mellett  dolgozik,  mely  annyi 
előre  nem  láthatott,  körén  kívül  fekvő  és  általa  el- 
háríthatlan,  bizonyos  és  bizonytalan  akadályokkal 
kénytelen  küzdeni,  hogy  a  gyakori  elkésést  épen 
nem  róhatni  ellene  bűnül.  Azalatt  mindenesetre 
magam  is  körülnézhetek,  s  e  közben  néhány  igény- 
telen —  mint  mondani  szokás  —  gondolatomat  is 
közölhetem. 

Magyar  lapjaink,  s  egy  német  is,  melyben  jobb 
és    dícséretesb  szellem  uralkodik  a  többinél,  több- 

szőr  s  méltán  keltek  ki  némely  más  nyilvános  mu- 
latóhelyek ellen,  hol  nemzetiségünk  fejlődését  s 
emelkedő  magyarosodásunkat  semmi  tekintetbe  nem 
szokták  venni.  Sokan  nevették  az  aggály  e  feddő 
kitörését,  mondván,  hogy  a  mulatság  csak  mulatság, 
s  hogy  abban  a  tág  külföldön  sehol  nem  szoktak 
nemzetiségi  irányt  keresni  és  követelni.  Alig  tudok 
ennél  szerencsétlenebb  megjegyzést,  mert  ugyan 
van-e  valaki,  ki  mondani  merészelné,  hogy  a  föld 
hátán  lakik  nemzet,  melynek  viszonyait  a  mieinkhez 
hasonlítni  lehetne,  miután  mi  csak  békés  és  törvé- 
nyes úton  akarunk  újjászületni,  még  pedig  annyi 
idegen  elem  közt,  melyek  féltékenyen  nézik  emel- 
kedésünket ?  De  ilyen  a  gyarló  emberi  természet, 
rendesen  ott  keresi  az  okot  korhol ásra,  hol  inkább 
dicsérnie  kellene  és  megfordítva.  Midőn  intézvé- 
nyek  átültetése  forog  szóban,  akkor  erénynek  tart- 
ják sokan  a  külföld  utánzását,  habár  nem  oly  ter- 
mészetű is  földünk,  hogy  tápláló  gyümölcsöt  ter- 
meszthetne az  idegen  magból ;  midőn  ellenben  a 
külföld  leleményességét  követjük,  hogy  hasznos 
vagy  kellemes  tárgy  iránt  a  kissé  ázsiai  természetű 
magyarban  is  szokottnál  nagyobb  részvétet  támaszt- 
hassunk, akkor  majmolás  miatt  vádoltatunk,  ámbár 
ez  által  legalább  kárt  semmiesetre  sem  okozunk, 
így  például,  hogy  sok  közül  csak  egyet  említsünk, 
alkalmasint  senki  nem  fogja  tagadni,  hogy  színé- 
szetünk és  irodalmunk  érdekében  «most»  még  az 
magában  is  nagy  nyereség,  ha  színházunknak  és 
könyveinknek  nagy  néző  és  illetőleg  olvasó  közön- 
séget birunk  szerezni  ;  s  ha   ezen,  még  most  való- 


ban  főczél,  elérésérc  a  külföld  példáját,  az  erköl- 
csiség sérelme  nélkül,  követjük,  s  oly  vonzó  czí- 
meket  használunk,  és  oly  tárgyakat  dolgozunk  föl 
színpadunkon  és  könyveinkben,  miktől,  ismerve  ko- 
runk mostani  irányát  és  vonzalmait,  nagy  hatást, 
azaz :  minél  több  ember  általi  látogattatást  és  ol- 
vastatást,  várhatunk,  akkor  valóban  sem  epés  gúnyt, 
sem  fitymáló  lenézetést  nem  érdemlünk ;  mert,  ha  a 
művészetet  nem  sikerül  is  ezen  úton  kitünőleg  elő- 
mozdítanunk, mindenesetre  legalább  a  magyar  nyel- 
vet terjesztjük,  s  ez  által  utat  törünk  nemzetisé- 
günknek is,  azon  keblekbe,  hol  eddig  számára 
viszhang  még  nem  létezett.  És  ez,  mostani  viszo- 
nyaink közt,  valóban  nem  hálátlan  föladás,  mert  ne- 
künk még  teremtenünk  kell  most  magyar  közönsé- 
get könyveink  és  színpadaink  számára,  hogy  idővel 
majd  klassikai  művek  is  könnyű  utat  lelhessenek  a 
nemzetösszeg  szivébe;  és  ne  feledjük,  hogy  ily 
czél  kedveért  csakugyan  hódolhatni  kissé  a  napi 
Ízlésnek,  ha  nézők  és  olvasók  nélkül  nem  akarunk 
maradni,  s  ez  által  is  az  idegen  színészet  és  iro- 
dalom további  pártoltatását  nem  kivánjuk  előmoz- 
dítani ;  mert,  ha  például  valakit,  beszélni  akarván 
vele,  üstökénél  fogva  húznánk  föl  magunkhoz  a 
magasba,  hogy  szavainkat  megértse,  nemde  így 
fogna  hozzánk  szólni :  —  Uram,  könnyebben  esik 
neked  kissé  hozzám  leszállani  TI*^ 

Ezen  eszmék  illő  alkalmazása  adott  létet  a  Szé- 

*  E  nézeteket  talán  némely  bírálók  is  méltathatnák  némi  kis 
figyelemre.  N.  ] 

chenyi-kertnck  is,  a  föncbb  érintett  hírlapi  megro- 
vások következtében. 

A  vállalkozók  ugyanis  szebb  s  nagyobb  kertet 
is  nyithattak  volna,  de  jól  érzék,  hogy  a  czím  vagy 
név  választásától  sok  függ,  ha  biztos  sikerrel  akar- 
nak föllépni,  mert  e  közmondás :  jó  bor  czégér 
nélkül  is  elkel,  épen  nem  szokott  gyakran  való- 
sulni, nemcsak  anyagi,  hanem  szellemi  tárgyakra 
sem.  így  például,  kérdezze  bárki  valamennyi  könyv- 
árosunkat, s  hallani  fogja,  hogy  a  legklassikaibb 
becsű  könyvek  sem  kelnek  gyakori  hirdetgetés 
nélkül,  s  hogy  minden  új  hirdetés  után  rendesen 
megújul  néhány  hétre  kelendőségök.  Ez  okból  tet- 
tek tehát  a  vállalkozók  próbát  a  Széchenyi-kerttel, 
tudván,  hogy  nincs  magyar,  bármily  politikai  szí- 
nezetű legyen  is  különben,  kiben  ezen  legünnepel- 
tebb nevünk  lelkesülést,  részvétet,  vagy  legalább 
figyelmet  ne  támasztana. 

És  e  számításukban  csakugyan  nem  csalatkoztak. 
A  Széchenyi -kert  alig  érdemli  e  nevet,  mert  oly 
ment  az  árnyéktól,  mint  annak  hazafiúi  jelleme,  ki-^ 
nek  nevét  viseli,  mi  a  politikust  nagyon  ajánlja 
ugyan,  már  csak  rendkívüli  ritkasága  miatt  is,  de 
kertnek  bizonyára  nem  nagy  érdemül  szolgálhat. 
Az  ételek  e  kertben  nem  voltak  a  legjobbak,  a 
szolgálat  meglehetős  hanyagság  által  tűnt  ki,  s  az 
árszabás  kegyetlenül  zaklatá  a  nem  legjobb  álla- 
potban levő  erszényeket;  s  mégis,  mi  történt? 
A  népszerű  czím,  név  számos  látogatót  szerze  a 
csekély  érdemű  kertnek,  s  bő  jövedelmet  a  jó  ta- 
pintatú  vállalkozóknak,  kik  ennélfogva  mindig  több 

meg  több  javítást  eszközölhetnek,  s  most  magyar 
zenével,  s  leginkább  nemzeti  szellemű  látványok- 
s  mulatságokkal  örvendeztetik  folytonosan  növe- 
kedő közönségüket,  mely  közt  már  a  legfőbb  ran- 
gúak is  otthonosaknak  kezdik  magokat  érezni,  kik 
eddig  az  ily  nyilvános  összevegyül ést  rendesen  ke- 
rülni szokták.  Ily  üdvös  hatást  gyakorolhatnak  te- 
hát külsőségek  is,  ha  magok  idejében  és  ca:élsze- 
rűen  alkalmaztatnak. 

Íme,  szives  olvasó,  ez  a  Széchenyi -kert  keletke- 
zése- s  fölvirágzásának  titka,  még  pedig  valóságos 
magyar  titok,  mert  a  mi  Magyarországban  törté- 
nik, az  mind  magyar  történet,  habár  tótok,  vagy 
németek  által  esik  is  meg,  miután  Magyarországot 
csak  magyar  polgárok  lakják.  És  így  nemzeti  tény, 
vagy  nemzeti  titok,  legalább  hitem  szerint,  egészen 
más,  mint  magyar  tény  vagy  magyar  titok.* 

Igen,  mondják  talán  némely  pestiek,  de  mindez 
előttünk  nem  titok,  és  nem  is  volt  az.  Helyes, 
ebben  tökéletesen  egy  értelemben  vagyok  önökkel, 
valamint  azt  is  jól  tudom,  hogy  több  titokról,  vagy 
talán  helyesebben,  lejtelemről  vontam  le  már  a 
fátyolt,  melyek  önök  előtt  nagy  részben  szinre 
nem  voltak  egészen  ismeretlenek ;  de  hány  ezer 
meg  ezer  ember  van  Magyarországban,  kikre  nézve 
mind  ez  valódi  titok,  míg  akár  én,  akár  más  által 
előttök  el  nem  mondatik! 

*  Ez  értelemben  óhajtom  jelen  füzeteim  czimét  is  magyaráz- 
tatni, s  egyszersmind  újonnan  a  fönebbi  kis  jegyzetekre  bátorko- 
dom hivatkozni,  ígérvén,  hogy  ez  lesz  első  s  utolsó  ilynemű 
'"^gj^gyzésem.  N.  1. 


154 

De  íme,  a  segédszerkesztő  elérkezett,  s  elkéstét 
néhány  mindennapias  megjegyzéssel  mentegetvén, 
nyájasan  kérdé,  miben  lehet  szolgálatomra. 

Tudaték  tehát  vele  kalandimból  annyit,  mennyit 
szükségesnek  tarték,  a  nélkül,  hogy  azok  fonalát 
kezeimből  egészen  kibocsátanám,  s  tanácsát  kérem, 
mire  ő,  rövid  fontolás  után,  nyilt  őszinteséggel  szóla: 

—  Ön  tehát  hiszi,  hogy  nyilvánosság  útján  le- 
hetne a  finom  gazemberek  nyomába  jutni,  kiknek 
gyűlésén  ön,  mint  láthatlan  tanú,  jelen  volt? 

—  ]gen. 

—  Úgy  ön  rendkívül  csalatkozik. 

—  Hogyan? 

—  Úgy  van.  Ha  mi  e  tényt  dobra  ütjük,  vagy 
helyesebben  mondva:  dobra  üttetjük,  úgy  a  gaz 
czimborák  azonnal  biztosságba  helyzendik  magokat, 
s  néhány  napi  előkészület  után  már  hiában  üldö- 
zendi  őket  a  gyors  rendőrség. 

—  De  legalább  Rózsa  érdekében  lehetne  talán 
hírlapok  útján  hatni  ? 

—  Épen  nem,  mert  önnek  meglehetősen  alapos 
oka  van,  a  szerencsétlen  lány  származási  titkát 
gyanítani,  s  így  a  nyilvánosság  által  itt  csak  kárt 
okozhatnánk.  Én  inkább  az  tanácslom  önnek,  hogy 
iparkodjék  sejtését  rögtön  bizonyosság  gyanánt  ki- 
mondani az  illető  helyen,  s  ha  csakugyan  nem  csa- 
latkozik ön,  úgy  az  első  meglepetés  bizonyosan 
árulóvá  fog  válni. 

—  És  ha  csalatkozom? 

—  Akkor  a  történetke  egyszerű  elmondása  bi- 
zonyosan bocsánatot  fog  szerezni  a  sértő  gyanúért. 

—  Követni  fogom  ön  tanácsát. 

—  Én  pedig  bebizonyítandom,  hogy  nem  hiába 
helyzeti  ön  bennem  oly  bizalmat,  minőt  első  lá- 
tásra különben  nem  igen  szokás  elpazarlani.  Én 
Börgerékhez  néha  eljárok  s  Pándi  Elekkel  isme- 
retségben vagyok.  Tőle  tudom,  hogy  Lenke  sze- 
relme iránta  még  mindig  hű,  s  hogy  csak  kölcsönös 
szegénység  gátolja  az  összekelést,  mert  anyja  keser- 
vesen érzi  'mostani  nélkülözéseit,  s  nem  tudja  a 
hajdani  bőséget  feledni. 

—  És  Dalmer? 

—  Ezzel  még  nem  találkoztam  ott,  de  Elektől 
tudom,  hogy  a  gyönge  anya  örömest  hallja  fényes 
ígéreteit,  s  Lenkét  gyakran  zaklatja  miatta.  Önnek, 
mint  szavaiból  értem,  nagy  érdekében  fekszik  e 
lányka  sorsának  intézése,  nemde? 

—  Nem  annyira  azé,  mint  Dalmeré,  kivel  mie- 
lőbb találkozni  szeretnék. 

—  Szólhatok  Elekkel  ? 

—  Megvallom,  nem  szeretném,  ha  — 

—  Ha  visszaélne  bizalmunkkal? 

—  Igen. 

—  Arra  lesz  gondom.  Csak  épen  annyit  fogok 
vele  tudatni,  a  mennyi  mulhatlanul  szükséges  arra, 
hogy  ön  Dalmer  minden  lépéséről  értesüljön ;  erő- 
sen hiszem,  hogy  ez  úton  leghamarább  czélt  fog 
ön  érni,  mert  a  szerelemféltő  Elek  bizonyosan 
minden  mozdulata  fölött  gondosan  őrködik  félel- 
mes vetélytársának. 

—  Igaza  lehet  önnek,  s  azért  tanácsában  örö- 
mest megnyugszom. 

XVlll. 

Koldus-estdy. 

Ezután  meg  néhány  megjegyzést  tettünk  a  fön- 
forgó  tárgyra  nézve,  s  estei  ízeshez  fogtunk ;  mivel 
pedig  történetesen  halat  ettünk,  tehát  igen  termé- 
szetes, hogy  a  szálkákra  ügyclés  miatt  nem  beszél- 
hettünk. Beszéltek  azonban  mellettünk  eleget,  s 
így  épen  nem  unhattuk  meg  magunkat.  Különösen 
két  ifjú  szavai  vonták  magokra  figyelmünket,  mivel 
gyakran  pöngetett  ügyet  tárgyaztak.  Az  egyik  ifjú 
többi  közt  így  nyilatkozott : 

—  Minden  okoskodásod  hasztalan,  barátom,  a 
zsidók  emanczipatiója  oly  dicső  eszme,  mely  ellen 
nem  lehet  szól  &  ni. 

A  másik  ifjú  mosolygott  e  heves  nyilatkozatra, 
s  nyugodtan  válaszolt: 

—  Állításodat  igen  helyesnek  találom,  s  magam 
is  úgy  vagyok  meggyőződve,  mikép  egyik  embert 
a  másik  rovására  elnyomni  helytelen. 

—  Bűn,  valóságos  bűn. 

—  Ám  legyen.  De  nem  tagadhatom,  hogy  az 
annyiszor  pöngetett  emanczipáczió  a  mostani  divat- 
nek  szüleménye  — 

—  Oh! 

—  Engedd  folytatnom.  A  hány  ezer  zsidónak 
van  panaszra  oka,  ugyanannyi  százezer  nem  zsidó 
létezik  közöttünk,  kik  szintoly  jó  joggal  mondhat- 
ják, hogy  nincsenek  irigylésre  méltó  helyzetben. 
Mért  nem  törekszenek  tehát  tevékeny  politikusaink 

ezen  roppant  tömeg  baján  is  oly  buzgalommal  se- 
gíteni, mint  a  sokkal  kisebb  számú  zsidókén  ? 

—  Nem  lehet  mindent  egyszerre  tenni. 

—  Igen  helyes  megjegyzés,  csak  mindent  szé- 
pen egymásután,  s  előbb  a  nagyobb  bajt  kell  or- 
Yoslani,  azután  a  kisebbeket. 

—  Így  szoktatok  ti  fontolók  mindig  okoskodni, 
de  ugyan  ki  hihetne  szavaitoknak !  Hiszen  úton  út- 
félen rosszat  beszéltek  a  szegény  zsidókról.  Birod-e 
ezt  menteni  ? 

—  Teljességgel  nem,  és  nem  is  akarom,  mert 
rágalmazni  senkit  nem  szabad ;  ámde  az  igazságot 
mindenkiről  nyiltan  kimondani,  kötelesség.  Én  erő- 
sen hiszem,  hogy  azok,  kik  az  emanczipáczió  ügyét 
előmozdítani  őszintén  óhajtják,  szigorúan  tartoznak 
e  népfaj  balságát  nyilvánossá  tenni,  s  ez  által  rosz- 
szabb  tagjait  javítni,  a  jobbakat  pedig  a  becsület 
útján  megmaradásra  buzdítani ;  mert  csak  így  fog 
a  még  nem  eléggé  fölvilágosult  tömeg  is  e  szép 
eszmével  megbarátkozni  ;  hibák  elpalástolása  ellen- 
ben soha  nem  javít,  azt  pedig  talán  csak  nem 
akarod  állítani,  hogy  egyedül  a  zsidó  nép  az, 
melynek  minden  tagját  kivétel  nélkül  jónak  s  be- 
csületesnek mondhatni  ? 

—  Azt  nem,  de  helyzetökben  nem  is  lehet  tő- 
lök  követelni. 

—  Valamint  másoktól  sem,  meddig  az  emberi 
gyarló  természet  egészen  át  nem  változik;  ámde 
követelhetni  tőlök,  s  különösen  szószólóiktól  — 
türelmességet,  melyet  ők  oly  hangosan  s  nem  jog 
nélkül    követelnek.    Ők  magok  sem  fogják  tagadni. 


hogy  valamint  a  világ  minden  népe  közt,  úgy  nálok 
is  találtatnak  selejtesek. 

—  Hiszen  azt  nem  is  mondják, 

—  Sőt  igen  is  mondják,  sőt  képzeld,  még  az 
ellen  is  haraggal  kelnek  ki,  ha  valamely  beszéJy- 
vagy  regényben  egyetlen  rossz  jellemű  zsidó  hoza- 
tik  föl,  ámbár  ugyanazon  munkában  több  magasb 
rangú  egyén  is  fordul  elő,  kik  még  sokkal  söté- 
tebb színnel  vannak  föstve.  Türelmesség,  vagy  csak 
józanság-e  ez  aztán. 

—  Szavaid  helyeseknek  látszanak  ugyan,  de  a  jó 
ügynek  mégis  ártanak. 

—  Én  nem  tartom  azt  jó  ügynek,  melynek  nyil- 
vánosság és  igazmondás  ártalmára  lehetnek,  főleg 
most,  midőn  a  nyilvánosságot    annyi    ajak  dadogja. 

—  De  hát  te  ugyan  melyik  párthoz  tartozol  tu- 
lajdonképen? 

—  Ahhoz,  melynek  hite  «nem»  így  hangzik:  a 
czél  szentesíti  az  eszközöket ;  ahhoz,  mely  az  erényt 
ellenségében  is  tiszteli,  a  fonákságot  barátjában  is 
nevetségessé  teszi,  s  a  bűnt  testvérében  is  szigo- 
rúan ostorozza. 

—  De  te  mindig  csak  gúnyolsz  és  feddesz  és 
senkit  nem  dicsérsz. 

—  Az  igen  természetes,  mert  minden  ember 
annyi  jót  vagy  hasznost  tartozik  tenni,  mennyi  ere- 
jétől telik,  s  a  kötelesség  teljesítése  épen  azért 
nem  érdemel  különös  magasztal ást,  mivel  csak  kö- 
telesség; elmulasztása  ellenben  mindenkor  gúny- 
vagy gáncsra  méltó. 

—  E  szerint  nem  igen  lesz  sok  barátod. 

—  Egy  mégis  bizonyosan  marad,  mely  c  vesz- 
teséget feledtetni   fogja  velem. 

—  És  az? 

—  Öntudatom. 

Sem  időm,  sem  kedvem  nincs  ez  okoskodást  fe- 
szegetni, mert  a  vén  czimbalmost  elszalasztom,  ha 
sokáig  késem.  A  segédszerkesztő  nem  akart  ma- 
gamra hagyni,  mondván,  hogy  az  ily  éjjeli  kalan- 
dozások könnyen  komoly  veszélyt  hozhatnak  az 
ember  fejére,  főleg  valamely  külvárosi  távol  koldus- 
tanyán, miknek  lakói  gyakran  a  rablás  és  gyilko- 
lás veszélyes  mesterségétől  sem  borzadnak  vissza, 
ha  a  kényelmes  koldulás  mellett  sovány  konyhára 
szorulnak. 

Meg  kell  vallanom,  hogy  ajánlkozását  örömest 
fogadtam  el,  mert  a  budai  elhagyatott  csárdában 
nyert  tapasztalás  által  kissé  óvakodóbbá  lettem. 
Különben  is,  e  látogatást  olyannak  hivém,  melyhez 
bárkit  is  társul  vehetek,  a  nélkül,  hogy  kalandim 
kifejlődését  koczkáztatnám. 

Karöltve  indulánk  tehát  útnak,  s  csakhamar  a 
kis  sikátorok  tömkelegébe  vegyültünk,  miket  a 
rákosi  czigánytól  elsoroltatni  hallék. 

Szóljak-e  körülményesen  éjjeli  utunkról?  Alkal- 
masint jobb  lesz  csak  igen  röviden  szólanom,  mert 
ugyan  kit  érdekelhetne,  ha  elmondanám,  hogy  ré- 
szegen haza  tántorgó  napszámosokkal  találkoz- 
tunk, kik  egész  napi  keresményöket  elitták,  s  most 
rekedt  kurjongások  közt  térnek  vissza  penészes 
pinczeüregeikbe,  vagy  ólaikba,  mikben  tizen-  s 
húszanként    tanyáznak,  s  hol    hiában    fognak  tőlök 

gyermekeik  kenyeret  kérni,  s  e  helyett  csak  ke- 
gyetlen verésben  részesülendnek ;  hogy  apró  ron- 
gyos gyermekeket  láttunk  ugyanazon  hajlékok  felé 
tántorgani,  alig  bírva  nyomorú  testöket,  részint  fá- 
radtság, részint  elkábulás  miatt,  mely  őket  egészen 
elnyomá,  miután  koldulva  koplalák  át  az  egész 
napot,  csakhogy  néhány  krajczárt  vihessenek  este 
szüléiknek,  s  ez  által  ökleik  súlyát  elkerüljék;  hogy 
gyanús  külsejű  embereket  látánk  magunk  mellett 
elsuhanni,  kik  isten  tudja  mily  bűnös  merényre 
siettek  az  éj  sötétségét  használni ;  hogy  beesett 
szemű  némberek  által  szólítattunk  meg,  kik  tarka 
arczczal  s  tarka  ruhákban  a  város  belsejébe  vo- 
nultak, s  víg  dalt  dünnyögtek,  azt  akarván  el- 
hitetni az  emberekkel,  hogy  jó  kedvök  van,  ám- 
bár roncsolt  vonásaik  minden  redőjéből  nyomor, 
éhség  s  kétségbeesés  rémszellemei  ijesztgettek ; 
hogy  a  sikátorok  bűzhödt  mocsaraiból  fojtó  lég 
cmelkedék,  mely  az  ottani  düledezett  kunyhók 
lakóinak  arczára  halálszínt  lehel ;  hogy  a  kiéhezett 
kutyák  vonítva  vonultak  előlünk  a  nagyrészben 
kerítetlen  udvarokba,  mintha  kisértetnek  tartanák  a 
posztóruhás  embert;  hogy  a  függönytelen  alacsony 
ablakokon  át  ugyanazon  szobában  beteget  látánk 
jajgatva  heverni  félig  elrothadt  rongyokon,  s  fáj- 
dalmai következtében  irigyelve  nézni  a  korhadt 
deszkára  nyújtóztatott  halottat,  kit  a  gondviselés 
minden  további  kíntól  megszabadított,  míg  az  ellen- 
kező szögletben  gyermekek  zajosan  játszottak,  s 
szüléik  és  azok  laktársai  tombolva  jártaták  körül  a 
pálinkás  kancsót,  melynek  bűze  fojtólag  hatott  ke- 

resztül  a  töredezett  ablakon  ;  —  mindezek,  ismét- 
lem, ugyan  mikép  érdekelhetnének  valakit,  miután 
az  effélék  épen  nem  titkok,  s  különösen  nem  is 
magyar  titkok,  hanem  a  művelt  világ  minden  na- 
gyobb városában  föltalálhatók!  Csak  röviden  érin- 
tem tehát  ezeket,  hogy  mégis  találkozzanak,  kik  a 
nyomor  és  bűn  e  szörnyű  tanyáit  fölkeressék,  s 
enyhítni  iparkodjanak  az  Ínséget  és  javítani  a  sze- 
rencsétlent, kit  megszokás  és  elvetemültség  ennyire 
sülyesztettek  1 

Végre,  a  czigány  leírása  szerint,  czélhoz  jutánk, 
vagyis  a  nagy  szemétdombhoz.  Vigyázva  kerültük 
azt  meg,  s  udvar  felőli  oldalán  egy  rongyos  suhan- 
czot  pillantottunk  meg,  ki  szalmával  befont  üveget 
szoríta  ajkaihoz,  s  szemeit  a  koromfekete  felhőkre 
függeszté,  melyek  gyorsan  vonultak  el  Budapest 
fölött.  A  suhancz  hanyatt  feküdt,  s  közelítésünket 
nem  vette  észre,  mit  részint  kellemes  foglalatos- 
sága, részint  a  tompa  moraj  okozhatottt,  mely  a 
szemétdomb  mélyéből  majd  hallhatóbban,  majd  ért- 
hetlenebbül  hangzott  föl. 

—  Fiú,  kelj  föl,  —  mondám,  s  botommal  érin- 
tem kezét ;  de  ő  szemeit  sem  mozdítá ;  megrázám 
tehát  vállát,  s  ekkor  az  üres  üveg  lesiklott  ajkai- 
ról, s  keze  mellére  hanyatlott.  Szemei  nyitva  ma- 
radtak, s  száján  kékes  láng  ömlött  ki,  borzasztóan 
világítva  meg  a  földuzzadt  vérpiros  arczot,  mely- 
nek alsó  része  már  violaszínt  ölte. 

—  Az  istenért,  mi  ez?  —  kiálték  rémülten,  s 
megragadám  társam  karját. 

—  A  koldusok    alkalmasint  őrül  helyezek  ide,  s 

Nagy  :  Magyar  titkok.  1].  i , 


l62 


6  addig  ivott,  hogy  végre  meggyúlt  benne  a  pá- 
linka 1 

Azon  iszonyú  érzést,  mely  e  pillanatban  keble- 
met átrengé,  soha  nem  fogom  feledni,  ámbár  sza- 
vakat most  sem  találok  illő  leírására.  Szánakozás, 
undor,  elkeseredés  egymásután  zaklaták  lelkemet, 
mik  közé  csaknem  félelem  vegyült,  midőn  ]átám> 
hogy  a  szerencsétlen  áldozat  kidülledt  szemei  foly- 
vást rám  meredeznek,  mintha  segélyt  kivánnának 
tőlem,  vagy  gazdagságomat  akarnák  szememre  lob- 
bantani, melynek  legparányibb  morzsahulladéka  is 
jobb  útra  vezérelhette  volna  őt  akkor,  midőn  a  meg- 
térés még  nem  vált  lehetetlenné ! 

Társam  végre  kiragadott  néma  merevenségcmből, 
megilletett  hangon  mondván : 

—  Sajnálkozásunk  itt  nem  használ,  iparkodjunk 
inkább  e  tanya  belsejébe  jutni  és  segélyt  eszköz- 
leni  e  szerencsétlen  számára,  ha  még  nem  késett 
el  az  emberi  segély. 

—  De  mikép  juthatunk  be? 

Ezen  ember  a  csaptatón  fekszik,  mely  ajtó  gya- 
nánt szolgál ;  emeljük  őt  félre,  s  azonnal  czélt 
érünk. 

Borzadva  érintem  a  mocsoktól  tapadó  testet,  s 
alatta  csakugyan  rozzant  ajtót  pillantánk  meg,  mely- 
nek sarkai  nyikorogva  engedtek  kettős  erőlködé- 
sünknek. A  pokol  kapuját  hittük  e  pillanatban  előt- 
tünk megnyilni.  Sűrű  füstfelhő  özönlött  felénk  a 
mély  nyílásból,  nehéz  gőzzel  párosulva,  melynek 
bűzét  a  leghíresb  vegykémek  sem  bírták  volna 
meghatározni.  A  gyertyavilág  sugarai  e  füst  és  gőz 


közt  keskeny  tűzszalagot  képeztek,  vagy  hosszú 
rezgő  kigyőnyel veket,  melyek  a  sötét  torkolat  cse- 
pegő falait  nyaldosák. 

Alulról  ördögi  zaj  hangzott.  Vad  kurjongások, 
fülrepesztő  kaczaj,  rekedt  éneklés,  sivító  dudaszó, 
gyermeksírás,  kutyaugatás  oly  sajátszerű  hangvegyü- 
letet képeztek,  minőt  még  egy  újabb  zeneszerző 
sem  bírt  dalművében  összpontosítani,  ámbár  min* 
dent  elkövetnek  különben,  hogy  a  legtermészet- 
ellenibb  hangokat  kovácsolják  össze.  Szóval,  ily 
lárma  hangozhatik  a  pokol  fenekéről,  midőn  lakosai 
legszélesb  kedvnek  örvendnek. 

—  Mit  tegyünk  most?  —  kérdem  társamat,  ki 
szinte  kissé  gondolkozóvá  lőn. 

—  Helyzetünk  nem  igen  kellemes  ugyan,  — 
felele  ő  nyugodtan,  —  de  a  kutya  ugatása  alkal- 
masint úgy  is  elárulá  már  ittlétünket,  jobb  lesz 
tehát  gyorsan  lemennünk.  Különben  is  azt  mond- 
ják, hogy  csak  az  éhes  farkasok  támadják  meg  az 
embert,  ezek  itt  alant  pedig  most  nagy  bőségben 
vannak. 

—  Tehát  bátran,  előre! 

E  kölcsönös  biztatás  után  a  füst  és  gőz  közé 
vetettük  magunkat,  s  az  ingadozó  nyirkos  lépcső- 
kön a  föld  gyomrába  siklottunk,  mely  azonban 
koránsem  volt  oly  mély,  mint  eleinte  hittük.  Alig 
haladánk  le  ugyanis  mintegy  huszonöt  csigalépcsőn, 
midőn  félig  nyitott  ajtóhoz  jutánk,  mely  a  belső 
kipárolgásnak  szabad  utat  engedett  fölfelé.  Az  ajtót 
azonnal  kitártuk,  s  beléptünk.  Néhány  pÜlanatig 
valamint  mi  nem  különböztethettük    mzg  a  tíírg)'-*.- 

kat,  ügy  minket  sem  vehettek  észre  a  zajosan  mu- 
latózok, ámbár  egy  kutya  hangosan  jelenté,  hogy 
idegenek  érkeztek. 

Végre  az  ajtók  megnyitása  által  okozott  lég- 
huzam megritkítá  a  vastag  gőzréteget,  s  a  füstöt 
js  annyira  eloszlatá,  hogy  megkülönböztethetek 
minden  tárgyat  a  pompás  teremben,  hol  most  a 
koldusok  estélyt  ünneplének.  A  terem  elég  tágas 
volt  még  nagyobb  társaság  számára  is,  minél  fogva 
mindenki  oly  szabadon  mozoghatott,  hogy  örömé- 
ben akár  bőréből  is  kibújhatott  volna.  A  falak 
nemes  egyszerűségben  díszlettek,  mellőzve  minden 
haszontalan  fényűzést  és  pompát,  mely  a  magyar 
pénzt  külföldre  szállítja,  s  csupán  néhány  hazai 
pók  belföldi  gyárában  készült  nagy  kiterjedésű 
hálója  mutatá,  hogy  a  műipar  készítményei  is  illő 
méltánylatra  számolhatnak  e  teremben.  Az  ajtó 
melletti  szögletben  kemencze  emelkedék,  melynek 
tetején  az  öreg  czimbalmos  rendkívül  lelkesüléssel 
körtánczot  nyekegtetett  dudájából,  melyre  a  kol- 
dusok csárdást,  tótost,  keringőt  és  oláh  tánczot 
jártak,  a  miben  tudniillik  kiki  legjobban  hivé  ma- 
gát kitüntethetni,  s  e  tánczukat  külön  nemzeti  da- 
laikkal kisérék,  mely  hangvegyíték  kimondhatlan 
hatást  gyakorlott.  Az  előszínen  egy  kolduspár  sze- 
relmi nyilatkozatokban  ömledezett,  mások  whisztcz- 
tek  vagy  filkóztak,  a  mi  tulajdonképen  egyre  megy, 
mert  az  egyik  által  csak  úgy  lopjuk  az  időt,  mint 
a  másik  által ;  ismét  mások  nehéz  kancsókat  ipar- 
kodtak megkönnyíteni,  egy  szeszélyes  arczkifejezésű 
koldus   pedig   vastag   augsburgi    kolbász  ellen  dü- 


hÓnge  kesével,  s  oly  gúnyosan  nevetett,  mintha 
épen  az  augsburgi  újság  okoskodásait  olvasta  volna 
a  magyar  nemzetiség  ellen,  mire  még  a  macska  is 
föl  fújta  magát.  Néhány  reményteljes  apró  koldus- 
úrfi  és  kisasszonyka  nyájasan  ölelkezett  s  vereke- 
dett a  földön  és  minden  tehetségével  örvendezni 
iparkodott  e  nyomorú  földi  élet  édes  kéjeinek.  Itt- 
ott  elszórva  mankók  hevertek,  hogy  tulajdonosaik 
könnyebben  tánczolhassanak,  s  e  tettetés  miatt  épen 
nem  kell  rajok  neheztelni,  mert  ugyan  nem  tapasz- 
talhatjuk-e mindennap  és  mindenütt,  hogy  magasb 
körökben  sem  igen  jelennek  meg  valódi  alakjokban 
az  emberek,  ugyan  mért  ne  léphetne  föl  tehát  az 
egészséges  koldus  mankóval  a  világ  szemei  előtt? 
Sőt  mi  több,  a  koldusok  legalább  csak  testileg  tet- 
tetik magokat,  míg  az  úgynevezett  finom  körökben 
épen  a  lelki  tulajdonságok  fátyol oztatnak  el  a  divat 
vagy  egyéb  melléktekintetek  parancsa  szerint,  mi 
mindenesetre  nagyobb  bűn  a  szegény  koldusok  tct- 
tetésénél.  Az  egyik  kártyázó  valódilag  nyomorék, 
azaz  púpos  volt,  s  lehet,  hogy  épen  ezen  elsősége 
miatt  némi  felsőbbségi  hatalmat  gyakorlott  a  töb- 
biek fölött,  mert  egy  koldus,  ki  megjelenésünket 
észrevette,  nála  tőn  jelentést.  A  púpos,  ki  külön- 
ben igen  jó  erőben  látszott  lenni,  e  hivatalos  je- 
lentés után  nagy  örömmel  csapa  asztalra  kártyáit, 
mivel  játékát  alkalmasint  elvesztette  volna,  s  mél- 
tóságos tekintettel  lépett  hozzám,  mellemen  meg- 
ragadott, s  erős  mély  hangon  kérde: 

—  Mit  tetszik  parancsolni  ? 

Bízván    a  rákosi    czigány    szavaiban,    hogy    nem 

vagyok  egészen  rossz  emberek  közt  és  tulajdon 
szemeimmel  sem  Játván  semmi  gyanúsat,  mibőJ  vé- 
res erőszakoskodást  lehetett  volna  sejtenem,  a 
púpos  czimborát  megragadám  galléránál,  s  oly  ha- 
tályosan visszaültetem  előbbi  helyére,  hogy  a  pad 
meglehetősen  hallhatólag  recsegett  alatta.  Erőmnek 
c  nem  mindennapiassága  azonnal  irigylésre  méltó 
tekintélyt  vitt  ki  számomra,  mert  a  púpos  igen 
barátságos  hangon  szól  a  : 

—  Talán  csak  nem  rossz  szándékkal  jöttek  hoz- 
zánk a  nagyságos  urak? 

—  Épen  nem,  —  mondám  sürgetőleg,  —  hanem 
segítségre  szólítunk;  azon  suhanczban,  ki  ajtótok- 
nál vigyázott,  a  pálinka  meggyúlt. 

—  Meg-e? 

—  Igen. 

—  Na  lám,  mindig  mondtam  én,  hogy  nem  lesz 
ember  abból  a  pipogya  ficzkóból. 

—  Az  istenért,  segítsetek  rajta  hamar. 

—  Nagyságos  uram,  mi  meg  birjuk  ugyan  a  pá- 
linkát inni,  de  erejével  aztán  az  ördög  birkózzék, 
nem  én. 

—  Micsoda? 

—  Hagyja  el,  nagyságos  uram,  bizony  isten, 
egyetlen  törött  mankót  sem  ér  az  a  haszontalan 
ripők;  uram  fia,  egy  itcze  pálinkát  sem  bir  meg, 
pedig  már  elmúlt  tizennégy  esztendős.  Nem  kár 
azért. 

—  Hiszen  gyilkosságot  követtek  el,  ha  nem  bír- 
játok magatokat  arra  szánni,  hogy  a  segítséget  leg- 
alább megkísértsétek. 


—  Soha  bizony,  mintha  mi  arról  tehetnénk,  ha 
az  örök  dicsőségbe  költözik  I  Halál  ellen  nincs 
orvosság  s  a  kin  az  úristen  nem  segít,  azt  ugyan 
nem  ragadja  ki  a  halál  torkából    a    gyarló    ember. 

—  Legalább  vigyétek  kórházba. 

—  Nincs  rá  czéduJánk,  a  nélkül  pedig  nem  örö- 
mest fogadják  be ;  azonban  holnap  temetésre  majd 
oda  visszük. 

Társam  is  mindent  elkövetett  a  koldusok  részvé- 
tének felébresztésére,  de  hasztalan  s  csak  hosszas 
kérelem  és  néhány  húszas  indított  meg  egy  pár 
öreg  asszonyt  annyira,  hogy  föl  vánszorogtak  az 
udvarra ;  kevés  pillanat  múlva  azonban  már  vissza- 
tértek, azon  szomorú  hirrel,  hogy  a  fiú  már  meghalt. 

E  tekintetben  tehát  már  semmit  nem  tehettünk  s 
azon  leverő  gondolattal,  hogy  isten  tudja,  hány  ily 
áldozatot  ragad  el  évenként  az  elhanyagoltatás  és 
nevelés  hiánya,  vagy  roszasága,  az  öreg  dudáshoz 
fordulék,  ki  már  épen  szájához  akará  ismét  illesz- 
teni a  sípot,  mintha  legkisebb  baj  sem  történt  volna 
s  megszólítám  őt : 

—  Dudás  — 

—  Kérem  alázatosan,  —  vága  ő  hirtelen  sza- 
vamba —  méltóságos  uram,  én  nem  vagyok  dudás, 
hanem  czimbalmos  és  most  csak  régi  barátság  fejé- 
ben dudálok. 

E  művészeti  önbecsülést  s  féltékenységet  meg 
kellc  mosolyganom,  ámbár  kedélyem  e  pillanatban 
épen  nem  volt  vígságra  hangolva  ;  azután  megigazí- 
tám   az  előbbi  czímezést,  mondván : 

—  Tehát    czimbalmos,    emlékezel-e    még    életed 

Jegszomorubb  napjára  és  arra,    ki    akkor  árvaságra 
jutott  ? 

Szavaim  oly  varázserővel  látszottak  az  öreg  czi- 
gányra  hatni,  hogy  akaratlanul  legnagyobb  bámu- 
latra kel  le  fakadnom.  Dudája  térdeire  hanyatlott 
kezeiből  s  a  síp  befogadására  megnyílt  ajkai  pilla- 
natig e  helyzetben  maradtak,  szemei  meredten  füg- 
genek rajtam  s  arczának  barna  szinét  pirosság  árasztá 
el,  mely  csakhamar  még  felötlőbb  halványságnak 
adott  helyet. 

—  Nem  érted  szavaimat  ?  —  szőlek  ismét,  mi- 
után csodálkozásom  rendkivüli  kíváncsisággá  vál- 
tozott. 

A  czigány  mélyen  sóhajtott  s  szomorúan  fel  ele 

—  Értettem. 

—  Jer  tehát  s  beszéld  cl  nekem  azon  szomorú 
történetet. 

—  Most  nem  mehetek. 

—  Kétszeresen  fizetem  azt  meg,  mit  itt  most  el- 
mulasztasz. 

—  Czigányunk  nem  mehet  el,  mert  most  még 
tort  kell  ünnepelnünk ;  nem  segíthettünk  ugyan  a 
szegény  fiún,  de  az  utolsó  tiszteletet  legalább  meg 
kell  neki  adnunk. 

Ezt  a  púpos  monda  s  minden  ajakról  zajosan 
visszhangzott : 

—  Czigányunk  nem  mehet    el. 

—  Atyafiak,  mégis  jobb  lesz  talán,  ha  elmegyek, 
mert  víg  nótát  bottal  sem  vertek  ki  ma  már  belőlem. 

—  Mindegy,  mi  szomorúra  is  vígan  járjuk,  a  ki 
Árgirusa  van !  Nagyságos  urak,  ne  háborítsák  mu- 

latságunkat.  Lám,  mi  szegény  koldusok  reggeltől 
estig  mindennap  alamizsnáért  kunyorálgatunk  s  a 
legnagyobb  záporban  is  esernyő  nélkül  kuncsor- 
gunk  az  utczákon  ;  néha-néha  hát  csak  jól  eshetik 
egy  kis  szoáré,  mint  a  nagy  urak  cselédei  szokták 
mondani,  midőn  uraságaik  éjjel  kártyáznak  és  áldó- 
másoznak. 

A  vén  koldus  oly  siralmas  hangon  monda  el  ezen 
csengést,  hogy  nem  ellenkeztem  többé  vele,  mit 
annál  inkább  tehetek,  mivel  az  éjfél  oly  közel  volt 
már,  hogy  sietnem  kellé,  ha  azon  rejtélyes  éjféli 
találkozást  nem  akarám  elmulasztani,  melyre  az  isme- 
retlen hárfás  lány  által  oly  titokteljescn  hivattam 
meg.  Megmondám  tehát  a  czigánynak  szállásomat 
s  másnapra  magamhoz  rendelem  őt,  bő  jutalmat 
Ígérvén  neki,  ha  pontosan  megjelenik  nálam  dél- 
előtt, mit  ő  szentül  fogadott. 

Ezután  néhány  húszast  vetek  a  víg  estélyezők 
közé  s  míg  azok  fölszedésére  mind  halomra  rohan- 
tak, társammal  együtt  el  hagy  ám  e  barlangot,  mely- 
ben tomboló  vígság  uralkodott,  a  halál  legborzasz- 
tóbb jelképe  alatt,  melyet  valaha   láttam! 

XIX. 

Irgalom  <t  haiti. 

Szabad  levegőre  jutván,  könnyülő  kebellel  for- 
dultunk a  város  belseje  felé,  oly  gyors  lépésekkel, 
mintha  azt  reméltük  volna,  hogy  a  szomorú  lát- 
ványnak emlékezete  is  úgy  tünendik  el  lelkünkből. 


mint  szemeink  elől  borzasztó  szinhdye ;  ez  azon- 
ban koránsem  volt  így,  mert  többszöri  próba  után 
sem  sikerült  egymást  földerítenünk  s  így  inkább 
hallgattunk,  nem  akarván  e  legújabb  tapasztalásunkra 
vonatkozó  elmélkedések  által  kedélyünket  még  nyo- 
masztóbb levertségre  hangolni. 

Mintegy  óranegyed  múlva  kórház  mellett  halad- 
tunk el  s  ekkor  társam  megunván  a  hosszas  hall- 
gatást, szót  emelt : 

—  Meglátogatta    ön    már    valaha  kórházainkat? 

—  Nem. 

—  Idegen,  vagy  külföldi  kórházakban  sem  volt  még? 

—  Nem. 

—  Igen  kár. 

—  Én  annyira  kedvelem  az  életet,  hogy  legyőz- 
hetlen  undort  érzek  az  irgalom  és  halál  azon  szo- 
morú tanyái  iránt. 

—  Pedig  nem  árt  azzal  közelebbről  megismer- 
kednünk, mivel  előbb-utóbb  mulhatlanul  találkoz- 
nunk kell. 

—  Már  én  majd  csak  akkorra  hagyom  e  kelle- 
metlen ismeretséget. 

—  Ön  tehát  fél  a  haláltól? 

—  Épen  nem. 

—  És  mégis  így  szól  ? 

—  Igen,  mert  szeretem  az  életet. 

—  Ez  tulajdonképen  egyre  megy ;  különben  pe- 
dig, véleményem  szerint,  sem  becsülni,  sem  sze- 
retni nem  tudja  az  életet  voltaképen  az,  ki  az  irga- 
lom és  halál  tanyáit,  mikép  ön  a  kórházakat  nevezi, 
soha  nem  látogatja  meg. 

—  Hogyan  ? 

—  Oh,  nincs  az  életnek  jobb  történetkönyve, 
melyből  annyit  lehetne  tanulni,  mint  ezekben  1 

—  Kiváncsivá  tesz  ön. 

—  Én  életemben  igen  sok  kórházat  látogattam 
már  meg  s  mondhatom,  hogy  erre  szánt  időmet 
nem  sajnálom  úgy,  mint  azt,  melyet  fényes  vigal- 
makban,  vagy  politikai  szélcsapdosás  közt  pazarlot- 
tam  el. 

—  És  ugyan  min  alapszik  e  kedvező  hatás,  mit 
ön  oly  fontosnak  tart? 

—  Hosszasnak  kellene  lennem,  hogy  önt  állítá- 
som iránt  fölvilágosíthassam. 

—  Fél  óráig  haladhatunk  még  együtt ;  ez  igen 
kevés  idő  ugyan  divatos  politikai  szónoklatra,  mely- 
ből gyakran  órák  alatt  is  alig  sülhet  ki  egy  pár 
használható  józan  észrevétel  ;  de  egyszerű  előadás 
mellett  fél  óra  alatt  igen  sokat  mondhatni  el. 

—  Megkísértem  tehát  s  reménylem,  nem  fogom 
önt  untatni.  Előre  kell  azonban  bocsátanom  azon 
megjegyzést,  mi  kép  nem  csupán  egy  kórházról  és 
nem  is  ugyanazon  országéiról  kívánok  szólani,  ha- 
nem összes  tapasztal ásim  kivonatát  fogom  önnel 
közleni.  Ön  irgalom  és  halál  tanyáinak  nevezi  a 
kórházat  s  egy  részben  igaza  van  ugyan,  de  más 
részben  nagyon  csalatkozik. 

—  Valóban? 

—  Igen.  Irgalom  adott  létet  azon  házaknak,  hol 
a  szegény  beteg  elveszett  egészségét  visszanyerni 
kívánja,  de  gyakran  csak  halálát  sietteti  a  gondat- 
lanság, melyet  a  leggondosb  felügyelés  sem   képes 

onnan  tökéletesen  száműzni ;  sok  esetben  pedig 
épen  a  halál  gyakorolja  a  legnagyobb  irgalmat, 
midőn  a  beteget  gyorsan  magával  ragadja.  Oly 
jeleneteket  láttam  én,  uram,  melyek  jéggé  fagyla- 
lák ereimben  a  vért  s  legf éktelenebb  szenvedélye- 
met is  áczél  békókba  verek.  Van  kórház,  melyet 
legtisztább  szándék  alapított,  legemberibb  érzelmek 
tartanak  fön  s  mikben  mégis  —  a  világ  bármely  mű- 
velt országában  —  vajmi  csekély  mértékben  telje- 
síttetik az,  minek  történnie  kellene !  Az  egésznek 
intézése  többnyire  olyantól  függ,  kinek  polgári 
állása  nagy  elfoglaltsággal  van  kapcsolatban ;  ő  tehát 
másokban  bizik  s  ezek  viszont,  nem  élhetvén  pusz- 
tán e  szép  bizalomból,  ismét  olyanokban  biznak, 
kik  még  csak  azon  lépcsőn  állnak,  hol  csupán  tanul- 
mányaik bővítéséről  kell  gondoskodniuk,  mi  azután 
sok  embernek  életébe  kerül,  ki  még  hasznos  tagja 
lehetett  volna  a  társaságnak.  És  mennyi  veszélyes 
kísérlet  történik,  új  divatú  gyógyszerek  és  vegyíté- 
kek  használatával,  miket  valakin  csakugyan  meg  kell 
próbálni,  ha  gyarapítani  kívánjuk  azon  szép  tudo- 
mányt, mely  hatalmában  tartja  az  emberi  életet ; 
és  kin  lehetne  nagyobb  joggal  véghezvinni  e  pró- 
bát, mint  azon,  kivel  az  irgalom  malasztját  kellene 
éreztetnünk  I  S  e  mellett  legfájdalmasb  az,  hogy 
nem  talált  még  föl  senki  oly  módot,  melylyel  ezen 
eljárást  meg  lehetne  változtatni.  Hátha  még  akkor 
tekintünk  az  irgalom  e  házaiba,  midőn  az  ápo- 
lók egészen  magokra  vannak  hagyatva  szerencsétlen 
betegeikkel !  Ezen  ápolók,  a  mennyiben  nem  szer- 
zetbeliek,  többnyire  tönkre  jutott  mesteremberekből 

és  munkakerülő  részeges  asszonyokból  állanak,  kik 
a  betegek  jobb  eledelét  megvámolják,  erősítő  bo- 
rukkal saját  arczukon  növesztik  a  rézbányát  s  mér- 
gesen hurogatják  le  a  szegény  szenvedőt,  ki  őket 
mámoros  álmukból  fölriasztani  bátorkodik  és  szalma- 
zsúp gyanánt  vetik  vissza  kemény  ágyára  azt,  kit 
föl  kellett  emelniök.  De  miért  nem  panaszkodik  a 
szegény  beteg  ?  —  kérdi  talán  valaki.  Azért,  mert 
akkor  bizonyosan  még  kíméletlenebb  bánásmódban 
fogna  részesülni.  Ha  a  beteg  szenvedéseitől  meg- 
szabadul és  meghal,  akkor  az  úgynevezett  halott- 
kamarába vetik  őt  s  kezei  hideg  holttesteket  érint- 
nek,  midőn  még  utolsó  vonaglása  remeg  szederjes 
ajkain  az  életnek  !  De  ez  nem  baj,  mert  ez  iszonyú 
érintés  legalább  megrövidíti  a  haldoklás  kínait.  Ha 
ellenben  annyira  megjavult  a  szegény  beteg,  hogy 
lábai  elbirják,  akkor  ugyan  nem  kíván  az  irgalom- 
mal visszaélni,  hanem  lopva,  szökve  is  távozik  s 
ennek  következtében  gyakran  még  veszélyesb  bajba 
hanyatlik  vissza,  melynek  csak  a  halál  vet  véget! 
Ez  az  röviden,  mit  az  eljárás  körül  mindenütt 
tapasztaltam,  hol  az  ápolás  nincs  szerzetes  hölgyekre 
bizatva  s  dicséretes  kivételt  csak  ezekről  mondha- 
tok. —  De  hallja  ön  most  azon  adatok  egy  részét 
is,  mikből  kórházakban  oly  sok  életbölcseséget  gyüjt- 
hetni.  Ha  polgárt  ismer  ön,  ki  körén  túlemelkedni 
óhajtván,  tehetségén  fölül  költ  és  a  főranguak  min- 
den ledér  kedvcsapongását  majmolja,  vezesse  őt 
végig  a  kórházak  termeiben  s  bizonyosan  minden 
időben  találni  fog  ott  kemény  ágyon  nyugvó  em- 
bert, kinek  rövid  története  így  hangzik :  ezt  is  meg- 

szállotta  a  fényűzés  ördöge,  ő  kedvező  szerencsé- 
vel kezde  dolgozni,  százai  ezrekké  változtak  s  áldásos 
köre  csekélynek  kezde  előtte  látszani  és  ő  irigylé 
azok  sorsát,  kik  munka  és  iparkodás  nélkül  is  szint- 
oly  vagy  még  nagyobb  vagyonnal  bírnak,  valamint 
ő.  Utánozza  tehát  őket  a  fényűzésben  és  tele  ma- 
rokkal szórja  ki  pénzét.  Kincsei  fogynak  s  ő  azok- 
nak bérét,  kik  helyette  dolgoznak,  jóval  leszállítja, 
hogy  pazarlását  még  darab  ideig  folytathassa.  Végre 
adósságokat  halmoz,  házából  kivettetik,  kétségbe- 
esik, remegő  kezekkel  torkát  metszi  s  íme  most 
már  hetek  óta  kínlódik  e  nyomorult  fekhelyen  s 
nem  tud  élni  és  nem  bir  meghalni,  ha  pedig  meg- 
hal, átok  nehezülend  sírkőül  teste  fölé,  azoknak 
átka,  kiktől  több  pénzt  kölcsönzött,  mint  mennyit 
visszafizethetett  s  kiket  ezáltal  koldusbotra  jutta- 
tott !  —  Vagy  ifjúval  találkozik  ön,  kinek  arczán 
egészség  sötét  pirja  lángol,  szeméből  erő  és  élet- 
kedv tüze  villog  s  kinek  vállai  oly  izmosak,  mintha 
a  földgolyót  kellene  rajtok  súlyegyenben  tartania? 
Örvendjen  akkor  e  ritka  tüneménynek  s  fogja  meg 
ez  ép  ifjú  kezét  és  vezesse  őt  kórházba ;  akárme- 
lyikbe, mind  egy,  mert  valamennyinek  valamennyi 
termében  fog  ön  néhány  ily  beteget  találni :  be- 
horpadt s  gyér  hajszálaktól  körülfolyt  fej,  mélyen 
üregeibe  süppedt  fénytelen  szemek,  ólomszinű  fony- 
nyadt  arczbőr,  feketült  fogak,  miket  már  alig  fö- 
dözhetnek  el  a  kékes  ajkak,  nehezen  emelkedő, 
összerokkant  mell,  sárgás,  hústalan  kezek,  iszonyú 
fájdalmak  a  csontokban  és  a  testnek  minden  részé- 
ben ;  —  ezen  ifjú  oly  reményteljes  volt,    mint  az. 

kivel  ön  találkozott,  de  annyira  sietett  az  élettel, 
hogy  most,  huszadik  évében,  már  menthetlcnül 
veszve  s  undor  tárgya  magának  és  beteg  társainak, 
és  állapota  oly  nyomorú,  hogy  rá  nézve  legnagyobb 
jótétemény  már  az,  mitől  mások  leginkább  irtóz- 
nak, a  —  halál !  —  Kezdi-c  ön  hinni,  hogy  az, 
ki  életét  szereti  s  élni  kíván,  sokat  tanulhat  az 
irgalom  és  halál  szomorú  hajlékában  ? 

—  Tökéletesen. 

—  Pedig  csak  gyönge  és  igen  száraz  vázlatot 
hallott  tőlem.  Látni  kell  az  ott  uralkodó  sokféle 
nyomort,  látni  a  bűnnek,  az  élet  elleni  bűnnek 
nyomdokit  s  fogadom,  száz,  sőt  ezer  áldozat  sza- 
baduland  meg  évenként  a  halál  legrémesb  nemeitől. 

Uj  barátom  még  folytatni  akará  sötét,  de  csak- 
ugyan igazságos  kifakadásait,  midőn  azon  utcza 
közelébe  érkeztünk,  melyben  éjfélkor  meg  kellé 
jelennem.  Elváltunk  tehát,  miután  megígértük  köl- 
csönössen,  hogy  ezentúl  gyakran  fogjuk  egymást 
látni. 

A  legközelebbi  lámpa  alatt  fegyvereimet  megvizs- 
gálám,  hogy  minden  előfordulható  esetre  el  legyek 
készülve  s  utamat  a  kitűzött  ház  felé  folytatám, 
mialatt  különféle  sejtések  tárták  munkásságban  elmé- 
met, azon  események  iránt,  melyek  ezen  rejtélyes 
látogatásból  kifejlődhettek. 

Hogy  eddigi  kalandimmal  titkos  összeköttetése 
van  e  meghivatásomnak,  azt  világosan  hivém  lát- 
hatni azon  czélzásokból,  miket  a  hárfás  leány  Beat- 
tinire nézve  tőn.  És  épen  ezért  nem  birtam  min- 
den aggálytól   megszabadulni,  ámbár    más    oldalról 

az  ismeretlen  leány  egész  magaviseletét  olyannak 
kellé  vallanom,  hogy  abból  semmi  következtetést 
nem  vonhattam,  mi  közte  és  Beattini,  vagy  Dal- 
mer, vagy  Zlatár  közt  czimboraságot  gyanítathatott 
volna. 

Bár  mennyire  erőltetem  is  elmémet,  egy  sejtést 
sem  fogadhaték  el  valószinűnek  az  iránt,  mi  rám 
a  titokteljes  találkozásban  várakozott. 

XX. 

Yészjóslatú  jelek. 

Gondolatim  fonalát  suttogás  szakasztá  meg,  mely 
egy  alacsony  kapu  öbléből  hangzott  felém  ;  megálla- 
podám  tehát,  szorosan  falhoz  simulva  s  következő 
szaggatott  párbeszéd  tanuja  levek: 

—  Csak  hamar,  mit  mondott? 

—  Nem  sok  jót. 

—  Micsoda  ? 

—  Azt  mondotta,  hogy  hagyjunk  föl  szándékunk- 
kal, mert  rajta  vesztünk. 

—  Ohó! 

—  Azt  bizony. 

—  Átkozott  I 

—  A  pénzt  sem  fogadta  el. 

—  Már  ez  rossz  jel. 

—  Mit  csináljunk? 

—  Nagy  baj  biz  ez,  csak  már  legalább  meg  ne 
alkudtunk  volna. 

—  Lépjünk  vissza. 

—  Az  is  baj,  mert  majd  kilódít  bennünket  urunk 
a  gyülekezetből. 

—  Tudod  mit,  czimbora,  hátha  nem  gondolnánk 
a  banya  szavával  ?  Nem  hiszek  én  zsidónak. 

—  Hagyd  el,  czimbora,  azok  közt  is  sok  becsü- 
letes ember  van,  kiknek  szavát  csak  úgy  elhiheted, 
mintha  írva  állna  előtted  ;  aztán  ez  az  öreg  asszony 
még  soha  nem  hazudott.  Igen,  ha  a  vén  Móricz 
mondana  valamit,  akkor  bizony  nem  volna  eszünk, 
ha  csak  egyet  heder/tnénk  is  szavára;  de  így? 

—  Már  csak  fontoljuk  meg  holnapig  a  dolgot 
jól  s  azután  majd  elválik. 

—  Hát  hol  jövünk  össze  holnap  este  ? 

—  A  tarka  macskánál. 

—  Hány  órakor  ? 

—  Kilencz  felé. 

—  Jól  van. 

Ekkor  elvált  egymástól  a  két  férfi  s  az  egyik 
balra,  a  másik  pedig  ellenkező  oldalon  távozott, 
miután  az  egyik  még  e  megjegyzést  hallata : 

—  Nézd  csak,  most  meg  üveges  hintóban  is  jött 
valaki  az  öreghez ;  bizony  csak  azt  mondom  én 
mégis,  hogy  nem  evett  ez  az  asszony  bolondgombát! 

Távozásuk  után  közelebb  juték  czélomhoz  s  cso- 
dálkozva látám,  hogy  a  kijelelt  ház  előtt  üveges 
bérkocsi  áll,  mely  körülmény  igen  aggasztóvá  kezde 
előttem  válni. 

A  két  férfit,  kiknek  beszédéből  a  fönebb  köz- 
lötteket  kihallgatám,  alapos  okoknál  fogva,  igen 
gyanúsnak  kellé  tartanom,  részint  mivel  gyülekezetet 
emlegettek,  mely  szavaik  után,  csak  rossz   lehetett. 

Nagy:  Magyar  titkok.  ]].  is 

részint  pedig,  mivel  Móriazot  emlegetek,  miből  egy- 
szersmind azon  bizonyossághoz  jutottam,  hogy  ezen 
ellenségem  a  csárdai  tusában  csakugyan  nem  halt 
meg  s  most  is  alkalmasint  élénk  munkásságban  van. 

Továbbá,  a  bérkocsi  azon  ház  előtt  állott,  melybe 
nekem  kellé  mennem  s  a  két  ismeretlen  férfi  egyike, 
mikép  megjegyzéséből  világosan  érthetem,  ugyan- 
azon házban  volt  és  hihetőleg  ugyanazon  asszony- 
nál, kihez  én  hivatalos  valék.  Mit  kereshetett  nála 
azon  gyanús  férfi  ?  Mi  volt  az,  a  mivel  fölhagyásra 
inté  őt  ?  Ki  volt  e  bérkocsiban  ?  Talán  épen  Beattini  ? 

E  kérdésekre  hiába  keresek  elmémben  alapos 
választ  s  minden  okoskodásomnak  csak  az  lett  a 
vége,  hogy  vigyázatra  ezúttal  rendkívül  nagy  szük- 
ségem van,  ha  talán  még  gonoszabb  hinárba  nem 
akarok  jutni,  mint  az  volt,  melyből  csak  fél  csoda 
által  szabadultam  ki  a  budai  csárdában. 

Eleinte  már  csaknem  visszatérésre  határozám  ma- 
gamat, de  e  gondolatot  ismét  visszautasítám,  mert 
önmagam  előtt  sem  akarék  félénknek,  vagy  épen 
gyávának  látszani.  Egyébiránt  pedig  a  fölgerjesz- 
tett kíváncsiság  is  oly  hatalmasul  működött,  hogy 
gondolni  sem  akarék  többé  a  kaland  félbehagyására. 

Éjfélt  még  nem  ütött  az  óra,  mindenek  előtt 
tehát  várakozásra  szántam  magamat  s  e  czélból  egy 
keskeny  házajtóhoz  lapultam,  honnan  a  lámpásos 
kocsit  tisztán  láthatám,  a  nélkül,  hogy  engem  akár 
a  kocsis,  akár  a  házból  kijövendő  látogató  észre- 
vchetctt  volna.  A  kocsis  végignyúlt  ülőhelyén  s 
álomba  látszott  merülni,  a  lovak  pedig  térdig  sü- 
lycszték    le    fejőket;   sőt    magok    a    lámpák  is  oly 

álmosan  pislogtak,  mintha  röstellcnék  a  terhes  vilá- 
gítást c  sötét  utczában,  melynek  néhány  lámpáiból 
már  rég  kifogyott  az  olaj. 

A  csönd  oly  tökéletes  volt,  hogy  valakinek  hor- 
tyogását  is  tisztán  megkülönböztethetem  azon  ház- 
ból, melynek  ajtajában  állottam  s  e  helyzetben 
közel  fél  órát  kellé  eltol tenem,  míg  végre  valamely 
távol  toronyóra  tizenkettőt  kongott. 

Az  utolsó  óraütésnél  csaknem  hallhatólag  kezde 
keblem  dobogni  s  meg  .kell  vallanom,  hogy  azc.c 
pillanatban  oly  nyugtalanságot  érzék,  melyet  talán 
félelemnek  is  lehetne  neveznem  ;  ez  azonban  csak- 
hamar elmúlt  s  most  már  csak  azt  ohajtám,  hogy 
a  kocsi  minél  előbb  távozzék ;  mert  ottléte  alatt 
nem  akarék  a  házba  menni,  mindenesetre  tudni 
óhajtván,  hogy  kicsoda  tulajdonképen  e  késő  látogató? 

Erre  nem  kellé  sokáig  várakoznom,  mert  az  ajtó 
kevés  perez  múlva  megnyílt  s  egy  fátyolos  kalapú 
hölgy  lépett  ki.  A  kocsis  azonnal  leugrott,  a  kocsi- 
ajtót megnyitá,  a  hölgyet  beemelé  s  ismét  helyére 
ugrott  és  gyorsan  elhajtatott,  miután  a  hölgy  e  szót 
hallata : 

—  Hazai 

Hah,  én  e  hangot  már  haliám?  A  kocsi  szoro- 
san mellettem  robogott  el.  Benne  két  hölgy  ült,  az 
egyik  elől,  a  másik  hátul.  Ezen  utóbbi  az  volt,  kit 
a  kocsiba  lépni  láték  s  ez  most,  hihetőleg  a  kocsi- 
ban uralkodó  hőség  miatt,  fátyolát  hátraveté  s  én 
a  lámpák  föllobbanó  világánál  Dongái  grófnőre 
ismertem !  Az  előtte  ülő  némber  valószínűleg  ko- 
mornája   volt. 

Mit  keresett  itt  a  grófnő?  Nem  kellett-e  féi  nem 
hogy  c  látogatásával  terv  van  ellenem  kapcsolatban 
Beattini  részéről  ? 

Mindegy,  tisztába  kell  jőnöm,  gondolám  s  állá- 
somat elhagyám  és  a  házhoz  közelítettem.  Bal  olda- 
lon a  harmadik  ablak  előtt  megállapodám,  pillanatnyi 
időzés  után  hétszer  kopogtattam  s  az  ajtó  küszö- 
bére léptem,  mely  kevés  peroz  múlva  zajtalanul 
megnyílt  előttem. 

XXI. 

Vérző  sriv. 

A  rejtélyes  ház  folyosójába  lépvén,  körültekin- 
tek, s  hófehér  öltönyü  némberalakot  pillanték  meg, 
mely  mögöttem  az  utczára  nyiló  ajtót  bezárá,  s 
élőmbe  lépvén,  kezével  intett,  hogy  kövessem  őt. 
Lámpa  nem  volt  kezében,  s  igy,  minden  további 
fontolgatás  mellőzése  után,  kényszerültem  azon 
gyönge  világító  vonalt  követni,  melyet  fehér  öltö- 
nye okozott,  ha  sötétségben  nem  akartam  ma- 
radni. 

Nem  mondhatom  ugyan,  hogy  e  pillanatban  nyu- 
godt valék,  de  mégis  minden  lépés  után,  melyet 
előre  tevék,  kevésb  tartózkodással  gondolkodtam  a 
történhetőkről,  mikép  az  rendesen  lenni  szokott, 
midőn  valamely  veszély  felé  közelítünk,  s  a  vissza- 
térés már  el  van  előttünk  zárva.  Ilyenkor  csak  a 
gyáva  esik  kétségbe,  a  szilárdabb  jellemű  azonban 
az  el  nem  kerülhető  bajnak    bátran    szemébe  néz. 

hogy    leggyöngébb    oldalát    kipuhatolván,    szükség 
esetén  onnan  támadhassa  n\eg. 

Én  is  ez  utóbbit  tevém,  ámde  a  sötétség  miatt 
kalandom  szinhelyét  sem  különböztethetem  meg,  s 
csak  akkor,  midőn  vezetőm,  néhány  lépésnyi  ha- 
ladásunk után,  ajtót  nyitott,  láthatám,  az  abból  ki- 
sugárzó világosságnál,  hogy  az  udvar  igen  parányi 
és  rejtélyes  meghivómon  kívül  alkalmasint  senki 
nem  lakik  a  hosszúkás  keskeny  házban.  Ennek  lá- 
tása nem  igen  vigasztalhatott  ugyan,  de  nem  is 
riaszthatott  el  rendkívül,  mert  derekasan  föl  levén 
fegyverkezve,  teljes  jogom  vala  a  közel  szomszé- 
dokban bíznom,  kiket,  megrohantatásom  esetén, 
lövéseim  bizonyosan  segélyre  fogtak  volna  ébresz- 
teni. 

Azon  ajtó,  melyről  fönebb  emlékezem,  kony- 
hába nyilt,  s  ennek  vastűzhelyén  lámpa  égett, 
melynek  világánál  sok  réz  edényt  láték  a  falon 
fényleni.  Vezetőm,  mihelyt  beléptem,  a  konyha 
jobb  oldalán  nyíló  ajtóra  mutatott,  s  elfordult,  ar- 
czát  tehát  nem  pillanthatám  meg.  Két-három  lépést 
tevén,  a  szoba  ajtajánál  állottam,  s  ekkor  vezetőm 
a  konyhaajtót  bezárá  és  midőn  kissé  idegenkedve 
visszafordul  ék,  már  —  nyom  nélkül  eltűnt.  A  lámpa 
még  most  is  a  tűzhelyen  világított,  s  tisztán  lát- 
hatám, mikép  a  konyhaajtón  és  azon  kívül,  mely 
előtt  állék,  semmi  kijárás  nem  volt  a  konyhából. 
Vezetőm  tehát  vagy  az  udvarra  ment,  vagy  eltűnt. 
Figyelmesb  vizsgálat  után  azonban  meggyőződém, 
mikép  első  véleményem  nem  állhat,  mert  a  závár 
előre  volt  tolva,  s  igy    semmiesetre    nem  távozha- 

tott  azon  az  udvarra.  Mi  az  eltűnést  illeti,  azt 
nehezen  hivő  századunkban  nem  igen  tanácsos  már 
bizonyítgatni,  s  így  elég  legyen  annyit  mondanom, 
hogy  jelen  nem  létét  nem  birám  magamnak  meg- 
magyarázni és  ennélfogva,  minden  további  tétová- 
zás nélkül,  az  ajtón  csöndesen  kopogtaték. 

A  szobából  semmi  neszt  nem  hallék,  s  mind  e 
mellett  is  már  épen  be  akarék  lépni,  midőn  vé- 
letlenül fölemelem  szemeimet  s  azon  sajátszerű 
jegyet  pillantám  meg,  melyet  igazhitű  zsidók  ajtó- 
ikra szoktak  függeszteni.  Nem  tagadhatom,  mikép 
ennek  látása  ismét  megdöbbentett  kissé,  ámbár 
tudtam  már  az  utczán  kihallgatott  gyanús  férfiak 
szavaiból,  hogy  ismeretlen  meghívóm  valószinűleg 
e  vallásfelekezethez  tartozik.  Csakhamar  összesze- 
dem ismét  magamat  és  beléptem. 

Homályos  szoba  volt  az,  melyben  most  állék;  a 
boltozatról  függő  réz  lámpának  egyik  ágán  sárga 
viaszgyertya  égett,  melynek  hosszú  kanócza  még 
inkább  növelé  a  homályt,  mely  alig  engedé  a  leg- 
közelebb tárgyakat  világosan  megkülönböztetni. 
A  falak  egészen  kopárok  valának,  s  minden  szög- 
letben csak  egy  rozzant  szék  állott.  Az  utczára 
nyiló  ablakot  festett  fatábla  zára,  s  párkányán  ko- 
ponya vigyorgott,  mely  mesterséges  fehér  és  piros 
rózsákkal  volt  koszorúzva,  mintha  gúnyolni  akarná 
a  világi  örömeket,  melyek  oly  szoros  kapcsolatban 
állnak  a  mulandósággal.  Ez  volt  minden,  mit  ezen 
előszobában  láthat  ék. 

Ebből  balra  ajtó  nyilt,  melynek  küszöbén  nagy 
szelindek  feküdt,  tüzes  szemeit   mozdulatlanul  rám 

meresztve.  Meghívóm  jól  őrizteti  magát,  gondolám, 
s  e  kutyával  nem  szeretnék  küzdeni.  Közép-  s 
hüvelykujjammal  néhányszor  csattanték,  de  a  sze- 
hndek  meg  sem  mozdult  e  jelre,  botommal  pedig 
nem  merem  érinteni.  Pillanatnyi  habozás  után  tehát, 
jobbommal  pisztolyaim  egyikét  érintvén,  hangosan 
szólék  : 

—  Nincs  itt  senki  ? 

Kérdésemre  e  szók  hangzottak,  alig  érthetőleg, 
a  belső  szobából  : 

—  Méltóztassék  belépni. 

E  biztatásra  két  lépést  közelítek  az  ajtóhoz,  de 
a  tüzes  szemű  szelindek  mégsem  tágított.  Kissé 
vontatva  szólék  tehát: 

—  Ön  kutyája  a  küszöbön  fekszik. 
Az  előbbi  hang  gúnyosan  viszonzá : 

—  Csak  az  ember  bántja  azt  is,  ki  őt  nem 
bántotta  I 

E  hang  csak  nőtől  származhatott,  s  már  szégycn- 
Icni  kezdem  magamat,  hogy  nő  ellenében  félénk- 
nek mutatám  magamat.  Mindenre  készen,  s  a  sze- 
lindeket  folyvást  élesen  szemmel  tartva,  egészen 
az  ajtóhoz  léptem  tehát,  s  kezemet  a  kilincsére 
tevém.  Most,  nem  csekély  boszuságomra,  tökélete- 
sen meggyőződtem,  hogy  a  félelmes  szelindek  — 
fából,  vagy  más  kemény  anyagból  van  faragva,  s 
meg  kclle  vallanom  magamban,  hogy  ezen  olcsó 
őr  jobb  sikerrel  teljesíti  kötelességét,  mint  sok 
fizetett  lomha  cseléd,  kit  azonfölül  még  étellel  is 
el  kell  látnunk. 

A  kilincs  azonnal  engedett  kezem  alatt,  s  a  felel- 

mes  küszöböt,  most  már  minden  tartózkodás  nél- 
kül, átlépvén,  az  előbbinél  jóval  tágasb  szobában  lá- 
tám  magamat.  A  falak  feketére  valának  festve,  s  láng- 
szinű  mesés  alakokkal  tarkázva,  minőket  csak  kalan- 
dos képzelődés  szülhetett.  A  bútorzat  itt  is  nagyon 
gyér  vala.  Egyik  oldalon  ócska  bőrpamlag,  előtte 
ó-divatú  kecskelábú  asztal  s  ez  előtt  magas  fekete 
karszék.  Az  asztal  két  végén  egy  egy  koponya  g>^er- 
tyatartóul  szolgált,  s  mindegyikben  koppantatlan 
sárga  viaszgyertya  égett.  A  szoba  padlózatát  vastag 
fekete  szőnyeg  borít á,  melyen  nesztelenül  halad- 
tam a  szoba  közepéig,  mintha  láthatlan  kezek 
emeltek  volna  előre ;  akaratlanul  is  lábaimra  kellé 
tekintenem,  hogy  mozgásuk  által  ellenkezőről  győ- 
ződjem meg. 

Megszokván  ez  alatt  a  homályosságot,  szemei- 
met a  nagy  karszékre  emelem,  s  abban  hölgyet 
pillanték  meg,  fehér  pongyolában,  mely  egészen 
annak  öltözetéhez  hasonlított,  ki  által  a  konyhába 
vezettettem ;  sőt  az  alak  is  ugyanannak  látszott, 
kivévén,  hogy  ennek  arcza  fekete  fátyollal  volt 
borítva ;  mi  azonban  keveset  határozhatott  itt,  miu- 
tán vezetőm  arczát  sem  láthatám.  Bizonyosan  jól 
elrejtett  ajtónak  kell  a  konyhában  lenni,  gondo- 
lám, melyen  ezen  hölgy  gyorsan  ide  siete,  mit  an- 
nál könnyebben  tehetett,  mivel  a  szelindek  látása 
által  is  visszatartóztattam  néhány  pillanatra.  De  mi 
czélja  lehet  abban,  hogy  ily  csodaszerűen  intézé 
elfogadtatásomat?  Erre  nem  tudék  magamnak  hir- 
telen válaszolni,  ha  csak  azt  nem  akarám  felőle 
feltenni,  hogy  természet  fölötti  hatalmat  kivan  ma- 

gának  előttem  vagy  általam  tulajdonítani,  miben 
mindenesetre  nagyon  csalatkozott  volna.  Egyéb- 
iránt, az  eddig  látott  s  tapasztalt  körülmények 
annyiban  mindenesetre  megnyugtattak  már,  hogy 
itt  nem  annyira  komoly  veszélytől,  mint  inkább 
csalástól  kell  tartanom,  mely  alkalmasint  erszényem 
ellen  intéztetett.  E  gondolat  meglehetős  vigaszta- 
lásomra  szolgált  ugyan,  mert  tudtam,  hogy  hideg- 
vérüségemnél  fogva,  velem  ugyan  nem  könnyen  fog 
a  rejtélyes  hölgy  boldogulhatni ;  de  egyszersmind 
elkedvetlenültem,  miután  e  szerint  meglehetős  ala- 
possággal hihetem,  hogy  e  regényes  találkozás 
alig  leend  szoros  kapcsolatban  korábbi  kalandim- 
mal,  s  egyedül  csak  Dongái  grófnő  látása  okozá, 
hogy  e  hiedelmem  nem  szilárdulhatott  meg  eléggé, 
s  ennél  fogva  még  mindig  maradt  némi  kis  remé- 
nyem, hogy  e  találkozás  talán  mégsem  fog  minden 
eredmény  nélkül  maradni. 

A  hölgy  bőujjú  ruhája  két  hófehér  kezet  muta- 
tott, miket  igen  szépeknek  mondhatnék,  ha  rend- 
kívüli soványságuk  miatt  a  bőr  egészen  csontjaikhoz 
nem  tapadt  volna.  A  ruha  alól  kinyúló  láb  pará- 
nyisága  szinte  igéző  vala,  de  egyebet  nem  láthat- 
ván, érzékeimet  s  nyugalmamat  ez  nem  is  háborít- 
hatá  és  legfölebb  csak  kandiságomat  csigázhatá 
még  magosbra;  ámbár  meg  kell  vallanom,  hogy  ez 
már  úgyis  eléggé  feszült  vala. 

A  hölgy  könnyeden  inte  fejével,  s  kezével  a  pam- 
lagra mutatott.  Ismét  néhány  lépést  közelítek  tehát, 
de  csakhamar  meg  kellé  állapodnom  néhány  má- 
sodperezre, midőn  szemeimet  a  pamlag  fölé  emelem. 

A  falon  ugyanis,  épen  szemközt  a  fátyolos  höígy- 
gyel,  olajfestményt  pillanték  meg,  sima  fekete  rá- 
mában. E  kép  nem  tanúsított  ugyan  különös  mű- 
vészi tökélyt,  mi  figyelmemet  nagy  mértékben 
igényelhette  volna  ;  de  tárgya  oly  meglepő  és  sa- 
játszerű vala,  hogy  szemeim  ellenállhatlan  erővel 
tapadtak  reá,  mintha  természetfölötti  varázs  által 
bilincseitettek  volna  oda. 

A  kép  asszonyt  s  férfit  ábrázolt,  oly  különös 
helyzetben,  minőhez  hasonlót  még  eddig  nem  lát- 
tam. Az  asszonyt  gazdag  öltözet  fődé,  hószin  tel- 
jes vállait  hollófürtök  árnyékozák,  a  hatytyűnyakat 
gyöngyök  folyák  körül,  a  gömbölyű  karokat  gyé- 
mántos karperecnek  szor/ták,  s  a  szép  finom  ujjakat 
drága  gyűrűk  körzék.  Termete  bármely  művésznek 
Venus  alkotására  szolgálhatott  volna  mintául.  És 
arcza  ?  Azon  hely,  melyet  ennek  kellett  volna 
elfoglalni,  a  művész  által  üresen  volt  hagyatva ; 
azért-e,  mivel  gondola,  hogy  a  test  egyéb  részeinek 
megfelelő  szépségűt  ecsetje  nem  bir  előteremteni, 
vagy  más  okból,  azt  nem  tudhatám,  A  mily  ide- 
genítőn  hatott  rám  ez,  oly  borzasztó  volt  az,  mit 
az  asszonyi  alak  mellén  láték.  Ott  t.  i.,  hol  a 
hölgy-szív  örömtől  hevülve  fennen  dobog,  vagy  fáj- 
dalomtól elfogultan  görcsösen  remeg,  mély  seb 
vala  látható,  melyből  vér  szivárgott  a  hölgy  ölébe. 
E  körülményt  a  mellette  álló  férfialak  érthetővé 
tette.  Teljes  virágzásban  levő  ifjú  volt  ez,  szép- 
ségben Adonist,  erőben  Herkulest  ábrázolhatva ; 
jobbja  azonban  szivet  szoríta  össze,  melyből  vér 
csepegett,  s  nagy  szemei    gúnyos  kifejezéssel  füg- 

gének  a  hölgy  mély  kcbelsebén,  melynek  az  előtt 
lakosa  volt  a  vérző  szív. 

Első  érzésem  undor  vala,  melyet  e  kép  látása 
lelkem  mélyében  ébreszte,  undor  azon  ember 
ellen,  ki  művészetét  ily  iszonyú  visszaélésre  hasz- 
nálta, hogy  lázas  kedélye  beteg  kifakadásának  hí- 
zelghessen ;  mert  őrjöngő  ábránd  szüleményénél 
egyébnek  nem  tekinthetem  e  szörnyű  jelenetet. 
Az  undor  azonban  csakhamar  vérfagylalő  borza- 
dásnak adott  helyet,  midőn  a  férfialakot  élesebben 
szemügyre  vevém,  s  arcának  minden  vonásában 
ismerősre  véltem  találni.  Igen,  igen,  nem  csalat- 
kozhattam, ez  Dalmer,  Beattini,  ez  Zlatár  Péter 
volt,  fiatalabb  korában,  kit  angyalnak  alkotott  a 
természet  külsőleg,  míg  belsejét  pokolnak  ördögei 
lakták.  És  a  hölgy,  kinek  vérző  szívét  kezében 
tartá,  bizonyosan  új  áldozat  vala  véres  körmei 
közt,  kinek  iszonyú  sorsát  még  eddig  nem  isme- 
rém, s  melyet  talán  épen  ez  ünnepélyes  pillanat- 
ban kell  vala  megismernem. 

E  gondolat  iszonynyal  tölte  ugyan  keblemet,  de 
annyiban  tökéletesen  megnyugtatott,  hogy  e  he- 
lyen nincs  okom  veszélytől  rettegésre. 

Bámulásomból  a  fátyolos  hölgynek  éroztelen 
tompa  hangon  ejtett  e  szavai  ébresztettek  föl  : 

—  E  kép,  mint  látszik,  megindítá  önt? 
Összeszorult  ajkimon  csak  ez  egyetlen  szót  bo- 
cs áthatám  ki : 

—  Igen. 

—  Sőt  talán  sajnálni  is  képes  ön  azon  hölgyet? 

—  Kimondhatlanul  I 

—  És  mire  tartja  ön  méltónak  azon  deli  férfit? 

—  Véres  boszura! 

—  Uram,  ezen  kép  —  saját  történetemet  ábrá- 
zolja. 

—  Lehetséges-e !  ? 

—  Minden  nagyítás  nélkül. 

—  Iszonyú  ! 

—  Látom,  hogy  önben  helyzett  reményem  nem 
hiúsul  meg. 

—  Mindenre  kész  vagyok. 

—  Engedje  ön  tehát  szenvedéseimet,  mennyire 
lehetséges,  összefüggőleg  és  körülményesen  elmon- 
danom. 

A  fátyolos  hölgy  ismét  inte  kezével,  s  én  helyet 
foglalék  a  pamlagon,  ő  pedig  a  következő  törté- 
netet monda  el,  oly  hideg  s  szilárd  hangon,  mely 
kétségbe  vonhatlanul  tanusítá,  hogy  az  iszonyú  fáj- 
dalom következtében  már  legszilajabb  érzésein  is 
korlátlanul  uralkodni  tudott. 


XXU. 

Rablókaland. 

E  föld  nagy,  mint  a  hatalom,  mely  azt  alkotá, 
s  szép,  mint  a  gondolat,  mely  e  hatalomnak  irányt 
adott. 

E  nagy  földet  számtalan  élő  lény  lakja,  okos  és 
oktalan,  emberek  és  állatok.  És  ezen  emberek  s 
állatok,  legyenek  bár  szelidek  vagy  vadak,  mind 
külön    hazával    birnak,    mely    áldásokkal    halmozza 

őket,  s  melyet  ők  szivök  mélyéből  szeretnek,  vagy 
melyhez  természeti  ösztönük  egész  erejével  ra- 
gaszkodnak. 

Van  azonban  az  emberek  külön  osztályai  közt 
nép,  csak  egy  nép  széles  e  világon,  melynek  nincs 
hazája,  melyet  szeressen,  s  mely  őt  áldásaival  hal- 
mozza! E  boldogtalan  nép  az  egész  nagy  világban 
el  van  szórva,  hol  létezését  irgalomból  eltűrik,  s 
habár  földig  alázza  is  magát,  mindenütt  csak  gúny 
és  megvetés  jutalma ;  mi  csoda  tehát,  ha  végre 
gyűlölnie  kell  ott,  hol  szeretnie  nem  szabad,  s  ha 
az  átkot  nem  viszonozhatja  áldással?  Hiszen  a  fé- 
reg is  felgörbed,  ha  tapostatik  I  Uram,  kell-e  mon- 
danom, hogy  e  szerencsétlen  népet  Izrael  boldog- 
talan fiai  képezik? 

Ezen  elnyomatott  nép  egyik  családjában  szület- 
tem én.  Atyám  gazdag  vala  és  tekintélyes,  mert 
az  is  mélyen  szokott  a  pénz  előtt  meghajlani,  ki 
különben  az  emberiség  legszentebb  jogait  sem  ir- 
tózik lábbal  taposni.  A  zsidó  ezt  jól  tudja,  mert 
mindennap  tapasztalja  és  azért  pénzt,  s  mindig 
csak  pénzt  törekszik  szerezni,  bármi  utón  kelljen 
is  ahhoz  jutnia,  mert  sajnosán  meg  van  győződve, 
valamint  már  szüléi  és  ezek  ősei  meg  valának  győ- 
ződve, hogy  egyedül  a  pénz  azon  eszköz,  mely 
által  magokat,  legalább  bizonyos  pontokig,  a  többi 
emberek  közé  emelhetik. 

Atyám  szeretete  azonban  számomra,  valamint 
testvéreim  részére  is,  nemcsak  anyagi,  hanem  szel- 
lemi kincsekről  is  gondoskodott.  Oly  neveltetésben 
részesültem,    melynek    bármely    nemes     hölgy     is 

büszkén  örvendhetett  voJna.  De  bár  négy  nyelven 
tudtam  is  ártatlan  kebellel  boldogságért  imádkozni, 
mégis  súlyosan  nehezültek  rám  a  sorsnak  vészes 
csapásai.  Még  maga  a  jó  nevelés  is,  mely  külön- 
ben minden  embernek  áldást  biztosít,  csak  átkot 
gyümölcsözött  árva  fejemnek! 

Népünknél,  mint  már  mondám,  a  férfi  csupán 
vagyonszerzésre  kénytelen  életének  legszebb  ré- 
szét áldozni,  s  csak  akkor  gondolhat  házasságra, 
midőn  már  annyit  gyűjtött,  hogy  leendő  gyerme- 
keinek első  szükségeit  födözhetni  véli.  E  rendszer 
mellett  vajmi  természetes,  hogy  a  műveltebb  s 
gazdagabb  zsidó  hajadon  csak  szerfölött  ritkán  lel- 
het szellemi  tekintetben  magához  hasonló  férjet, 
sőt  korához  illőt  sem  gyakran,  mert  a  nélkülözé- 
sek és  fáradalmas  üzérkedés  korán  görbesztik  meg 
Izrael  fiainak  testét  és  az  édes  szenvedélyek  vi- 
ráginak hímporát  letörlik. 

Egyébiránt,  ha  mindez,  szerencsés  véletlenség 
következtében,  néha  kivételt  szenvedne  is,  van  még 
más  mostoha  körülmény,  mely,  különösen  a  mű- 
veltebb zsidó  hajadonra,  súlyosan  nehezül.  Unoká- 
ról unokára  száll  ugyanis  annak  tudata,  mikép 
pártfogást  e  földön  egyedül  csak  családja  szűk  kö- 
rében lelhet,  s  valamint  ez  neki  mindene,  ugy  ő 
viszont  annak  egyetlen  reménye  és  öröme.  E  vi- 
szony vak  engedelmességre  szoktatja  a  gyermeket 
szüléi  iránt,  s  minden  atya  korlátlan  úrrá  lesz  a 
családban,  melynek  minden  tagja  vakon  engedel- 
meskedik neki,  meg  lévén  győződve,  hogy  a  nyo- 
masztó   külviszonyoknál    fogva,    a    családfő    csak  a 

legjobbat  és  azt  akarhatja,  mit  paizsul  szegezhetni 
ki  e  nyomasztó  viszonyok  csapásinak  elhárítására. 
Iszonyú  hatalom  ez,  uram,  mely  a  szabadnak  szü- 
letett lelket  magát  bilincsre  veri,  de  boldogtalan 
állapotunkban  mégis  mellőzheti  énül  szükséges,  mert 
végső  elpusztulástól  egyedül  csak  ez  mentheti  meg 
szerencsétlen  népünket! 

E  családi  viszonyoknál  fogva  nem  csodálandja 
ön,  hogy  ellenállás  nélkül  hajlottam  atyám  paran- 
csára, midőn  éltes  kereskedőt  vezete  szobámba, 
mondván:  ez  férjed  lesz!  Keblemben  forrón  buz- 
gott ugyan  a  vér,  s  nekem  is  voltak  bájos  álomké- 
peim, melyek  minden  tizenhét  éves  lányka  szívét 
édesen  remegtetik  meg;  de  az  atyai  akarat  fagyos 
lehellete  elhomályosítá  e  vonzó  rajzait  az  ifjúsági 
ábrándoknak  és  én  neje  levek  azon  férfiúnak,  a 
nélkül,  hogy  magamat  ez  által  boldogtalannak  érez- 
tem volna,  mert  hiszen  ő  sokkal  gazdagabb  vala 
atyámnál,  s  bennem  becsülni  tudandja  leendő  gyer- 
mekeinek anyját.  így  okoskodtam  én,  mert  ily  okos- 
kodásra valék  tanítva. 

Osszekelésünk  után  alig  telt  el  néhány  év,  s 
férjemet  nagy  kiterjedésű  kereskedési  viszonyai 
rögtön  'külföldre  szólíták,  hová  őt  nem  követhe- 
tem. Jósága  tehát,  egyik  nőrokona  kiséretében, 
Füredre  küldc  engem,  hogy  lehetőségig  kellemesen 
töltsem  azon  néhány  hetet,  melyek  alatt  távol  kellé 
tőlem  lennie,  s  bőkezűsége  oly  fénynyel  környe- 
zett, hogy  Füreden  megjelenésem  alkalmasint  nem 
egy  nemes  hölgy  keblében  gerjeszte  irigységet. 

Az  ily    diadal    különben    id^  táplálékul  szokott 

az  asszonyi  kebelnek  szolgálni,  s  eleinte  én  is 
ilyesmit  kezdik  érezni ;  ámde  e  boldogító  érzelem 
csakhamar  keserűséggé  változott.  Leveretve  vettem 
észre,  hogy  bármely  nyilvános  helyén  jelentem  meg 
a  fürdőnek,  mindenütt  gúnyos  megvetéssel  fordul- 
tak el  tőlem  a  hölgyek,  míg  a  férfiak  szinte  vagy 
e  sértő  példát  követék,  vagy,  mi  rám  nézve  még 
iszonyúbb  vala,  szemtelen  kétértelműségeket  válto- 
gattak egymással  közelemben,  melyek  arazomba 
szöktetek  minden  véremet,  ámbár  gyakran  teljes 
jelentésöket  nem  is  érthetem. 

Sőt  mi  több,  cselédeim  sem  maradtak  menten  e 
méltatlanságtól,  ámbár,  inasomon  kívül,  keresztyének 
valának.  S  ez  embertelenség  annyira  ingerié  őket 
is,  hogy  kötél  ességöket  csak  mogorván  s  visszata- 
szítóig teljesítek,  ámbár  szeliden  bántam  velők 
és  kétszeresen  fizettem  őket! 

Tehát  szállásomon  csak  úgy,  mint  nyilvános  he- 
lyeken, mindenütt  majd  néma,  majd  hangos  bán- 
talmakat kellé  tapasztalnom,  melyek  lassanként  oly 
fájdalmas  keserűséggel  tölték  lelkemet,  hogy  kin- 
cseim közepett  is  elviselhetlen  tehernek  kezdem  az 
életet  tekinteni. 

Rögtön  szüléim  házába  utaztam  volna  vissza 
Pestre,  de  férjem  meghagyá,  hogy  Füreden  vár- 
jam be  őt,  s  nem  vala  bátorságom  engedelme  nél- 
kül e  helyet  elhagyni,  mert  tudtam,  hogy  férjem 
most  már  egyszersmind  atyám  hajdani  hatalmával 
bir  fölöttem. 

Hogy  tehát  a  sértő  bántalmakat  legalább  nyil- 
vános   helyeken    kerülhessem,   szobámból    csak  fö- 

löttc    ritkán    távozám,  s  ilyenkor  is  többnyire   ko- 
csin\ban. 

A  szép  vidék  szemlélése  ismét  fölvidítá  sebzett 
kedélyemet,  mert  legalább  azon  meggyőződéshez 
juttatott,  hogy  a  nap  melegében  és  is  csak  úgy  ré- 
szesülhetek, mint  más ;  hogy  az  erdő  az  én  szá- 
momra is  hűs  árnyékkal  kínálkozik,  hogy  az  illatos 
rózsa  az  én  keblemen  sem  virít  el  gyorsabban, 
mint  másén ;  szóval,  hogy  a  természet  egyenlően 
részesíti  boldogító  jótéteményibcn  azokat  is,  kiket 
a  társaság  nem  akar  kebléhez  karolni. 

E  sétakocsizások  annyi  élvezetben  részesítettek, 
hogy  mindig  távolabbra  terjesztem  azokat.  Utóbb 
gyakran  hajnalban  hagyám  cl  Füredet,  s  közel  és 
távolabb  falukban  reggeliztem  és  ebédeltem,  hol 
mindenütt  szivesen  fogadtak,  részint  apróbb  ado- 
mányaim miatt,  részint  mivel  kilétemet  nem  tudták. 

Egykor  szinte  ily  nagyobb  kirándulást  tevék,  s 
dél  tájban  a  hűvös  Bakony  egyik  útján  haladtam 
lassan  előre  kocsimban,  szabad  szárnyakra  bocsátva 
gondolatimat. 

Minden,  mit  regényes  erdei  kalandokról  valaha 
olvastam,  fölelevenült  emlékezetemben.  Hölgysza- 
badító lovagok  a  középkorból,  rablók,  szent  föld- 
ről visszatérő  zarándokok,  kétségbeesett  szerelme- 
sek árnyékai,  legcsodásb  csoportozatokat  képeztek 
édes  ábrándozásba  merült  tekintetem  előtt,  s  más 
boldogabb  világba  helyzének  át,  melyet  könyveim- 
ből már  akkor  szeretni  tanultam,  midőn  még  a  va- 
lódinak keserűségeit  nem  is  ismerém. 

E  közben  elevenen  azon  kalandok  hősének  kép- 

zelém  magamat ;  minden  föl  elmélyedésből  pikkelyes 
sárkányokat  láték  elJenem  zúdulni,  minden  szellő- 
suhogásban  kisértetek  s  rémek  suttogásait  vélém 
hallani,  minden  bokor  mögül  rablócsapatok  rohan- 
tak ellenem ;  de  én  nem  rettegtem,  mert  mindeze- 
ket kellő  pillanatban,  vértezett  magas  lovag  riasz- 
totta el,  ki  sóhajtva  hajlítá  meg  előttem  lándzsáját, 
s  némán  távozott,  hogy  rögtön  ismét  megjelenjék, 
mihelyt  új  veszély  által  környeztetém.  Hogy  e  lo- 
vag alakja  semmiben  nem  hasonlított  férjemhez,  azt 
ábrándozásimban  épen  nem  találám  felötlőnek, 
mert  hiszen  regényekben  is  többnyire  nem  a  férj 
az,  ki  fenyegető  veszélyekből  a  nőt  csodásan  és 
váratlanul    kiszabadítja. 

Édes  merengésimből  vad  szitkozódás  ébreszte 
föl,  s  ugyan  e  pillanatban  kocsim  ajtaja  robajjal 
megnyittatott,  s  karomat  durva  kéz  által  megragad- 
tatva érezem. 

Első  pillanatban  álomnak  képzelem  e  jelenetet, 
de  csakhamar  meggyőződém  az  iszonyú  valóságról. 
Kocsimat,  melyben  egyedül  ülék,  minthogy  férjem 
rokona,  betegeskedés  miatt,  honn  maradt,  rablók 
támadák  meg,  kocsisomat  leüték,  s  engem  a  hin- 
tóból kirántottak.  Azután  az  egész  kocsit  megmo- 
tozták, de  semmit  sem  találtak,  néhány  apróságon 
kívül,  miket  egy  pár  beteg  parasztasszony  s  gyer- 
mekeik számára  vittem. 

A  rablók  tehát  boszúsan  fogtak  körül,  s  vadul 
ordítoztak : 

—  Ide  pénzedet ! 

—  Mutasd  meg  a  hintó  rejtekeit. 

—  Hol  vannak  kincseid? 

—  Szólj,  vagy   meghalsz ! 

Hiában  könyörgék  kiméletért,  hiában  esküvém, 
hogy  csak  sétálni  kocsiztam,  s  nincs  nálam  több 
néhány  forintnál ;  ők  szavaimnak  nem  hittek  s  végre 
legiszonyúbbal  fenyegettek,  mi  még  a  halálnál  is 
irtózatosb  vala. 

Ekkor  szolgám  nyelvünkön  tanácsolta,  hogy  írjak 
nekik  kötelezvényt  s  talán  szabadon  fognak  bocsá- 
tani. Én  azonnal  tárczám  után  nyúltam  és  írni  akar- 
tam, de  most  még  nagyobb  indulatossággal  tört  ki 
ellenem  a  förgeteg. 

Az  egyik  rabló  dühösen  ragadá  ki  kezemből  a 
tárcsát  és  vadul  ordítá ; 

—  Átkozott  zsidó,  el  akarsz  árulni  ? 

—  Meg  akar  babonázni. 

—  Valamennyi   zsidóasszony    mind    boszorkány ! 

—  Szúrd  le,  czimbora. 

És  az  egyik  zsivány  megragadott  baljával  s  jobb 
kezével  kést  emelt  ellenem. 

Ezen  elhatározó  pillanatban  gyors  lódobogás  lőn 
hallhatóvá  s  csaknem  ugyanazon  perczben  deli  férfi- 
alak termett  lóháton  mellettünk. 

A  zsiványok  kissé  meghökkentek,  de  nem  távoztak. 

Elhaló  szemeim  az  ismeretlen  férfi  villogó  tekin- 
tetével találkoztak  s  ajkai  e  szót  dörgék,  mely 
mennyei  zene  gyanánt  visszhangzott  fülembe  : 

—  Vissza ! 

Többet  nem  hallék,  füleim  zúgtak,  szemeim  el- 
homályosultak, térdeim  összeroskadtak  s  mély  áju- 
lásba  merültem. 

XXlll. 

Lélekgyilkolás. 

E  szók  Után  mély  lélckzctet  vőn  a  fátyolos  hölgy, 
jobb  kezével  fáiyola  alá  nyúlt,  mintha  szemeit 
akarná  törleni  ;  de  sóhajtva  rázá  fejét,  jeléül,  hogy 
a  könyek  jótékony  forrása  végkép  kiapadt  már 
azokból.  Azután  néhány  percznyi  szünet  után,  ismét 
előbbi    közönyös    hangján,    így    folytatá  történetét. 

Mi  következett  ájulásom  után,  meddig  valék  meg- 
fosztva eszméletemtől,  arról  szorosan  nem  számol- 
hatok, mert  szolgám  annyira  el  volt  rémülve,  hogy 
mindig  ellenmondásokba  keveredett,  valahányszor 
őt  utóbb  ezen  eseményre  nézve  kérdőre  vonám ; 
megmentőm  pedig  nem  akart  erről  körülményeseb- 
ben szólani,  mondván,  hogy  nem  kívánja  lelkemet 
ez  által  újonnan  megrázkódtatni,  mi  könnyen  ártal- 
mamra válhatnék. 

Midőn  magamhoz  tértem,  már  ismét  hintómban 
ülék,  mely  lassan  Füred  felé  haladott.  Mellettem 
megmentőm  ült,  kezemet  gyöngéden  fogva  s  üt- 
erem  minden  dobbanását  számítva.  Midőn  felnyiló 
szemeimet  arczára  emelem,  túlvilági  lényt  hivék 
megpillantani.  Födetlen  fejének  fekete  fürtéi  dics- 
koszorú gyanánt  csókol ák  magas  homlokát  s  szemei- 
ben, melyek  az  erdőben  oly  vadul  lángoltak,  most 
leggyöngédebb  részvét  kifejezése  csillogott.  Több- 
ször olvasám,  hogy  a  mérges  kigyók  tekintete 
varázserővel  bír,  mely  embert  s  állatot  ellenállhat- 
lanul  magához  vonz  ;  azon  férfi  szemében  ily  bűvös 

hatalom  rejlett,  mert  tekintetem  visszavonhatlanul 
függe  rajta  s  bár  lelkemet  irtóztat  futa  el,  midőn 
szemei  hatásának  édes  mérge  ereimben  a  vért  szí- 
vem felé  zaklatá,  mégsem  hunyhatám  be  szemeimet, 
habár  életem  állott  volna  is  koczkán.  Ügy  tetszett, 
mintha  ezen  arczot,  e  szemeket  már  álmaimban  lát- 
tam volna ;  mintha  ez  lett  volna  azon  rejtélyes 
lovag,  ki  engem  ábrándim  közepett  minden  veszély- 
ből megmentett. 

Azon  néhány  pillanat,  melyek  alatt  tekintetébe 
mélyedtek  szemeim,  legboldogabb  szakát  képezek 
életemnek ;  ehhez  hasonló  érzemény  többé  nem 
üdvezíté  keblemet. 

Végre  félbeszakasztá  szabadítóm  a  csöndet  s  mi- 
kép  létemről  tudakozódék.  Mondhattam-e  egyebet, 
mint,  hogy  kimondhatatlanul  jól   érzem  magamat?! 

Nevemet  s  viszonyaimat  ájulásom  alatt  már  ki- 
tudá  szolgámtól  s  most  magát  is  megismerteté  ve- 
lem, mondván,  hogy  még  csak  néhány  nap  óta  mulat 
Füreden.  Ezután  nagy  fölindulással  szólott  azon 
méltatlanság  ellen,  melylycl  ott  a  társaság  által  tetéz- 
tettem  ;  hevesül  kelt  ki  azon  igazságtalan  korlátok 
ellen,  melyek  az  embert  embertársától  elválasztják 
és  meghatóan  ábrándozott  a  műveltség  s  szívnemes- 
ség egyedüli  uralkodásáról,  melynek,  mint  állítá, 
nem  lehet  már  sokáig  elmaradnia. 

S  mily  örömest  hittem  édes  szavainak,  melyek 
szívem  legtitkosb  rejtekében  legbájosabban  zengő 
visszhangra  találtak ! 

0  Füreden  gyakran  meglátogatott  engem  s  én 
boldogtalan,  óhajtva  vártam  őt  és  búsan  látám  tőlem 

távozni  ;  mert  ó  volt  az  első  férfi,  kinek  minden 
szava  úgy  hangzott,  mintha  szívemből  leheltem  volna 
azokat  ajkaira. 

Szerelemről  is  kezde  hozzám  szólni  ;  de  ugyan 
kellett- e  szó  azon  indulat  kifejezésére,  melyet  iránta 
első  megpillantása  óta  érezek,  a  nélkül,  hogy  ezt 
bár  önmagam  előtt  is  kimondottam  volna  ? ! 

Azonban,  ne  gondolja,  uram,  hogy  e  féktelen 
indulat  által  könnyelmű  vétkezésre  hagyám  maga- 
mat ragadtatni.  A  zsidóhölgy  ekő  gyermekéveitől 
kezdve  tanulja,  hogy  előbb  atyját  s  utóbb  férjét 
mindenek  fölött  tisztelnie  kell ;  és  e  tan  oly  erős 
gyökeret  ver  szívében,  hogy  hitsorsosim  közt  a  női 
hűtlenség  a  legnagyobb    ritkaságok    közé    tartozik. 

Látván  csábítóm,  hogy  közönséges  úton  nem 
érhet  czélt,  egyenesen  lelkem  ellen  irányozá  meg- 
támadásait és  házasságról  kezde  szólani.  Eleinte 
megdöbbentem  e  gondolatnál,  de  mézes  csábszavai 
mindinkább  növekedő  sikerrel  küzdöttek  gyöngülő 
ellenvetésim  és  aggályaim  ellen.  És  ugyan  mikép 
bírhattam  volna  sokáig  ellenkezni,  midőn  a  szeretet 
vallását  szerelem  hangjai  magasztalák  előttem! 

Igen,  uram,  én  nem  bírtam  sokáig  ellenkezni,  s 
titkon  csábítóm  vallására  tértem  ;  kell-e  mondanom, 
hogy  ezen  áldozat  után  csakhamar  önmagam  előtt 
pirulnom  kellé  s  még  tükrömet  is  kerülém,  mert 
szemeimből  csak  lelkivád  tekinte  felém. 

Összekelésünk  azonban  még  mindig  előre  nem 
látott  akadályokba  ütközött.  Csábítóm  engedelmet 
kért  szüleitől  e  házasságra,  de  ezek  nemcsak  meg- 
tagadák  ezt  tőle,  hanem    rögtön    minden   pénzkül- 

dcményt  is  megszüntettek,  hogy  őt  annál  hamarább 
visszatérésre  kényszeríthessék.  Segítncm  kclle  tehát 
rajta  és  segítettem  is,  mert  ki  egyszer  eltér  az  erény 
ösvényéről,  azt  már  valóságos  bűnre  is  könnyű 
csábíthatni.  Férjemtől,  kinek,  hitváltoztatásom  óta, 
nem  valék  többé  neje,  több  nagyértékű  váltó  volt 
kezeim  közt  s  kedvesem  kihizelgé  azokat  tőlem, 
Ígérvén,  hogy  szüléivel  kibékülvén,  rögtön  ismét 
vissza  fogja  azokat  váltani.  És  ez  volt  oka,  hogy 
új  hitemet,  valamint  volt  férjem,  úgy  atyám  előtt 
is,  még  mindig  gondosan  titkolám. 

Ennél  fogva  még  folyvást  levelezésben  állottam 
mind  a  kettővel  és  az  előbbitől  gyakran  érkeztek 
még  hozzám  tetemes  váltók,  melyek  mind  kedve- 
sem kezeibe  jutottak,  ki  ellen  még  legkisebb  bizal- 
matlanságot sem  táplált  szívem. 

Végre  azonban  férjemnek  Pestre  érkeztét  tudata 
velem  atyám,  azon  megjegyzéssel  hogy  mindketten 
Vevés  nap  múlva  Füredre  fognak  értem  jőni. 

E  hír  csaknem  kétségbeejtett.  A  váltók  értéke, 
miket  kedvesemnek  átadék,  már  negyvenezer  forintra 
emclkedék  s  a  csábító  vérfagylaló  hidegséggel  monda, 
midőn  a  félelmes  látogatás  közelítését  vele  tudatám, 
mikép  szüléivel  minden  áron  ki  akar  békülni,  követ- 
kezéskép kezemről  ünnepélyesen  lemond  ;  a  negy- 
venezer forintot  pedig  elég  csekély  áldozatnak  tart- 
hatom, azon  megböcsülhetlen  kincsért,  mely  által 
minden  művelt  társaság  ajtaját  előttem  megnyitá. 
Szépségem,  tévé  hozzá  gúnyosan,  szükség  ellen 
minden  esetre  biztosíthat,  sőt  még  legnagyobb  sze- 
rencséhez s  gazdag  házassághoz  is  juttathat. 

E  váratlan  nyilatkozat  mcujiykócsapás  gyanánt 
hatott  rám.  Csak  azt  Játám  még,  hogy  csábítóm 
gúnyosan  meghajlott  előttem  és  az  ajtó  felé  távo- 
zott :  azután  eszméletlenül  összerogytam.  A  bün- 
tető isten  azonban  nem  akará,  hogy  gyors  halál 
által  szabaduljak  meg  az  élet  terheitől,  hanem  esz- 
méletemet ismét  teljes  épségében  visszaadá,  hogy 
életem  utolsó  napjáig  iszonyúan  bűnhődjem. 

Atyámat  s  volt  férjemet  nem  merészlém  bevárni, 
mert  nem  volt  elé^  bátorságom  az  elsőnek  bor- 
zasztó átkát  meghallgatnom  s  jól  tudtam,  hogy  az 
utóbbi  kérlelhetlenül  törvényszék  elébe  átlítand, 
elorzott  pénze  miatt. 

Szökésre  határoztam  tehát  magamat  s  drágasá- 
gimmal,  miket  még  hajadon  koromban  szüleimtől 
ajándékul  nyerek,  lakásomat  éjjel  titkon  elhagyám. 
Asztalomra  levelet  tevék,  melyben  bűneimet  őszin- 
tén kivallám,  csak  csábítóm  nevét  hallgatván  el, 
kinek  hatalma  ellen  úgy  sem  birtak  volna  sikerrel 
föllépni  atyám  és  volt  férjem,  sőt  talán  még  na- 
gyobb kárba,  vagy  legalább  veszélybe  keveredtek 
volna. 

De  hová  irányozzam  tétovázó  lépéseimet  ?  gon- 
golám  s  hosszú  tusakodás  után  sem  birtam  egyebet 
határozni,  mint  Pestre  visszajőni  s  valamely  kül- 
városban elrejtezni ;  mert  oly  ismeretlen  valék  az 
ország  minden  részével,  hogy  nem  merészlék  má- 
sutt menedéket  keresni. 

Folytonos  rettegés  közt  végre  csakugyan  minden 
szerencsétlenség  nélkül  Pestre  érkeztem  s  néhány 
heti  lappangás  után    e    kis    házat    bérelém    ki,  hol 

legnagyobb  clvonultságban  éltem  egy  öreg  koldus- 
asszonynyal, kit  magamhoz  fogadtam. 

De  minő  volt  ezen  élet !  Csábítóm  lelkemet  gyil- 
kolá  meg  !  Nem  mertem  azon  valláshoz  folyamodni, 
melyre  földi  szerelem  élvezhetéseért  tértem  s  ahhoz 
sem  merészlék  visszatérni,  melyet  oly  könnyclműleg 
hagytam  cl.  Bizalmam  meghalt  elvérzett  szívemmel 
s  lelkemmel  együtt  és  én  vigasztal atlanul  állék  a 
vallástalanság  iszonyú  örvényében,  egyik  szabadító 
parthoz  sem  merészelvén  közelíteni  ;  mert  érezhe- 
tem, hogy  egyikre  sem  vagyok  méltó.  S  ha  végső 
kétségbeesésben  majd  egyikhez,  majd  másikhoz 
folyamodtam,  könyörgéseim  siker  nélkül  maradtak 
és  ismét  azon  tompa  mercvültségbe  hanyatlám  vissza, 
mely  csak  mozgás  által  különbözik  a  haláltól  s  mely- 
ben az  ember  még  nevetni  is  tud  egész  közömbös- 
séggel, habár  vérkönyűk  égetik  is  lelkét. 

Több  év  telt  el  e  szörnyű  állapotban  s  végre 
nyugodtabb  kezdek  lenni,  miután  meggyőződém, 
hogy  lelkem  menthetlenül  veszve  van  s  valamint 
^^gj>  úgy  új  hitem  is  megtagadá  tőlem  a  vigaszta- 
lást, minthog)-'    mind    a    kettőre    méltatlanná  levek. 

Laktársam,  az  öreg  koldusasszony,  időtöltésből 
gyakran  kártyát  vetett  előttem  s  én  megtanulám  e 
mesterséget,  mely  nehéz  gondolatimnak,  legalább 
néhány  pillanatra,  más  irányt  adott. 

Utóbb,  fogyni  kezdvén  a  drágaságimtól  nyert 
pénz,  könnyen  hivő  bolondoknak  jósolgatni  kezdek 
a  kártyákból,  kik  kétes  jövendöléseimet  jól  fizetek, 
melyek  gyakran  teljesültek,  minthogy  mindenki  több- 
nyire tetszése  szerint  szokta  a  kétértelmű  jövendő- 


20Í 


léseket  magyarázgatni.  A  hozzám  tóduló  könnyen 
hívők  száma  mindinkább  szaporodott,  lakásomat 
úgy  rendezem,  hogy  az  érzékekre  annál  inkább 
előre  is  hathassak  s  végre  e  képet  föstém,  remél- 
vén, hogy  talán  valamikép  nyomába  juthatok  a  gaz 
csábítónak,  ki  lelkemet  meggyilkolá ;  mert  a  boszú 
azon  érzés,  vagy  szenvedély,  mely  legutoljára  hagyja 
el  a  kihamvadt  emberi  keblet ;  és  minél  inkább  meg- 
győződtem, hogy  jelenem  és  jövendőm  örökre  és 
menthetlenül  veszve  van,  annál  erősebben  dúlt  ben- 
nem ez  utolsó  szenvedély,  a  kérlelhetlen  boszú. 

Közlekedésem  a  külvilággal,  híremmel  együtt, 
napról-napra  növekedett,  s  csakhamar  leírhatlan 
pokoli  örömmel  tapasztalam,  hogy  e  képet  nem 
hiában  föstém  s  hogy  meg  fogom  magamat  boszul- 
hatni  azon,  ki  által  az  emberiség  köréből  véres  ke- 
zekkel örökre  kitaszítattam. 

Megtudtam,  hogy  csábítóm  Pesten  van  s  több 
alakban  folytatja  gyalázatos  mesterségét ;  megtud- 
tam, hogy  ön  üldözi  őt  s  már  többször  nyomában 
volt.  Elhatározám  tehát,  hogy  boszúmat  kielégítem, 
vágóhidra  terelem  őt  és  azután  búcsút  veszek  az 
élétől,  ha  csakugyan  életnek  mondhatni  a  lelki  vigasz- 
talás nélküli  gyászos   tengődést. 

A  fátyolos  hölgy  elhallgatott,  csontos  ökleit  fe- 
nyegetőleg  emelé  a  kép  felé  s  fejét  mellére  hor- 
gászta. 

Rövid  szünet  után  azonban  hirtelen  föl  egyene- 
sült s  remegő  hangon  monda : 

—  Megnevezzem  a  gaz  csábítót? 

—  Ismerem  6tl  —  viszonzám  megrendülve  és 
szinte  fölállottam. 

—  Bizhatom  ön  segélyében  ? 

—  Tökéletesen. 

—  Éjfél   előtt  főrangú  hölgy  volt  nálam  — 

—  Láttam. 

—  Ismeri   ön  ? 

—  Igen. 

—  Most  ezt  hálózza  körül  a  gyilkos.  E  hölgyet 
komornája  által  birtam.  idejövetelre  s  most  rávettem 
őt,  hogy  rövid  idő  múlva  csábítómmal  fog  itt  meg- 
jelenni. 

—  Valóban  ? 

—  Igen.  Akar  ön  akkor  segélyemre  lenni  ? 

—  Legnagyobb  készséggel. 

—  Bármi  történjék  is  ? 

—  Igen. 

—  Jól  van.  A  grófnő  előre  tudatni  fogja  velem 
azon  éjszakát,  melyben  kedvesével  hozzám  jövend 
és  én  azonnal  tudósítani  fogom  önt  előbbi  küldöt- 
tem által. 

—  De  kicsoda  azon  rejtélyes  hölgy  ? 

—  Szenvedő  társam. 

—  Többet  nem  mondhat  ön  ? 

—  Jól  tudja  ön,  hogy  kitől  hallhat  többet. 

—  Értem.  Holnap  mindent  tudni  fogok. 

—  Addig  mély  hallgatást  tanácslok  önnek,  mert 
különben  még  egyszer  kisiklik  kezeink  közöl  a  ra- 
vasz gyilkos. 

—  Gondom  lesz  reá. 

—  Most  ki  fogom  önt  kisérni. 

—  Még   egyet. 

—  Méltóztassék. 

—  Egy  gyanús  külsejű  férfi  is  volt  itt  ma  éjjel, 
ki  bizonyos  bűnös  vállalatra  nézve  tanácsot  kért  ön 
kártyáitól. 

—  ]gen. 

—  Minő  vállalat  az  ? 

—  Hölgyrablás. 

—  Hol  ?  Kicsoda  ? 

—  Azt  nem  tudom. 

—  S  nem  ismeri  ön  azon  féríít  ? 

—  Nem. 

—  Hm,  talán  mégis  nyomába  fogok  e  gazságnak 
jutni. 

—  Alkalmasint  egészen  el  fog  az  maradni,  mert 
nagyon  ráijesztettem  a  gazemberre. 

—  Adja  isten.  De  bocsánat,  nem  lehetne,  mielőtt 
távoznám,  ön  vonásait  látnom  ? 

—  Uram,  én  élő  halott  vagyok  s  a  halottak  vo- 
násai visszariasztok.  Arczomat  e  házban  még  senki 
nem  látta  s  halálomig  nem  is  fogja  látni  senki. 

E  szók  után  kezével  intett  a  szerencsétlen  hölgy, 
én  követtem  őt  s  kevés  perez  múlva  bezárá  mö- 
göttem az  utczaajtót  és  én  egyedül  állottam  az  éji 
sötétségben. 

XX)V. 

Éjszakai  madarászat! 

Miután  c  házat,  melyben  az  elvetemültség  azon 
szerencsétlen  áldozata  szenvedett,  kivel  ily  csodá- 
san találkozám,  jól  körültekintem,  hogy  szükség 
esetén  gyorsan  és  könnyen  föltalálhassam,  csönde- 
sen a  belváros  felé  irányozám  lépteimet. 

Az  épen  hallott  gyászos  történettől  nem  birám 
gondolataimat  elvonni  s  meg  nem  foghatám;  mikép 
kerülhette  el  Dalmer,  számtalan  gaztette  daczára,  a 
büntető  igazság  ostorát.  Úgy  látszott,  hogy  minden 
sikerült  bűne  csak  ösztönül  szolgált  nála  még  na- 
gyobb gaztettek  elkövetésére  ;  mintha  a  sors  ked- 
vet lelt  volna  annak  megkfsértésében,  hogy  ugyan 
mennyi  rosszat  képes  egyetlen  gyarló  ember  elkö- 
vetni. Ha  ez  csakugyan  úgy  volt,  akkor  a  gyarló 
ember  nagyon  is  félelmesen  bizonyítá  be,  hogy 
roszban  nem  bír  elfáradni  és  hogy  az  emberi  erő 
korlátolt  gyarlósága  többnyire  csak  akkor  szokott 
mutatkozni,  midőn  jóra  kellene  azt  használni. 

Még  egyszer  átfutám  a  hármas  alakú  gaz  kalan- 
dor csínjait,  de  alakoskodásaira  nézve  mégsem  bir- 
tam  egészen  tisztába  jutni.  Hogy  minden  őt  kör- 
nyező veszély  daczára  sem  akar  Pestről  távozni, 
annak  kulcsát  könnyen  fellelhetem  ugyan  azon  ter- 
vében, mely  szerint  a  gazdag  Dongái  grófnőt  nőül 
akará  venni  ;  de  hogy  mi  lett  Móricz  nejének  holt- 
testéből, ki  volt  azon  ifjú  és  hölgy,  kiknek  társa- 
ságában őt  láttam  s  kik  meglepőleg  az  elhunythoz 

hasonJítottak,  azt  egyáltalában  nem  bírtam  magam- 
nak megmagyarázni,  valamint  késedelmezését  sem. 
Ö  már  több  hét  előtt  összekelhetett  volna  Dongai- 
néval s  mégis  halogatni  látszott  e  lépést  s  legújab- 
ban távozásra  törekvék  birni  a  szép  özvegyet,  mit 
bizonyosan  nem  ok  nélkül  tett.  Talán  Börger  Lenke 
iránti  szerelem  tartóztatá  őt  Pesten  ?  Vagy  Dongai- 
nét is  meg  akará  csalni  ?  Ezek  mind  oly  tit- 
kok valának,  miknek  föloldására  nem  birék  kulcsot 
találni. 

E  tépelődésimet  lódobogás  zavara  meg.  Hátra 
tekintek  s  azonnal  megáll apodám,  mert  a  közel 
mellékutczából  igen  sajátszerű  csoportot  láték  kö- 
zelíteni. 

Elől  városhajdu  lovagolt  kivont  karddal,  mellette 
virasztó  lépdelt,  nagy  négyszögletű  lámpával  és 
hosszú  alabárddal  kezeiben.  Ezeket  nyomban  két 
divatos  öltözetű  fiatal  uracs  követé,  kik  semmit  nem 
tarthattak  kezeikben,  mert  karjaik  szorosan  hátra 
voltak  kötve.  Kalapjok  mélyen  szeroökbe  volt 
nyomva  s  az  egyik  az  (íEzred  leánya »  kedvencz 
dalát  fütyölé,  míg  a  másik  néha-néha  ugyanannak 
éneklését  kísérté  meg,  mi  azonban  nem  igen  akart 
neki  sikerülni,  mert  mindig  csakhamar  elhallgatott, 
mintha  nemcsak  kezeit,  hanem  torkát  is  kötél  szo- 
rítná  össze. 

Ezek  után  rongyos  öreg  ember  sántikált,  iszo- 
nyúan káromkodva  és  mérgesen  erősítve,  hogy  a 
hajdúk  szörnyű  tévedésben  vannak  becses  személye 
iránt,  melyet  bizonyosan  meg  fognak  bánni.  Mel- 
lette mintegy  tizenkét  éves  fiú  tántorgott,   rongyos 

gatyában  s  fekete  frakkban,  melynek  azonban  csak 
egy  ujja  volt  már.  E  fiú  haja  oly  bozontos  vala, 
hogy  szabad  növésében  a  fésű  zsarnok  hatalma 
által  bizonyosan  még  soha  nem  akadályoztatott ; 
csizmája  pedig  oly  rongyos  volt,  hogy  mind  a  tiz 
lábujjának  körmeit  legnagyobb  kényelemmel  vag- 
dalhatta el,  a  nélkül,  hogy  azért  csizmáit  le  kellett 
volna  húznia.  Almosság,  vagy  részegség  miatt  tán- 
torog-e, azt  nehéz  voltaképen  meghatározni  s  leg- 
jobb lesz  mind  a  kettőt  elhinni,  mert  így  legalább 
mindenesetre  el  lesz  az  igazság  találva.  Valóban, 
ezen  fiú  igen  hosszú  életnek  fog  örvendhetni,  ha 
a  halálbüntetés  csakugyan  eltöröltetik. 

E  rcménydús  egyént  két  sugár  termetű  hölgy 
követi,  kik  oly  diszesen  vannak  öltözve,  hogy  a 
műértő  közönség  a  szinházban  bizonyosan  szörnyű 
s  rémséges  tapsviharral  tisztelné  meg  azon  szabót, 
ki  e  ruhákat  varrta.  Még  csak  a  kalapról  lengő 
kék  fátyol  és  kezeket  fedő  fehér  keztyű  sem  hiány- 
zik. A  keztyűs  kezek  azonban,  fájdalom,  szinte 
hátra  vannak  kötözve.  Igen  kár,  hogy  arczaikat  az 
irigy  fátyol   eltakarja.  Ah,  de  most  szólnak : 

—  Majd  kikapják  kendtek  a  magokét ! 

—  Ily  szemtelenül  bánni  velünk. 

—  Mintha  valami  sehonnaiak  volnánk. 

—  Jól  ismernek  bennünket. 

—  És  majd  megbánatják  kendtekkel  ezen  durva- 
ságot ! 

Hangjok  kissé  rekedt  ugyan  az  éjjeli  levegő 
miatt,  de  azért  mégis  beillenének  énekesnőknek  a 
Duna  partja  mellé.  Ugyan    kik    lehetnek   ezek?  Ki 

tudhatná  azt !  Sok  rekedt  hölgy  találtatik  oly  nagy 
városban,  melynek  több  színháza  van. 

Utánok  egész  méltósággal  öreg  asszony  tipeg, 
két  lefüggő  hajú  paraszt  szolgáló  közt.  A  két  lány 
keservesen  sír,  a  vén  sárkány  pedig  hallgatásra  inti 
őket,  többi  között  ezeket  mondván  : 

—  Ostoba  ludak,  ne  pityeregjetek !  Csak  látszik, 
hogy  még  nem  régen  vagytok  Pesten.  Hiszen  nem 
esznek  meg  benneteket.  Egy  pár  hétig  jól  kipihe- 
nitek magatokat  és  azután  ismét  hegyen-völgyön 
lakodal  mázhatunk. 

Most  két  szálas  legény  lesz  látható,  nem  diva- 
tos, de  tiszta  öltözetben.  Az  egyik  kissé  lehor- 
gasztja  fejét,  a  másik  ellenben  büszkén  jár,  mintha 
csapszéki  diadalról  térne  vissza  és  parancsoló  han- 
gon szól  : 

—  Hajdú! 

—  Hallgass,  gazember. 

—  Hajdú,  mondom,  ne  gorombáskodjék,  mert 
megbánja.  Bocsásson  szabadon. 

—  Majd  ha  fagy. 

—  Én  nem  öltem  és  nem  is  loptam. 

—  Tiltott  játéknál  találtunk  benneteket  és  ez 
elég.  Előre! 

—  Hajdú,  mondom,  bocsásson  szabadon,  ha  urak- 
nak szabad  magokat  mindenféle  játékkal  mulatni, 
hát  nekünk  mesterlegényeknek  ugyan  miért  nem  ? 
Bocsásson  szabadon,  mondom,  mert  a  tizenkilcn- 
czedik  században,  az  egyenlőség  századában  élünk. 

A  hajdúk  nevették  ezen  okoskodást  s  gyorsabb 
haladásra  nógatták  a  diszes  társaságot,  melyet   né- 

hány  félmeztelen  férfi  s  némber  egészíte  ki,  kik 
mogorva  közönyösséggel  baktattak  a  többiek  után. 
Két  gyalog  s  egy  lovas  hajdú  nagy  gonddal  őrkö- 
dött az  akaratjuk  ellen  előttök  sétálók  minden  moz- 
dulata fölött. 

Az  egyik  hajdút  történetesen  ismerém  s  azon- 
nal fölvilágosítást  kerék  tőle  e  különös  társaság 
iránt. 

—  Hja,  uram,  —  szóla  jó  kedvvel  a  hajdú,  — - 
valahányszor  éjjel  madarászni  megyünk,  mindig  ily 
jő  fogással  térünk  hajnal  felé  vissza. 

—  És  hová  viszik  őket  ? 

—  A  dolgozóházba. 

—  Hát  mindnyájan  vétettek  valamit  ? 

—  De  mennyit ! 

—  Például,  azon  két  czifra  uracs  elől  miért  ke- 
rült ide  ? 

—  Oh,  annak  nagyon  rövid  a  története.  Hami- 
san kártyáztak  egy  külvárosi  kis  kávéházban.  Múlt 
vásárra  lopni  jöttek  külföldről,  de  rajta  kaptuk  őket 
és  becsuktuk.  Négy  nap  előtt  kitelt  idejök  s  most 
alkalmasint  uti  költséget  akartak  nyerni,  hogy  más 
vásárra  mehessenek.  Csakhogy  lépre  kerültek  a  jó 
madarak,  fogadom,  hogy  majd  megtanítják  őket 
emberségre  a  dolgozóházban  I 

—  Hát  külföldről  is  jőnek  tolvajok  a  pesti  vásárra  ? 

—  Majd  annyi,  mint  kereskedő  ;  pedig  bizonyo- 
san felét  sem  foghatjuk  össze,  mert  a  külföldiek 
sokkal  finomabb  műveltséggel  birnak,  mint  a  ha- 
zaiak s  nagyon  ügycsen  tudnak  csenni. 

—  Hát  azon  mérges,  sánta  öreg  ember  ? 

Na^gy:  Magyar  titkok.  |].  i^ 

—  Ennek  különös  története  van.  Ez  az  úri  asz- 
szonyságok  kis  kutyáit  utczán,  lépcsőn,  folyosón, 
sőt  még  a  konyhákon  is  rendkívül  ügyesen  ellopja. 

—  Annyira   szereti  a  kutyákat? 

—  Dehogy!  Midőn  azután  a  kiskutyákat  kido- 
bolják, vagy  kihirdetik,  akkor,  mint  böcsületes  meg- 
találó, legnagyobb  alázatossággal  jelenti  magát  és 
gyakran  húsz  pengő  forintnyi  jutalmat  is  kap.  Ha 
gyermeket  lopna,  úgy  alkalmasint  nem  részesülne 
ily  nagy  díjban  a  visszaadáskor. 

—  Különös  iparűzés ! 

—  Most  majd  ő  is  jobb  gondolatokra  térhet  a 
dolgozóházban. 

Erre  a  kis  sánta  öreg  indulatosan  kiálta    vissza: 

—  De  én  nem  akarok  dolgozóházba  menni  I  Ha 
dolgozni  akartam  volna,  úgy  nem  kellett  volna  el- 
veszett kutyákat  keresnem  és  megtalálnom.  Inkább 
botozzanak  meg  és  azután  kergessenek  pokolba, 
hogy  kenyeremet  böcsületesen  kereshessem,  mint 
eddig  1 

Rövid  nevetés  után  ismét  folytatá  a  társaság  tag- 
jainak ismertetését  a  hajdú,  mondván: 

—  Ezen  gyámoltalan  fekete  frakkos  fiút  irga- 
lomból fogtuk  el.  Ez  olyan  sovány,  a  mint  látni 
méltóztatik,  hogy  ügyes  szabó  akár  a  tű  fokán  is 
áthúzhatná  azérna  helyett.  Azonkívül  a  sok  pálinka- 
ital már  egészen  eltompította  elméjét,  annyira,  hogy 
mindent  azonnal  elfeled,  a  mi  vele  és  körülötte 
történik.  Ezt  a  szerencsétlent  tehát  a  tolvajok  szűk 
ablakokon  betolják  s  ő  kinyitja  nekik  az  ajtókat. 
Néhányszor  már  bennrekedt  szegény.   A  dolgozó- 


házban  majd  tollat  fosztatnak  vele  s  a  rendes  élet 
talán  még  eszét  is  helyre  állíthatja. 

—  Szegény  fiú! 

—  Hja,  uram,  még  ennél  sokkal  nyomorultabba- 
kat is  találhatna  az  ember,  ha  minden  betyártanyát 
ki  lehetne  fürkészni  ! 

—  De  ugyan  mikép  került  ezen  két  csinos  öltö- 
zetű hölgy  e  piszkos  társaságba  ? 

—  Azt  mondják  ugyan,  hogy  pénz  emberség, 
ruha  tisztesség;  de  mondhatom,  hogy  ezek  szép 
ruháik  daczára  is  alkalmasint  valamennyi  madarunknál 
piszkosabbak.  Ismertem  én  őket  már  akkor  is,  mikor 
még  mosogató  dézsa  mellett  állottak  és  azon  idők- 
ben alkalmasint  nem  voltak  oly  piszkosak,  mint  most. 
Eddig  elég  mosdatlan  ostoba  gunárt  koppasztottak 
meg,  illő  tehát,  hogy  most  tollat  fosszanak  a  dol- 
gozóházban. 

—  És  az  öregasszony,  két  leányával  ? 

—  Ez  szeretné  őket  minél  előbb  selyem  ruhához 
uttatni,  de  a  szegény  parasztleányok,  istennek  hála, 
még  tudnak  sírni    és    így    egy    pár  hónapi  lószőr- 

tépés  egészen  meg  fogja  leiköket  a  sátán  hálóiból 

szabadítani. 

Épen  a  többi  csavargók  rövid  történetét  akarám 
a  beszédes  hajdútól  tudakolni,  midőn  egy  föld- 
szinti ház  mellett  haladtunk  el,  hol  rögtön  oly  je- 
lenet fejlett  ki,  mely  kérdésemet  elfojtá. 

A  kis  ház  ablakai  meg  voltak  világítva,  s  a  szo- 
bából víg  zaj  hangzott  az  utczára.  Midőn  épen  a 
ház  előtt  állánk,  a  szélső  ablakot  belőlről  kitörék, 
s  éles  női  hang  kétségbeesetten  kiálta  : 

—  Az  istenért,  szabadítsanak  meg! 

E  kiáltást  durva  káromkodás  követé,  a  gyertyát 
azon  szélső  szobában  rögtön  elolták,  s  csak  annyit 
láthattunk,  hogy  egy  fiatal  hölgy,  a  kitörött  ablak- 
táblán keresztül,  görcsösen  az  ablak  vasrudaiba 
kapaszkodott,  egyre  kiáltozván : 

—  Irgalom,  mindjárt  meghalok,  ha  meg  nem 
szabadftnak.  Erőm  elhagy  I 

A  hajdúk  azonnal  rakásra  terelék  éji  madarai- 
kat, a  ház  ajtaját  zörgetek,  s  én  a  kiáltozó  hölgy- 
höz siettem,  pisztolylyal  riasztván  vissza  két  férfit, 
kik  őt  az  ablaktól  erőszakkal  be  akarák  rántani. 

Az  ajtó  ez  alatt  megnyílt,  s  egy  puffadt,  rezes 
arczú  vastag  asszony  durván  kíálta  a  hajdúkra : 

—  Micsoda  helytelenség  ez,  nem  ismerik  há- 
zamat ? 

—  Igen,  —  felele  az  egyik  hajdú,  —  nagyon  is 
ismerjük,  és  épen  azért  nyittattuk  föl  az  ajtót.  Mi- 
ért kiáltott  e  lány  itt  a  szélső  ablakban  ? 

—  Alkalmasint  részeg,  vagy  rosszat  álmodott  a 
jámbor. 

—  Nem  igaz,  —  szól  a  keservesen  zokogva  a 
lány,  —  én  becsületes  lány  vagyok;  szüléim 
szörnyet  halnak,  ha  iszonyú  sorsomat  megtudják. 
Szabadítsanak  meg,  ha  emberi  szív  lakik  keblökben ! 

—  Hallgass,  kígyói  —  ordítá  elkékülve  a  banya. 

—  Majd  jelentést  teszünk,  —  szóla  a  hajdú,  — 
és  holnap  reggel  vizsgálat  fog  érkezni. 

—  Az  isten  irgalmaért,  holnap  már  csak  holt- 
testemet fogják  találni,  ha  itt  hagynak  e  gyaláza- 
tos búnfészekben. 

Most  egy  úr  jelent  meg  az  ajtóban,  s  mérge- 
sen tekintc  a  hajdúra,  ki  nehezen  ismerte  őt  ugyan, 
de  a  csinos  öltözet  iránti  megszokásból  mégis  kezét 
tisztclkedve  emelé  fővegéhez  ;  én  azonban  rögtön 
közelebb  léptem  és  határozottan  szólék: 

—  Ezen  szerencsétlen  lány  tüstént  biztos  helyre 
fogja  a  városi  hajdúkat  követni,  s  a  ki  ellenkezik, 
annak  golyót  röpítek  keresztül  gyalázatos  agyán! 

Erőteljes  fenyegetésemet  pillanatnyi  hallgatás 
követé,  mely  alatt  a  banya  az  említett  úrral  ta- 
nácskozott. Ekkor  pisztolyaimat  magosra  emelem, 
s  a  banya  mogorván  dünnyögé  e  néhány  szót: 

—  Bizvást  elmehet  a  lány  a  hajdúkkal,  én 
ugyan  nem  törődöm  vele,  mert  engem  ismernek, 
hogy  becsületes  asszony  vagyok. 

Ezen  engedelem  után  a  siró  lány  az  ablakot 
azonnal  elhagyá,  s  csakkamar  az  utczán  termett. 
Mennyire  a  hajdú  lámpájánál  láthatám,  e  hölgy 
nemcsak  rendkívül  fiatal  és  igéző  szépségű  volt, 
hanem  egyszersmind  minden  mozdulata  finom  ne- 
velést tanúsított,  mi  annyival  inkább  föltűnt,  mi- 
vel mostani  fölingerült  állapotában  nem  igen  ural- 
kodhatott magán. 

Kérdéseimre  csak  zokogással  felelt,  s  utóbb  azon 
kérelemmel,  hogy  szüléit  külön  gyors  postával  szó- 
lítsam Pestre.  Tehát  csakugyan  nem  csalatkoztam, 
a  szép  fiatal  hölgy  neveltséget  tanúsított,  s  igy  al- 
kalmasint jó  házból  származott. 

A  foglyokat  egész  rendeltetésök  helyére  kisé- 
rém,  hol  a  szép  kisasszonyt  az  őrmester  feleségé- 
nek   gondviselésére    bíztam.     Szüléi     után    másnap 

korán  reggel  gyors  postát  küldék,  s  néhány  nap 
múlva  hírlapokban  ol vasam,  mikép  nem  rég  Cs  . . . . 
megyében  egy  tisztességes  külsejű  házaspár  utaz- 
ván, vendégfogadóban  bizonyos  tekintélyes  család- 
dal találkozott,  melynek  minden  öröme  és  büszke- 
sége egyetlen  tizenhat  éves  lányokban  öszpontosult. 
Ebédlés  közben  a  szülék  említek,  hogy  gyermeke- 
ket szeretnék  Budapest  jelességeivel  megismertetni, 
hol  egyébiránt  egy  tehetős  rokonuk  is  lakik.  Ki- 
mondák  azonban  egyszersmind,  hogy  az  utazás, 
öregségök  s  még  inkább  gyöngélkedő  egészségök 
miatt,  igen  nagy  terhökre  válik.  Erre  az  utazó  há- 
zaspár azonnal  nagy  örömmel  monda,  mikép  a 
nevezett  rokonnal  szoros  baráti  viszonyban  élnek,  s 
hogy  szerencséjüknek  tartanák,  ha  a  kedves  kis- 
asszonykát azonnal  magokkal  vihetnék,  Ígérvén, 
hogy  egy  hónap  múlva  ismét  vissza  is  hozandják, 
mivel  akkor,  bizonyos  családi  ügyek  elintézése 
végett,  ismét  dolguk  leend  e  vidéken.  A  szülék 
igen  örvendettek  e  véletlen  találkozásnak,  mert  a 
becsületes  magyar  ember  rendesen  könnyen  szo- 
kott hinni,  s  rövid  szóváltás  után  a  megegyezés 
csakhamar  kimondatott,  és  a  kisasszony  Pestre  uta- 
zott a  derék  házaspárral.  Néhány  napig  azzal  ke- 
csegtetek a  tapasztalatlan  lánykát,  hogy  rokona 
most  nincs  Pesten,  de  rövid  idő  múlva  meg  fog 
érkezni.  Egyébiránt  igen  szives  megelőzéssel  bán- 
tak saját  szállásukon  szép  fiatal  vendégökkel,  s  ez 
semmi  gyanúsat  nem  látott,  mert,  tapasztalansága 
következtében,  a  sok  mindenféle  látogatót  csak 
barátság  és  vendégszeretet   eredményének  tulajdo- 

nítá.  Végre  azonban  oJy  ajánlatokat  és  tanácsokat 
kclle  hallania,  hogy  szemei  fölnyíltak,  s  ha  az  éj- 
szakai madarászok  véletlenül  épen  arra  nem  ha- 
ladnak, úgy  menthetlenül  áldozatává  lett  volna  a 
legkiszámoltabb  gyalázatos  gazságnak.  Az  utazó 
házaspárt  befogatta  az  illető  hatóság,  s  mint  utóbb 
meggyőződém,  vallomásaikból  iszonyú  tények  jöt- 
tek napfényre,  melyek  elősorolásával  nem  akarok 
nyilvános  botrányt  gerjeszteni-  Elég  legyen  tehát 
annyit  mondanom,  mikép  ezen  szomorú  tény  újabb 
intésül  szolgálhat  a  szerető  szüléknek,  hogy  gu- 
bacs-  vagy  gyapjú-eladásnál  lehetnek  ugyan  kissé 
gondatlanok  és  könnyenhivők ;  de  akkor,  midőn 
gyermekeik  egész  életboldogsága  forog  koczkán, 
csakugyan  legnagyobb  vigyázatot  kell  kifejteniük, 
ha  lelkiismereteket  nem  akarják  legigazságosb  mar- 
dosásnak  kitenni :  mert  a  legjobb  akaratú  s  leg- 
éberebb  rendőrség  s^m  képes  minden  gaztettet, 
főleg  nagy  városokban,  megelőzni ! 

Már  virradni  kezde,  midőn  szállásomra  értem, 
lelkemet  azonban  folyvást  legmélyebb  éj  borítá, 
mert  közelebbi  néhány  órai  tapasztalásaim  rendki- 
vül  elkomorítottak. 


XXY. 

Sobri. 

Még  ágyban  valek,  midőn  inasom  az  öreg  czim- 
balmost  bejelenté,  s  szinte  nem  jól  esett  nekem 
megérkeztének    hallása,    mert    a    tegnapi    szomorú 

események  még  nyugtalan  álmaimban  is  megújul- 
tak, s  most,  mikép  előre  is  meg  valék  győződve, 
ismét  olyasmiket  kellcnd  majd  hallanom,  mik  nem 
igen  lesznek  képesek  lehangolt  kedélyemet  föl  vi- 
dámítani. Azonban,  nem  utasíthatám  őt  vissza,  ha 
világosságot  akarék  kalandomra  deríteni,  s  azért, 
ágyamat  elhagyván,  a  czigányt  bebocsáttatám,  ki 
azonnal  elmondá  mind  azt,  mit  a  hárfás  lányról 
tudott.  Előadása  azonban  oly  zavart  vala,  hogy  csak 
folytonos  kérdezősködés  és  eltérések  által  juthat- 
tam annak  tiszta  felfogásához,  s  azért  reménylem, 
hogy  a  nyájas  olvasó  nem  fog  neheztelni,  ha  ösz- 
szefüggő  alakban  terjesztendem  elébe  a  hallotta- 
kat, melyek  utóbb  lényeges  kiegészítő  részéül 
szolgálandnak  azon  főkalandnak,  melynek  titkait 
leleplezni  törekedtem.  — 

Hazánk  valamely  részében  —  hol,  az  nem  tar- 
tozik ide,  —  gazdag  család  élt,  azaz :  férj,  és  fe- 
leség, s  ezek  egyetlen  fia  és  örököse,  kiben  min- 
den reményök  tetőpontot  ért.  Elek  —  nevezzük 
igy  a  fiút  —  elmés,  szép  és  erős  volt,  s  hajthal- 
lan  makacssággal  birt,  melyet  szüléi  épen  nem  kor- 
látoztak, mert  hiszen  független  úrrá  kívánták  őt 
nevelni,  vagy  neveltetni.  Nyilvános  iskolákba  nem 
küldék  őt,  nehogy  magát  a  tanulásban  szerfölött 
megerőtesse,  hanem  egymásután  több  nevelőt  tar- 
tottak mellette,  míg  végre  olyanra  találtak,  kjbcn 
tökéletesen  megnyughatni  véltek,  mivel  —  a  fiú- 
nak soha  nem  volt  ellene  panasza.  Ezen  nevelő 
ugyanis,  tapasztalván,  mikép  elődei  mind  azért 
veszték  el  jövedelmcs  állomásukat,  mivel  lelkiisme- 


rctcsen  akarák  fölvállalt  kötcicsségökct   teljesíteni, 
hasznosb    modort    követett,    s    az    úrfinak    minden 
pajkos  tréfájában  segédül  szolgált,    és    teljességgel 
nem  iparkodott  féktelen  jellemének  más  irányt  adni. 
E  szerint  épen  nem  csodálhatni,  hogy  a  termé- 
szeti   ösztön    által    is    hajtatva,    Elek    úrfi    napról- 
napra   vásottabb    ficzkó    lőn.    Előbb    a    cselédeken 
követett  el  mindenféle    csint,    utóbb    pedig    a    pa- 
rasztokra   is    kiterjeszté    hatáskörét,    és    rövid    idő 
múlva  minden  ember  gonosz    szellem  gyanánt  ke- 
rülte őt.    Eleinte    panaszt   tettek    ugyan  néhányan 
az  atyánál,  de  csak  mérges  lehurrogatásban  része- 
sültek, hogy  az  úrfi    kedvtöltése  ellen  kikelni  me- 
részlettek ;    s  igy    nem    csoda,    hogy    Elek    utóbb 
komolyabb    tréfákra   is    nekibátorodék,    s    egyszer 
gyermeket     lőtt    le    a    cseresznyefáról,     mondván, 
hogy  feketesége  miatt  seregélynek  nézte.  A  gyer- 
mek atyja  czigány  kovács  volt,    s    néhány  forinttal 
be  hagyá  ugyan  száját  tömetni,  főkép  miután  gyer- 
meke, hosszas  szenvedés  után,    ismét  szerencsésen 
meggyógyult ;    de    a  szülék  mégis  jónak  láták,  re- 
ményteljes tizenhét  éves    fiokat  a  derék  nevelővel 
külföldre    küldeni,    hogy    a  szomorú  történet  kissé 
feledtessék  a  környéken. 

Elek  igen  örvende  e  határzatnak,  s  vonzalmát 
követve,  ugyancsak  bővítni  törekvék  jeles  ismere- 
teit a  művelt  külföldön.  A  kártyajáték  minden  ne- 
mében nagy  gyakorlottságot  szerze  magának ;  a 
valódi  finom  pezsgőt  szinéről  is  mcgismeré ;  pár- 
viadalban, akár  kardra,  akár  pisztolyra,  mindig 
győztes  maradt;    a    nőket    silány    eszközöknek   ta- 

nulá  tekinteni,  miket  néhány  unalmas  pillanat  ki- 
töltésénél egyébre  nem  használhatni ;  mivel  saját 
életét  egyetlen  pezsgőüveg  dugaszáért  is  minden 
pillanatban  kész  volt  koczkáztatni,  igen  természe- 
tes, hogy  mások  életét  egyetlen  lehelletre  sem 
becsülte,  s  gyakran  monda  eltévedt  bűnös  gőgé- 
ben,  s  többnyire  meglehetősen  mámoros  vagy 
legalább  föltüzesedett  fejjel,  hogy  a  forróláznak 
sincs  több  joga  embert  ölni,  mint  neki,  vagy 
bárki  másnak.  Szüléi  nagy  készséggel  küldöttek 
neki  pénzt,  hogy  szép  tapasztalásait  minél  inkább 
bővíthesse;  gyakran  azonban  mégis  nagy  hiány 
mutatkozék  az  utipénztárban,  s  akkor  azután  a 
kártya  körüli  ismeretek  kényszerültek  a  pilla- 
natnyi apályon  segíteni.  E  szerint  Elek  urfinál  a 
becsületérzés  is  rendkívül  rossz  lábon  állott. 

Végre,  két  évi  távollét  után,  szüléi  szépen  kér- 
ték, hogy  méltóztassék  haza  utazni,  mivel  külön- 
ben a  pénzküldemények  múlhatatlanul  el  fognak 
maradni,  minthogy  a  szép  jószágot  már  tetemes 
adósságok  kezdek  terhelni. 

E  kérelem  váratlanul  jött  ugyan  az  úrfinak,  s 
nem  is  nyerte  meg  jóváhagyását;  de  rövid  fontol- 
gatás után  mégis  átlátta,  hogy  a  daczolás  itt  nem 
sokat  használhat.  Különben  is  égett  már  a  kíván- 
csiságtól, hogy  a  külföldön  bővített  jeles  tulajdon- 
ságaiban valahára  már  hazája  is  büszkélkedhessek, 
mely  az  ily  finom  kiképzettségű  példányokban  még 
oly  igen  szegény. 

Haza  utazott  tehát.  Gyöngéd  szüléi  nagy  öröm- 
mai  fogadták  a  neki   férfiasuk  ifjút,  s  gazdag  aján- 

dékkal  bocsáták  cl  a  derék  nevelőt,  ki  a  régi  csa- 
lád egyetlen  csemetéjét  ily  sugár  —  fává  növesz- 
tette. 

Elek  azonban  csakhamar  unni  kezdé  magát 
falun,  hol  legfölebb  csak  néhány  drága  lovat  vagy 
agarat  űzhetett  halálra,  s  azért  ismeretségeket 
kezde  kötni  az  egész  vidék  legvásottabb  emberei- 
vel, kikkel  egyik  pusztáján  éjjel  nappal  tivornyá- 
zott. E  társaságban  tömérdek  pénzt  harácsolt  el, 
sima  nyelve  azonban  még  mindig  tudott  pénzt  sze- 
rezni zajos  kicsapongásainak  folytatására. 

E  mellett  mindazáltal  más  mulatságról  sem  fe- 
ledkezett meg.  Atyja  becsületes  öreg  számtartójá- 
nak egyetlen  csinos  tizenhat  éves  lánykája  volt, 
ki  korán  elveszte  anyját,  s  most  öröme  és  boldog- 
sága vala  édes  atyjának. 

Elek  azonnal  körülhálózá  az  egyszerű  szép  Te- 
rézt, s  a  csábítás  minden  fegyverével  tüzesen  ost- 
romlá  ártatlan  szivét.  Csodálhatni-e,  hogy  a  tapasz- 
talatlan fiatal  hajadon  romlatlan  keblében  leg- 
tisztább szerelem  ébredt  a  szép  ifjú  iránt,  ki  első 
szólott  vele  szerelemről?  Teréz  oly  kimondhatla- 
nul  érzé  magát  ezen  édes  viszonyban,  hogy  szive 
nem  hallhatá  meg  a  fontoló  ész  hideg  szózatát,  s 
Elek  diadalmaskodott. 

Több  hónapig  folytatá  már  Elek  e  rakonczátlan 
életet,  s  végre  minden  pénzforrás  kiapadt  előtte. 
Épen  pusztáján  dőzsölt  hozzá  méltó  társaival,  mi- 
dőn többen  nagy  összegekért  zaklatták,  miket  kár- 
tyán nyertek  tőle,  s  erszényében  egyetlen  fillér 
sem  volt.  Az  erős    borok    föltüzel  ék    agyát,  s  tár- 


sainak    biztatásai    és    gúnyos    megjegyzései    magas 
lángokra  lobbanták  e  tüzet. 

—  Majd  tudnék  én  magamnak  pénzt  szerezni !  — 
szól  a  egyik. 

—  Magam  is,  —  jcgyzé  meg  a  másik. 

—  Van  apád  pénztárában. 

—  Fizettess  ki  magadnak  egy  pár  ezer  forintot 
a  számtartó  által. 

—  Csak  úgy  tied  az,  mint  apádé. 

—  De  te  nem  tudsz  parancsolni. 

—  Beéred  azzal,  mit  elébed  löknek. 

—  Mintha  béres  volnál. 

—  Gyáva  vagy. 

—  Csak  akarnod  kellene. 

—  Igen,  ha  merne  akarni  I 

.     E  faggatásokra  föllobbant  Elek,  s  hevesen  kiálta  : 

—  Jó  lélek  adta  nyelvetekre  ezen  tanácsot,  fiuk. 
A  számtartónak  fizetni  kell. 

—  Helyes! 

—  Tüstént  indulok,  s  pénzzel  térek  vissza  hoz- 
zátok. 

—  Éljen! 

—  Elvárunk! 

—  Aztán  vissza  ne  hagyd    magadat    riasztatni  a 
számtartó  által. 

—  Gondold  meg,  hogy  férfi  vagy. 

—  És  atyád  örököse. 

—  Ki  csak  úgy  parancsolhat    pénzével,  valamint 
ő  maga. 

—  Ügy  van. 


—  Fogadom,  hogy  meg  lesztek  vcJem  elégedve, 
fiuk. 

—  HeJyes!  Éljen  Elekl 

E  biztatások  után  Elek  a  szobából  kirohant, 
gyors  paripára  veté  magát,  s  a  közel  faluba  vág- 
tatott, és  a  számtartó  lakása  előtt  a  lóról  leszállott. 

Teréz  ablaka  még  világított,  mert  ő  rendesen 
késő  éjfélig  olvasott,  mióta  őt  Elek  könyvekkel 
ellátta.  Elek  tehát  megkopogtatá  csöndesen  az  ab- 
lakot, s  a  függöny  azonnal  félre  vonult,  mert  Te- 
réz nem  először  hallá  és  érté  meg  e  jeladást. 

—  Te  vagy,  kedvesem?  —  kérdé  halk  hangon, 
midőn  az  ablakot  megnyitá. 

—  Igen.  Kérlek,  nyisd  meg  az  ablakot,  be  aka- 
rok hozzád  menni,  mert  fontos  ügyről  kell  veled 
szólanom. 

—  De . . . 

—  Hamar,  hamar! 

Teréz  megnyitá  az  ablakot,  s  csak  akkor  rémült 
el,  midőn  a  gyorsan  beugró  ifjú  arczára  tekinte. 
Bor,  heves  lovaglás  és  a  belsejében  küzdő  indula- 
tok annyira  megváltoz taták  azt,  hogy  alig  birt  a 
kedves  vonásokra  ismerni,  és  aggódva  simult  hozzá, 
s  gyöngéden  kérdé  : 

—  Elekem,  beteg  vagy  ? 

—  Nem ;  —  felele  ez  mogorván,  —  atyáddal 
kell  szólanom. 

—  Most? 

—  Igen. 

—  Már  elmúlt  éjfél. 

—  Mindegy,  tüstént  szólanom  kell  vele.  Bocsáss. 


—  De  kérlek,  mi  történt. 

—  Majd  megtudod. 

—  Atyám  alszik. 

—  Majd  feJköltöm. 

—  Az  istenért,  arczod  lángoJ. 

—  Ne  tartóztass. 

—  De  . . .  rettegek  . . . 

—  Bízvást. 

E  szók  után  kibontakozott  a  höígy  visszatartóz- 
tató karjaiból  és  a  mellékszobába  Jépett,  meJy 
ebédlőüJ  szolgált,  s  melynek  ajtaját  maga  után  be- 
zárta. Azután  gyertyát  gyújtott,  az  ebédlőnek 
konyhába  nyíló  ajtaját  megvizsgálá,  s  azt  zárva 
találván,  csöndesen  az  öreg  számtartó  alvószobá- 
jába lépett,  melyben  a  pénztár  állott.  Ott  a  gyertya- 
tartót az  ajtó  mellett  álló  szekrényre  tévé,  s  a 
számtartó  e  neszre  fölébredt. 

—  Ki  az  ?  —  kiálta  az  öreg,  fölegyenesülvén 
ágyában,  s  jobbját  a  falon  csüngő  pisztolyok  egyike 
után  nyujtá. 

—  Én  —  urad,  —  fel  ele  hidegen   Elek. 

—  Oh  —  jól  látok-e?  Bocsánatot  kérek,  igen 
meg  voltam  lépetve ;  mit    méltóztatik    parancsolni  ? 

—  Szerencsétlenül  kártyáztam,  sokat  vesztettem, 
s  becsületem  parancsolja,  hogy  adósságomat  tüs- 
tént kifizessem.  Ötezer  forintra  van  szükségem. 

—  Alig  lesz  annyi   a  pénztárban. 

—  Nézzük  csak  meg,  talán  mégis  lesz  annyi. 

—  Méltóztatott  utalványt  hozni? 

—  Utalványt? 

—  Igen,  a  nagyságos  úrtól  ? 


—  És  minek  az  ? 

—  A  nélkül  nem  fizethetek. 

—  Nekem  sem? 

—  Senkinek. 

—  Ember,  feleded,  kivel  beszélsz  ? 

—  Alázatosan  bocsánatot  kérek,  én  kötelessége- 
met még  eddig  soha  nem  feledtem  el,  és  isten  se- 
gítségével most  sem  fogom  azt  megsérteni. 

—  Mily  hang  ez? 

—  Azon  emberé,  ki  a  nagyságos  urat  negyven 
esztendő  óta  hiven  szolgálja,  s  ki  annak  fiától  ki- 
mélőbb  bánásmódot  hitt  várhatni. 

—  Szemtelen !  Pénzt  ide,  nyugtatványozni  fogom. 

—  Nem  lehet. 

—  Hol  vannak  a  pénztár  kulcsai  ?  Sajátomból 
annyit  fogok  venni,  mennyi  nekem  tetszik.  Ide  a 
kulcsokkal. 

—  Sohal 

—  Magam  keresem  tehát. 

És  Elek  a  számtartó  ruháit  motozá,  s  csakha- 
mar két  kulcsot  vont  elő,  mikkel  azonnal  a  pénz- 
tár föl  nyitásához  fogott. 

Ekkor  az  öreg  tisztviselő  kiugrék  ágyából,  mind 
a  két  pisztolyt  kezébe  ragadá,  és  remegő  hangon 
szól  a : 

—  Úrfi,  ezt  nem  szabad  eltűrnöm ;  tegye  le  a 
kulcsokat  s  távozzék  rögtön,  különben  azonnal  ki- 
lövök az  ablakon.  Méltóztassék  édes  atyját  e  gya- 
lázattól  megkímélni. 

—  Hah,  nyomorult  eszeveszett!  —  kiálta  ma- 
gánkívül Elek,  midőn  a  pisztolyt  fölhuzatni  hallá,  — 

így  mersz  vcIcm,  jövendő  uraddal  daczolni  ?  —  s 
megragadá  az  öreget,  és  ágya  felé  taszftá,  miköz- 
ban  a  pisztolyokat  kezeiből  kicsavarni  törekvék. 
E  rövid  küzdés  alatt  az  egyik  fegyver  elsült,  s  a 
hű  számtartó,  vérben  úszva,  ágyára  hanyatlott. 

A  durranás  pillanatig  váratlan  mennykőcsapás 
gyanánt  hatott  Elekre,  az  ágy  előtt  térdre  rogyott, 
de  ekkor  tétovázó  szemei  a  félig  nyilt  pénzládába 
ütköztek,  fülei  csengtek,  szemei  előtt  tüzes  kari- 
kák czikáztak,  vére  dühös  erőszakkal  keringett  erei- 
ben, s  jobb  szelleme  elhagyá  őt,  és  a  gonosznak 
befolyása  uralkodóvá  lőn. 

Elek  a  ládába  markolt,  zsebeit  bankjegyekkel  és 
tallérokkal  tölte  meg,  az  udvarra  nyíló  ajtón  kiro- 
hant, a  deszkakapun  keresztül  az  utczára  ugrott, 
lovára  veté  magát,  oldalait  vérig  sarkantyuzá,  s  a 
keletkező  viharral  versenyezve,  rövid  idő  előtt  el- 
hagyott bűntanyája  felé  röpült. 

Ez  alatt  a  lövés  fölébreszté  a  cselédeket,  kik,  a 
czigány  kocsis  vezérlete  alatt,  egyenesen  Teréz 
szobájába  törtek,  kinek  segélykiáltozása  élesen 
hangzott  ki  az  udvarra,  ámbár  a  czigány  megis- 
merte a  távozó  Eleket,  s  inkább  ez  után  szeretett 
volna  iramodni.  De  a  többi  cselédek  ellenzék  ezt, 
mert,  mint  rendesen  lenni  szokott,  az  úrfi  és  kis- 
asszony szerelme  nem  volt  egészen  ismeretlen 
előttök,  s  így  nem  akartak  zajt  támasztani ;  miután 
különben  legtávolabbról  sem  sejthetek,  hogy  épen 
Elek  ellen  kellene  föllépniök. 

Midőn  az  ebédlőből  Teréz  szobája  felé  léptek, 
»  az    ajtót    megnyiták,    a    lány    fél    őrülten  rohant 

el  mellettök  atyja  szobájába,  az  ajtót  fölrántá  s 
eszméletlenül  küszöbére  zuhant. 

Elek  távoztakor,  vigyázatlanságból  vagy  szándé- 
kosan, a  gyertyát  leüté  a  szekrényről,  s  most  — 
az  öreg  számtartó  holtteste  égő  ágyának  lobogó 
lángjai  közt  feküdt. 

A  cselédek  szoborrá  merevültek  a  nyilt  ajtó 
előtt,  s  majd  az  égő  testre,  majd  a  nyitott  üres  pénz- 
ládára, és  Teréz  vonagló  ajkaira  függesztek  sze- 
meiket. 

Minden  irtózatos  világosságban  állott  előttök, 
midőn  Teréz  elhaló  hangon,  e  három  szót  rebegé: 

—  Elek  —  atyám irtózatos ! 

A  czigány  első  volt,  ki  magához  tért,  s  a  lán- 
gok eloltásához  fogott;  de  törekvése  siker  nélkül 
maradt.  Mire  a  nagy  udvar  közepén  álló  kútból 
vizet  hoztak,  akkor  a  lángok  az  ablakon  át  utat 
törtek  már  magoknak  a  ház  nádfödelére,  s  a  vi- 
har kevés  pillanat  alatt  az  egész  házat  lángba  borítá. 

Terézt  azonnal  a  kerti  lugasba  vivék,  s  gyep- 
ágyra fektetek ;  reggel  azonban  siker  nélkül  ke- 
resték őt,  az  egész  kertben  nyoma  sem  volt  lát- 
ható, s  Elek  is  még  ugyanazon  éjjel  eltűnt  a  vi- 
dékről;  másnap  a  cselédeket  vallatták,  kik  termé- 
szetesen csak  Eleket  vádolhatták,  ámbár  épen  nem 
oly  meggyőző  okokkal,  hogy  őt  egyenesen  bű- 
nösnek lehetett  volna  nyilatkoztatni.  Czimborái 
pedig  mélyen  hallgattak,  s  különben  sem  igen  vo- 
nattak kérdésre,  mert  a  számtartónak  nem  marad- 
tak boszut  kivánó  rokonai,  s  Elek  atyja  örömest 
elnyomott  minden  további    kutatást,    mert  egyetlen 

Nagy:  Magyar  titkok.  U.  t§ 

fiát  minden  áron  kiméJni  kívánta.  így  néhány  hét 
muIva  az  egész  vidéken  alig  szólottak  e  gyászos 
eseményről,  s  csak  akkor  jutott  eszébe  néhány 
embernek,  midőn  a  szerencsétlen  számtartónak  volt 
czigány  kocsisa  is  búcsú  nélkül  elhagyta  a  falut, 
hol  nem  volt  többé  szeretett  urának  gyászos  ki- 
múlása után  többé  maradása,  ki  őt  egykor  hatá- 
lyos bizonyítványa  által  rögtönitélő  törvényszék 
véres  eljárása  alól  szabadította  meg,  s  belőle  be- 
csületes embert  képezett. 

Ezen  szomorú  események  után  néhány  hónap 
múlva  Sobri  vakmerő  rablásainak  hire  országszerte 
bámulást  és  félelmet  gerjesztett,  mit  személyének 
rejtélycssége  még  inkább  nagyobbított. 

XXVl. 

Hárfa  és  czimbilom. 

Hagyjuk  most  Eleket,  ki  kevés  pillanat  alatt 
rabló,  gyújtogató  és  gyikos  lett,  a  gondviselés 
büntető  kezei  bizonyosan  elfogják  őt  érni,  ha  nem 
követjük  is  tüstént  vétkes  nyomdokit. 

A  czigány  kocsis  sem  igényelheti  annyira  figyel- 
münket, hogy  rögtön  nyomoznunk  kellene  őt,  mert 
a  vele  született  leleményes  ész  nélkülünk  is  óhaj- 
tott czéljához  fogja  őt  vezérleni. 

De  Teréz,  a  boldogtalan  Teréz,  ki  néhány 
perez  alatt  édes  atyját,  kedvesét,  legszebb  ábrán- 
dít, s  ezekkel  élete  üdvét  és  minden  reményét 
veszté  el,  s  egyszersmind    legiszonyúbb    lélekmar- 

dosás  áJtal  kínoztatott,  a  szerencsétlen  Teréz  csak- 
ugyan megérdemli,  hogy  lépteit  kövessük. 

A  lángok  pattogása  s  a  vészharang  rémes  kon- 
gása  fölüdíté  őt  mély  ájulásából.  Szemeit  fölemclé, 
de  iszonyodva  rejté  ismét  a  gyepágy  harmatos  fű- 
szálaiba, midőn  a  magosra  gomolygó  fűstoszlopot 
s  ennek  tömegét  nyaldosó  lángnyelveket  megpil- 
lantá,  melyek  iszonyú  veszteségét  némán  bár,  de 
mégis  oly  érthetően  hirdetek,  mintha  a  menydör- 
gés  kölcsönzött  volna  nekik  földrázó  szózatot. 

Igen,  ez  nem  álom  I  sóhajta  Teréz,  ez  iszonyú 
valóság;  s  hiába  rejté  el  szemeit,  mert  mindenütt 
csak  atyja  égő  véres  testét  látta,  s  Eleket  bitófán, 
és  magát  annak  oszlopaihoz  lánczolva,  mivel  az  ő 
vétkes  szenvedélye  volt  az,  mely  a  gyilkosnak  utat 
nyitott  az  ősz  apa  életforrásához.  Hiába  dugá  be 
füleit,  mert  mindig  csak  e  szétzúzó  szót  hallá 
azokban  viszhangul  csengeni :  apagyilkos  I 

Nem,  e  gyötrelmet  gyönge  emberi  erő  ki  nem 
állhatja.  Teréz  őrjöngve  ugrott  föl  a  gyepágyról, 
a  kert  hátulsó  ajtaját  megnyitá    s  a  mezőre  futott. 

Ámde  a  szellő  szárnyai  utána  vivék  a  tűzharang 
borzasztó  hangjait,  s  ő  nem  állapodhatott  meg, 
hanem  futott  czél  és  irány  nélkül.  A  mezőt  el- 
hagyván, szőlők  közé  jutott,  s  itt  minden  földgö- 
röngy atyjára  emlékezteté  őt,  kivel  oly  számtalan- 
szor látogatá  meg  kis  szőlejöket.  Most  ruhájához 
ért  véletlenül  keze,  s  ő  összeborzadott,  mert  azt 
hivé,  hogy  atyjának  jéghideg  keze  érinté  őt,  és 
érdemlett  büntetésre  akarja  hurczolni.  Futását  gyor- 
sítá,  mig  lélekzete  elállott  s  térdre  rogyott. 

Ekkor  föJcmelé  szemeit,  s  látá,  hogy  a  falu  ha- 
tárán álló  keresztfa  előtt  térdel.  Ajkait  imára  akará 
megnyitni,  de  füleit  ismét  megrázkódtatá  a  tűzha- 
rang  kongása,  s  ajkai  összeszorultak,  és  nem  volt 
annyi  ereje,  hogy  egyetlen  szót  rebeghetett  volna 
bocsánatért  a  mindenhatóhoz! 

Összeszedte  tehát  elhaló  erejét,  és  útját  ismét 
folytatá.  így  bolygott  hajnalig  előre,  réteken  és 
szántóföldeken  keresztül,  míg  végre  erdőt  ért, 
melynek  legsötétebb  árnyékába  rejté  magát  a  nap 
kelő  sugarai  elől,  és  mély  álomba  merült;  mely 
azonban  csak  kínos  fájdalmainak  lánazolatát  foly- 
tatá, lázas  agyán  iszonyú  rémképek  csoportozatait 
ostorozván  keresztül. 

Dél  felé  égető  fájdalom  ébreszté  őt  fel,  nyelve 
száradtan  tapadt  szájához  s  gyötrő  szomjúságot 
érzett,  mit  csaknem  öntudatlanul  és  ösztönszerűleg 
enyhített  néhány  földieperrel,  miket  nagy  bőség- 
ben látott  a  fű  között. 

Ez  nagy  enyhülést  szerze  testének,  vére  nyugod- 
tabban kezde  ereiben  folyni  s  gondolatainak  zavara 
kisebbült.  Eszmélete  lassanként  tiszta  öntudatra  éb- 
redett s  szemeinek  forrása  megeredt.  Égő  arcísán 
forró  könyűk  peregtek  alá  s  kebléből  könnyebben 
törtek  magoknak  utat  nehéz  sóhajtásai. 

Ezen  könnyebbülés  azonban  csak  arra  szolgált, 
hogy  helyzetének  egész  iszonyúságát  világosan  át- 
látta. Atyját  halva,  a  pénztárt  kirabolva  s  azon  há- 
zat, melyben  született,  lángokban  látta  s  mind  ezt 
Elek  tette  s  mind  ennek  véghezvitelére  ő  nyitott 
neki  utat  1  Elek  tette  ezt,  kit  ma  akart  Ígéreteinek 

és  esküinek  beváltására  sürgetni,  mert  kimondhat- 
lan  iszonynyal  győződék  meg,  hogy  szíve  vonzal- 
mát mielőbb  t örvény esítnie  kell,  hogy  szeretett  édes 
atyját  megengesztelhesse,  kinek  határtalan  bizodal- 
mával  eddig  visszaélt. 

Ezen  irtózatos  öntudattal  állott  most  egyedül  a 
világban,  nem  tudva,  merre  forduljon  s  hová  rejtse 
fájdalmát  és  gyalázatát.  A  faluba  visszatérni  nem 
merészle,  mert  ott  vádlóul  kell  vala  föllépnie  Elek 
ellen,  vagy  mellette,  mint  vádlott,  helyet  foglalnia. 
S  ha  az  előbbire  érzett  volna  is  magában  bátor- 
ságot vagy  boszúösztönt ;  de  ugyan  mikép  nézhe- 
tett volna  böcsületes  emberek  szemeibe,  kik  eré- 
nyes atyját  tisztelték,  ő,  a  meggyaláztatott  hajadon, 
kit  a  legutolsó  paraszt  is  megvetéssel  fogott  volna 
kikerülni !  Igen,  meggyőződése  szilárd  volt,  hogy 
a  faluba,  hol  annyi  boldog  évet  töltött,  többé  nem 
szabad  visszatérnie. 

De  hova  forduljon  tehát  ?  Mindenesetre  nagy 
városba,  hol  nemcsak  az  erény  virul  észrevétlenül, 
hanem  a  bűn  is  rejtett  árnyékban  terjesztheti  mér- 
ges lehel  letét. 

Hosszas  tusakodás  után  clhatározá,  hogy  Pestre 
menekszik  s  ott  kézimunka,  vagy  szolgálat  által 
tengeti  örömtelen  napjait,  míg  a  halál  szenvedésein 
könyörülend. 

Délután  erősbülve  folytatá  tehát  útját  s  a  leg- 
közelebbi városkában  néhány  gyűrűért,  melyek  épen 
ujjain  valának,  ócska  ruhát  s  néhány  forintot  cserélt ; 
a  vendégfogadóban  megpihent  s  másnap  útját  foly- 
tatá, majd  gyalog,  majd  fuvarosokkal,  kik  épen  út- 

jában  haladtakéi  s  őt  néhány  garasért  tovább  szál- 
lították. 

Közel  egy  hét  telt  el  ezen  nyomorú  utazással, 
míg  végre  lankadtan,  betegesen  s  pénzéből  egé- 
szen kifogyva  Pest  egyik  kapuja  előtt  megjelent, 
hol  még  egyszer  megpihent  s  az  estét  bevárá,  hogy 
megjelenése  által  figyelmet  ne  gerjeszszen ;  mert 
azt  hivé  a  szerencsétlen,  hogy  szomorú  sorsát  min- 
den ember  világosan  olvashatja  homlokán. 

Alkonyodni  kezde  s  Teréz  nehéz  kebellel  lépett 
át  a  sorompón ;  oly  elfogultságot  érzett,  mintha 
csak  most  fognák  még  kezdeteket  venni  a  valódi 
szenvedések,  miknek  még  nem  tudtak  ugyan  nevet 
adni  sejtései,  de  melyektől  annálinkább    borzadott. 

Ily  aggályok  közt  ért  az  első  népes  utczába  s  a 
mozgékony  fővárosi  élet  látása  ismét  fölvidámítá  őt 
némileg,  mert  gondola,  hogy  ott,  hol  annyi  ezer 
ember  megél,  egy  szerencsétlen  is  föllelheti  még 
mindennapi  kenyerét,  ki  dolgozni  tud  és  akar. 

Hallomásból  tudá,  hogy  van  Pesten  nyilvános 
tudakozó  intézet,  hol  mindennemű  szolgálatot  kap- 
hatni ;  azt  tudakoz á  tehát  s  útba  igazíttatván,  gyor- 
sítá  lépéseit,  hogy  még  jókor  oda  érhessen. 

Hosszas  keresés  után  csakugyan  fölleié  az  érin- 
tett intézetet,  hol  azonban  semmi  vigasztalásra  nem 
talált,  mert  bizonyítványokat  kértek  tőle,  miket  ő 
nem  mutathatott  elő.  Végre  még  köszönnie  kclle, 
hogy  mint  gyanús  személyt,  hatóság  kezeibe  nem 
szolgáltatták. 

Leveretve  távoz  ék  tehát  az  intézetből  s  czél  nél- 
kül bolygott  szerte  az  utczákon.  Pénze  elfogyott  s 

csak  egy  gyűrűje  volt  meg,  melyet  anyjától  kapott 
s  melytől  nem  tudott  megválni.  Mikép  enyhítse 
éhségét,  hol  töltse  az  éjszakát  ?  E  kérdések  egyi- 
kére sem  tudott  válaszolni  s  elhagyott  állapotának 
tudata  oly  iszonyú  súlylyal  nehezült  reá,  hogy  egy 
kis  utcza  szögletéhez  támaszkodván,  könyűinek  sza- 
bad folyást  engedett  s  a  fölött  tanúskodott,  hogy 
ily  helyzetben  véteknek  mondhatni-e  az  öngyilkos- 
ságot ? ! 

A  szerencsétlen  hajadon  épen  az  utczalámpa  alatt 
állott,  melynek  fénye  igen  kedvezőleg  világítá  meg 
szenvedő  kifejezésű  arczulatát,  melyről  a  néhány 
napi  szenvedés  nem  birta  ritka  szépségének  nyomait 
letörleni. 

Egy  csinos  öltözetű  asszonyság  részvevőleg  állott 
meg  előtte  s  bánatának  okát  szívnyerő  nyájassággal 
tudakozá. 

Teréz  őszintén  válaszolt,  nyomasztó  helyzetét 
nem  titkol á  s  csak  korábbi  viszonyairól  hallgatott. 
Az  asszonyság  ezzel  tökéletesen  elégültnek  látszék 
s  azonnal  helyet  ajánlott  magánál  a  szerencsétlen 
leánynak,  mivel,  mint  monda,  leányai  körül  mindig 
sok  varrni  valója  van. 

Teréz  hálás  kifakadással  követé  a  jószívű  asz- 
szonyt,  ki  őt  csinos  szállásra  vezeté,  hol  néhány 
deli  fiatal  hölgy  által  üdvözöltetett.  Az  asszony 
azonnal  külön  szobába  vezeté  őt  s  minden  kénye- 
lemmel eláttatá,  hogy  magát  útjának  fáradalmaitól 
kipihenhesse.  A  szerencsétlen  leány  buzgón  adott 
hálát  istennek,  hogy  ily  szabadító  angyalt  külde 
számára    s    az    éjt    meglehetősen    nyugodtan    tölte. 

Reggel  azonban  nem  birá  puha  ágyát  elhagyni. 
Szenvedései  megtörték  testének  erejét  s  több  hétig 
súlyos  betegség  gyötrelmeivel  kellé  küzdenie. 

Ifjúság  és  gondos  ápoltatás  azonban  megmentek 
őt  a  haláltól  s  két  hónap  múlva  már  teljes  szép- 
ségben virítottak  arczának  rózsái  s  csak  gyakori 
sóhajtásai  jelenték,  hogy  arczának  tavasz-színe  da- 
czára fagyos  tél  uralkodik  fiatal    keblében. 

A  házhoz  ifjak  is  jártak  s  egy  ezek  közül  igen 
nagy  kitüntetésben  részesíté  Terézt,  ki  hidegen  vo- 
nult el  tőle.  Ekkor  szemrehányásokat  tőn  neki  az 
asszonyság,  hogy  szerencséjét  ily  botorul  utasítja 
vissza  s  Teréz  szemei  előtt  oszladozni  kezde  a 
köd,  mely  eddig  nem  engedé  tartózkodási  helyé- 
nek valódi  jellemét  megismernie  s  ő  borzadott, 
midőn  ez  iránt  végre  minden  kétsége  eltűnt. 

Azonnal  távozni  akart,  de  az  asszony  kilenczven 
forintot  követelt  tőle,  betegsége  s  eddigi  élelme- 
zése fejében  s  becsukatással  fenyegette,  ha  adós- 
ságának lerovása  előtt  távozni  bátorkodnék. 

Ezután  magára  hagyatott  szobájában  s  most  érzé 
csak  egész  iszonyúságában  helyzetének  súlyát.  ]ly 
asszonynak  volt  adósa  s  lekötelezettje  s  ezen  asz- 
szony  börtönbe  hurczoltathatá  őt,  hol  minden  nap- 
fényre jöhetne,  mi  keblét  terhelé !  E  gondolat  őr- 
jöngéshez  hozá  őt  közel  s  lelkének  küzdelme  iszonyú 
vala. 

E  naptól  fogva  a  fiatal  leányok  meghitten  cse- 
vegtek körülötte,  mindenkép  vigasztalni  iparkodtak 
őt,  édes  borok  megízlelésére  kényszeríték  őt,  bú- 
songását  kikaczagák  s  néhány  hét  múlva  Teréz  hom- 

loka  egészen  kiderült  és  minden  adóssága  ki  volt 
fizetve. 

Ez  alatt  a  c^igány  kocsis  zenész  banda  me]]é 
szegődött  s  mint  czimbalmos  fél  Magyarországot 
bebarangold,  mindig  remélve,  hogy  valahol  majd 
nyomába  akad  Eleknek  s  jó  ura  halálát  megboszul- 
hatja.  Több  hónapig  teljesülés  nélkül  maradt  c 
reménye  s  már  csaknem  azt  hivé,  hogy  le  is  kell 
róla  mondania,  midőn  váratlanul  teljesült  óhajtása. 
Pesti  vásárról,  hol  egy  szép  kis  leányt  találtak  a 
tolongásban,  kit  magokkal  vittek,  Füred  felé  ment 
társaival.  Épen  a  Balaton  közelében  pihentek,  mi- 
dőn az  akkor  már  nagyhírű  Sobri  bandája  egy 
részével  a  czigányok  közt  megjelent  s  ruháikban  a 
Balatonon  ravaszul  átszökött.  A  czimbalmos  iszo- 
nyodva látá,  hogy  a  félelmes  Sobri  nem  más,  mint 
Elekl  Ez  is  megismeré  őt  s  csak  azon  talált  kis 
leánynak  köszönheté  életben  maradását  a  czim- 
balmos. 

Másnap  a  czigányok  közül  azonnal  megszökött 
s  titkon  mindenütt  követé  Sobri  nyomdokit.  Né- 
hány nap  múlva  éjjel  egyedül  ment  Sobri  lóháton 
Füredről  a  Bakonyba  s  ekkor  a  czigány  lerántá  őt 
lováról  pányvával,  kezeit  s  lábait  összekötözé,  szá- 
ját bedugá  s  a  mozdulni  nem  tudó  haramiát  zsákba 
rejtve,  a  paripára  kötözé  és  egyenesen  falujába  vág- 
tatott, hol  azonnal  a  birák  kezeibe  adta  őt. 

A  boldogtalan  apa  elszörnyedett,  midőn  egyet- 
len fiának  borzasztó  eltévedéséről  meggyőződött  s 
c  szívszaggató  fájdalom  lefegyverzé  a  jószívű  czi- 
gány  boszuszomját,  miután  az  apa  legszentebb  es- 

küvcl  fogadá,  hogy  csak  a  nyilvános  gyaJázattóI 
kiméJje  őt  meg  és  6  oly  helyzetbe  teendi  fiát,  mely- 
ben soha  többé  senkinek  sem  fog  árthatni. 

A  czigány  tehát  hallgatást  fogadott,  a  falusi  ta- 
nács pedig  örömest  engedett  ura  kfvánatának  és 
így  Sobri  félelmes  rablásai  megszűntek  s  rövid  idő 
múlva  hire  terjedt,  hogy  katonák  elleni  csatában 
halt  meg,  míg  mások  azt  rebesgetek,  hogy  Spanyol- 
országban don  Carlos  mellett  harczolt  s  onnan 
utóbb,  kincsekkel  halmozva,  Amerikába  menekült- 
Végre  senki  sem  szólt  többé  róla. 

Esztendők  múlva  az  öreg  azimbalmos  ismét  Pestre 
kerülvén,  hárfásleánynyal  találkozott  s  ez  —  Teréz 
volt,  ki  szerencsétlen  szülés  után,  mely  gyermeké- 
nek életébe  került,  több  hónapot  kórházban  tölte 
s  onnan  kiszabadulván,  megbánásnak  szentelé  hátra 
levő  napjait  s  mint  hárfásleány  kereste  kenye- 
rét, mindennap  átkozván  azt,  kinek  első  csáb- 
szavai  annyira  vitték  őt.  hogy  önmagát  meg  kellé 
vetnie. 

Azóta  többször  találkoztak  egymással  s  egykor 
örömtől  sugárzó  arczazal  monda  az  öreg  czimbal- 
mosnak  Teréz,  hogy  —  Sobri  Pesten  van  s  hogy 
atyjának  testi  s  tulajdon  lelki  halálát  meg  fogja 
rajta  bőszülni. 

A  kérdmeztfk. 

Ez  azon  kettős  történet,  melyet  az  öreg  czim- 
balmos  hosszú  és  szaggatott  előadásából  lehető  leg- 
nagyobb rövidséggel  összeállíték. 

Sobrinak  ezen  váratlan  föllépését  kalandjaim  so- 
rában mindenesetre  érdekesnek  tartam  ugyan ;  de 
olyasmit  mégsem  láthaték  benne,  mi  által  nagyobb 
fölvilágosulás  hárulhatna  azokra,  miket  már  eddig 
clmondék.  Különösen  Dalmert  illetőleg  semmi  új 
felfödözésnek  nem  juték  nyomába,  pedig  épen  csak 
ez  volt  az,  mi  engem  leginkább  érdekelt  s  Móricz, 
ki  darab  idő  óta  egészen  eltűnt  nyomozásaim  elől. 
Egyedül  Rózsa  iránt  erősödék  meg  korábbi  véle- 
ményem, melynek  valódiságára  nézve  mielőbb  el- 
határozó próbát  fogok  tenni. 

A  czigányt  elbocsátám,  miután  megtudám,  hogy 
hol  találhatom  őt  fel  ismét,  ha  szükségem  találna 
reá  lenni  és  további  legsürgetőbb  lépéseimről  kez- 
dek gondolkozni,  midőn  rögtön  megzavartattam. 

Ajtómon  kopogtak. 

—  Szabad !  —  mondám  oly  kedvetlenül,  mintha 
e  szó  alatt  ezt  akartam  volna  mondani  ;  vigyen  el 
a  manó  1 

Az  ajtó  megnyilt  s  magas,  száraz  asszonyi  alak 
lépett  be,  ezer  bókkal  s  még  több  engedelem-ké- 
réssel. 

Ruházata  meglehetősen  tisztességes   volt   ugyan. 

de  mégis  világosan  táthatám,  hogy  nem  egy  helyen 
jutott  külön  darabjainak   birtokába. 

Kalapja  valamikor  világos  violaszinű  lehetett,  de 
most  hamu-  és  rózsaszin  közt  habozott,  mintha  nem 
tudná,  hogy  a  kettő  közül  tulajdonkép  melyiket  kell- 
jen elfogadnia. 

A  száraz  nyak  fekete  gyászkendő  közé  volt  szo- 
rítva, mintha  bagariadarab  fekete  szattyánba  lett 
volna  szorítva,  mihez  a  hajdan  fekete,  de  most  már 
egészen  vörös  selyemfürtök  igen  jól    illettek. 

Egyik  keze  keztyütlen  volt,  a  másikon  ellenben 
fehér  keztyű  volt  látható,  mely  most  már  nagyon 
barna  és  zöldes  szint  mutatott  ugyan,  de  azért  egy- 
kor mégis  csakugyan  fehér  lehetett. 

A  magas  testet  legújabb  divatú  piros  szőrruha 
borítá,  mely  alól  meglehetősen  sáros  volt  ugyan, 
de  azért  tökéletesen  megtartá  még  eredi  szinét. 

A  kurtácska  ruha  alól  hegyes  orrú  kordován- 
csizmák tekintettek  ki,  melyek  alkalmasint  rég  nem 
részesültek  már  kifényesítésben,  mert  oly  fakók 
voltak,  mintha  már  fél  évig  a  zsibvásáron  ásítoztak 
volna.  Az  egyik  azonban  mind  e  mellett  is  igen 
jó  kedvűnek  látszott,  mert  valahányszor  egyet  lépett, 
mindannyiszor  igen  vi dórul  mosolygott,  azaz  :  tal- 
pának elejét  félre  tolá  s  a  lábujjakat  kimutatá,  mi- 
ket kissé  hevesebb  költői  lélek  fogaknak  tekinthetett 
s  így  azonnal  kész  volt  a  mosolygás,  melynél  bizony 
Ízetlenebbet    is    gyakran    láthatni    a    mai  világban. 

Meztelen  kezében  hosszú  és  öblös  zacskót  emelt, 
a  keztyüsben  ellenben  összehajtott  finom  papirost 
tartott,  melyet  e  szókkal  nyujta  át : 

—  Bocsánatot  kérek  alázatosan,  de  a  szükség, 
az  iszonyú  nyomor. 

Bár  csak  száját  ne  nyitotta  volna  meg  I  Iszonyú 
pálinkabűz  ömlött  belőle. 

A  finom  papir  kérelmezést  foglalt  magában,  min- 
den jószívű  méltóságos  és  nagyságos  emberbarát- 
hoz intézve  és  megható  színekkel  adá  elő  a  sze- 
rencsétlen özvegy  Ínségét,  ki  leírhatlan  nyomorban 
élt  éhes   árváival. 

Egy  kis  adományt  nyujték  neki,  hogy  hamarább 
szabadulhassak  tőle  s  ő  ezer  hálanyilvánítás  közt 
távozott. 

Ezen  asszony  legjobb  idejében  volt  s  ép  és 
egészséges  ;  minden  munkát  könnyűséggel  birt  volna 
meg  és  mégis  koldult  I  Azaz,  bocsánat,  nem  kol- 
dult, csak  kérelmező  levéllel  járt  s  ugyan  hány 
tekintélyes  és  gazdag  ember  van,  ki  örökké  szinte 
csak  ezt  teszi  1 

Történetesen  kitekintek  az  ablakon  s  a  kérelmező 
asszony  egyenesen  az  átelleni  lotteria-boltba  lépett, 
hogy  adományomtól  mielőbb  megszabadulhasson. 
S  hát  éhező  gyermekei  ?  Azok  alkalmasint  csak  a 
holdban  léteznek,  vagy  ha  csakugyan  vannak  s  már 
járni  tudnak,  hasonló  finom  papírral  járják  be  a 
várost  és  halálosan  beteg  édes  anyjok  számára  kére- 
getnek, a  csavargást  jó  idején  megtanulják  s  ezer  sze- 
rencse, ha  csak  oly  naplopók  lesznek  idővel,  mint 
édes  anyjok  s  még  sokkal  rosszabbra  nem  vetemülnek. 

És  ily  szerény  kérelmező  igen  sok  van  Buda- 
pesten, kik  mindenféle  alakban  keresik  mindennapi 
kenyeröket. 

Vannak  csinos  külsejű  ifjonczok,  kik  félig  kinőtt 
öltözetben  kopogtatnak  be  s  magokat  tanulóknak 
mondják,  kiknek  szegény  szüléi  nem  bírják  őket  a 
szükségesekkel  ellátni.  Ha  azonban  munkával  kínálja 
őket  az  ember,  tüstént  azzal  mentegetőznek,  hogy 
szorgalmasan  kell  tanulniok  s  azért  semmi  munkát 
nem  vállalhatnak. 

Vannak  legjobb  erőben  levő  urak,  kik  mondják, 
hogy  bizonyos  pörös  ügyeik  elintézése  végett  jöt- 
tek Pestre  s  költségeik  miatt  pénzökből  annyira 
kifogytak,  hogy  kérelmezés  útján  kell  néhány  forin- 
tocskát  szerezniök,  mert  különben  nem  térhetnek 
vissza  családjok  körébe,  mely  távoliétök  alatt  szinte 
legnagyobb  ínséggel  kénytelen  küzdeni.  S  ha  ado- 
mányt adunk  nekik,  azonnal  a  «Két  oroszlán* 
evő-  vagy  játékasztalához  sietnek,  az  összekércl- 
mezett  pénznek  nyakára  hágnak  s  másnap  ismét 
kopogtatnak,  hogy  megnyittassék  nekik  s  kérnek, 
hogy  megadassék  nekik  az,  mi  által  e  henye  életet 
tovább  is  folytathassák. 

Vannak  hosszú  hajú  és  igen  tisztességes  külsejű 
urak,  kik  magokat  idegen  művészeknek,  vagy  utazó 
német  phílozophusoknak,  vagy  költőknek  mondják, 
állítván,  hogy  a  gőzhajón  vagy  vendégfogadóban 
mindenöket  ellopták,  minélfogva  most  legnagyobb 
zavarban  vannak,  mert  nem  hitték,  hogy  Magyar- 
országban annyi  veszélylyel  jár  az  utazás  s  azért 
egész  útiköltségök  készpénzben  volt  náluk.  Erre 
a  jószívű  magyar,  ki  oly  igen  szeretné,  ha  kül- 
földön dicsérnék,  természetesen  nagyon  elszé- 
gycnli  magát  s  meglehetősen    zsebébe    nyúl,    hogy 

az  utazó  művész,  philosophus,  vagy  költő  kissé  fe- 
ledje kárát.  És  kicsodák  tulajdonképen  ezen  urak  ? 
Többnyire  munkakerülő  pinczérek,  kik  lopások  miatt 
hazánkba  szöktek  s  itt  csalásaik  következtében  több 
vendégfogadóból  elűzettek  és  most  ezen  kényel- 
mes keresetmódra  adták  magukat,  mely  mellett 
gyakran  el  is  lehet  egyetmást  csenni,  míg  a  kérel- 
mező levelet  olvassuk. 

Vannak  szép  hölgyek,  kik  selyemben  s  bársony- 
ban kopogtatnak  be  hozzánk;  mi  pamlagra  ültet- 
jük a  kellemes  látogatót,  bajuszunkat  szinte  akarat- 
lanul megsimítjuk,  tükrünkbe  futó  pillantást  vetünk, 
hogy  nem  láthatni-e  öltözetünkön  valami  rendet- 
lenséget, arczunkra  nyájas  mosolyt  öltünk,  ujjain- 
kon  kellemes  könnyűséggel  forgatjuk  gyűrűinket,  ha 
tudniillik  vannak  gyűrűink,  szemeinket  a  legszere- 
tetreméltóbb  kifejezéssel  .függeszjük  a  szép  láto- 
gatóra ;  szóval,  mindent  elkövetünk,  hogy  legudva- 
riasb  elfogadásban  részesítsük  a  nem  várt  kedves 
vendéget.  Azonban,  mennyire  lahangoltatik  nagy- 
szerű várakozásunk,  midőn  a  deli  hölgy  illatos  és 
csipkés  szegélyzetű  finom  zsebkendőjét  gyöngéd 
ujjacskáival  kibontja  és  rózsaszínű  papírra  írott, 
helyesírási  hibáktól  hemzsegő  —  kérelmező  okle- 
velet nyújt  kezünkbe  és  édes  mosolyra  vonván  bibor 
ajkait,  oly  hófehér  fogsort  mutat  —  hogy!  Ekkor 
természetesen  rendkívül  elcsodálkozunk,  meglehe- 
tősen boszankodunk  és  iszonyúan  csalatkozunk  vára- 
kozásainkban, mosolyunk  pedig  oly  kifejezést  vált, 
mintha  a  reménylett  zamatos  eper  helyett  váratla- 
nul éretlen  vadalmába  haraptunk  volna ;    de    azért 

végre  csakugyan  zsebünkbe  nyulunk  s  egypár  hú- 
szas bánja  meg  a  kellemes  látogatást,  melyek  való- 
ban jobb  sorsot  érdemlettek  volna.  És  ugyan  ki- 
csodák voltaképen  ezen  sajátszerű  kérelmezők  ?  Én 
ugyan  nem  mondom  meg,  mert  a  rózsaszínű  papí- 
ron mindig  pontosan  föl  van  jegyezve  szállásuk  s 
így  mindenki  körülményesen  kitanulhatja  viszonyai- 
kat, ki  erre  magában  kedvet  s  hajlandóságot  érez. 

Vannak  tenyeres-talpas  férfiak,  kik  kijövendő,  de 
tulajdonképen  soha  ki  nem  jövő  könyvekre  előfize- 
tést gyűjtenek,  azon  ünnepélyes  ígérettel,  hogy  a 
teljes  czímű  előfizetők  nevei,  a  munka  elején,  min- 
den czímekkel  együtt  s  azonkívül  néhány  sokat 
jelentő  stb.  stb.  kisérete  mellett  nagy  betűkkel  ki 
fognak  nyomatni  és  ezen  nagyszerű  ígéret  által 
csakugyan  sok  helyen  kinyomnak  néhány  forintot 
némely  könnyen  hivő  ismeretlen  irodalombarátok 
erszényéből,  kik  ez  úton  halhatlanságra  vélik  sze- 
rény neveiket  juttathatni. 

Vannak  minden  korú  és  nemű  emberek,  kiket 
eleven  hírlapoknak  és  kalendáriumoknak  mondhatni. 
Ezek  minden  ember  név-  és  születésnapját  ponto- 
san tudják,  minden  tisztviselő  előmozdítását  csak- 
nem ugyanazon  pillanatban  tudják  meg,  melyben  ő 
maga  kapta  hírét ;  minden  ember  nyilvános  kitün- 
tetéséről azonnal  értesülnek ;  minden  sorshúzás  után 
azonnal  megtudják,  hogy  ki  nyert  valamit ;  ha  vala- 
kinek fia  születik,  ők  csaknem  előbb  tudják,  mint 
a  bába  maga ;  ha  valaki  megházasodik  s  másnap 
reggel  az  első  kávét  issza  hitvesével  és  szerényen 
hall  kopogtatni,  meg  lehet  győződve,  hogy   kér  el- 

mező  jő  neki  szerencsét  kívánni  ;  sőt  ha  valaki  űj 
nadrágot  húz  föl  először,  vagy  felesége  ellen  a 
válópert  szerencsésen  megnyerte,  bizonyosan  vár- 
hatja, hogy  mielőtt  még  a  nadrágtartót  rendbe  hoz- 
hatná, vagy  a  végső  törvényszéki  ítéletet  elolvas- 
hatná, a  kérelmező  már  belép  hozzá  s  vagy  kötött, 
vagy  kötetben  beszédben  ezer  üdvöt  kíván  ezen 
ünnepélyes  alkalomra. 

Szóval  annyi  a  sok  kérelmező  és  ezek  annyi 
ürügyet  tudnak  használni,  hogy  ugyancsak  erszény 
legyen  ám  az,  mely  látogatásaikat  meg  nem  sínyli  ; 
mert  és  ezt  jól  meg  kell  jegyezni,  többnyire  csak 
nagyon  középkorú  erszényű,  azaz  középrangú  em- 
bereknél szoktak  jelentkezni,  minthogy  gazdagab- 
bakhoz nem  igen  bocsátják  be  őket  az  előszobák- 
ban ásítozó,  paszomántos  kétlábú  agarak. 

Sőt,  hogy  a  legjobbat  ne  feledjem,  ismerek  egy 
kérelmezőt,  ki  annyira  emelte  már  e  nemes  kere- 
setmódot hogy  nem  is  fárasztja  személyesen  lábait, 
hanem  külön  embert  fizet  és  ezt  járatja  végig  a 
két  városban  kérelmező  leveleivel,  sőt  gyakran  tá- 
volabb falukra  és  városokba  is  elküldi  őt,  míg  maga 
kényelmesen  tekézget  a  .  .  .  i  kávéházban  s  este  oly 
büszke  arczki fejezessél  sétálgat  a  színház  egyik  olda- 
láról másikra,  mintha  a  nagy  diófán  túl  is  mindent 
sajátjának  nevezhetne. 

Hogy  az  ily  kérelmezések  alkalmával  számos 
lopás  is  történik  és  még  többször  helyismeretség 
is  szereztetik  erőszakos  rablások  sikeres  véghez- 
vitelére, azt  alkalmasint  nem  is  kell  megemlítenem. 

Nem  ártana  talán  némi  kis  figyelmet  fordítani  az 

ily  kérelmezőkre,  mert  bizony  mondom  nektek, 
hogy  száz  közül  alig  szemelhetni  ki  egyet,  kit  se- 
gélyre valóban  érdemesnek  lehetne  mondani. 

XXVllL 

Hcrbsté. 

Tovább  akarám  még  gondolatimat  fonni,  de  Há- 
nika  rögtön  szobámba  rontott  s  nagy  fontossággal 
szól  a : 

—  Nagyságos  uram !  — 

—  Mi  baj  ?  —  kérdem,  sietsége  által  meglepetve. 

—  Nagy  újságot  tudok. 

—  Halljuk! 

—  Oly  hirtelen  futottam  föl  a  lépcsőkön,  hogy 
alig  birok  lélekzethez  jutni. 

—  Csak  ki  vele. 

—  Most  volt  nálam  Dongainé  szobaleánya  bú- 
csúzni. 

—  Mi  gondom  arra? 

—  Egy  erdélyi  grófnőhöz  szegődött  s  Pestet  el- 
hagyja. 

—  De  mit  érdekelhet  ez   engem  ? 

—  Igen,  mert  Dongainé  is  elutazik  Pestről. 
— •  Valóban? 

—  Igen  és  valamennyi  cselédét  elbocsátotta  szol- 
gálatából. 

—  Mikor  utazik? 

—  Holnap  reggel. 

—  Hová  ? 

—  Azt  nem  tudom.  Szobaleánya  monda,  hogy 
mindent  nagy  titokban  intéznek  és  egy  cselédet 
sem  visznek  magokkal. 

—  Tehát  kivel  megy  a  grófnő  ? 

—  Vőlegényével,  ki  miatt  szolgálatát  el  kellé 
hagynom. 

—  És  mind  ez  bizonyos? 

—  Tökéletesen.  Ma  este  búcsuthea  lesz  a  gróf- 
nőnél, melyre  csak  néhány  legmeghittebb  ismerőse 
hivatalos. 

—  Jól  van,  én  is  ott  leszek. 

—  Nagyságod  is  hivatalos? 

—  Meglehet.  Háni,  e  hirről  mindenki  előtt  hall- 
gatni fogsz. 

—  Értem. 

A  hajdani  szobaleány  távozott  s  én  gondolatokba 
mélyedtem.  Fontolgatásomnak  az  lett  eredménye, 
hogy  este  a  grófnőnél  meg  fogok  jelenni  s  mara- 
dásra kényszerítem  őt,  mire  elég  hatályos  eszköz- 
zel véltem  birni ;  mert  Dalmer  elutazása  e  pilla- 
natban nagyobbuló  reményi met  csakhamar  ismét 
tetemesül  leszállította  volna. 

Alig  vártam  tehát  az  estét  s  mihelyt  a  társaságot 
együtt  lenni  gondolhatám,  azonnal  Dongái  grófnő 
szállására  siettem. 

Az  előteremben  csak  egyetlen  inas  ásítozott,  s 
maga  a  csarnok  is  mennyire  megváltozott !  Kopár 
falakon  kívül  egyebet  nem  láték,  mert  a  drága  sző- 
nyegzet  már  le  volt  szedve.  Csak  három  szék  és 
egy  ócska  asztal  unatkozott  a  fal  mellett  s  az  asz- 
talon ezüst  kargyertyatartó  állott,  melyben  két  szál 

gyertya  égett.  Az  inas  ezen  asztalka  mellett  bólin- 
gatott.  Mily  változás  a  korábbi  pazar  fényhez  képest, 
melyet  több  hét  alatt  számos  ember  állíta  föl  s  most 
talán  kevés  óra  alatt  bonta  szét  néhány  ügyetlen 
kéz.  Hja,  úgy  van  az,  alkotni  vajmi  nehéz  s  mily 
könnyen  lehet  a  fönnállót  lerombolni  I 
Meg  kell  az  inast  szólítanom. 

—  Hej,  barátom ! 

Az  inas  kidörzsölé  szemeiből  az  álmát,  talpra 
ugrott  s  kérdőleg  tekinte  felém. 

—  Itt  van  Dalmer  báró  úr? 

—  Nincs. 

—  Együtt  van   már  a  társaság? 

—  Igen. 

—  Köszönöm. 

Ezzel  a  terem  ajtajához  közelítek. 

—  Kérem,  —  szól  a,  utamat  állva,  az  inas,  —  a 
terem  már  üres,  a  társaság  a  grófnő  olvasószobá- 
jában mulat,  itt  balra. 

—  jól  van,  köszönöm. 

S  most  a  mutatott  ajtó  felé  irányzám  lépésimet ; 
de  az  álmos  inas  ismét  élőmbe  állott  és  kissé  aka- 
dozva szól  a: 

—  Kérem  alázatosan  — 

—  Nos? 

—  Bocsánatot  kérek,  de  parancsom  van,  senkit 
be  nem  bocsátani. 

—  Hogyan  ? 

—  A  meghívottak  már  mind  jelen  vannak  és  így  — 

—  Szólanom  kell  a  grófnővel. 

—  Tehát  bejelentem  nagyságodat. 

Az  inas  már  megfordult,  de  ekkor  hirtelen  eszembe 
YiJlant,  hogy  Dalmer  itteni  első  találkozásunk  kö- 
vetkeztében, könnyen  kieszközölheté  kedvesénél  va- 
lamely ürügy  alatt,  hogy  semmi  esetre  nem  fogok 
bebocsáttatni,  azért  tehát  csakhamar  visszatartózta- 
tám  az  inast,  mondván: 

—  Megálljon,  barátom ;  nem  akarom  magamat 
bejelentetni,  majd  csak  meg  fogom  6  nagyságát 
lepni. 

—  Engedelmet  kérek;  de  — 

—  Ej,  fiú,  legyen  eszed,  hiszen  aludtál,  midőn 
beléptem. 

—  Én? 

—  Igen,  igen ;  hátha  akkor  minden  szó  nélkül 
beléptem  volna? 

—  Az  nagy  baj  lett  volna. 

—  De  nem  tehettél  volna  róla. 

—  Az  igaz. 

—  Tehát  legyen  eszed.  Nekem  múlhat! anul  meg 
kell  a  grófnőt  lepnem.  Fogd  ezen  tallért,  s  gon- 
dold, hogy  alszol,  és  ne  lásd  beléptemet. 

—  De  — 

—  Szót  sem.  Szolgálatod  úgyis  csak  holnapig 
tart.  Itt  van. 

Az  inas  végre  csakugyan  meghagyá  magát  nyo- 
mós okaim  által  győzetni,  s  egészen  megnyugodott, 
midőn  még  azt  is  tudtára  adám,  hogy  jól  ismerem 
a  grófnőt. 

Én  tehát  megnyitám  csöndesen  az  olvasószoba 
ajtaját  és  lassan  beléptem. 

Megjelenésemet  senki  nem  vette  észre,  mert  az 

egész  társaság  háttal  ült  az  ajtó  felé,  s  én  azon- 
nal ügyesen  egy  kép  elébe  állottam,  mintha  elejé- 
től fogva  a  társaság  közé  tartoztam  volna ;  s  így 
ha  néhány  arszlán  véletlenül  megpillantott  is,  bi- 
zonyosan'^nem  gyanítá,  hogy  hívatlan,  s  alkalmasint 
egyszersmind  meglehetősen  kellemetlen  vendég  va- 
gyok a  langyos  víz  szellemdús  fogyasztói  közt. 

Kürültekintvén,  látám,  hogy  a  társaság  csakugyan 
igen  válogatott  vala  és  tökéletesen  azon  nemes 
foglalkozáshoz  illő,  melybe  el  volt  mélyedve. 
Egyetlen  közönséges  arczot  sem  láthaték,  minden 
vonás  jellemteljes  tejfeles  kifejezésű  vala,  mikép 
azt  az  ide  csatolt  képecskén  oly  világosan  láthatni, 
hogy  alig  szükséges  bővebb  magyarázgatással  vesz- 
tegetnem a  drága  időt. 

Még  a  herbatés  ibriknek  is  sajátszerű  alakja 
volt,  mintha  a  nemes  ezüst  irtózott  volna,  midőn 
ily  rendeltetésre  készítetett,  s  azért  minden  kala- 
pácsütésnél görcsöket  kapván,  idomtalan  alakzatra 
iparkodott  volna  feszülni.  Egy  arszlánt  annyira 
megviselt  már  a  meleg  herbaté,  hogy  aggódva 
kémlé  becses  vonásait  a  tükörben,  melyek  valóban 
oly  szint,  azaz :  oly  zöldes  szint  játszottak,  minő 
a  herbatéé  lehetett,  midőn  Khinában  a  khinaiak 
nagy  gonddal  szedegették  más  —  khinaiak  számára. 

Egy  másikat  alkalmasint  a  negyedik  csészével  kí- 
nálta már  egy  szellőalakú  lebegő  hölgy,  mert  szemei 
és  arcza  oly  édesen  mosolyogtak,  hogy  e  mosolygás 
fontját  krajczáron  lehetett  árulni,  medveczukor  he- 
lyett. Kettő  pedig  alkalmasint  azt  suttogá  egymás- 
nak,   hogy    mégis    csak    boldog    ember    a    paraszt. 

mert  nem  kénytelen  a  divatot  majmolni,  s  nem  keU 
egészséges  korában  is  herbaiét  innia. 

Azonban,  nemcsak  az  arczok  és  alakok  valának 
e  szobában  jellemzetesek,  hanem  egy  falon  függő 
kép  is  igéző  valósággal  felelt  meg  a  szoba  szép 
rendeltetésének,  úgynevezett  csöndéletet  ábrázol- 
ván a  német  festészi  iskolából.  E  képen  ugyanis 
egész  szende  család  volt  látható,  még  csak  a  ka- 
litkában kuttogó  pintyőke  sem  hiányzott,  melylyel 
alkalmasint  a  szabadságot  akará  jelképezni  a  szel- 
Icmdús  és  találékony  elméjű  művész,  minthogy  a 
nélkül  a  legszebb  családi  boldogságot  sem  mond- 
hatni tökéletesnek.  Mily  mélyelmű  bölcseség  tün- 
döklik az  apa  magas  homlokán,  mintha  országok 
boldogítása  sugároznék  le  róla.  Mily  szeretetre 
méltó  szendeség  terül  el  az  anya  költői  ihlettségű 
arczulatán  ;  bizonyosan  ezt  látta  egyik  veterán  köl- 
tőnk s  bölcsészünk,  midőn  remek  költeményét  irá 
Psychehez.  Hát  még  szeljd  angyalarczai  a  gyer- 
mekeknek !  Még  füleik  is  kicsinyben  mutaták  már 
azt,  mire  szüléik  megértek.  Irigylésre  méltó  mű- 
vész, kinek  képzeletdús  agya  ily  műremeket  te- 
remthetett. Mily  isteni  elragadtatás  szállhatá  meg 
az  olvasó  grófnőt,  midőn,  puha  karszékében  ülve, 
szemeit  e  hasonlíthatlan  csöndéletrc  emelé!  Oh, 
ilyesmi  csak  a  hasonlíthatlanul  kedves  német  ke- 
délyességnek  sikerülhet ! 

Dongái  grófnő  kimondhatlanul  hegyes  orrú  hölgy 
mellett  ült,  azonban,  bár  milyen  orr  is  jobb,  mint 
semmi  orr.  A  grófnő  arczán  magasztosság  kifeje- 
zése sugárzott,  minőt  csak  akkor    szoktunk  érezni. 


midőn  Icgkedvesb  vágyaink  teljesültének  küszöbén 
állunk,  s  erősen  hiszszük,  hogy  többé  semmi  aka- 
dály nem  gördülhet  élőnkbe. 

Szinte  sajnálni  kezdem  őt,  mert  hiszen  ily  kör- 
ben vajmi  ritkán  pillanthatni  meg  ily  elégültséget ; 
de  híában,  a  szép  grófnő  nem  érdemié  részemről 
nagy  kiméletet,  azok  után,  miket  felőle  részint  tu- 
dék,  részint  meglehetős  alapossággal  sejdítek. 

Lábujjhegyen  székéhez  közel/ték  tehát,  fejemet 
vállához  hajlítám,  s  halk  hangon  szólék : 

—  Meg  ne  ijedjen  nagysád. 

A  grófnő  meglepetve  fordítá  hátra  fejét,  s  e 
meglepetést  el  nem  palástolható  zavarodás  követé, 
midőn  vonásaimra  ismert. 

Mielőtt  szóhoz  juthatna,  így  nyilatkozám,  ko- 
moly kifejezéssel : 

—  Még  csak  egyszer  volt  szerencsém  nagysád- 
nak  udvarolhatnom,  s  mégis  nagy  kegyért  bátor- 
kodom esedezni. 

—  Méltóztassék !  —  szóla  vontatva,  s  nagy  ked- 
vetlenséggel a  grófnő. 

—  Nagysád  el  akarja  Pestet  hagyni  ? 

—  Igen. 

—  Holnap? 

—  Igen,  —  viszonzá  növekedő  idegenkedéssel 
a  grófnő. 

—  Kérem  nagysádat,  méltóztassék  e  szándékát 
megváltoztatni. 

—  Hogyan? 

—  Igen,  erre  bátorkodom  nagysádat  egész  tisz- 
telettel  megkérni 

—  Nem  akarom  hinni,  hogy  ön  sértegetni  akar, 
s  azért  én  is  egész  nyugalommal  csak  azt  válaszo- 
lom, hogy  ön  kérelmét  kissé  furcsának  találom,  s 
azért  nem  is  felelek  reá. 

—  Akkor  sem,  ha  nagysád  —  lánya,  Ida  nevé- 
ben kérem  önt,  hogy  elutazását  halassza  el  ? 

A  grófnő  elhalványult,  de  csakhamar  leküzdé 
indulatát,  és  sóhajtva  szóla: 

—  Ön  legfájdalmasb  sebeimet  szaggatja  föl,  ez 
gyöngédtel enség,  s  meg  nem  foghatom,  mi  adhat 
önnek  jogot  gyötrésemrc? 

—  Nagyságos  asszonyom,  a  társaság  szemei  raj- 
tunk függenek,  röviden  kell  végeznünk. 

—  Mit  akar  ön? 

—  Most  már  nem  kérem,  hanem  akarom,  hogy 
nagysád  csak  akkor  hagyja  el  Pestet,  midőn  én 
megengedem. 

—  Uram  — 

—  Kérem,  engedje  szavaimat  bevégeznem.  Nagy- 
sád itt  fog  maradni,  különben  bizonyos  történet- 
két fogok  a  finom  körökben  elbeszélni,  hogy  mi- 
kép  szabadulhatni  meg  legkönnyebben  férjtől  és 
gyermektől,  ha  új  szerelem  foglal  helyet  szivünk- 
ben. Igen,  igen,  nagyságos  asszonyom ;  és  én  ezt 
be  tudom  bizonyítani,  mert  —  élő  tanú  van  ha- 
talmamban, kinek  megpillantása  földre  fogja  nagy- 
sádat  sújtani. 

—  Ember,  ön  — 

—  Nagysád  itt  fog  maradni,  s  szavaimról  sen- 
kinek nem  szól,  még  —  Dal  mer  bárónak  sem,  kü- 
lönben —  veszve  van  ön  vele  együtt,  mert  vannak 

példák,  nagyságos  asszonyom,  hogy  a  halottak  is 
elhagyják  hideg  sírjaikat,  s  a  mélyen  rejtett  bűnö- 
ket napfényre  derítik!  Ajánlom  magamat. 

A  grófnő  ájulva  hanyatlott  szomszédnője  vállára, 
s  én,  az  általános  zavarban,  a  termet  elhagyám, 
meg  lévén  győződve,  hogy  rejtélyes  fcnyegetésim 
nem  fognak  siker  nélkül  maradni.  Nagyobb  biz- 
tonság kedveért  azonban  mégis  tüstént  úgy  intéz- 
kedtem, hogy  rögtön  megtudhassam,  ha  a  grófnő 
mégis  elutaznék,  s  még  hatályosabban  intézked- 
hessem  ellene. 


XXIX. 

OrOm-OrOm. 

Ezeket  c  szerint  rendbe  hozván,  Budára  sietek, 
hogy  múlt  éjjeli  gyanús  embereimet  a  ((Tarka 
macskához))  czimzett  nagyszerű  vendégfogadóban 
fölkeressem,  mert  ők  Móriczot  említek,  s  így  rám 
nézve  mindenesetre  nagy  érdekkel  kellé  birniok ; 
annyival  is  inkább,  mivel  ezen  öreg  bűnösnek  nyo- 
mát egészen  elvesztem,  s  okom  volt  hinni,  hogy 
épen  ő  az,   kitől  leginkább  kell  őrizkednem. 

A  hajóhídon  csak  alig  pislogott  néhány  lámpa, 
mert  igen  sötét  volt,  s  ilyenkor  rendesen  az  ut- 
czán  is  kevesebb  olaj  szokott  a  lámpákban  lenni ; 
alkalmasint  az  emberi  büszkeség  némi  lealázására, 
hogy  tudniillik  mindenki  meggyőződjék,  mikép  a 
természet  roppant  ereje  ellen  iiem  küzdhet  siker- 
rel a  gyarló  ember. 

A  budai  hidfőnéJ  s  kávéháza  előtt,  még  több 
öreg  ur  ült,  kik  a  délutánt  rendesen  ott  szokták 
tölteni,  mert  a  vámszedők  elmés  megjegyzéseit 
igen  mulatságosaknak  találják,  minthogy  csak  egy- 
szerű vastag  háziételekhez  vannak  szokva. 

De  ugyan  mit  jelent  az,  hogy  annyi  ember  to- 
long a  hidon  Pestről  Budára?  Ez  igen  különös, 
mert  a  pestiek  bizony  nappal  sem  igen  járnak 
Budára,  hát  még  este,  midőn  eleven  sirhoz  hason- 
lít az  egész  szomorú  város!  Vagy  talán  a  budaiak 
térnek  tömegestől  vissza  Pestről  Budára?  Nem, 
mert  azok,  kik  dolgaik  végett  jönek  Pestre,  esti 
hét  óra  után  már  ágyaikban  nyújtóznak,  hogy  az 
erőt  adó  éjfél  előtti  álmát  valamikép  el  ne  mu- 
laszszák;  a  mulatózok  pedig  csak  színházi  előadás 
után  térnek  vissza,  s  mihelyt  a  sötét  halászvárost 
messziről  megpillantják,  azonnal  oly  nagyot  ásítnak, 
hogy  ercsényi  cselédkenyér  is  kényelmesen  szá- 
jokba férne,  s  a  legmulatságosb  vígjáték  kedvde- 
rítő hatása  is  azonnal  elveszti  fölöttük  uralkodó 
erejét.  De  ugyan  kicsodák  tehát  ezen  Budára  siető 
emberek?  Mindenesetre  pestiek,  hiszen  az  minden 
mozdulatokból  kitetszik,  ha  még  oly  sötét  is  a  hid. 
A  budai  és  pesti  embert  csak  félig  meddig  gya- 
korlott szem  is  azonnal  megkülönbözteti  egymás- 
tól .  Sok  budai  maga  is  annyira  meg  van  erről 
győződve,  hogy  minden  ruháit  Pesten  csináltatja; 
de  hiában,  a  szabómesterség  legnagyobb  pesti 
hősei  sem  bírják  magát  az    embert  megváltoztatni. 

És  miben  áll  tulajdonképen  ezen  annyira  föl- 
tűnő különbség?  Az  épen  a  furcsaság,  hogy  e  kü- 

lönbség  nagyon  feltűnő,  s  mégis  olyan,  hogy  puszta 
szóvai  alig  határozhatni  meg.  Alkalmasint  ebben 
fekszik  a  bökkenő:  a  budaiak  szeretnének  nagyvá- 
rosiaknak látszani,  a  pestiek  pedig  valóban  azok. 

És  ugyan  mi  történhetik  most  Budán,  hogy  a 
pestiek  oda  sereglenek?  Talán  emberek  és  álla- 
tok birkóznak  a  színkörben  ?  Nem,  hiszen  ily  szel- 
lemi élvezetben  ott  csak  nappal  részesülhetni. 
Vagy  valami  nagyszerű  világítás  van  a  krisztinavá- 
rosi káposztáskertben  ?  Nem,  hiszen  ott  csak  szer- 
fölött ritkák  az  ily  világítások,  mert  sűrűbb  ismé- 
teltetés esetén  sok  szem  tiszta  látást  találna  nyerni. 
Tehát  valami  nevezetes  esemény  történt?  Dehogy, 
hiszen  Buda  várát  már  egészen  visszavették  a  tö- 
rökök hatalmából,  ugyan  miféle  nevezetes  esemény 
mehetett  volna  tehát  ott  véghez  azóta,  főkép,  mi- 
után a  krisztinavárosi  sárkány  titka  is  föl  van  már 
födözve ! 

Ah,  eszembe  jutott  már,  mi  húzza  most  a  pes- 
tieket seregesen  Budára.  Pesten  nagyon  sok  a 
mindenféle  öröm.  Az  urak  örülnek,  hogy  a  zsi- 
dóknak van  pénzök,  s  ezek  viszont  örvendenek, 
hogy  amazok  igen  gyakran  megszorulnak  pénz 
dolgában;  a  polgárok  örülnek,  hogy  hivatalosan 
lovagolhatnak,  s  a  lókölcsönzők  ezen  hősi  szellem- 
nek örülnek;  a  kereskedők  örülnek,  hogy  három- 
szor is  megbukhatnak  egymásután,  s  a  hitelezők  is 
rendkívül  örvendnek,  hogy  száz  helyett  legalább 
húszat  kaphattak  vissza  pénzökből ;  a  képirók  örül- 
nek, hogy  napról-napra  szaporodik  a  nevezetes 
emberek  száma,  kiknek  arczait  örökítniök  kell,  s  a 

nevezetes  emberek  örvendnek,  hogy  reggel  azok- 
nak látták  magokat,  ámbár  este  lefekvésekkor  ilyes- 
miről még  csak  nem  is  álmodtak;  a  szinészek 
örülnek,  hogy  nem  kell  új  szerepeket  tanulniok, 
s  a  színházi  közönség  is  örvend,  hogy  nem  kelJ 
az  előadásokra  figyelnie,  minthogy  tartalmukat  úgy 
is  könyv  nélkül  tudja;  szóval.  Pesten  mindenütt 
csak  öröm  uralkodik  s  ezen  sok  örömnek  az  lesz 
azután  következménye,  hogy  az  emberek  megunják 
az  örömeket,  s  örömest  szeretik  azt  egy  kis  üröm- 
mel vegyíteni,  mert  a  változás  igen  gyönyörködteti 
a  gyarló  emberi  természetet.  Úgy  van,  a  pestiek 
ezen  seregét  üröm,  keserű  üröm  édesgeti  most 
Budára. 

Az  embertömeg  folyama  két  részre  oszlik  a 
hídfőnél,  az  egyik  a  ráazváros  sötét  főutczájába 
omlik,  a  másik  pedig  a  homályos  várhegy  felé 
emelkedik.  Kilencz  óra  még  messze  van,  ugyan 
miért  ne  követhetnők  tehát  a  két  emberfolyam  va- 
lamelyikének habjait? 

De  melyiket  a  kettő  közül  ?  Ezt  nem,  mely  a 
főutczába  hömpölyg,  mert  az  nagyon  mindennapi, 
hogy  a  folyam  lefelé  törekszik,  ámde  az  már  ne- 
vezetesb,  midőn  hegynek  erőködik.  Menjünk  teháj 
mi  is  a   hegyre,  ha  úgy  tetszik,  nyájas  olvasó. 

Ha  a  sötétség  nem  akadályoztatna,  örömest  le- 
írnók  az  embereket,  kik  előttünk,  mögöttünk  s 
körülöttünk  haladnak;  így  azonban  csak  annyit 
mondhatunk,  hogy  egyetlen  politikus  sem  volt  kö- 
zöttünk, mert  mindnyájan  ugyanazon  egy  czél  felé 
látszottak  törekedni. 

Az  emberek  azonban  nem  mentek  a  várba,  hol 
esti  nyolcz  óra  felé  már  négy  ember  is  gerjeszt- 
hetne némi  aggályt,  miután  ott  ilyenkor  csak  egyes 
cselédeket  láthatni  az  utczán,  kik  egy  garas  ára 
gyertyáért,  sajtért  vagy  kenyérért  boltba  sietnek, 
s  félve  simulnak  a  falhoz,  nehogy  valami  kisértet 
rajok  riasszon.  Az  egész  tömeg  az  úgynevezett 
hosszuútczába  vonult,  melynek  még  nincsenek 
ugyan  lámpái,  de  annál  több  csapszéke  és  lebuj  a 
van,  hol  eszén  és  egészségén  ügyszólván  valóságos 
potom  áron  túladhat  az  ember.  Egyébiránt  ezen 
utcza  nemcsak  valóságosan  hosszú,  hanem  egyszers- 
mind rendkívül  szűk,  szörnyen  piszkos  és  kimond- 
hatlanul  görbe,  s  majd  völgybe  ereszkedik,  majd 
ismét  magasra  emelkedik;  jobbra  balra  pedig 
minduntalan  apró  sikátorokra  nyilik,  miket  a  ba- 
konyi kanászokra  hasonlíthatni  némileg,  miután 
ezeknek  sincs  nevök,  ámbár  bizony  elég  régen 
nyilnak  már  a  hosszuútczába.  Ha  az  ember  ezen 
utczában  annyira  haladt  már  és  illetőleg  botorkált, 
hogy  lélekzete  már  meglehetősen  rövidülni,  tü- 
relme fogyni  és  fáradsága  nagyobbulni  kezd,  akkor 
az  utcza  unalmában  nagyot  ásít,  az  az  egy  kis  tért 
képez. 

Ezen  térhez  közelítéskor  a  legbátrabb  embert  is 
némi  borzadás  lepi  meg,  mert  tompa  zúgást,  mo- 
rajt, vagy  isten  tudja  mit  hall,  minek  hallására  a 
valódi  pesti  ember  még  nem  emlékezik,  s  azért 
ezen  akaratlan  megborzadása  miatt  épen  nem  gán- 
csolható. Ezen  ismeretlen  morajt  minden  lépéssel 
növekedni  hallja  a2    ember,  s  ez  annál  borzasztóbb. 

mivel  semmit  nem  láthat,  még  csak  tulajdon  orrá- 
nak hegyét  sem,  mert  a  sötétség  oly  vastag,  hogy 
akár  zsákra  lehetne  markolni.  Szörnyűség,  már  a 
téren  haladunk,  s  az  ismeretlen  természetű  moraj 
rémesen  hat  füleinkbe,  a  nélkül,  hogy  okát  csak 
távolról  is  sejthetnék.  Nem,  e  bizonytalanságot 
többé  ki  nem  állhatjuk ;  szólítsuk  meg  ezen  sötét 
emberalakot,  mely  fölülről  kopog  le  felénk,  ez  al- 
kalmasint idevaló  és  megfejtendi  e  rejtélyt: 

—  Uram,  mit  jelent  ezen  moraj  ? 
Semmi  válasz. 

Kérdezzük  németül. 

Mély  hallgatás. 

Tehát  ráczul. 

A  sötét  alak  némán  kopog  el  mellettünk,  s 
hosszú  oldalával  hozzánk  súrlódik.  Ezer  milliom, 
hiszen  ez  —  ló  volt,  mely  komoly  okoskodásba 
merülve  haza  felé  ballagott.  Mit  nem  tehet  a  ko- 
romfekete sötétség !  Ah,  itt  egy  öreg  asszony  sö- 
téten pislogó  lámpával  lép  ki  a  szomszéd  házikó- 
ból, kérdezzük  meg  őt : 

—  Jó  estét! 

Tompa  dünnyögés,  mely  ezt  is  jelenti :  fogadj 
isten!  és  ezt  is:  vigyen  el  az.  Mi  majd  csak 
az  előbbire  magyarázzuk  az  érthetlen  dünnyögést, 
s  bátran  kérdjük: 

—  Micsoda  moraj  ez? 

—  Mit? 

—  Mi  zúg  itt? 

—  Micsoda? 

úristen,  ugyan  mikép  értessük  meg  kivána- 
tunkat? 

—  Mi  van  itt  ezen  téren? 

—  Sár. 

—  Hát  a  sáron? 

—  A  sáron? 

—  Igen,  mert  hiszen  valami  mozog  és  zúg  fö- 
lötte. 

—  Vagy  úgyl  Hát  nem  tudta  az  úr,  hogy  itt 
az  én  szomszédom  dolgozik? 

—  Nem  ám,  s  kicsoda  azon  becses  s  érdemes 
szomszéd  ? 

—  Kötélverő. 

Ah,  tehát  meg  van  a  talány  fejtvei  Hm,  kötél- 
verő, ez  furcsa  gondolatra  nyújthat  tárgyat,  jobb- 
nak hiányában.  Először  is  nem  tagadhatni,  mikép 
a  kötélverő  sok  politikushoz  szerfölött  hasonlít, 
mert  mindig  hátra  halad;  de  egyszersmind  lénye- 
gesen különbözik  tőlök,  mert  ezeknek  rákhaladása 
minden  siker  nélkül  marad,  ő  ellenben  igen  di- 
cséretes sikerrel  dolgozik  számukra.  Másodszor, 
zúgó  kerekét  pénzért  hajtja  valamely  oktalan  su- 
hancz,  kit  egyébre  nem  használhatni ;  s  a  rákhala- 
dók is  ugyan  ezt  tétetik  politikai  mozgonyukkal, 
még  pedig  egészen  hasonló  eszközök  által. 

Egyébiránt  azon  körülmény,  mely  szerint  ezen 
érdemes  kötélverő  még  mély  sötétségben  is  szor- 
galmasan dolgozik,  nemcsak  rendkívül  hasznos, 
hanem  egyszersmind  nagyon  szükséges,  mert  a 
gonosz  szándékú  csavargókat,  kik  ily  zugokban 
szoktak    leginkább     lappangni,     arra     emlékezteti. 

hogy  van  még  Budapesten  kötél,  s  ennek  tudása 
nagy  erkölcsnemesítő  erővel  bír  most,  midőn  a 
halálbüntetés  még  nincs  eltörlesztve. 

De  mi  az,  mi  ott  távolról  felénk  világítana,  ha 
némileg  homály  által  nem  borítatnék  ?  Az  előttünk 
haladók  mind  oda  sereglenek.  Ah,  ezen  izzadt 
lámpa,  melyet  az  üveges  legény  tisztított  meg  elő- 
ször és  utolszor  e  tisztátlan  életben,  azon  tűzosz- 
lop, mely  a  zsidókat  hajdan  az  Ígéret  földére  ve- 
zérlé ;  azaz,  nem  az  tulajdonképen,  hanem  csak 
annyiban  hasonlít  hozzá,  hogy  a  hosszú  utcza  fá- 
radt zarándokait  oda  kecsegteti. 

Alacsony  háznak  alacsony  kapuja  előtt  állunk 
most,  mely  egymásután  magába  nyeli  az  érkezőket, 
kik  e  miatt  épen  nem  boszankodhatnak,  mert  hi- 
szen ők  is  nyelni  jöttek.  Az  alacsony  kapu  azért 
oly  alacsony,  hogy  mindenki  meghajlani  kénysze^ 
rüljön  beléptekor,  s  megemlékezzék,  mikép  rang- 
ját s  magas  kilátásait  künn  kell  hagynia,  s  csupán 
torkát  és  erszényét  szabad  bevinnie,  mert  azon 
kapun  belül  mindenki  egyenlő,  kit  ember  fia,  vagy 
tulajdonképen  lánya,  és  voltaképen  felesége  szült, 
A  tágnak  látszani  nem  kivánó  szűk  udvarban  még 
egy  homályos  lámpa  ég,  s  ennek  fényénél  nyitott 
ajtóhoz  jut  az  ember,  melyből  üröm  szaga  és  öröm 
zaja  üdvözli   az  érkezőket.  Lépjünk    be  mi   is. 

A  terem  nem  nagyon  díszes  ugyan,  de  a  társa- 
ság annál  válogatottabb,  gazdag  úrtól  egészen  le 
a  targonczásig,  mert  hiszen  miért  ne  vegyíthetne 
ő  is  ürömöt  örömeibe?  Épen  ilyen  lehetett  Noe 
apánk  bárkája,  abban  is  minden  volt,   valamint  itt. 

N»gy:  Magyar  titkok.  ]].  %j 

Üljünk  le,  szíves  olvasó,  az  utolsó  két  székre,  me- 
lyeket talán  épen  csak  számunkra  hagytak  üresen. 
És  már  most  hozassunk  magunknak  valamit,  hogy 
kényelmesebben  körül  tekinthessünk.  Étlapot  itt 
hiában  keresünk  ugyan,  de  azért  a  jó  orrú  ember 
azonnal  helyre  találhatja  magát,  és  bizonyosan  nem 
fog  éhség  miatt  panaszkodhatni. 

A  hagymaszag  azt  jelenti,  hogy  itt  jó  pörkölt- 
hust  kaphatni,  sőt  többnyire  paprikás  csirkét  is; 
a  bors  és  pörnye  szaga  káposztás  rétest  gyanítat, 
mely  nem  oly  vékony  tésztájú  ugyan,  mint  a  mos- 
toha anya  kenyérszelete,  de  nem  is  oly  vastag, 
hogy  csizmatalpnak  lehetne  használni ;  a  füstszag 
jóféle  sódart  hirdet,  s  a  majoránna  azon  kellemes 
sejtelmet  ébreszti  minden  érzékeny  kebelben,  hogy 
a  termetes  hurka  sem  idegen  e  helyen,  hol  pedig 
király  van,  ott  az  apród  sem  lehet  távol,  az  az : 
alaposan  reménylhetjük,  hogy  kolbászt  is  kapha- 
tunk, melyben  a  fokhagyma  czitromnak  neveztetik 
ugyan ;  de  azért  az  nem  baj,  mert  hiszen  ember 
is  hány  neveztetik  becsületesnek  a  mai  világban, 
ki  e  czimre  épen  csak  oly  érdemes,  mint  a  fok- 
hagyma a  fönnebbi  elnevezésre.  Hogy  sült  gesz- 
tenye sem  hiányzik,  arról  mindjárt  meggyőződhe- 
tünk, ha  a  távozó  vendégek  kezeire  tekintünk ; 
azok  szintoly  feketék,  mint  nagy  részben  erszé- 
nyeik. 

És  mi  csúsztatja  le  a  jó  zsíros  falatokat?  Elő- 
ször, az  ürmösök  királya,  az  úgynevezet  rácz  ür- 
mös, mely  egészen  megfelel  politikai  jellemének, 
nem  zajoskodik,  nem  pattog,    nem    habzik,    hanem 

alázatos  édességgel  csúszik  le  torkunkon,  s  nagyon 
itatja  magát ;  midőn  azonban  már  lenyeltük,  s  szá- 
junkat megtörlöttük,  akkor  csodálkozva  erezzük, 
hogy  utóíze  mégis  keserű,  s  kissé  émelygős.  Ámde 
a  tökéletes  üröm-öröm  bajnokai  igen  ügyesen  tud- 
ják ezen  kellemetlen  hatást  megelőzni ;  ők  ugyanis 
ujonan  isznak,  mielőtt  még  a  keserűség  s  émely- 
gés beköszöntbe  tne,  s  ezen  ügyes  csel  fogás  által 
csakhamar  oly  boldog  állapotba  jutnak,  melyben 
a  miskolczi  kocsonyát  is  fagylalt  gyanánt  lehetne 
velük  megétetni,  A  második  ital  az  úgynevezett 
•  Plíczerl-wirmcti,  mikép  azt  a  jártas  ügyismerők 
nevezik.  Ez  némi  kis  árnyéklatával  bir  a  franczia 
természetnek,  kő  kancsókba  van  fojtva,  s  dugaszát, 
mely  szabad  forrongását  gátolja,  roppant  erőszak- 
kal s  nagy  durranással  magasra  löki.  Ennek  íze 
édes,  mint  a  franczia  beszédé ;  s  csuda-c  tehát, 
hogy  leginkább  csak  hölgyek  kapnak  rajta  ?  Pérfiak 
is  isszák  ugyan,  hogy  a  rácz  ürmös  fanyar  s 
émelygő  hatását  eltávolítsák :  de  ezek  ugyancsak 
megjárják  ám!  A  két  ellenség  heves  csatára  kel 
egymással  a  gyomorban,  s  a  franczia,  melyben  min- 
denféle átható  szerek  vannak,  s  mely  fölül  van, 
vagy  futásra  kényszeríti,  rövid  tusa  után,  a  csata- 
térről a  ráczürmöst,  vagy  inkább  maga  távozik, 
ugyanazon  úton,  melyen  jött  vala  ;  de  ellenségével 
frigyesülni  még  soha  nem  tapasztaltatott.  E  két 
italon  és  vizén  kívül  egyebet  nem  kaphatni,  ezen 
utóbbit  csak  poharak  öblítésére  szokás  használni,  s 
néha  sebmosásra,  ha  a  két  ellenséges  indulatú  ür- 
mös annyira  fölhevíti  az  ivókat,    hogy    egymás  el- 

len,  vitázás  közben,  alkotmányos  okokat  kezdenek 
használni.  És  már  most  tekintsünk  szét  a  teremben. 

Felső  részének  egyik  zugát  «Naturzángerek» 
foglalják  el,  kik  azért  neveztetnek  igy,  mivel  rend- 
kívül természetes  hangokon  jobbadán  csak  az  egy- 
szerű meztelen  természetet  dicsőítik  kedélyes  da- 
laikban, mindent  a  maga  természetes  hangján  ne- 
vezvén meg,  mi  igen  szép,  főkép,  midőn  fiatal 
énekesnő  ajkairól  hallhatja  az  ember  a  természet 
ezen  elbájoló  természetes  hangjait. 

A  minő  csöndes  és  szótlan  az  üröm,  épen  oly 
zajos  és  bőbeszédű  az  öröm,  mely  itt  mindenütt 
uralkodik,  ámbár  legkülönbözőbb  modorban  mutat- 
kozik. 

Ott  azon  vastag  úr,  alkalmasint  meglehetősen 
tehetős  ferenczvárosi  polgár,  habár  életében  sem- 
mit nem  tett  becses  testének  ápolásán  kívül,  di- 
csőült arczkifejezéssel  tekint  egy  darab  nagyszerű 
sajtra,  s  apró  szemeiből  néhány  öreg  könycseppet 
hullat,  és  mély  sóhaj  után  így  szól  sovány  szom- 
szédához : 

—  Nézze,  uram  öcsém,  minő  szép  fiatal  sajt! 
S  mégis  mily  hálátlan  az  elfajult  ember.  A  sze- 
gény tehén  borjakkal  ajándékozza  meg  az  ármá- 
nyos embert,  tejével  táplálja,  vajával  hizlalja,  sajt- 
jával vigasztalja,  s  hulladékaival  földét  terméke- 
nyíti ;  és  az  undok  ember  mégis  levágatja  a  jó 
indulatú  tehenet.  Oh,  emberek,  emberek!  Kroko- 
dilus fajzatjai !  Pinczér,  még  egy  meszclykét. 

És  sűrű  könyüket  hullat,  mélyen  sóhajt,  s  min- 
den erőszakoskodással  sem  bir    annyit    inni,    hogy 

a  megromlott  emberek  fölötti  mély  bánatát  lemos- 
hatnál 

Ott  azon  fekete-sárga  vendég,  kinek  igazságos 
bukása  nem  sikerült,  mogorván  tapad  székéhez, 
nem  azért,  mintha  lábai  nem  birnák,  hanem  csu- 
pán azon  okból,  mivel  neki  úgy  tetszik.  Poharát 
mindig  sűrűn  emelgeti,  s  mindig  komorabb  lesz. 
Utoljára  csak  keserű  ürmöst  hozat,  s  végre  annyira 
növekszik  saját  keserűsége,  mikép  szomszédai  már 
attól  félnek,  hogy  harapni  fog.  Félelmök  azonban 
nem  teljesül,  mert  az  ily  fekete  vérű  emberek  an- 
nál komorabbak  szoktak  lenni,  mennél  többet  isz- 
nak ;  de  azért  senkit  nem  bántanak,  mert  minden 
embert  gyáva  féregnek  tekintenek,  ki  arra  sem  ér- 
demes, hogy  vele  szóba  álljanak. 

Közel  hozzá  eleven  ellentéte  ül.  Ennek  minden 
izma  kaczag,  szemei  örömkönyüktől  nedvesek,  s 
jobb  keze  minden  szomszédának  kezét  szorongatja, 
mig  baljával  fáradhatlan  kitüréssel  emeli  a  poha- 
rat. Már  ötvenszer  kezde  valamely  víg  történet- 
két előadni,  de  mindannyiszor  félben  kellé  önma- 
gát iszonyú  kaczagása  miatt  szakasztania,  minek 
szomszédai  jobban  nevetnek,  mintha  ötven  mulat- 
ságos történetkét  valóban  elmondott  volna.  Minél 
többet  iszik,  annál  többet  nevet. 

A  másik  asztalnál  izmos  férfi  ül,  kinek  arczáről 
három  mellbeteg  számára  is  elegendő  pipacsot  le- 
hetne szedni,  szemei  vérben  úsznak,  öklei  iszo- 
nyúan döngetik  az  asztalt,  ajkai  oly  borzasztóan 
szitkozódnak,  hogy  a  legzsírosabb  szájú  fika  is 
szégyenülve  állna  előtte.  Ha  valaki   csak  rá  néz  is. 

mindjárt  ökleit  cmclintí,  s  végre  az  üvegeket  és 
poharakat  csapdossa  föJdhez,  mivel  senki  nem  szól 
hozzá,  senki  nem  tekint  rá  daczosan  és  így  tel- 
jességgel nem  verekedhetik.  És  ki  bőszíté  föl  any- 
nyira?  Az  ürmös,  ugyanazon  ürmös,  mely  a  má- 
sikat legzabolátlanabb  örömre  hevíté. 

De  nézzük  csak  ezen  kis  társaságot.  Apa,  férj 
és  feleség.  Az  apa  talán  már  hetvenedik  évén  is 
túl  van,  de  ugyancsak  nem  kíméli  ám  az  édes 
francziás  ürmöst,  mely  épen  ugy  hasonlít  a  valódi 
franczia  pezsgőhez,  mint  Korpády  Lajos  beszéde 
a  franczia  nyelvhez.  Ez  ifjúságában  alkalmasint 
kefekötő  volt,  azért  tud  még  most  is  annyit  inni. 
Menyét  is  egyre  nógatja  ivásra,  s  a  menyecske 
addig  nevet  és  tréfál  az  öreg  úrral,  s  addig  ízlel- 
geti az  édes  és  rendkívül  csúszós  ürmöst,  hogy 
szemei  úgy  ragyognak,  mint  a  szent  János  bogarai 
s  egyszerre  apósa  helyett,  véletlenül  szomszédát 
öleli  meg,  mely  tévedését  még  akkor  sem  veszi 
észre,  midőn  már  a  hatodik  szomszédját  csókolja, 
kik  természetesen  nem  neheztelnek  ezen  kellemes 
ráadásért  az  olcsó  üröm-örömre.  Az  igen  mérték- 
letesen ivó  férj  alkalmasint  szabó,  mert  csak  sáp- 
padva  szemléli  nejének  szeretetreméltóságát,  s  egyet- 
len roszaló  hangot  sem  merészel  hallatni.  Az  öreg 
apa  kedve  is  annyira  emelkedik,  hogy  menye  pél- 
dáját követi,  mindenkit  sorra  ölel  és  csókol,  s 
mindenkitől  bocsánatot  kér  saját  vígsága  és  menye 
szeretetreméltósága  miatt.  Azonban  az  asszony- 
szabó is  csakugyan  férfi,  s  így  a  férj  végre  így 
akarja  a  bajt  megszüntetni  : 

—  Kedves  atyám,  menjünk  haza. 

—  Micsoda  ?  —  hebeg  az  öreg,  szemeit  tö- 
rülgetve, —  ellenségem  vagy,  oh,  szeretett    fiam  ? 

—  Oh,  nem,  de  majd  megárt  a  sok  ürmös. 

—  Igazad  van,  fiam,  csak  még  egy  pohárral, 
csak  egyet.  Uraim,  bocsánat,  én  —  én  —  öreg 
ember  vagyok ;  de  —  de  —  az  ürmös  jó,  és  — 
és  menyen)  is  jó,  —  a  —  a  —  fiam  —  becsüle- 
tes ember,  —  én  —  én  —  bocsánatot  kérek, 

—  Menjünk,  atyám,   messze  lakunk. 

—  Fiam,  —  a  feleséged  jó  asszony,  —  és  az  — • 
az  ürmös  is  jó,  —  csak  még  egy  pohárkával ;  — 
bocsánatot  kérek,  —  de  —  én  öreg  ember  va- 
gyok, —  a  lábaim,  —  a  lábaim  —  ide  tapadtak 
a  padlóhoz;  én  nem  tudom,  mi  bajom,  —  de  — 
de  —  a  csizmám  igen  —  igen  nehéz. 

A  férj  hamar  bérkocsit  hoza,  s  ezalatt  neje 
és  apja  különféle  változatokkal  folytaták  e  jelene- 
tet, s  az  öreg  még  a  bérkocsi  megérkezte  után  is 
mindig  csak  ezt  monda  növekedő  hebegéssel  : 

—  Csak  még  —  egy  —  pohárkával,  menyem 
asszony  is  iszik  még  egyet;  bocsánat  — 

—  Atyám,  a  bérkocsis  nem  akar  várakozni, 
menjünk. 

—  Nem  akar?  Szólítsd  be,  fiam,  bocsánatot  fo- 
gok tőle  kérni,  és  —  és  —  a  menyem  asszony 
is,  —  mert  —  mert  —  én  öreg  ember  vagyok, 
és és  —  még  egy  pohárkával. 

Végre  nagy  nehezen  az  udvarra  vezették  az 
öreg  urat,  melynek  közepén  ismét  megállapodott, 
és  esengve  szól  a: 

—  Fiam,  —  én  egyetlen  apád  vagyok,  és  te 
egyetlen  fiam  vagy,  —  csak  még  egy  pohárkával,  — 
mert  —  mert  lábaim  nem  bírnak,  —  csak  egy 
pohárkával,  —  az  meg  fog  erősíteni. 

Ezután  a  kocsiba  emelek  a  menyecskét,  ki  a 
szabadon  halavány  lett,  mint  a  halál,  mélyen  hall- 
gatott. Ekkor  az  öreg  zokogva  szól  a  fiához  : 

—  Kedves  fiam,  —  én  —  én  —  már  nagyon 
öreg  —  vén  ember  vagyok,  —  isten  áldja  és 
tartsa  meg  e  házat,  —  mert  —  ez  jó  ház,  — 
de  —  én  többé  soha  nem  fogok  ide  jőni,  —  mert 
az  öreg  emberek  meghalnak;  —  fiam,  —  menj 
vissza,  —  csak  egy  pohárkával  hozz  még,  —  fe- 
jem a  levegőtől  szédül,  —  meg  kell  erősíteni,  — 
csak  egy  pohárkával,  ha  —  ha  —  fiam  vagy  és  — 
és  szeretsz.  És  —  és  —  kérj  bocsánatot  az  uri 
vendégektől,  mert,  —  mert  —  ez  —  ez  a  ház  — 
jó  —  jó  ház,  és  — 

Az  öregnek  feje  mellérc  hanyatlott,  nyelve  ela- 
kadt, szemei  lecsukódtak,  s  fia  aggódva  foglalt 
mellette  helyet,  és  a  kocsi  elrobogott. 

XXX. 

Tarka  macska. 

Ily  jeleneteket,  csekély  változatokkal,  minden 
szerdán  s  vasárnap  láthatni  a  fönnebb  leírt  helyen, 
a  szüret  kezdetétől  majd  egész  húsvétig,  és  gyak- 
ran verekedések  is  történnek,  főkép  a  kissé  aljasb 
jellemű  ürmöstanyákon,    minők    Buda  e  külvárosa- 

nak  csaknem  minden  harmadik  házában  találhatók. 
Ezen  egész  időszak  alatt  seregestől  tódulnak  a 
pesti  borisszák  e  helyekre,  s  az  üröm-öröm,  leg- 
alább gyomrukra  nézve,  többnyire  valóságos  ürömmé 
változik. 

Azonban,  az  idő  eltelt,  s  nekem  még  azon 
helyre  kellé  sietnem,  hol  a  tegnapi  két  gyanús 
férfi,  ma  este  kilencz  órakor,  egymással  találkozni 
ígérkezett. 

A  « Tarka  macska »  hirét  senki  nem  akará  tudni, 
kiknél  az  iránt  még  nappal  kérdezősködtem  ;  végre 
rendes  bérkocsisom,  ki  hajdan  városhajdú  vala, 
megadá  az  óhajtott  fölvilágosítást. 

A  Gellérthegy  szirtoldalát  több  helyen,  alkalma- 
sint már  századok  előtt,  kivájták  a  szegényebb 
sorsú  emberek,  s  legalább  vihar  és  eső  ellen  tö- 
kéletesen biztosítva  voltak  e  barlangokban.  Utóbb, 
az  elfoglaló  családok  szükségei  szerint,  ezen  üre- 
gek mindinkább  tágultak,  s  most  már  nem  egyet 
láthatni,  mely  három  kényelmes  szobácskát  foglal 
magában,  s  csak  födélnek  hiánya  által  különböz- 
tethetik meg  bármely  utczán  álló  szegényes  házi- 
kótól. A  Tabán,  vagy  úgynevezett  ráczváros  leg- 
idősb  lakosai  bizonyítják,  mikép  már  apáiktól  hal- 
lak, hogy  azon  barlangok  családai  többnyire  már 
századok  óta  vannak  azoknak  birtokában,  s  oly 
szabadságot  élveznek  elhagyatott  fecskefészkeikben, 
hogy  a  közterhek  viselésében  is  csak  rövid  idő 
óta  kezdenek  rendesen  részesülni.  Sőt  mondják, 
mikép  eg)'ike  ezen  családoknak  valóságos  török 
származású ;  ennek  őse  ugyanis,    a    török    elüzeté- 

sckor,  nem  birt  Budától  megválni,  s  egy  ily  bar- 
langba rejtezett.  Ennek  unokája  s  egyszersmind 
utóda  uralkodék  most  a  legszélső  s  legmagasb  fek- 
vésű barlangban,  mely  egy  elég  tágas  lakszobából 
s  egy  kis  kamrából  állott,  melyből,  mint  a  körü- 
lötte lakó  nép  vénei  regélik,  titkos  nyilasok  ve- 
zetnek a  hegy  tetejére. 

E  barlang  tulajdonosa  közel  hetven  éves  haja- 
don, ki  még  mindeddig  sem  unta  meg  pártáját,  s 
mint  hajadon  kivánt  meghalni,  ámbár  még  most  is 
akadtak  kérői,  miután  általánosan  azt  hiszik  felőle, 
hogy  szép  pénzt  gyűjte  halomra  éveinek  hosszú 
sora  alatt.  Sokan  erőszakkal  is  szerettek  volna 
ugyan  e  pénzhez  jutni,  de  ezen  bűnös  óhajtás 
mindig  csak  puszta  szándék  maradt,  mert  az  agg 
szüzet  két  hatalmas  frigytárs  oltalmazá:  roppant 
testi  erő  és  babona. 

Ö  ugyanis,  ámbár  a  gyöngébbnek  neveztetni 
szokott  nemhez  tartozott,  a  legelhiresültebb  erejű 
férfiakat  is  gyermekek  gyanánt  lódítá  ki  hajléká- 
ból, ha  rakonazátlankodni  merészlének.  Továbbá, 
a  köznép  még  máig  is  töröknek  hiszi  őt,  mert 
nem  emlékszik  senki,  hogy  őt  barlangjából  valaha 
távozni  látta  volna,  csak  néhányan  állítják,  hogy 
többször  látták  őt  éjféltájban  a  hegytetőn  baran- 
golni, miből  a  könnyen  hivők  azt  következtették, 
hogy  az  öreg  hajadon  nemcsak  pogány,  hanem  va- 
lóságos boszorkány,  ki  mindenkit  kedve  szerint 
megronthat,  ha  haragja  fölgerjesztetik.  Egyébiránt 
pedig  szirtlakának  egyetlen  látható  nyílását  oly 
erős  ajtó  zára,  hogy  lőpor  nélkül  bajos  lett  volna 

azon  erőszakkal  berontani.  Így  tehát  a  vén  török 
szűz,  mikcp  őt  sokan  nevezni  szokták,  tökéletesen 
bátorságban  élhetett,  s  nyugodtan  szaporíthatá 
kincseit,  ámbár  senki  nem  tudá,  hogy  ki  számára 
teszi  azt,  miután  egyetlen  rokona  sem  volt,  kit 
azzal  halála  után  boldogíthatott  volna. 

Eddig  a  hagyományokon  épülő  népmonda,  me- 
lyet nem  czáfolhatok  ugyan  meg,  de  nem  is  erő- 
síthetek, mivel  egyikre  sem  szerezhettem  ily  rövid 
idő  alatt  elég  adatot. 

Mi  a  valót  illeti,  az  röviden  ebből  áll.  Az  agg 
szűz  alig  volt  húsz  éves,  midőn  szüleit  egymásután 
elveszte,  kik  a  bort  és  egyéb  szeszes  italokat 
mérték,  mi  azt  mutatá,  hogy  állított  török  szárma- 
zásukkal nem  igen  sokat  gondoltak.  A  fiatal  lány, 
kit  az  öreg  asszonyok  krónikája  a  nem  igen  ruták 
közé  sorozott,  s  kiről  annál  fogva  bátran  hihetjük, 
hogy  valóban  szép  volt,  szüleinek  keresetmódját 
folytatá,  s  egy  derék  szőlőtulajdonossal  házasságra 
készült  lépni.  Ekkor  azonban  rögtön  himlőbe  esett, 
s  ezen  pusztító  betegség  annyira  megrongálta  ar- 
czát,  hogy  az  egyetlen  nagy  tarka  sebforradássá 
torzult  el.  A  fiatal  vőlegény  azonnal  visszavonult, 
gúnyosan  mondván,  hogy  ily  madárijesztővel  nem 
birna  egy  födél  alatt   ellakni. 

Ezen  idő  alatt  keserű  mogorvaság  kezde  a  sze- 
rencsétlen lány  szivében  uralkodni.  Mindenki 
iránt  visszataszító  lőn,  s  csak  abban  érzett  némi 
örömet,  ha  ő  is  éreztetheté  másokkal  azon  meg- 
vetést, melyben  neki  minden  oldalról  részesülnie 
kellé.  E  hajlama  lehete  egyik  oka    annak,    hogy  a 

szeszes  italok  kimérését  ezentúl  is  folytatá,  mert 
mindig  némi  megnyugtató  hatással  volt  rá,  midőn 
a  sima  arczukban  büszkélkedő  férfiakat  annyira  le- 
itathatá,  hogy  barmokká  aljasultak  le,  s  e  helyze- 
tökben  oly  mélyen  állottak  ő  alatta,  kit  csupán 
rútsága  miatt  vetettek  meg,  melyről  ő  nem  te- 
hetett. 

Hogy  nem  igen  válogatott  vendégek  látogatták 
meg  ivószobáját,  az  igen  természetes,  s  ugyan  eb- 
ből következik,  hogy  ezek  valamint  nem  tüntették 
ki  magokat  finomság  által,  úgy  viszont  nem  is  kö- 
veteltek udvarias  bánásmódot,  hanem  csak  olcsó  és 
erős  bort  s  pálinkát;  és  ezt  meg  is  kapák,  mert 
a  csaplárosnő  nem  vizezé  italait,  hogy  annál  pusz- 
títóbb  hatással  lehessenek  vendégeire.  Czímere 
nem  volt  ezen  barlangnak,  s  azért  a  mindennapos 
látogatók  igen  elmés  gondolatra  véltek  jönni,  midőn 
a  tulajdonosnő  tiszteletére  «Tarka  macska*  czímet 
adának  neki ;  mire  csakugyan  volt  is  okuk,  mert  a 
tarka  arczú  lánynak  körmeit  gyakran  ugyancsak 
érezek,  midőn  fizetni  nem  akartak,  vagy  egymás 
közt  derekasan  összeverekedtek. 

Hogy  e  helyre  idővel  nemcsak  műveletlen  em- 
berek gyülekeztek,  hanem  olyanok  is,  kiknek  okuk 
volt  óhajtani,  hogy  a  rendőrség  figyelmétől  lehe- 
tőségig távol  essenek,  az  igen  természetes,  azt 
pedig  szinte  nem  kell  csodálni,  hogy  ily  helyek 
eltüretnek,  mert  ezek  nemcsak  veszélyesek-,  hanem 
hasznosokká  is  lehetnek. 

Ha  tudniillik  a  rendőrség  tolvajságot,  vagy  más 
bűntetteket    nyomoz,    többnyire    az     ily    helyeket 

szokta  titkon  vagy  nyilvánosan,  mikép  a  körülmé- 
nyek kívánják,  megmotozni,  s  várakozásában  rit- 
kán csalatkozik.  Vannak  példák,  mikép  említett 
bérkocsisomtól  haliam,  hogy  magok  az  ily  csapszé- 
kek tulajdonosai  is  titkos  egyetértésben  állnak  a 
rendőrséggel,  s  útba  igazítják  azt,  midőn  valamely 
bűnöst  nyomoz.  Ily  esetben  a  csapszékben  nem 
történnek  ugyan  elfogatások,  mert  ez  visszariasz- 
taná máskorra  a  csavargókat,  hanem  a  csapláros 
kilesi  beszédeikből  tartózkodásuk  helyét,  s  aztán 
vagy  ott,  vagy  az  oda  vezető  úton  történik  több- 
nyire az  elfogatás.  Ilyen  a  «f Tarka  macska»  is,  ki- 
nek már  nem  egy  bűnös  hurokra  kerültét  lehetne 
köszönni. 

Ez  azon  hely,  hová  most  a  szives  olvasót  ve- 
zetni fogom,  hogy  valamikép  nyomába  juthassunk 
a  két  gyanús  czimbora  gaz  tervének. 

XXI. 

Pokol    tomácza. 

Elhagyván  az  üröm-öröm  víg  tanyáját,  a  rudasfürdő 
felé  irányzám  lépteimet,  hol  bérkocsisommal  talál- 
koznom kellé,  kit  kilencz  órára  oda  rendelek,  mint- 
hogy nélküle  alkalmasint  bajosan  találhattam  volna 
föl  a  « Tarka  macska*  termeit,  melylyek  könnyen 
zárva  is  maradhatának  az  egészen  ismeretlen,  s 
kissé  jobb  öltözetű  látogató  előtt.  Örömest  írnám 
le  körülményesen  e  vándorlásomat,  de  a  tabáni 
utczák  sötétsége  miatt  ily  kisérlct  csaknem  a  lehc- 

tétlenségek  sorába  tartozik,  s  ha  a  kénszag  nem 
ad  irányt  orromnak,  úgy  alkalmasint  bajosan  talál- 
tam volna  föl  a  rudasfürdőt.  E  szerint  minden 
sértő  visszautasítás  nélkül  elmondhatom  ez  úttal, 
hogy  csak  orrom  után  mentem,  s  a  sötétséget  nem 
minden  erőlködés  nélkül  oszlatám  testemmel  kétfelé, 
hogy  rajta  valamikép  áthatolhassak. 

E  közben  igen  kevés  emberrel  találkoztam,  s 
ezeket  sem  igen  vehetnem  vala  észre,  ha  majd 
gyöngéden,  majd  keményebben  belém  nem  ütköztek 
volna.  Ezen  belém  ütközők  részint  denevérek  valá- 
nak  elnyűtt  tárlatán  viganóban,  kik  alkalmasint  fé- 
lelemből, oly  gyöngéden  s  mégis  oly  szorosan  si- 
multak hozzám,  mintha  nagyobb  bátorság  kedveért 
a  féltékeny  levegőt  is  távoztatni  szerették  volna 
közülünk ;  részint  éjjeli  őrök,  kik,  hihetőleg  foga- 
dásból, szembehunyva  iparkodtak  valamely  csap- 
széket föltalálni,  hol  lankadt  testeiket  az  éji  virrasz- 
tás fáradalmaira  megerősíthessék;  részint  pedig  a 
tabáni  és  krisztinavárosi  «Haute  volée»  némely 
rendszerető  tagjai,  kik  már  ily  korán  szoktak  haza 
térni  a  « Három  nyolcas))  czímű  lebujból,  mely  a 
benszülöttek  által  rendesen  vendéglőnek  gúnyoltatik, 
mióta  az  asztalokat  minden  vasárnap  tiszta  abrosz- 
szal  terítik  be  és  a  pinozérek  kiveszik  szájukból  a 
pipát,  midőn  a  tisztelt  vendégeknek  szolgálnak. 
Ezen  « Három  nyolcas)),  mellesleg  legyen  megje- 
gyezve, kártyajátéktól  nyerte  elnevezését,  s  bizo- 
nyos tekintetben  jobban  megfelelt  e  sajátszerű  czí- 
mének,  mint  sok  más  czimbitorló  széles  e  világon. 
Tudjuk  ugyanis,  hogy    a    kártyajátékban  négy  filkó 

van,  ezen  lebujban  sokszor  negyvenet  is  találhatni; 
a  kártyában  vörös  és  zöld  szin  van,  s  e  szerint 
kétszinűség  uralkodik,  a  lebujban  vörös  arczok  lát- 
hatók, zöld  beszédek  hallhatók,  s  hetvenhét  szinű- 
ség  uralkodik ;  a  kártyában  makk  és  tök  is  találtatik, 
a  lebujban  ellenben  gyakran  olyanok,  kik  úgy  vise- 
lik magokat,  mintha  ezen  két  eledel  mellett  híztak 
volna  meg;  végre  kártyavetés  által  a  jövendő  titkai 
hozatnak  napfényre,  e  lebujban  pedig  mind  azon 
titkok  találtatnak  ki,  melyek  délelőtt  a  várban  s 
egyebütt  történtek. 

Ah,  a  levegő  már  szabadabban  kezd  lengedezni, 
jele,  hogy  a  baloldali  házak  elfogytak,  s  szabad 
tér  nyílik  a  Dunára.  Ezen  tér  végre  rendes  völgyet 
képez,  melyben  az  utczai  sár  össze  szokott  gyűlni, 
nem  emberszólás  végett  ugyan,  hanem  azért,  hogy 
az  emberek  lábaihoz  tapadhasson,  s  e  szerint  távo- 
labb utczákat  is  láthasson,  sőt  télen  Ffestre  is  át- 
juthasson, melyet  azzal  is  szoktak  rágalmazni,  hogy 
sárban  igen  nagy  hiányt  szenved.  Ezen  tér  és  ille- 
tőleg völgy  legsárosb  része  az  egész  Tabánnak, 
mely  általánosan  rendkívül  sáros,  s  azért  épen  nem 
kell  csodálni,  hogy  télen  leginkább  e  helyen  szok- 
ták az  embereket  egyik  városból  a  másikba  szállí- 
tani, mert  hiszen  igen  természetes,  hogy  a  kénye- 
lemre nagy  gond  fordítassék,  mikép  azt  mindenben 
eléggé  örvendetesen  tapasztalhatjuk. 

De  emberünk  ime  itt  áll,  hagyjuk  tehát  magára 
a  kellemes  tért  és  törekedjünk  magosra,  nem  egé- 
szen a  csillíjgokig  ugyan,  hanem  legalább  a  csilla- 
gásztorony közelébe,  melynek  tetejéről  nem  kapasz- 

téibe, de  legalább  kényelmesen  elolvashatni  pályá- 
jokat  könyvekből  és  hirlapokból. 

Utunk  kissé  meredek  és  a  természet  által  oly 
remekül  ki  van  kövezve,  mintha  ezen  mesterséget 
a  budapesti  kövezőktől  tanulta  volna;  azonban,  ha 
kalapunkat  jól  fejünkbe  nyomjuk,  úgy  meglehetünk 
győződve,  hogy  nem  fogjuk  elejteni  nyaktörés  ve- 
szélyével járó  bukdácsolásink  közt. 

Ezen  úton  egyetlen  emberrel  sem  találkoztunk, 
a  mi  igen  természetes,  mert  itt  csak  kétféle  nép 
lakik:  munkás  és  —  tolvaj.  Az  előbbiek  jókor  fe- 
küsznek  le,  hogy  hajnalban  újult  erővel  láthassanak 
dolog  után,  mely  napról-napra  legalább  kenyérrel 
meglehetősen  ellátja  családjokat,  a  tolvajok  pedig 
csak  éjfél  után  hagyják  el  tanyáikat,  mert  tudják, 
hogy  azok,  kiknél  sikerrel  dolgozhatnak,  csak  ezen 
időben  szokták  nyughelyöket  fölkeresni,  hogy  az 
unalmas  délelőtt  egy  részét  keresztül  alhassák  és 
hamarább  ebédhez  ülhessenek. 

Hányszor  fordulánk  jobbra  és  balra,  hányszor 
botlottunk  meg,  hányszor  haladtunk  le,  s  hányszor 
fölfelé,  azt  csak  hozzávetőleg  sem  mondhatom  meg, 
mert  minden  gondolatom  és  erőm  egyedül  arra 
volt  megfeszítve,  hogy  valamikép  nyakamat  ne  tör- 
jem, mit  ügyes  vezetőm  nélkül  bajosan  kerülhettem 
volna  el.  Ez  maga  is  gyakran  oly  zavarodásba  jőve, 
hogy  teljességgel  nem  birta  magát  tájékozni ;  ilyen- 
kor azonban  mindig  gyufát  dörzölt  csizmatalpához, 
s  annak  kurta  életű  világánál  csakhamar  ismét 
helyre  találta  magát;    mely  körülmény    megcmlíté- 

séncl  egyedül  azt  sajnálom :  hogy  a  most  divatozó 
kimerítő  részletességnek  nem  hódolhatok,  s  nem 
mondhatom  [el  teljes  bizonyossággal,  hogy  kénes 
vagy  kéntelen  volt-c  a  kérdéses  rövid  életű  gyufa 
s  hogy  jobb  vagy  bal  lába  csizmájának  talpához 
dörzsölte-e  vékony  lángú  szövétnekünket  a  derék 
bérkocsis. 

Végre  minden  út  elszakadt  előttünk,  mintha  a 
világ  végére  értünk  volna  s  már  azon  kezdem  fe- 
jemet törni,  hogy  nem  jobb  lesz-e  leülni  és  nyu- 
godtan a  semmiségbe  lelógatni  lábaimat,  mint  tovább 
is  folytatni  bizonytalan  eredményű  bukdácsolásunkat 
a  csillagok  felé,  midőn  vezetőm  megszólalt : 

—  Talán  félni  méltóztatik? 

—  Én?  —  kérdem  őt  csodálkozva. 

—  Igen. 

—  Világért  sem !  Csak  attól  tartok,  hogy  lábam 
elcsúszik,  s  valamely  kéménybe  esem,  vagy  a  ké- 
mény alatt  álló  bográcsba. 

—  Oh,  dehogy!  Nem  oly  igen  veszélyes  itt  a 
járás.  Hiszen  a  vizet  szamáron  hordják  föl,  s  tud- 
tomra még  egy  sem  esett  le. 

—  Igazán? 

—  Ügy  van. 

Ezen  meglehetősen  erős  hasonlításra  nem  volt 
mit  szólanom,  s  némán  ballagtunk  előre  még  mint- 
egy félnegyedig,  minden  szerencsétlenség  nélkül, 
kivévén,  hogy  szivarom  teljességgel  nem  akart  égni, 
mit  azonban  csak  a  levegő  valamely  titkos  befolyá- 
sának kérek  tulajdonítani,  s  koránsem  olyasminek,  mit 
közönséges    emberek    félelemnek    szekták    nevezni. 

Nagy  :  Magyar  titkok.  JJ.  lg 


»74 

Ekkor  rekedt  kutyaugatás  hangzott  felénk,  mely 
tulajdonképen  csak  néhány  rövid  vakkantásból  állott, 
mintha  az  okos  állat  szándékosan  nem  akarna  szer- 
fölött nagy  zajt  csinálni.  Vezetőm  szintoly  lassan, 
de  huzamosan  fütytyentett,  s  a  kutya  azonnal  más 
hangon  válaszolt,  mintha  megnyugvását  akarná  ki- 
fejezni, s  rövid  morgása  után  ismét  tökéletes  csönd 
lett  körülöttünk. 

—  Czélnál  vagyunk,  —  szóla  suttogva  vezetőm 
és  megállapodott. 

—  Ügy  látszik,  ismeretségben  állsz  a  négy  lábú 
őrrel ? 

—  A  nélkül  nem  is  szeretnék  éjjel  e  helyen  ba- 
rangolni. 

—  Menjünk? 

—  Még  nem.  Előbb  méltóztassék  köpenyemet 
nyakába  akasztani. 

—  Miért? 

—  jobb  lesz,  ha  félig-meddig  lumpnak  hiszik 
nagyságodat. 

—  Gondolod? 

—  Mindenesetre. 

—  Hiszen  divatos  öltözetűek  is  vannak. 

—  Tudom,  de  azokat  csak  divatosabb  társasá- 
gokban találhatni. 

—  Legyen  tehát. 

—  Azután  ne  méltóztassék  nagy  kíváncsiságot 
vagy  meglepetést  mutatni. 

—  Értem. 

—  Mert  ez  gyanút  szülhetne. 

—  És  veszélyt  is,  nemde? 

—  Azt  nem  igen,  mert  a  tarka  macska  szoros 
fenyítéket  tart;  de  ha  a  vendégek  gyanakszanak, 
úgy  bizonyosan  minden  szavukra  vigyázni  fognak 
és  semmi  érdekest  nem  hallunk,  habár  az  egész 
éjszakát  itt  töltjük  is. 

Ezen  utasítás  után  szorosan  a  kapott  köpenybe 
burkolám  magamat,  kalapomat  behorpasztám,  kiálló 
inggallérom  egyik  részét  bedugám,  a  másikat  pedig 
kissé  összesározám,  s  hajamat  szétziláltam,  hogy 
legalább  félig-meddig  korhelyhez,  vagy  még  rosz- 
szabbhoz  hasonlíthassak. 

E  közben  még  néhány  lépést  haladtunk  előre  a 
sűrű  sötétségben,  s  most  lánczcsörrenést  hallottunk, 
egészen  közelünkben,  mire  vezetőm  azonnal  meg- 
állapodott, s  hizelgő  hangon  szóla. 

—  Legyen  eszed,  vén  Vrág,    hiszen  én  vagyok. 
A  kutya  csöndesen    mormogott,  s  erre    vezetőm 

kétszer  élesen  fütytyentett.  Most  világosság  terült 
cl  szemeim  előtt,  s  a  körülöttem  levő  tárgyakat  tisz- 
tán láthat  ám. 

A  világosság  négyszögű  nyilasból  ömlött  ki, 
melyen  mécset  tartó  kéz  nyúlt  ki,  az  egész  kis  tért 
megvilágítva ;  a  kar  mellé  széles  arcz  tapadt,  mely- 
ből villogó  nagy  szemek  visszariasztó  tüze  lobogott 
felénk.  A  mécs  fényénél  világosan  láthatám,  hogy 
kemény  szűk  sziklaüregben  állunk,  melynek  erős 
keskeny  ajtaja  vastag  vaspántokkal  volt  borítva  és 
a  fönebb  említett,  befelé  nyíló  réssel  ellátva,  melyen 
át  az  érkezőket  kényelmesen  lehete  megvizsgálni, 
mielőtt  az  ajtó  számokra  megnyittatnék.  Ezen  ajtó 
egyik  sarkához  láncz  vala  erősítve,   melynek  másik 

>9* 


iy6 

yrégz,  bozontos  nagy  komondor  vas  szegekkel  borí- 
tott örvéhez  volt  csatoltatva.  A  komondor  mérges 
tekintetet  vetett  rám,  s  azután  a  nyilashoz  tapadó 
széles  arczra  fordítá  szemeit,  mintha  parancsot  akarna 
a  himlőrongálta  vonásokból  olvasni,  hogy  mikép 
viseltessék  irántam?  Az  arcz  felső  része  mozdulat- 
lan maradt,  a  nyilas  alatt  levő  ajkak  azonban  vala- 
mit motyogtak,  mit  nem  érthetek,  s  a  kutya  azonnal 
az  ajtó  mellé  ugrott  és  szorosan  küszöbéhez  nyo- 
mult, mérgesen  vicsorgatván  felénk  fényes  fogait ; 
vezetőm  pedig  egy  lépést  hátrált,  s  megdöbbenni 
látszott.  E  pillanatban  úgy  érzem  magamat,  mintha 
pokol  tornácában  állanék.  Belőlről  érthetíen  lárma 
zúgott  felém,  a  nyilason  ördögi  szempár  villogott 
ki  s  a  kutya  három  fej  nélkül  is  emlékeztetett  al- 
világi rokonára.  Ha  már  tornácza  is  ily  visszariasztó 
a  pokolnak,  hát  még  belseje  minő  lesz  I  gondolám, 
s  nem  csekély  hajlandóságot  érzék  magamban,  e 
kalandnak  hátat  fordítani,  ha  attól  nem  kellett 
volna  tartanom,  hogy  ez  által  még  nagyobb  gyanút 
gerjesztek  magam  ellen,  s  a  pokol  valamennyi  ördö- 
gét, iszonyú  őrebökkel  együtt  sarkaim  után  idézem, 
mi  mindenesetre  életembe  kerülendett,  mert  a  ko- 
romfekete sötétség  miatt  bizonyosan  az  első  pilla- 
natokban szörnyű  mélységbe  kellett  volna  zuhannom. 
Vezetőm  látható  megdöbbenése  épen  nem  volt 
alkalmas  növekedő  aggályomat  lecsöndesíteni,  ám- 
bár egyetlen  pillanat  elég  volt,  hogy  magát  ismét 
tökéletesen  összeszedhesse,  s  csakhamar  tréfásan 
szólt : 

—  Részeg  vagy,  vén  macska,  vagy  elméd  hábo- 
rodott meg,  hogy  nem  akarsz  rám  ismerni  ? 

—  Te  vagy,  ravasz  kopó  ?  —  recsege  az  előbbi 
tompa  hang,  —  már  majd  elfelejtettem  sima  pofádat, 
oly  ritkán  tolod  ide,  mióta  böcsületes  emberré  lettél. 

—  Ne  gúnyolódjál,  hanem  nyiss  ajtót,  mert  szom- 
jasok vagyunk. 

—  jót  állasz  tejes  arczu  társadért? 

—  Mint  magamért! 

—  Mit  akar  itt? 

—  Inni   és  munkához  jutni. 

—  Jól  van.- 

Az  arcz  eltűnt  a  nyilasból,  s  utána  a  mécset  fe- 
lénk lobogtató  meztelen  kar  is,  melynek  idegei 
vékony  kötelekhez  hasonlítottak  s  félelmes  erejűnek 
tanusíták  az  idomtalan  kar  tulajdonosát.  A  nyilas 
ezután  bezáratott,  s  pillanatig  ismét  átláthatlan  sö- 
tétben állottunk  és  a  komondor  közelebb  csörtetett 
hozzánk  lánczával ;  bérkocsisom  pedig  fülemhez 
hajlott  és  ezt  sugá: 

—  Majd  megijedtem. 

—  Miért? 

—  Azt  beszélik,  hogy  ezen  tornáczot  egyetlen 
fordítással  elsülyesztheti  a  vén  boszorkány  s  a  rajta 
állók  feneketlen  mélységbe  zuhannak,  a  szikla  pedig 
azonnal  visszafordul  helyére,  mintha  semmi  nem 
történt  volna.  Azért  ugrott  félre  a  kutya. 

—  Lehetetlen. 

—  Legalább  úgy  beszélik  és  én  örömest  elhi- 
szem, mert  máskép  bizony  már  rég  kirabolták  volna 
a  vén  pénzes  szatyrot. 


Több  észrevételre  nem  maradt  időnk,  mert  a 
nehéz  ajtó  félig  megnyílt,  s  én,  nem  minden  agály 
nélkül  ugyan,  de  mégis  gyorsan  követem  vezetőmet 
és  a  nehéz  závár  csikorogva  nyomult  mögöttünk 
reteszébe,  a  kutya  pedig,  hangosan  ásítva,  az  ajtó 
küszöbére  vcté  magát. 

XXXU. 

Bitóvirágok. 

Midőn  a  súlyos  ajtót  mögöttem  bezárulni  haliam, 
akaratlanul  azon  gondolat  villant  át  agyamon,  hogy 
innen  nem  könnyen  fogok  szabadulhatni,  ha  vala- 
kinek kedve  leend  távozásomat  akadályoztatni,  azért 
tehát  mindenkit  lehető  legnagyobb  elfogulatlanság 
szinlésével  törekvém  megnyugtatni.  Kalapomat  mé- 
lyen homlokomra  nyomám,  öklömmel  hatalmasan 
döngetem  az  asztalt  s  egypár  zsíros  kifejezéssel 
bort  parancsoltam;  azután  pedig  kihivó  daczczal 
jártatám  körül  szemeimet,  mintha  a  krisztinavárosi 
színkörben  állanék,  s  embereket  és  állatokat  egymás- 
után ökölre  kívánnám  fölszólítani,  a  művészet  na- 
gyobbszerű  dicsőítése  végett.  E  hősködésem  ked- 
vező hatást  látszott  szülni,  mert,  néhány  pillanatnyi 
kíváncsi  néma  bámulás  után,  oly  közönyösen  foly- 
tatá  beszélgetéseit  a  gyülekezet,  mintha  mindnyájan 
több  évi  börtönismerősim  lettek  volna. 

Legyen  már  most  szabad  környezőimet  kissé 
megismertetnem  a  nyájas  olvasóval.  Az  elsőség  ter- 
mészetesen a  szépnemet    illeti,    s    azért    mindenek 

előtt  a  tarka  macskára  fordítám  figyelmemet,  ki 
ezen  elnevezésre  épen  nem  volt  méltatlan.  Idom- 
talan  nagy  fejét  fekete  báránybőr  sipka  fődé,  minőt 
a  krassói  oláhok  viselnek,  s  ez  még  magosabbá  tévé 
alakját,  mely  a  hat  lábnyi  mértékhez  igen  közel 
állott;  ősz  hajszálai  vastag  fonadékban  széles  vál- 
lait verdesek,  nagy  szemeiben  visszataszító  tűz 
égett,  sasorra  bagolyéhoz  hasonlított  s  vastag  ajkain 
gúny  és  megvetés  kifejezése  uralkodott.  Nagy  arcza 
egyetlen  sebforradék  vala  és  sovány  testét  ujjatlan 
birkabőrbunda  takará,  mely  széles  bőrövvel  dere- 
kához volt  szorítva.  Övében  súlyos  csákány  volt 
látható,  melyei  igen  hatályosan  tudá  zajgó  vendégei 
közt  a  békés  egyetértést  helyreállítani.  Fogai  közt 
hosszúszárú  török  pipát  tartott  s  orrán,  száján  ha- 
talmas füstoszlopokat  eregetett.  E  mellett  mindig 
szemmel  tartá  vendégeit,  s  a  bort  és  pálinkát  nagy 
szorgalommal  töltögeté  két  jókora  hordóból,  melyek 
sziklába  vésett  öblös  üregben  állottak.  Ezen  üreg 
mellett  ültünk  mi,  az  úrnő  kis  asztala  előtt,  a  többi 
vendégek  mind  sziklába  vájt  padokon  ültek  asztalul 
szolgáló  nagy  kövek  előtt,  mert  az  érintett  kis  asz- 
talon kívül  semmi  egyéb  bútorzat  nem  volt  az  egész 
nagy  üregben  látható.  A  nagy  lámpa  szinte  kőből 
volt  faragva,  s  erős  vasrúdon  függött;  de  oly  ma- 
gosán, hogy  komoly  verekedés  esetén,  nem  igen 
könnyen  lehetett  volna  azt  eloltani.  Ezen  nagy 
üregből  kis  vasajtó  nyilt,  hová,  azt  nem  puhatol- 
hattam azonnal  ki,  mert  lakat  függött  rajta. 

A  társaság  nem  volt  ugyan  számos,   mely  jelen- 
leg   itt    mulat,    de    annál    válogatottabb.   Annyiban 

mindazáltal  nagyon  hasonlítottak  egymáshoz,  hogy 
mindnyájan  meglehetősen  szegény  állapotban  lát- 
szottak lenni,  mert  külsejök  ugyancsak  kopott  volt, 
habár  itt-ott  némi  nyomai  valának  is  láthatók  az 
uralkodó  divatnak.  Láttam  erős  egészséges  férfit, 
rongyos  félszűrben,  mely  alig  akadt  meg  izmos 
testén,  kinek  feje  talán  év  óta  nem  jött  kalappal 
vagy  süveggel  érintkezésbe,  ki  mind  a  mellett  fá- 
radhatlannak  látszott  a  pálinkás  pohár  emelésében 
és  legkörmönfontabb  elmésséggel  mulattatá  társait, 
mintha  legjobb  rendén  állott  volna  szénája,  pedig 
egyetlen  zsup-szalmája  sem  volt,  melyre  árva  fejét 
lenyugtathatta  volna.  Mellette  rendkívül  sápadt  su- 
hancz  ült,  rongyos  fekete  nadrágban  s  kötéllel  de- 
rekához szorított  asszonyujjasban,  mely  sajátságos 
viselete  miatt  kisasszonynak  gúnyolák  őt  társai ; 
valahányszor  egyet  nyelt  pálinkás  poharából,  mind- 
annyiszor nagyot  csuklott,  mi  azt  látszott  bizonyí- 
tani, hogy  vagy  nem  szokta  meg  a  kemény  italt, 
vagy  rendkívül  elgyöngült  már  tőle  egész  idegzete. 
Azon  két  ember,  kiknek  egyike  a  kártyavetőnénéi 
tanácsot  kért,  szinte  jelen  vala,  s  mindketten  jómódú 
napszámosoknak  látszottak;  öltözetök  legalább  meg- 
lehetősen rendben  volt,  s  egy  lényeges  része  sem 
hiányzott,  ámbár  néhány  tenyérnyi  folt  kissé  kelle- 
metlenül tarkázott  rajtok.  Ezeken  túl  ősz  férfiú  ült, 
vörös  hajós  sipkája  alól  csak  néhány  fehér  hajszál 
esett  vállaira,  arczának  alsó  részét  azonban  sűrű 
ősz  szakáll  és  bajusz  borítá,  mely  alkalmasint  évek 
óta  nem  érzé  a  borotva  pusztító  hatását.  Hosszú 
kabátja  igen  gondosan  össze  vala  foltozva,  s  ökölnyi 

vörös  rézgombokkal  ellátva,  melyek  oly  szorosan 
tárták  össze  öltönyét,  hogy  ingnek  vagy  nadrágnak 
nyomát  sem  lehete  látni ;  azért  azonban  mégsem 
merem  állítani,  hogy  ezen  igen  szükséges  öltöny- 
részekkel nem  volt  ellátva,  mert  lehet,  hogy  nem 
kivánt  haszontalan  piperőcznek  látszani,  s  azért  rejtc 
el  mindent,  mi  fényűzést  tanúsíthatott  volna.  Mel- 
lette igen  tisztes  tekintetű  asszonyság  emelé  a  pá- 
linkás poharat,  taréjas  fejkötőben  és  szinehagyott 
karton  felöltőben,  melynek  nagy  kiterjedésű  zsír- 
foltjai elég  világosan  bizonyíták,  hogy  konyhája 
nem  sovány  s  fukarság  bűne  miatt  sem  vádoltat- 
hatik.  Egyébiránt  ezen  érdekes  némber  alkalmasint 
hitvese  volt  az  öreg  úrnak,  mert  ezen  utóbbi  min- 
dig mogorván  dünnyögött,  valahányszor  az  újonnan 
megtölté  poharát.  A  legtávolabb  zugban,  minden- 
kitől mogorván  visszavonulva,  összerokkant  alakú 
középkorú  férfi  ült,  meglehetősen  divatos,  de  rend- 
kívül foszlányos  öltözetben,  s  mélyen  homlokára 
szorított  horpadozott  kalappal,  mellette  pedig  csinos 
külsejű  fiatal  némber,  kopott  szalmakalappal,  mely- 
ről nagy  sárga  foltokkal  tarkázott  zöld  fátyol  szo- 
morú maradványai  függöttek,  s  divatos  viganóban, 
mely  nem  volt  ugyan  testéhez  szabva,  de  mégis 
bizonyosan  régóta  tulajdona,  mert  hajlásai  igen 
fenyegetőleg  foszladozni  kezdenek.  A  férfi  nagyobb 
kényelem  tekintetéből,  csak  az  üvegből  ereszté  tor- 
kába a  pálinkát;  a  némber  azonban  közönséges 
ivópohár  kényelmével  is  beérte,  különben  pedig 
igen  szórakozottnak  látszott,  mert  mindig  csak  félig 
ivá  ki  poharát,  s  azonnal  ismét  tele  tölte.  Ha  kissé 

hiú  akarnék  lenni,  úgy  azt  hihetném,  hogy  ezen 
szende  szórakozottságának  én  valék  ártatlan  oka, 
mert  szemeit  gyakran  függeszté  rám,  s  néhányszor 
bizonyosan  el  is  pirult  volna,  ha  az  ember  azt  te- 
hetné mindenkor,  mit  tenni  akar.  Ha  még  egy 
tüzes  szemű  nagy  kandúrt  említek  meg,  azon  kü- 
lönös megjegyzéssel,  hogy  az  egész  üregben  ő  volt 
a  legtisztább  s  legépebb  öltözetű  és  egyszersmind 
legjózanabb,  úgy  hely-  s  személyleirási  tekintetben 
mindent  teljesítettem,  mit  tehetek,  ha  az  igazság 
mellett  szorosan  megmaradni  akarok,  s  csak  annyit 
mondhatok  még,  mikép  minden  arcznak  vonásai 
világosan  tanusíták,  hogy  bármely  törvény  fának  is 
díszére  válhattak  volna  e  bitóvirágok,  mit  epegörcs, 
vagy  más  járvány  nélkül  alkalmasint  nem  is  fognak 
elkerülni. 

—  Hát  három  hete  már,  hogy  a  hűvösből  ki- 
kerültél ?  —  szól  a  az  öreg  úr  a  kalaptalan  termetes 
betyárhoz. 

—  Meg  két  napjai  —  felele  ez,  hosszút  kor- 
ty antva  és  ajkaival  oly  hangosan  czuppantva,  hogy 
paraszt  csóknak  is  beillett  volna. 

—  És  hol  csavarogtál  azóta  ? 

—  Kihevertem  a  munkát. 

—  Hát  dolgoznod  kellett? 

—  Mint  a  marhának. 

—  Szörnyűség  I 

—  Talyiga  után  kellett  többnyire  járnom,  mely- 
lyel  az  utczát  öntözték;  még  most  is  száz  köldök- 
csömör émelyeg  a  lelkemben,  ha  rágondolok. 

—  Hiában,  csak  jobb  r^oJt  a  régi  idő,  akkor  jól 
fölfenckelték  az  embert  és  nem  dolgoztatták. 

—  Furcsa  is  az,  —  jegyzé  meg  hebegve  a  sá- 
padt suhancz,  —  most  dolgoztatni  akarnak  bennün- 
ket; hiszen  ha  dolgozni  akarnánk,  űgy  szabadon  is 
hozzá  láthatnánk  és  nem  kellene  ujjainkat  mcg- 
cnyveznünk,  hogy  egyszer  másszor  markunkba  ra- 
gadjon valami. 

—  Inkább  mindennap  kilencz  zsindelyszeget  lőjjön 
lelkembe  maga  Belzebub,  hogysem  dolgozzam.  Még 
most  is  úgy  clfeketül  a  lelkem,  mint  a  marok  vas, 
ha  meggondolom,  hogy  minő  potomságért  kellett 
dolgoznom. 

—  Hátha  még  a  dolgozóházba  zárták  volna  kel- 
médet. Hagyma  bácsi ! 

—  Hagyd  el  kérlek,  valahányszor  csak  kerítés- 
fala mellett  megyek  is  el,  mindig  úgy  kótog  a  lel- 
kem házfala,  hogy  a  fogaim  is  tánczot  járnak. 

—  Két  hétig  voltam  én  ott,  egyetlen  rongyos 
zsebkendő  miatt;  de  inkább  tulajdon  orromra  akasz- 
tom föl  magamat,  hogysem  többé  oda  kerüljek. 

—  Azért  olyan  homályos  a  szemed,  mint  az 
éhenhalt  rókáé! 

—  Hát  azóta  nem  jártatok  a  másé  után? 

—  Ráérünk  még. 

—  Ki  kell  a  dolgot  hevernem. 

—  De  mi  meg  elunjuk  érettetek  a  vén  macskát 
fizetni,  ha  csak  henyéltek,  —  monda  boszusan  az 
öreg  asszony  és  poharát  keményen  az  asztalhoz 
koczczantá. 

—  Vén  orgazda,  tapaszd    be    oldalbordád    mos- 


datlan  száját  és  fizess  békével,  különben  füle  tövéig 
repesztem  kereplő) ét. 

—  Majd  megszolgáljuk  mi  a  kölcsönt. 

—  Úgyis  tízszeresen  fizetünk  mindent  vissza,  vén 
uzsorás. 

—  Kelmétek  élnek  úgyis  a  mienkből. 

—  De  mennyi  bajunk  van,  míg  rongyaitokon  túl 
adunk. 

—  Soha  bizony! 

—  Minap  is  majd  rajta  vesztettem,  mikor  a 
vizes  ruhát  eladtam,  melyet  nem  számotokra  akasz- 
tottak padlásra. 

—  Már  minek  ez  a  czivakodás,  maradjunk  jó 
barátok ;  de  feleségemnek  csakugyan  mégis  igaza 
van  annyiban,  hogy  már  lendíthetnétek  valamit. 

—  Tudnék  én  valamit  I  —  szól  a  most  suttogva 
múlt  éjjeli  embereim  egyike. 

—  Halljunk  szót  I  —  kiálta  nagy  kíváncsisággal 
az  egész  társaság. 

—  Tulajdonképen  csak  azért  jöttünk  ide  úgy 
is,  mert  tudjuk,  hogy  itt  mindig  vannak  dolog- 
talan czimborák,  kik  nem  irtóznak  a  valódi  mun- 
kától 1 

—  Ki  a  szóval,  ki ! 

—  A  munkát  oly  jól  fizetnék  meg,  hogy  fél  esz- 
tendeig sem  kellene  ujjainkat  meggörbítenünk. 

—  Ne  beszélj  I 

—  Ügy  van,  de  ugyancsak  ember  is  kell  ám  a 
gátra,  olyan  négy  ember,  ki  az  ördög  árnyékát  sem 
kerüli,  ha  meg  kell  lenni. 

—  Olyanok  ezek    itt    la,    —    kiáltá    kezeit  dör- 

zsölve  a  vén  orgazda  és  a  sovány  suhanczra  s  erős 
férfira  mutatott. 

—  Csak  ki  a  szóval !  —  monda  most,  bozontos 
haját  homlokáról  félre  tolva,  ezen    utóbbi. 

—  Zsindely  van  a  ház  födelén,  —  jegyzé  meg 
aggályosan  a  munkaszerző  betyár  s  vizet  rég  nem 
látott  ujjaival  rám  mutatott. 

E  szók  után  a  vén  orgazda  felesége  a  tarka 
macskához  közelíte  s  néhány  bizalmas  szót  súga 
neki,  mire  ez,  kedvetlenül  morogva,  kulcsot  vett  ki 
kebléből,  a  vasajtót  megnyitá  s  az  öt  férfi  a  vén 
asszonynyal  együtt  a  melléküregbe  vonult,  melynek 
ajtaját  magokra  zárak. 

Igen  sajnálám,  hogy  tanácskozásukat  nem  hall- 
hatám,  mert  világos  vala,  hogy  a  tervezett  hölgy- 
rablásra czimborákat  keresett  a  két  zsivány. 

Távozásuk  után  a  középkorú  férfi  néhány  pilla- 
natig rám  függeszté  szemeit  s  nehéz  nyelvvel  e 
kérdést  intézé   hozzám: 

—  Hát  az  úr  nem  keres  munkát  ? 

—  Legalább  nem  kerülném,  ha  akadna,  —  fele- 
lém könnyelműen,  gondolván,  hogy  ez  által  némi 
felfödözéshez  juthatok. 

—  Talán  szolgálatban  állott  valahol  ? 

—  Meglehet. 

—  Van-e  irása  ? 

—  Nincs, 

—  Értem.  Én  tudok  írni. 

—  Valóban? 

—  Igen  és  jó  szóért  örömest  írnék  uramöcsémnek 
bizonyítványt;  akárki  nevére,  mert   jól  tudok  írni. 

—  Köszönöm. 

—  Itt  minden  héten  rám  akadhat  egy  párszor  este. 

—  Lakásunkon  is  meglátogathatna,  —  szól  paj- 
zánnak látszani  akaró  mosolylyal  a  fiatal  hölgy  s 
szemérmesen  suté  le  szemeit. 

—  Az  nem  szükséges  I    —   jegyzé    meg  a  férfi. 
Beszélgetésünket  a  kijövő  zsiványok  félbenszakasz- 

ták,  kiknek  egyike  e  néhány  szót  monda: 

—  Tehát  holnap   éjfélkor. 

—  Nem  vehetnék  én  is  részt  a  munkában?  — 
kérdem  bizalmas  hangon. 

—  Nem  ismerjük  egymást. 

—  Ismerkedjünk  meg. 

Kivel    vagy    ismeretségben,    ki    jót    állhatna 

éretted  ? 

—  Tudjátok,  hol  áll  a  Radlwirthshaus  ? 

—  Hogyne  tudnók  I 

—  Ismeritek  Móricz   zsidót? 

—  Meghiszem ! 

—  És  mégsem  bíztok  bennem  ? 

—  Mi  a  neved? 

—  Nevem  ? 

—  Igen. 

—  Még  nincs. 

—  Furcsa. 

—  Csak  kezdő  vagyok,  de  iparkodni  fogok,  hogy 
nevet  szerezzek  magamnak. 

—  Fiuk,  mit  gondoltok? 

—  Nem  ártana  ugyan,  ha  többen  lennénk,  ha 
az  osztozás  nem  fájna. 

—  Nem  kívánok  osztozni,    csakhogy   valami  ke- 


i87 

meny    munka    által    böcsülctcs    nevet    szerezhessek 
magamnak. 

—  Már  ha  a  tisztelettel  beéred  és  díjat  nem 
kívánsz,  úgy  eljöhetsz  ;  de  legyenek  ám  fogaid  és 
körmeid,  mert  könnyen  megeshetik,  hogy  szüksé- 
günk lesz  rájuk. 

—  Én  mindig  föl  vagyok  készülve,  —  mondám 
kérkedve  s  pisztolyaimat  mutattam,  mi  egészen 
meggyőzé  a  zsiványokat,  hogy  bennem  hozzájok 
egészen  méltó  társra  akadtak. 

Ezután  tudaták  velem  a  gaz  merény  óráját  s  azon 
helyet,  hol  össze  kellé  gyűlnünk;  magát  a  rablás 
helyét  nem  mondák  meg,  azt  állítván,  hogy  magok 
is  csak  az  utolsó  pillanatban  fogják  azt  megtudni 
annak  küldöttjétől,  ki  őket  ki  béri  é ;  kinek  nevét 
azonban  szinte  nem  mondák  meg,  tudakozni  pedig 
nem  merem  azt,  hogy  valamikép  gyanút  ne  gcr- 
jeszszek  magam  ellen.  Reménylém  egyébiránt,  hogy 
mindez  majd  világosságra  fog  jőni  a  meghatározott 
órában,  sőt  legroszabb  esetben  is  legalább  meg- 
gátolhatom a  gyalázatos  merényt,  melynek  meg- 
akadályozására más  úton  alig  sikerült  volna  hatá- 
lyosan föllépnem. 

A  bitóvirágok  bizalmas  kézszorítással  távoztak  s 
én  is  csakhamar  követem  őket,  miután  a  középkorú 
féríi  még  egyszer  kín  ál  á  írásbeli  szolgálatát,  a  fiatal 
hölgy  pedig  legalább  tizenegyszer  kacsintott  felém, 
a  nélkül,  hogy  igéző  szembeszédére  válaszoltam 
volna. 

XXXlll. 

Kártya  is  istcnitélct. 

Elhagyván  a  tarka  macska  odúját,  vigyázva  eresz- 
kedtünk le  a  hegyről,  mert  most  még  vcszélyesb 
volt  az  út,  mint  fölfelé,  minthogy  egyetlen  hibás 
lépés  mulhatlanul  életünkbe  vagy  legalább  valamely 
ép  tagunkba  kerülhetett  volna.  E  közben  kérdem 
vezetőmet :  ismeri-e  közelebbről  a  most  látott  be- 
tyárokat ?  ó  erre  azt  válaszolá,  hogy  az  öreg  em- 
ber és  felesége  régi  orgazdák,  kiknél  sok  lopott 
jószágnak  jutottak  már  nyomába,  a  többiek  azon- 
ban ránézve  mind  új  emberek,  kivévén  a  közép- 
korú férfit  és  kísérőn  éj  ét,  kiket  már  hajdú  korában 
ismert.  Ezen  férfi  történetét  oly  érdekesnek  lelem, 
hogy  ismétléseért  bocsánatot  reménylek. 

Robincsek  tiz  éves  korában  hagyá  el  szüléit  s 
tizenkét  testvérét  és  a  síkföldre  ereszkedett  hegyei 
közöl,  görbe  bottal  s  öblös  vászon  táskával,  melybe 
még  sokkal  több  kenyér  fért  volna,  mint  mennyit 
a  falusi  és  városi  házak  ajtai  előtt  összeszerezhe- 
tett. Éhségét  azonban  mégis  megenyhítheté ;  mert 
az  apai  házban  eléggé  megszokta  már  a  nélkülözé- 
seket. Az  első  városban,  hol  iskolákra  talált,  szoba- 
seprőnek jelenté  magát  s  így  a  bejárás  csakugyan 
megengedtetek  neki,  főkép  miután  tettleg  bizonyítá 
be,  hogy  nemcsak  a  seprőt,  hanem  a  hasábfát  is 
jól  tudja  kezelni  s  illő  melegségben  birja  az  iskola 
kemencícéjét  tartani ;  mire  egyébiránt  nem  nagy 
munka  kellett,  mert  a  fiúkat  különben  a  bot  és  vesző 

úgyis  annyira  megriasztotta,  hogy  a  szoba  illő  n\c- 
Icgségét  könnyen  feledhették.  Ezenkívül  a  tanító 
konyhájában  buzgón  segített  mosogatni  és  kop- 
pasztani  s  ezen  példás  készsége  következtében 
tanulásra  is  engedelmet  kapott  mellesleg  és  így 
három  esztendő  alatt  az  első  iskolán  csakugyan  sze- 
rencsésen áthatott,  miután  burgonyakapáláskor  de- 
rekasan bebizonyítá,  hogy  már  magosb  tanulmá- 
nyokra is  elég  erővel  bír.  Ezen  úton  tizenegy  év 
alatt  szerencsésen  befej  ezé  a  hat  évi  tanulói  pá- 
lyát és  főiskolába  ment,  hol  kezeiről  a  kormot  Ic- 
mosá,  ócska  keztyüt  vett  néhány  megtakarított  fil- 
lérén s  mások  tanítását  vállalá  magára,  hogy  ez 
úton  kipótolhassa  egyszersmind,  mit  eddig  a  tanu- 
lásra nézve  elmulasztott.  Ezen  pályán  igen  dicsé- 
retesen haladott,  mert  a  gyöngéd  anyák  intéseit 
szigorúan  követé  s  egyáltalán  nem  iparkodott  a  sze- 
retetreméltó úrfiakat  és  egyszersmind  született  tekin- 
tetes urakat  tanulás  által  megerőltetni.  E  modorá- 
nál fogva  oly  jóra  változott  ügye,  hogy  midőn  fo- 
gait hófehér  hegyes  lúdtollal  tisztogatá,  ezen  mű- 
ködést senki  nem  tarthatta  puszta  arszláni  szem- 
fényvesztésnek, hanem  mindenki  tökéletesen  meg 
lehete  győződve,  hogy  valóságos  hús  akadt  meg 
fogai  között. 

Ilyetén  boldogsága  csakhamar  tetőpontot  ért,  mert 
tudományos  pályafutásának  utolsó  éve  felé  fénye- 
sen bizonyítá  be,  mikép  ő  nem  egyoldalú  fél  em- 
ber s  annál  fogva  nemcsak  a  gyöngéd  anyák  pa- 
rancsának tud  engedni,  hanem  a  keményebb  s  he- 
vesb  természetű  atyák  kívánságai  iránt  is  illő  tisz- 

telettél  képes  viseltetni.  Azon  házban  ugyanis,  hol 
tanítói  szerepet  játszott,  a  szobaleány  elére  már 
azon  kort,  melyben  a  szív  hangosan  kezd  szelíd 
érzelmekről  szólani,  mind  tavaszkor  a  csalogányok 
s  tavak  zöldnadrágos  lakosai.  A  szobaleány  igen 
hűséges  és  példás  ragaszkodású  cseléd  vala,  mely 
két  ritka  tulajdonsága  valóban  ritka  jutalmat  érdemié. 
A  háziűr  gyöngéden  figyelmczteté  a  tanítót  c  saját- 
szerű körülményre  s  ez  mélyen  hajlott  meg  a  nyo- 
mós okok  előtt  és  oltárhoz  lépvén  a  csinos  szoba- 
leánynyal, csakhamar  boldog  férj  s  még  boldogabb 
apa  lőn  és  ismerősei  nem  tudák  magokban  elhatá- 
rozni, hogy  a  boldog  férjet  vagy  deli  menyecskét 
kelljen-e  inkább  sajnálniok  s  végre  mindketten 
abban  állapodtak  meg,  hogy  mind  a  kettőt  gyom- 
rukból sajnálták ;  mert  hiszen  ha  gyűlölni  szabad 
gyomorból,  mikép  mondani  szokás,  úgy  szeretni 
vagy  sajnálkozni  is  nemcsak  szívből,  hanem  gyo- 
morból is  lehet. 

Eddig  csak  fáradozott  az  érdemes  tanító  úr,  el- 
határozá  tehát,  hogy  most,  illő  kárpótlásul  lehető- 
ségig örvendeni  fog  az  életnek  és  e  határozatát 
csakugyan  teljesíté  is.  A  volt  szobaleány  ugyanis 
hűségéhez  mért  évpénzt  húzott  s  boldog  férje  gon- 
dosan ápolá  abból  kedves  testét  s  néhány  évig  igen 
jól  érezte  magát  s  kimondhatlan  örömet  lelt  egyet- 
len kis  leányában,  ki  menyegzője  ötödik  évnapján 
már  ritka  szépség  jeleit  scjteté  arczának  minden 
vonásában.  Ekkor  azonban  jóltevője  hirtelen  meg- 
halt s  az  eddig  pontosan  kijárt  évpénz  rögtön 
elmaradt  és  új  jövedelemforrás   nem  akart  minden 

munka  nélkül  nyiJni,  ámbár  az  egykor  oly  rend- 
kívül boldog  férj  most  már  nemcsak  szerelmét,  ha- 
nem kezeit  is  igen  hatályosan  érezteté  szeretett 
nejével,  miből  ez  méltán  következtetheté,  hogy  ily 
súlyos  kezű  férj  valóban  sokat  dolgozhatnék,  ha  azt 
születése  és  méltósága  engedné,  mikép  ezt  Robin- 
csek  úr  elég  gyakran  monda,  mit  épen  nem  lehet 
neki  bűnül  tulajdonítani,  mert  hiszen  rég  elfeled- 
heté  már,  hogy  egykor  saját  bőre  volt  csizmájának 
talpa  s  vászon  táskájának  ürességét  gyakran  vajmi 
sajnosán  érzé  testének  azon  része,  mely  táplálékot 
készít  a  tagok  részére. 

Ezen  szomorú  állapotban  hallá,  hogy  bizonyos 
uraság  igen  kedvező  feltételek  mellett,  nevelőt  ke- 
res egyetlen  reménydús  csemetéje  és  illetőleg  fia 
számára,  ki  már  számos  tanítót  fárasztott  ki.  Ezen 
állomást  tehát  elnyerni  törekvék,  mert  tapasztalás- 
ból tudá,  hogy  ott,  hol  a  böcsületes  tanító  kifárad, 
a  könnyű  lelkiismeretű  nevelőnek  tulajdonkép  semmi 
dolga  sincs  és  mégis  nagy  jutalomra  számolhat.  Tö- 
rekvése nem  maradt  óhajtott  siker  nélkül,  ő  neve- 
lője lett  bizonyos  —  Elek  úrfinak  s  mellette  min- 
denek előtt  a  lovaglást  tanulta  meg,  mit  nemsokára 
a  kártyázás  és  ivás  könnyű  mestersége  követett.  Tőle 
ellenben  azt  tanulta  az  úrfi,  hogy  ámbár  huszon- 
négy órából  áll  a  nap,  mégis  minden  haszon  és 
fáradság  nélkül  el  lehet  azt  tölteni  s  a  mellett  még 
az  unalmat  is  száműzhetni ;  mely  utolsó  körülmény 
maga  is  megérdemlé  azon  tetemes  díjat,  mit  a 
jeles  nevelő  minden  évnegyedben  pontosan  nyug- 
tatvány ózott  s  ez  által  a  kedves  szülék  tökéletesen 

meggyőződhettek,  hogy  a  régi  család  utolsó  nemes 
sarjadéka  csakugyan  nevelésben,  még  pedig  drága 
s  következésképen  igen  jó  nevelésben  részesül, 
minthogy  csak  az  olcsó  húsnak  híg  a  leve. 

Bizonyos  kis  ártatlan  időtöltés,  mely  csaknem  éle- 
tébe került  egy  fekete  czigány  fiúnak,  tanácsossá 
tévé,  az  úrfit  kissé  külföldre  utaztatni  s  ily  jeles 
nevelő  társaságában,  ki  ellen  Elek  úrfi  egyszer  sem 
panaszkodott,  nemde  tökéletes  megnyugvással  esz- 
közölhették azt  a  gyöngéd  szülék  ? 

A  történeti  hűségnek  azon  őszinte  vallomással 
tartozunk  most,  hogy  külföldön  nemes  vetélkedés- 
sel tanult  nevelő  és  növendék,  még  pedig  mindent, 
mit  kerülniök  kellett  volna  s  különösen  a  kártya- 
játék volt  az,  melyben  mindketten  oly  haladást  tet- 
tek, hogy  minden  titkait  kiismerték,  mely  szép 
tudományuk  gyakran  víz  felületére  emelé  életsaj- 
kájukat, midőn  a  hazai  küldemények  elmaradtak  s 
az  adósságok  terhe  elmerül éssel    fenyegetődzött. 

Végre  azonban  mégis  visszatérésre  kellé  úti  kürt- 
jüket megfúniok,  mert  hazulról  minden  küldemény 
elmaradt  s  a  kártya  titkait  mások  is  ismerték,  mi- 
nélfogva nem  lehete  mindig  egyenlő  sikerrel  mű- 
ködniök:  különben  pedig  remélhetek,  hogy  az  új 
körökben  majd  ismét  hatályosabban  fogják  ezen 
mcsterségöket  gyakorolhatni. 

Haza  térvén,  dús  tapasztalásokkal  terhelten,  a 
szerető  szülék  örömkönyűkkel  köszönék  meg  a  de- 
rék nevelő  buzgó  fáradozásit,  miknek  következté- 
ben most  már  annyira  megnőtt  egyetlen  reményök 
bajusza  és  szakálla,  hogy  bátran  szabhatott    törve- 

nyckct,  miknek  súlyától  neki  természetesen  nem 
kellé  félnie,  valamint  az  apa  sem  tartozik  gyerme- 
keinek haragjától  megrettenni. 

A  nevelő  tehát  kifizettetett  s  visszatért  Buda- 
pestre, hol  azonnal  nejét  iparkodék  fölkeresni,  kiről 
tizenegy  év  óta  szót  sem  hallott,  kit  azonban  jelent- 
kező köszvény  s  egyéb  apró  mellékbajok  ezentúl 
igen  kívánatos  házibutorrá  tehettek.  Törekvéseinek 
rövid  idő  múlva  sikerült  a  feledett  nőt  s  szép  fiatal 
tizenhatéves  leányát  föltalálni,  kik  örömmel  fogad- 
ták a  megtért  juhot,  habár  farkasbőrben  jelent  is 
meg  közöttük,  noha  a  nőnek  elég  oka  lehetett 
volna  a  hosszas  hallgatás,  távollét  és  minden  — 
pénzküldemény  elmaradása  miatt  igazságosan  pa- 
naszkodni. Azonban  a  férj  súlyos  ládával  jelent 
meg  s  ez  megengesztelheté  a  nő  méltó  nehcztelé- 
sét;  a  fiatal  leány  romlatlan  szíve  pedig  kendőzet- 
len örömet  érze  atyjának  visszatértén  s  a  viszonyok 
körülményesb  bonczolgatásába  épen  nem  bocsátko- 
zott. Miből  éltek  a  családfő  hosszú  távolléte  alatt? 
azt  a  férj  nem  puhatolá,  mert  ő  sem  szeretett  volna 
azon  kérdésre  felelni,  hogy  ő  ugyanazon  idő  alatt 
mikép  élt.  Egyébiránt  azzal  is  vigasztalhatá  magát, 
hogy  az  égi  madarak  és  mezei  liliomok  is  megnye- 
rik a  szükséges  táplálékot  és  ruházatot  s  ennélfogva 
a  házasélet  megújult  örömeit  darab  ideig  semmi 
nem  háborította,  főkép  miután  a  nő  a  köszvény- 
ápolásban  napról-napra  nagyobb  ügyességgel  tün- 
teté  ki  magát. 

Azonban  írva  van  s  mindennapi  szomorú  tapasz- 
talás tanítja,  hogy  e  silány    világon    a    vég    nélküli 

boldogság  titkát  még  egy  halandó  sem  födöztc  föl. 
Robincsek  úr  pénze  fogyni  kezde  s  tanítványához 
folyamodott;  ámde  a  várt  pénz  helyett  az  atya  súlyos 
átkát  nyeré  válaszul,  azon  hírrel  együtt,  hogy  haj- 
dani tanítványa  eltűnt,  véres  gyanú  által  terheltetve 
s  hogy  elfajulását  a  rossz  nevelés  okozta.  így  szo- 
kott az  történni,  saját  hibáink  okát  mindig  másban 
szeretjük  keresni  s  mást  feddünk  akkor,  midőn  ma- 
gunkat kellene  skorpiókkal  ostoroznunk  I 

Robincsek  tehát  szorgalmasan  kártyázott  s  néha 
nyert  ugyan,  de  a  veszteség  csakhamar  mindig  két- 
szeresen nyélé  el  a  gazul  gyűlt  pénzhalmazt  s  nem 
volt-e  természetes,  hogy  a  veszteséget  vissza  kí- 
vánta szerezni  ?  Folyvást  játszott  tehát,  adósságot 
adósságra  halmozott,  lelkét  szeszes  italokkal  kábítá 
cl,  nejének  s  gyermekének  ruháit  eladá  s  a  meg- 
betegült  asszonyt  a  legszükségesb  tápláléktól  is 
megfosztá.  A  háznál  egyetlen  fillér  sem  volt  többé, 
az  anya  halállal  küzdött  s  fájdalmait  csak  vízzel 
enyhítheté  és  a  férj  mennyre-földre  esküvék,  hogy 
ma  éjjel  játszani  és  nyernie  kell,  habár  felesége 
utolsó  párnájából  kellene  is  pénzt  szereznie.  Leánya 
térdein  könyörge,  hogy  inkább  munkával  iparkod- 
jék néhány  garast  szerezni  gyógyszerre  s  legszük- 
ségesb táplálékra,  mivel  ő  nem  távozhaték  anyja 
ágyától.  Ekkor  a  mámoros  férj  megragadá  a  leány 
karját  s  rémítés  és  rábeszélés,  párosulva  szeretett 
édes  anyja  halálos  veszélyével,  kit  megmenthetni 
vélt,  annyira  megfoszták  eszméletétől  a  szép  leányt, 
hogy  néhány  óranegyed  múlva  tetemes  pénzösszeg- 
nek jutott    birtokába  az  embertelen    apa,    melylyel 

azonnal  játékasztalhoz  sicte,  egyetlen  fillért  sem 
hagyván  a  leány  kezében  anyja  fájdalmainak  eny- 
hítésére. A  boldogtalan  leány  haját  tépve  s  fél- 
őrülten futott  anyjához,  de  csak  —  holttestét  leié. 
A  halál  megmenté  őt  a  legiszonyubbnak  hallásától 
s  másnap  a  Duna  hullámaiból  fogták  ki  a  szeren- 
csétlen hajadon  holttestét  és  anyjával  egy  sírba  fek- 
tetek. 

Ugyanazon  éjjel  az  egész  iszonyú  bűndíjt  elveszte 
a  kártyaasztal  mellett  a  gaz  férj  s  azóta  lelkivád 
és  folytonos  ivás  elméjét  eltompíták  és  mint  írás- 
hamisító  tengeti  nyomorú  napjait,  oly  elvetemült 
némber  társaságában,  ki  korlátlanul  uralkodik  fölötte 
s  embertelen  zsarolással  bünteti  őt  ocsmány  vét- 
keiért.. 

Kell-e  mondanom,  hogy  ez  azon  férfi,  ki  Sobrít 
neveié?! 


XXXIY. 

Kosztosvadász. 

Másnap,  Háni  által  megtudván,  hogy  Dongái 
grófnő  csakugyan  nem  utazott  el,  ez  iránt  megnyu- 
godtam és  segédszerkesztő  barátom  fölszólítására 
Börgernéhez  indultam,  kit  Dalmer  iránt  föl  akarék 
világosítani,  hogy  könnyenhívőségének  áldozatul  ne 
essék. 

Az  utczán  szokás  szerint  élénk  zaj  uralkodék, 
mint  mindig  s  csak  azon  egy  különbséget  vehetem 
észre,  hogy  az  utcza ajtókon  és  kapukon  függő  ezé- 

dulák  clótt  többnyire  falusi  urak  és  asszonyságok 
álJottak,  apróbb  s  nagyobb  fiúkkal.  Talán  valameityi 
falusi  úr  és  asszonyság  Pestre  szándékozik  költözni  ? 
Isten  mentsen,  hiszen  akkor  a  háziurak  oly  magasra 
emelnék  a  házbért,  hogy  mindnyájan  házat  venni 
kényszerülnénk,  ha  szerencsétlen  erszényünktói  ily 
iszonyú  merény  kitelnék,  vagy  legalább  is  csőd  alá 
jutnánk,  ha  böcsületes  ember  is  tudna  oly  nagy 
adósságokat  csinálni,  hogy  utóbb  felét  sem  birná 
visszafizetni.  Tehát  miért  olvassák  ezen  hirdetmé- 
nyeket ? 

Az  iskolai  év  most  veszi  kezdetét  s  így  itt  van 
ideje,  hogy  azon  ifjak,  kik  a  falusi  és  kisvárosi 
tudás  szerény  forrásait  már  tökéletesen  kimerítet- 
ték, most  a  nagyvárosi  tudományok  tengerét  bo- 
csássák leiköknek  szomjas  torkába.  Mivel  azonban 
c  nemes  szomj,  bármily  dicséretes  is  különben,  az 
emberi  testet  nem  bírja  kielégíteni,  igen  természe- 
tes, hogy  a  szellemi  eledel  mellé  anyagi  táplálék 
is  kívántatik,  még  pedig  habár  nem  mindig  illő 
minőségben,  de  legalább  minden  méltányos  vára- 
kozásnak megfelelő  mennyiségben,  mert  a  foltot 
varrás  tartja  meg  a  nadrágon,  a  lelket  pedig  anyagi 
táplálék  ragasztja  a  testhez,  ha  bizonyos  német  böl- 
csésznek hitelt  szabad  adnunk,  ki  e  tárgyról  egy- 
kor igen  elhíresült  nevezetes  értekezést  írt,  vagy 
legalább  írhatott  volna. 

De  megérdemli  talán  a  tárgy  fontossága,  hogy 
kissé  körülményesebben  szóljunk  róla  s  minden- 
kivel tudathassuk ;  mikép  jutnak  anyagi  táplálékhoz 
fiatal  hazánkfiai  Budapesten,  miután  azt    már  úgyis 

mindenki    tudja,    hogy    miért    nem    hízhatnak   meg 
szellcmiJeg  is  oly  mértékben,  mint   testileg. 

Mindenek  előtt  tudnunk  kell,  vagy  legalább  lehet, 
mikép  Pesten  csak  ügy,  vagy  talán  még  nagyobb 
kényelemmel  létezik  mindenféle  vad,  mint  meztelen 
síkon,  vagy  bokros  erdőben.  Vannak  suhogó  röptű 
vagy  léptű  szalonkák,  melyek  rút  hinárba  csalogat- 
ják az  embert,  ha  este  szalonkázni  barangol  és  nem 
bir  még  elég  tapasztaltsággal  ;  vannak  arszlánok, 
tigrisek,  páviánok  és  sikoránok,  melyek  bömbölve 
bolyognak  föl  és  le,  keresve,  kit  fölfaljanak ;  van- 
nak hajdani  erdei  jogaikban  büszkélkedő  medvék, 
miknek  semmi  mozdulásra  nincs  kedvök  s  azért 
semmi  jónak  sem  tudnak  örvendeni  és  mindenesetre 
csak  tunyán  morognak ;  vannak  lajhárok,  melyek 
lábukat  is  röstellik  fölemelni,  habár  a  város  leg- 
szebb helyét  tartják  is  elfoglalva  s  unalmas  tekin- 
tetökkel  mindenkit  boszantnak,  ki  az  úri-utczán  vé- 
gig sétál ;  vannak  rókák  és  rókánál  rókábbak,  me- 
lyek mindenütt  gyanakodva  szaglálódnak,  ámbár 
épen  ők  terjesztik  a  legkiálhatatlanabb  bűzt ;  van- 
nak ordas  farkasok,  melyek  erőtlen  mérgökbcn 
iszonyúan  vonítnak ;  vannak  nyulak,  melyek  gúnyo- 
lódva ágaskodnak  föl  s  fenyegetőzve  hegyezik 
hosszú  füleiket  papiroson,  de  azonnal  elfutnak, 
mihelyt  férfi  tekintetével  találkoznak  gyáván  pis- 
logó szemeik  ;  vannak  piszokban  felnőtt  patkányok, 
melyek  mások  nevét  s  becsületét  titokban  aláásni 
iparkodnak,  hogy  mindent  magokhoz  vonszolhassa- 
nak a  bűzhödt  folyadékba,  melyen  kívül  élni  sem 
tudnának ;  s  vannak  nagy  bölcseséggel  puffaszkodó 

baglyok,  melyek  mérgesen  huhognak  a  világosság 
ellen,  mivel  gyönge  szemeik  a  napfényt  nem  bir- 
ják  kiállani. 

Ha  már  vad  oly  mennyiségben  találtatik  Pesten 
s  illetőleg  Budapesten,  könnyen  gondolhatni,  hogy 
vadászokban  sincs  hiány,  kik  gyakran  bakot  lőnek 
ugyan,  de  azért  mégsem  akarnak  hasábozott  pus- 
kájoktól  megválni,  mivel  a  lőpénz  igen  jöved elmés, 
így  vannak  hírvadászok,  kik  rejlő  bokorból  ipar- 
kodnak mások  jó  hirnevét  agyon  bicskázni,  vagyis 
lepuskázni,  minthogy  magok  sem  bírnak  efféléhez 
jutni ;  vannak  pénzvadászok,  kik  magát  a  megtes- 
tesült 1  eheti enséget  is  tönkre  teszik  és  gyakran 
még  a  hatvan  éves  uzsorást  is  megcsalják  ;  vannak 
szívvadászok,  kik  iszonyú  pusztításokat  vihetnek 
véghez,  ha  —  ezüst  golyókkal  töltik  meg  fegyve- 
reiket ;  vannak  tudós  czimet  hajhászó  vadászok,  kik 
azt  hiszik,  hogy  tudós  parókáikkal  hosszú  füleiket 
eltakarhatják;  vannak  ebédvadászok,  kik  úgy  véle- 
kednek, hogy  mivel  nekik  soha  ki  nem  elégíthető 
jó  gyomruk  van,  mások  is  elég  jó  vasgyomorral 
birnak  ízetlen  társaságuk  eltűrésére,  vannak  —  de 
patvar  vigye  a  sok  veszélyes  és  szemtelen  vadászt, 
én  csak  a  legjámborabb  vadászokról  kívánok  ezúttal 
szólani,  kik  csupán  ártalmatlan  fojtással  lődöznek  és 
tilosba  épen  nem  mennek. 

És  ezek  az  úgynevezett  kosztosvadászok,  kik  ok- 
tóber elsején  űzik  mesterségeket,  midőn  tudniillik 
falusi  ifjak  fővárosunkba  és  az  erdei  szalonkák  a 
budai  hegyekbe  érkeznek. 

Ki   ne  tudná,  hogy  Budapesten  sok  ember  ugyan- 


csak  panaszkodik  a  magyar  ifjúság  elJen  és  úton 
útféJen  Jcgk/mélctlcncbb  kifakadásokkaJ  tetézi  a  haza 
reményeit.  Ámde  a  tapasztalt  kereskedők  ezt  mond- 
ják: a  ki  ócsárol,  az  vásárol.  így  van  ez  a  panasz- 
kodóknál  is.  Alig  közelít  az  iskolai  év  kezdete  s 
azonnal  rendes  hajtóvadászatot  tartanak  a  magyar 
ifjúságra ;  de  koránsem  pusztítási  szándékból  ám, 
hanem  csupán  azon  félreismerhetlen  nemes  vágy- 
tól ösztönözve,  hogy  őket  minél  nagyobb  számmal 
saját  édes  családjok  kedves  tagjaivá  tehessék,  ter- 
mészetesen jó  pénzért,  mert  hiszen  a  szent  kopor- 
sót sem  őrizték  ingyen,    a    mint    mondani  szokták. 

Szeptember  vége  felé  nagy  tisztogatás  van  az 
ily  vadászok  szállásán  s  a  családfőnek  annyi  lótása- 
futása,  hogy  isten  a  megmondhatója  I 

Egyébiránt  a  kosztosvadászokat  négy  osztályba 
sorozhatni,  miket  ezennel  röviden  és  mégis  lehe- 
tőleg jellemzetesen  leírni  iparkodom. 

Az  első  osztálybeliek  nagyban  űzik  a  vadászatot, 
számos  kényelmesen  bútorozott  szobát  tartanak  és 
minden  hírlapokban  többször  egymásután  jelentik, 
hogy  nálok  «jó  házból»  származó  ifjak  mindennel 
elláttatnak  s  hogy  a  családban  a  társalgási  nyelv 
•  franczia».  Hogy  az  efíélén  azután  kapva-kapnak 
a  vidéki  pénzes  szülék,  az  nagyon  természetes, 
mert  így  biztosan  remélhetik,  hogy  fiaik  egy  kissé 
megjranczi ásódnak  s  egy  kissé  elnémetesednek,  kö- 
vetkezéskép  idővel  hatalmas  támaszai  lehetnek  a 
magyar  hazának.  Ezen  vadászok  rendesen  oly  jól 
bírják  magokat,  hogy  gyalog  emberrel  szóba  sem 
igen  állanak. 

Az  anyatermészet  szabályai  szerint  az  első  osz- 
tályt nyomban  nem  a  harmadik,  hanem  második 
osztály  követi.  Ennek  vadászai  már  csak  czédulát 
függesztenek  a  házkapura,  melyben  jelentik,  hogy 
nálok  becsületes  ifjak  minden  szükségessel  elláttat- 
nak. ]tt  nem  uralkodik  ugyan  a  franczia  nyelv,  hanem 
a  házi  kisasszonyok  igen  szépen  zongoráznak,  minél- 
fogva az  ifjak  szép  haladást  tehetnek  a  zongorá- 
zásban, sőt  énekelhetnek  is,  ha  kedvöket  nagyobb 
mértékben  kimutatni  kívánják.  Itt  gyakran  igen  gyön- 
géd viszonyok  fejlenek  ki,  miknek  többnyire  házas- 
ság lehetne  illő  vége,  ha  a  szülék  úgy  akarnák 
járni,  mikép  szeretett  fiaik  fújják. 

A  harmadik  osztálybeli  kosztosvadászok  már  sok- 
kal szerényebbek  a  fönebbieknél  és  sem  Írásban, 
sem  nyomtatásban  nem  mernek  bízni,  hanem  sorra 
járják  a  vendégfogadókat  és  ott  a  bérszolgákkal 
« értekeznek)).  Ezen  értekezés  kevés  szóból  és 
annál  több  Ígéretből  áll.  A  kosztosvadászok  ezen 
faja  minden  száz  forinttól,  melyet  az  ifjú  fizetni 
fog,  rendesen  két  forintot  fizet  a  bérszolgának,  vagy 
hajhásznak  s  így  bötűértelem  szerint  drága  pénzen 
veszi  meg  a  magyar  ifjakat,  kik  ellen  oly  igazság- 
talanul zúgolódni  szoktak.  Itt  már  ritkán  van  ugyan 
zongora  és  házi  kisasszony,  de  kárpótlásul  az  étel 
valamicskével  rosszabb,  mint  az  előbbi  két  helyen, 
ámbár  a  csinos  háziasszonyka  mindent  elkövet,  hogy 
kosztosai  meg  legyenek  elégedve. 

Végén  csattan  az  ostor,  —  most  jő  a  negyedik 
osztály.  Az  ebbe  tartozó  kosztosvadász  nem  akar 
hirdetésre,  bérszolgára  vagy  hajhászra  költeni,  ha- 


nem  mivel  különben  is  nagy  barátja  a  mozgásnak, 
szépen  kisétál  szeptember  utolsó  napjaiban  a  kere- 
pesi,  üllői,  vagy  soroksári  sorompó  elébe  s  ott  ki- 
mondhatlan  kandisággal  jártatja  végig  szemeit  az 
országúton. 

Minden  emelkedő  porfelhő,  ha  tudniillik  poros, 
és  nem  sáros  az  országút,  reményszikrát  gyűjt  szi- 
vében s  úgy  látszik,  hogy  valakire  várakozik.  Való- 
ban úgy  van.  Most  poros  hintó  érkezik,  melynek 
nagy  bakkosara  úgy  meg  van  rakva  ládákkal  és  ágy- 
neművel, hogy  a  négy  igásló  alig  bírja  terhét;  a 
lobogós  ingű  kocsis  pedig  nem  igen  akarja  a  sze- 
gény párákat  nógatni,  hogy  magokat  kissé  kifúhas- 
sák  s  a  városban,  az  uraság,  böcsül étére,  úgy  tettet- 
hessék magokat,  mintha  bizony  ügetni  is  tudnának, 
ha  attól  nem  tartanának,  hogy  a  rázós  kövezet  kárt 
tesz  majd  az  uraságban,  vagy  ócska  hintajában. 
A  hintóban  vaskos  úr  ül,  öblös  pipából  terjedel- 
mes füstoszlopokat  eregetve  s  mellette  és  előtte 
négy  reményteljes  ifjú,  kiket  Pesten  óhajt  iskoláz- 
tatni, hogy  nemcsak  tudományokban,  hanem  művelt- 
ségben is  ugyancsak  gyarapodjanak.  Az  ifjak  kissé 
soványak,  mert  tanulás  és  növés  derekasan  meg- 
húzta őket ;  azonban  csak  lélekben  hízzék  az  ember 
s  a  test  terjedelme  azután  nem  nagy  figyelmet  ér- 
demel ;  különben  pedig  a  tekintetes  czím  utóbb 
úgyis  meg  fogja  őket  hizlalni,  mire  kedves  édes  atyjok 
élő  például   szolgálhat. 

Alig  pillantja  meg  a  lelkes  kosztosvadász  c  hintót, 
mely  alkalmasint  annak  párja,  melyen  Ádám  apánk 
a  paradicsomból  kiutazott  s  czzn  ünnepélyes  alka- 

lom  előtt  hihetőleg  számos  éven  át  békésen  bírt 
kizáró  tulajdona  volt  az  aprómarháknak,  melyek 
födelén  legalább  a  görény  és  menyét  ellen  megle- 
hetősen biztosítva  voltak,  —  azonnal  tudja,  hányat 
ütött  az  óra  és  ugyancsak  czélba  veszi,  mert  négy 
szalonkát  egy  lövéssel  leteríteni  nem  épen  könnyű, 
de  négy  kosztost  egy  fészekből  egyszerre  elfog- 
hatni, épen  oly  roppant  szerencse,  a  minő  csoda 
és  valóságos  ritkaság. 

A  kosztosvadász  leveri  a  port  kurtaszárú  csiz- 
máiról, vékony  lábszáraihoz  tapadt  nadrágáról,  so- 
vány kucsmájáról  s  homlokát  megtörli,  vagy  előbb 
homlokát  s  azután  csizmáit  törli  meg,  a  mi  tulaj- 
donkép mindegy  s  azután  száraz  torkát  köszörüli 
és  a  kocsisnak  int,  hogy  állapodjék  meg. 

—  Nem  fizetek!  —  kiált  mogorván  a  tekintetes 
úr,  azt  gondolván,  hogy  vámot  akarnak  tőle  köve- 
telni, mivel  épen  a  sorompó  előtt  vannak. 

—  Kérem  alázatosan,  —  szól  mély  tisztelettel 
s  kucsmáját  igazgatva  a  megrettenést  nem  ismerő 
kosztosvadász,  —  nem  vagyok  én  vámos,  hanem 
nagy  szolgálatot  kívánnék  a  nagyságos  úrnak  tenni. 

Erre  a  lovak  megállapodnak,  a  gyeplő  megrán- 
tása  következtében- e,  vagy  magok  jó  szántukból, 
azt  nem  merem  teljes  bizonyossággal  meghatározni, 
hogy  irántok  valamikép  igazságtalan  ne  legyek. 

—  Mi  baj  hát?  —  kérdi  a  tekintetes  apa  kissé 
vontatva  s  leszáll,  hogy  tagjait  legalább  kissé  ki- 
nyújtóztathassa, mely  példáját  a  rcménydús  négy 
csemete  is  azonnal  követi. 

—  Nemde  iskolába  méltóztatott  a  téns  uracsicá- 
kat hozni? 

—  Igen. 

—  Mind  a  négyet? 

—  Természetcsen. 

—  Oh,  úgy  rendkívül  örvendek,  hogy  szerencsém 
volt  nagyságoddal  « véletlenül*  találkoznom  itt  a 
város   előtt. 

—  Miért? 

—  Van  é  már  kosztházuk  a  téns  urficskáknak, 
ha  szabad  kérdeznem  ? 

—  Nincs. 

—  Ah,  még  egyszer  rendkívül,  sőt  mondhatom, 
kimondhatlanul  örvendek.  Mondhatom,  nagyságos 
uram,  valóságos  szerencse,  hogy  épen  velem  mél- 
tóztatott találkozni. 

—  Miért? 

—  Mert  városunkban  igen  sok  furfangos  ember 
van  ám! 

—  Hallottam. 

—  A  vendégfogadókban  csaknem  erőszakkal  fog- 
dossák el  a  nemes  úrfiakat  a  szemtelen  kosztadók 
és  menynyet  földet  ígérnek  s  azután  a  téns  úrfiak 
vagy  éhség,    vagy    gondatlanság    miatt    vesznek   el. 

—  Ne  beszéljen  I 

—  Becsületemre  mondom.  Pedig  bizony  kár  lenne 
a  téns  úrficskákért,  kik  iránt  oly  megfoghatlan  és 
kimagyarázhatlan  szeretetet  érzek  már  ezen  első 
látásra  is,  hogy  örömest  magamhoz  venném  őket, 
csakhogy  valami  bajnak  ne  legyenek  kitétetve. 

—  Igazán  ? 

—  Becsületemre  mondom.  Feleségem  úgy  ápolná 
őket,  mintha  mind  a  négyet  maga  hozta  volna  b 
világra.  Az  iskolához  nagyon  közel  lakunk,  az  Orczy 
kert  szomszédságában,  hol  rcndkivül  tiszta  levegőnk 
és  jó  vizünk  van  s  gyermekünk  nincs ;  fűtés,  gyertya, 
mosás,  kávé,  jó  ételek;  szóval,  oly  jó  dolguk  lesz 
nálam  a  téns  úrficskáknak,  mintha  Ábrahám  kebe- 
lében ülnének. 

—  Hm,  hát  mit  fizetnék  a  négyért  ? 

—  Csak  nyolczszáz  forintot. 

—  De  nem  ezüstben? 

—  Isten  mentsen! 

—  Majd  körülnézek  hát  az  úrnál. 

—  Alázatosan  köszönöm  I 

Erre  az  ügyes  kosztosvadász  azonnal  a  hintóba 
ül,  hogy  valamikép  el  ne  szalaszsza  a  jó  zsákmányt 
s  még  azon  este  mindent  tisztába  hoz  a  kedves 
tekintetes  úrral. 

Az  ily  kosztházban  a  fönebbi  kényelmek  közól 
egy  sem  találtatik  ugyan;  de  van  sötét,  nedves  szoba, 
krajczáros  gyertya  két  napra,  négy  étel  három 
napra,  hideg  egész  télre,  és  tisztátalanság  egész 
esztendőre;  az  egész  életre  pedig  azon  nagybecsű 
tapasztalás,  hogy  nincs  helyén  az  anyagi  fukarko- 
dás,  midőn  szellemi  kincseket  akarunk  magunknak 
gyűjteni. 

XXXV. 

Csábftó  és  boszuló. 

Ez  alatt  kiérkezem  Börgcrné  nyári  szállásához, 
melyet  még  nem  hagyott  el,  minthogy  az  őszi 
napok  késő  tavasznak  is  beillettek  volna.  Ez  alka- 
lommal is  melegen  sütének  a  nap  sugarai,  az  égen 
egyetlen  felhőcske  sem  vala  látható  s  a  fáknak  még 
mindig  szépen  zöldelő  lombozatát  legparányibb 
szellő  sem  ingatá ;  szóval,  minden  oda  mutatott, 
hogy  nem  dértől,  hanem  inkább  égiháborútól  lehete 
tartani. 

Mintegy  tíz  óra  volt,  midőn  azon  major  kert- 
sövényéhez értem,  melyben  Börgerné  lakott.  Min- 
denütt legnagyobb  csönd  uralkodék,  mert  a  zöld- 
ben csupán  divatból  lakók  már  a  városba  költöztek, 
mivel  nekik  nem  az  idő,  hanem  a  kalendáriom 
szokott  parancsolni,  mely  pontosan  kimutatja  a 
napot,  melyen  zöldbe  kell  költözni,  valamint  azt  is, 
melyen  ismét  vissza  kell  a  városba  térni,  akár  ked- 
vező az  idő,  akár  nem.  Ez  is  a  divatvilág  egyéb 
bohóságai  közé  tartozik,  melyek  egyébiránt  oly  szi- 
gorúan tartatnak  meg,  mintha  az  élet  boldogsága 
függne  velők  össze. 

A  ház  kapujánál  két  nyergelt  paripa  állott  a 
kapu  oszlopához  kötve,  miből  azt  kellé  következ- 
tetnem, hogy  Börgernének  látogatója  van,  mivel 
senki  más  nem  lakott  már  a  majorban.  De  ki  lehete 
a  látogató?  Talán  segédszerkesztő  barátom?  Oh, 
nem  I  Azok  Magyarországban  gyalog  szoktak  járni. 

Nagy  :  Magyar  titkok.    ]1.  90 

Vagy  talán  Pándi  Elek  ügyvéd  ?  Ezt  sem  hihetem, 
mert  a  fiatal  ügyvédek  nem  igen  kapnak  annyi 
sárgát,  hogy  ily  szép  két  pejt  tarthatnának,  még 
pedig  inassal  együtt.  Vagy  épen  Dalmer?  Ez  más 
körülmények  közt  alkalmasint  legvalóbbszinűnek 
látszott  volna  előttem  ;  de  azon  jelenet  után,  melyet 
tegnap  este  Dongái  grófnőnél  játszottam  el,  nem 
birám  hinni,  hogy  utána  oly  rögtön  már  teljes  ké- 
nyelemmel űzhetné  itt  szokott  mesterségét,  mert 
teljes  joggal  vélem  képzelhetni,  hogy  a  távozás 
elhalasztása  miatt  most  a  szép  özvegynél  kellene 
lennie. 

Végre  is  csak  abban  nyugvám  meg,  hogy  hol 
szép  lány  van,  ott  imádók  sem  hiányzanak,  s  el- 
határozám,  a  vendég  távozását  bevárni,  és  csak 
azután  szólani  az  anyával,  s  hatályosan  figyelmez- 
tetni őt  azon  veszélyre,  mely  egyetlen  gyermekét 
környezi. 

E  közben  lassan  folytatám  utamat  a  deszka  kert- 
kerítés hosszában,  s  épen  a  mezőre  nyiló  hátulsó 
ajtóhoz  közelítek,  midőn  belőlről  beszéd  hatott 
füleimbe,  mely  csakhamar  egész  figyelmemet  ma- 
gára voná,  mert  nagyon  kell  vala  csalatkoznom,  ha 
én  azokat  nem  ismerém,  kiktől  e  hangok  szár- 
maztak. 

Közelebb  léptem,  s  szemeimet  a  deszkakerítés 
egy  hasadékára  illesztem,  honnan  mindent  láthatni 
reméltem,  mi  a  kertben  történik;  várakozásom- 
ban mindazonáltal  csalatkozám,  mert  csak  hosszú 
szőlőlugast  piHanthaték  meg,  mely  hosszan  nyúlt 
el  a  kerítés  mellett,  s  még  oly   lombos  volt,  hogy 

tekintetem  nem  nyomulhatott  belsejébe,  mit  még 
a  kerítés  mellett  álló  rudakhoz  simuló  komló  is 
gátolt. 

A  lugasnak  három  nyílása  volt,  egyik  közepén 
a  ház  felé,  kettő  pedig  az  ellenkező  két  végén,  s 
ezen  utóbbiak  egyike  épen  a  kert  hátulsó  ajtaja 
mellett,  melynek  közelében  én  állottam,  s  a  lugas 
ezen  pontjából  hangzott  a  beszéd,  melynek,  ha  na- 
gyon nem  csalatkozám,  kívülem  még  más  valaki  is 
tanuja  volt,  mert  a  komló  és  lugas  közt  néhány- 
szor mozgást  véltem  hallani,  a  nélkül  azonban, 
hogy  valamit  láthattam  volna,  mert  tekintetem  csak 
oldalvást  hathatott  a  lugas  nyilasa  elébe,  s  ott 
semmi  nem  vala  látható. 

Minthogy  szemeimet  nem  használhatám,  legalább 
füleim  által  iparkodtam  e  rejtélyes  jelenet  tudo- 
másához jutni,  mert  ösztönszerűleg  érzem,  mikép 
itt  olyasmiket  fogok  hallani,  mik  által  szerencsét- 
lenséget háríthatok  el,  s  ennélfogva  a  hallgató- 
zás nem  igen  szép  mesterségét  ez  úttal  magamnak 
megengedhetni  hittem,  a  nélkül  hogy  miatta  pirul- 
nom kellene. 

Elhelyezkedésem  után  néhány  pillanatig  mély 
csönd  uralkodék,  s  már  azt  kezdem  hinni,  hogy 
vagy  minden  tekintetben  nagyon  is  későn  érkez- 
tem a  képzelt  szerencsétlenség  elhárítására,  vagy 
hogy  a  beszélők,  közelítésem  neszét  meghallván,  a 
lugas  közép  nyilasán  a  kertnek  más  távolabb  ré- 
szébe vonultak. 

Már  épen  az  ajtó  kilincsére  akarám  tenni  ke- 
zemet, hogy  a   kertbe  lépjek   s    közelebbről    nyo- 

mozzam  e  váratlan  kalandot,    midőn  az  előbb  hal- 
lott férfihang  ismét  megszólalt,    epedve    mondván : 

—  Ön  hallgat? 
Semmi  válasz. 

—  Honnan  e  rendkívüli  hidegség? 

E  kérdést    mély    sóhaj,    s    gyöngéd    női  hangon 
ejtett  e  szó  követé : 

—  Hidegség  I  ? 

—  Igen,  mert  mi  másra  magyarázhatnám  e  hall- 
gatást ? 

—  Ön  engem  gyötör. 

—  S  önnél  csak  gyötrelmet  okozhat  a  legfor- 
róbb szenvedély  szózata? 

—  Nem  gyötrelem  é  az,  midőn  az  emberi  érzés 
két  legszentebbje  ví  egymással  a  gyönge  nő  szivében? 

—  Én  csak  egy  ily  érzést  ismerek,  s  az  a  — 
szerelem. 

—  És  anyám? 

—  A  női  rendeltetés  parancsolja,  hogy  a  hölgy 
csak  férjének  s  férjében  éljen,  s  ezenkül  más  kö- 
telességet ne  ismerjen. 

—  Mily  örömest  adnék  hitelt  ön  bátorító  sza- 
vainak. 

—  Mindent  tehetünk,  mit  akarunk. 

—  Nem,  nem,  lelkem  titkos  szózata  azt  súgja, 
hogy  az,  mire  ön  kényszerítni  akar,  nem  helyes, 
és  hogy  a  szülék  haragja  nem  hint  virágokat  gyer- 
mekeik életpályájokra.  A  sziv  küzd  ugyan  a  szó- 
zat ellen,  de  legyőzni  nem  birja. 

—  Ön  engem  soha  nem  szeretett. 

—  Már  az  maga  is  ellenkezőt  tanúsít,  hogy  e  nyi  - 

latkozat  után  sem  tudok  önre  neheztelni.  Én  ifjú- 
ságom első  szerelmét  áldozám  fel  önnek,  ön  láng- 
szavai  kiégetek  szivemből  azon  ifjú  képét,  ki  első 
szóla  hozzám  a  szerelem  édes  hangján,  melyet 
szivem  akkor  oly  tisztán  értett  meg,  mintha  min- 
den ige  saját  viszhangjából  született  volna.  Elé- 
gedjék ön  meg  ezen  áldozattal,  mely  lelkemet 
mindenkor  terhelni  fogja,  s  ne  kivánja,  hogy  anyám 
szivét  hálátlansággal  sebesítsem. 

—  De  mit  tegyünk  tehát? 

—  Tűrjünk. 

—  És  meddig? 

—  Mig  isten  akarja. 

—  Szent  érzelmed  még  ellenállhatatlanabbul 
lánczolja  hozzád  szivemet,  de  azért  minden  áron 
le  kell  előítéletedet  küzdenem.  Enyimnek  kell  len- 
ned, habár  ég  s  föld  ellenem  esküdt  is.  Nem  aka- 
rom példádat  követni,  s  áldozatokkal  dicsekedni, 
miket  emésztő  szenvedélyemnek  hoztam,  ámbár 
tehetném,  mert  szemeid  egyetlen  pillantásaért  él- 
temet is  legnagyobb  kéjjel  áldozhatnám  föl. 

—  Oh,  hiszen  ez  csekélység  I  A  kedvesért  meg- 
halni, oly  kéj,  melylyel  semmi  földi  boldogság  föl 
nem  ér;  de  az  erényt  megsérteni,  oly  bűn,  mely 
a  legboldogítőbb  szerelmi  mámort  is  pokoli  kínná 
változtatja.  Ily  áron  nem  lehet  üdvét  vásárlani  I 

—  Hideg  okoskodó  I 

—  Nevezz  bárminek,  de  ha  valódilag  szeretsz, 
ügy  meg  kell  vallanod,  hogy  csak  igy  kell  szólnom, 
és  cselekednem,  ha  valódi  szerelemre,  mely  becsülés 
nélkül  nem    lehet    állandó,    érdemes    akarok  lenni. 

—  De  szólj  tehát  őszintén,  mi  gerjeszté  föl  el- 
lenem anyádat?  Hiszen  ő  eleinte  szívesen  látszott 
udvarlásomat  fogadni. 

—  Ne  kívánd  ezt  tőlem. 

—  Kérlek,  kényszerítlek,  szólj. 

—  Ám  legyen.  Szerencsétlen  atyám  fényűzés, 
szerencsétlen  vállalatok,  s  leginkább  egy  szívtelen 
uzsorás  ravaszsága  által  szép  vagyonától  megfosz- 
tatott. Beteges  anyám  a  hajdani  napok  bőségét 
nem  feledheti,  s  jövendőmet  fényesen  kívánja  biz- 
tosítni  — 

—  Oh,  hiszen  én  — 

—  Engedd  folytatnom.  Te  fényesen  léptél  föl 
nálunk,  s  ez  azonnal  hajlandóvá  tévé  irántad  anyá- 
mat; de  a  ki  anyagi  boldogságban  hiszi  az  élet 
minden  üdvét  öszpontosulni,  az  szigorúan  szokott 
számolni,  s  puszta  látszattal  nem  elégszik  meg, 
hanem  a  legki  el  égítőbb  meggyőződéshez  folyamo- 
dik. 

—  Mily  — 

—  Ne  vádold  anyámat,  sok  példa  igazolja  bá- 
násmódját, habár  a  minden  külső  tekintetet  mel- 
lőző szerelem  nem  bír  is  nézeteiben  osztozni. 
Ó  hazádban  tudakozódott  irántad,  mit  hajdani  ke- 
reskedési összeköttetései  könnyűvé  tettek  — 

—  És? 

—  Arról  vél  meggyőződve  lenni,  hogy  ott  ne- 
ved —  egészen  ismeretlen. 

—  Meglehet,  mert  pénzkölcsönökre  soha  nem 
szorultam. 


—  Jószágaid  nevei  szintoíy  ismeretleneknek 
nyiJatkoztattak. 

—  Ez  rágalom. 

—  Ó  azt  mondja,  hogy  levelezői  ben  tökéletesen 
bizhatik. 

—  Ugy  tehát  tévedésen  alapulnak  e  hirck,  s 
onnan  származhatnak,  mivel  minden  jószágimat  el- 
adám,  a  szép  Magyarországban  akarván  letelepülni. 

—  De  — 

—  Kétkedel  ? 

—  Oh,  nem !  De  nehezemre  esik  tovább  szóla- 
nom, mert  — 

—  Szólj,  ha  szeretsz,  szólj,  mindent,  érted  : 
mindent  tudnom  kell. 

—  Anyám  itt  helyben  is  tudakozódott  utánad, 
és  — 

—  Hogyan  ? 

—  Azt  hallá,  hogy  időd  nem  csekély  részét  — 
játékasztal  mellett  töltöd  el. 

—  Uram  istenem,  hiszen  ki  tartana  finom  s  va- 
lódi gavallérnak,  ha  azt  nem  tenném  I 

—  Anyám  a  játéktól  nagyon  irtózik. 

—  De  ugyan  hová  tegyem  pénzemet  ? 

—  Vannak  jótékony  intézetek,  közhasznú  válla- 
latok, és   — 

—  Még  azokra  is  jut,  de  e  mellett  rangomról 
sem  szabad  megfeledkeznem. 

—  Szóval,  anyám  nincs  veled  megelégedve,  és 
gyanúval  viseltetik  irántad. 

—  Minő  gyanúval  ? 

—  De  én  nem  hiszem. 

—  Szólj   világosan. 

—  Ó  téged  —  kalandornak  tart. 

—  Valóban  ? 

—  Igen. 

—  És  ez  okozza  ellenkezését? 

—  Csupán  ez. 

—  Jól  van.  Lenke,  lelked  üdvére  kényszerítlek, 
s  mindenre,  mit  szentnek  tartasz,  szólj :  szeretsz 
engem,  őszintén  és  erősen? 

—  Szivem  mélyéből. 

—  Tehát  halld  utolsó  szavamat. 

—  Istenért,  mit  akarsz? 

—  Figyelj.  Ügyes  csaló  a  Jegvalóbb  vád  alól 
is  többnyire  ki  tud  búni ;  de  a  becsületes,  őszinte 
ember  ritkán  bírja  az  alaptalan  gyanú  mérges  fu- 
lánkját  kihúzni,  mert  ezt  előítélet  szokta  az  embe- 
rek gyarló  szívébe  ültetni,  s  előitéletek  ellen  ma- 
gok az  istenek  is  hiába  küzdenek.  Nekem  sem  le- 
het tehát  alapos  reményem,  hogy  elfogult  anyádat 
meggyökerezett  véleményéből  kiforgathatom,  s  azért 
előbbi  tanácsomat  ismételnem  kell.  Ügyeimet  még 
ma  rendbe  szedem,  s  holnap  éjjel  Pestet  titkon 
elhagyjuk. 

—  Nem,  mindent,  de  ezt  nemi 

—  A  legközelebb  városban  nőmmé  leszesz,  s 
anyád  a  megtörténtekben  örömest  nyugvandik  meg, 
főkép  miután  rövid  idő  alatt  meg  fog  győződ- 
hetni, hogy  sértő  gyanúja  alaptalan  volt. 

—  Nem,  nem,  gondolj  mást;  ezt  nem  tehetem, 
mert  e  merény  életébe  kerülhetne  szegény  elgyön- 
gült édes  anyámnak. 

—  jól  van,  tehát  Jegy  visszavonhatJanul  cnyim, 
s  anyád  nem  fog  többé  ellenkezhetni. 

—  Oh,  istenem,  hiszen  vétek  árán  nem  szabad 
életüdvet  vásári aní. 

—  Ah,  Lenke,  te  gyermek  vagy,  s  a  gyermeket 
akarata  ellen  is  kényszerítni  kell  boldogságára. 
Enyémmé  kell  lenned  minden  áron. 

—  Nem  —  nem  —   oh  —  istenem!  — * 
Szivem    erősen    dobogott,    s    ismét    az    ajtóhoz 

akarék  ugrani ;  de  akkor  robogást  hallék  a  komló 
mögött,  s  szemeim  a  lugas  szélső  nyilasa  előtt  — 
Pándy  Eleket  pillanták  meg,  ki  dörgő  hangon 
kjálta : 

—  Csábító  gazember  I 

—  Hah,  nyomorult!  —  ordítá  az,  kihez  e  meg- 
szólítás intézve  vala,  és  a  lugasból  kirohant. 

—  Ismétlem:  csábító  gazember I 

—  Gyalázatos  útonálló,  hol  találkozunk? 

—  A  városerdő  végén. 

—  Mikor? 

—  Holnap  reggel  nyolcz  órakor. 

—  Ott  leszek. 

—  Elvárlak.  Kisasszony,  szerencsém  lesz  önt 
édes  anyjához  kisérnem;  örvendek,  hogy  a  vélet- 
lenség megengcdé  önt  kiszabadítnom. 

—  De  hallgatni  fogsz!? 

—  Mindenesetre. 

Elek  élvezeté  a  roskadozó  Lenkét,  s  —  Dalmer 
báró  dühösen  rohant  ki  előttök  a  kertből.  Álmél- 
kodásomból  magamhoz  térvén,  utána  akarék  ira- 
modni, s  erősen    rázám    a    kert    ajtaját,    de    az  be 

volt  zárva,  s  így  a  kerítés  hosszában  kellc  a  ház 
kapujához  sietnem ;  mire  azonban  oda  érkeztem, 
akkor  már  csak  a  porfelhőt  láthatám,  melyet  Dal- 
mer és  lovászának  sebesen  vágtató  lovai  okoztak. 
A  gaz  kalandor  tehát  ismét  kisiklott  kezeim  közöl. 

XXXVl. 

Föltámadt  halott. 

Néhány  pillanatig  határozatlanul  tekintek  a  ve- 
szélyes csábító  után.  Utána  siessek  é,  vagy  a  házba 
menjek?  Ez  volt  az  első  kérdés,  melyet  magam 
elébe  tűzék;  első  részére  azonnal  nemmel  kellé 
válaszolnom,  mert  a  gyors  lovakat  semmi  esetre 
sem  érhetem  el ;  a  másikra  nézve  azonban  kissé 
hosszabban  tusakodtam  magammal,  mig  határozat- 
hoz jutottam.  Eleinte  azt  gondolám,  hogy  nem  ár- 
tand  Börgernével  szólnom;  de  csakhamar  meggyő- 
ződém,  hogy  ez  nem  igen  sürgetős,  részint  mivel 
gyanúja  minden  veszélyes  lépés  ellen  biztosítá  őt, 
részint  pedig,  mivel  föllépésem  vigyázóbbá  tehe- 
tendé  Dalmert,  s  igy  könnyebben  kijátszhatna  el- 
lene intézendő  rendszabályaimat.  Ugyanez  okból 
Pándyval  sem  kívántam  most  találkozni,  kinek  mos- 
tani ingerültsége  könnyen  mindent  elronthatott 
volna,  ha  vele  körülményesen  szóba  bocsátkozom. 
Csak  abban  áliapodám  tehát  meg,  hogy  a  párbajt 
annak  idejében  a  helyszinén  meg  fogom  gátlani, 
hol  egyszersmind  Dalmert  hatalmamba  keríthetem, 
a  nélkül,  hogy  zajt  kellene  ütnöm,  mi  mindenesetre 

csak  az  ő  ügyét  mozdíthatná  elő,  ha  nem  bírnék 
elegendő  bizonyítékokkal  föllépni ;  mert  ki  sokáig 
bitorlotta  az  előbbkelő  társaságokba  vegyülhetést, 
azt  rendesen  annyi  kimélet  ótalmazza,  hogy  csak 
nehezen  férhetni  hozzá  megsemmitési  szándokkal. 
Pándy  megjelenését  ezen  elhatározó  pillanatban 
épen  nem  csodálám,  mert  jól  jegyzé  meg  segéd- 
szerkesztő barátom,  hogy  legjobb  őr  a  féltékeny 
szerelmes,  ó  bizonyosan  figyelemmel  kiséré  Dal- 
mer  minden  lépését,  melyet  Lenke  körül  tőn,  s 
így  e  találkozásról  is  könnyen  tudomást  szerezhete 
magának. 

Átlátván  e  szerint,  mikép  ez  úttal  itt  nincs  mit 
tennem,  csöndesen  visszaballagék  a  városba,  s  min- 
denek előtt  a  segédszerkesztőt  akarám  fölkeresni, 
hogy  vele  az  események  ezen  ujabb  fordulatáról 
tanácskozhassam,  mit  már  csak  azért  is  szükséges- 
nek tarték,  mivel  jól  tudám,  hogy  Pándy,  mint 
legbensőbb  barátja,  bizonyosan  szólani  fog  vele 
mai  kalandjáról. 

Utam  a  városerdőcske  elején  álló  csinos  polgári 
lövészház  előtt  vezetvén  el,  ennek  czélszerü  elhe- 
lyezése eszembe  juttatá  a  budai  lövészház  szeren- 
csétlen helyzetét,  vagyis  inkább  fekvését,  épen  a 
polgári  kórház  szomszédságában,  melynek  betegeit 
talán  szenvedéseik  sem  gyötrik  jobban,  mint  a 
gyakori  lődözések,  melyek  oly  közelről  durrognak 
füleikbe,  mintha  magok  is  tettleges  részt  vennének 
ezen  különben  meglehetősen  lovagias  mulatságban. 
Egyébiránt  valamint  minden  ügynek  két,  azaz  jó 
és  rossz  oldala  van,  ugy  e  fonákságot   is  bizonyo- 

san  aJapos  okokkal  tudná  a  jóravaló  ügyvéd  men- 
teni ;  én  legalább  igy  hiszem  a  kérdéses  lövészház 
sajátszerű  elhelyezését  jóra  magyarázhatni.  Köztu- 
domású, mikép  gyarló  századunkban  az  anyagi  él- 
vezetet és  mulatozást  mindenek  fölött  hajhásszák 
az  emberek,  hogy  iszonyú  nagy  szellemi  és  köz- 
jóra törekvő  fáradozásaikért  magoknak  némi  na- 
gyon is  illő  és  igazságos  kárpótlást  szerezhesse- 
nek. Azt  is  tudjuk  azonban  mindnyájan,  mikép  a 
nevezett  városban,  emberi  emlékezet  óta  közös  a 
panasz,  hogy  az  ottani  élet  nemcsak  szerfölött 
csöndes,  hanem  egyszersmind  meglehetősen  unal- 
mas, elannyira,  hogy  a  fűnek  növését  is  hallhatná 
az  ember  fényes  nappal,  ha  a  harangok  zúgása, 
és  targonczások  s  bérkocsisok  kedélyes  szóváltásai 
az  ünnepélyes  csöndet  néha  jótékonyan  meg  nem 
háborítanák.  A  kedvtöltés  ilyetén  pangó  állása  a 
lakosságnak  természetesen  mindig  szerfölött  vissza- 
tetszett s  egyáltalában  nem  volt  kedvére ;  mivel 
azonban  egész  nagyszámú  lakosság  kedvét,  szerény- 
ség szűk  korlátai  közt  is,  magosra  lobbantani  oly 
erős  dolog,  hogy  ily  óriási  munka  alatt  bizonyo- 
san a  legjobb  kedvű,  s  még  jobb  szellemű  polgá- 
rok erős  vállai  is  megrokkannának,  tehát  legalább 
az  határoztatott  már  jó  idő  előtt,  hogy  c  tekintet- 
ben a  szegény  betegek,  vagy  betegszegények  szo- 
morú sorsát  hatályosan  enyhíteni  kell,  mivel  a 
szenvedő  emberiség  mindenesetre  nagyobb  tekin- 
tetet és  figyelmet  érdemel,  mint  a  nem  szenvedő. 
Sőt  mi  több,  ezen  üdvös  határozat  nemcsak  szo- 
kás szerint  papírra    tétetett,    hanem  kivételkép,  és 

clJcnérc  a  százados  szokásnak,  még  valósággal  fo- 
gan atosítat  ott  is.  Ennélfogva  a  kórház  mellé  lö- 
vészház építtetett,  s  most  nappal  lődözések,  éjjel 
pedig  vig  dalok  és  harsogó  áldomások  mulattatják 
a  boldog  betegeket,  kik  e  szerint  nem  kénytele- 
nek többé  fájdalmaikon  kivül  még  bosszantó  una- 
lommal is  viaskodni.  Íme,  nemcsak  a  botnak,  hanem 
minden  fonákságnak  is  két  vége  van. 

Tovább  akarám  még  gondolatimat  ezen  nem  any- 
nyira  mulattató,  mint  érdekes  tárgy  fölött  foly- 
tatni, midón  rögtön  e  kiáltás  szakítá  meg  gondo- 
latim fonalát: 

—  Nagyságos  uram,  kérem,  alázatosan,  csak 
egyetlen  szóra. 

Föltekintek,  s  egy  vastag  asszonyt  pillanték  meg 
magam  elótt,  ki  csípőjére  tévé  húsos  ökleit,  hogy 
lélckzetvételét  valamennyire  könnyíthesse. 

Nagy  szemeit  rám  mereszté,  s  meghitten  kérdé, 
száját  mosolyra  húzván : 

—  Nem  ismer  már,  nagyságos  uram? 

Hangja  és  termete  azonnal  eszembe  juttaták, 
hogy  ez  azon  derék  asszonyság,  ki  csecsemőket 
tart  kosztban,  s  kinél  Eszter  vagy  Beattini  grófnő 
kis  fiát  láttam. 

—  Dehogy  nem!  —  felelém  tehát,  s  szemeimet 
kérdőleg  függesztem  a  nagy  hústömegre,  mely  any- 
nyira  terjedt  már,  hogy  alig  fért  meg  fényes  bő- 
rében ;  valóban,  a  természet  remekelt,  midőn  ezen 
egyénen  bebizonyítá,  hogy  mennyire  lehet  az 
emberbőrt  kiterjeszteni. 

Az  asszony  ismét  megszólalt : 

—  Egy  kis  újságot  tudok. 

—  Halljuk  hát. 

—  Méltóztatik  még  emlékezni  nálam  tett  láto- 
gatására ? 

—  Igen. 

—  Most  is  vannak  ám  kis  kosztosaim,  még  pe- 
dig fölös  számmal. 

—  Isten  legyen  irgalmas  árva  leiköknek,  sorsu- 
kat nem  irigylem. 

—  Eh,  kis  gyermeknek  minden  jó,  mert  jobbat 
úgy  sem  próbált  még,  aztán  sok  helyen  bizony 
oly  jól  sem  bánnak  velők,  mint  én. 

—  Meglehet,  de  ehhez  semmi  közöm ;  ön  újsá- 
got említett. 

—  Igen  ám,  hát  cmlékszik-e  még  nagyságos 
uram,  a  kis  zsidó  fiúra,  kit  nálam  látni  méltóztatott? 

—  Igen. 

—  Legjobb  kosztosomra? 

—  Igen. 

—  Kit  elvittek  tőlem? 

—  Igen,  igen. 

—  Nyomába  jöttem. 

—  Valóban  ? 

—  Olyan  igaz,  mint  hogy  tulajdon  lábaimon 
állok  itt. 

—  És  hol? 

—  Nem  messze  innen,  a  holló-utczában. 

—  Bizonyosan  tudja  ezt? 

—  Oly  bizonyosan,  valamint  azt,  hogy  bizonyo- 
san a  világ  végén  sem  lesz  oly  jó  dolga  a  kis 
porontynak,  mint  nálam. 

—  És  kinéJ  van? 

—  Szegény  özvcgyasszonynáJ. 

—  A  ház  száma? 

—  Azt  nem  tudom 

—  Vezessen  engem  tüstént  oda. 

—  Az  nem  szükséges,  csak  tessék  a  holló- 
utcza  baloldali  szögletházába  menni,  s  a  kapu  alatt 
az  első  egyetlen  ajtót  benyitni. 

—  Köszönöm. 

—  Szívesen. 

—  De  még  egyet. 

—  Méltóztassék. 

—  Saját  szemeivel  látta  ön  a  gyermeket? 

—  Nemcsak  a  gyermeket,  hanem  magát  az  any- 
ját is. 

—  Hogyan? 

—  Igen  ám. 

—  Hiszen  az  meghalt. 

—  Bajosan  hiszem,  mert  a  kisértetek  csak  éjfél- 
kor szoktak  barangolni ;  én  pedig  épen  most  fényes 
nappal  láttam  azon  szép  asszonyságot,  ki  nálam  a 
kis  Móriczot  gyakran  meglátogatta. 

—  És  hol  látta  ön? 

—  Hát  a  gyermeknél.  Foltozni  való  apró  ruhát 
vittem  azon  özvegyasszonyhoz,  mert  én  már  nem 
látom  az  apró  öltéseket,  s  ott  láttam  az  anyát 
gyermekével  együtt. 

—  Nem  ismerte  önt  meg? 

—  Nem,  mert  csak  fiával  játszogatott,  én  pedig 
hamar  odébb  állottam,  nehogy  talán  valamikép 
visszakívánja  az  előre  lefizetett  kosztpénzt. 

—  Még  egyszer  köszönöm  a  tudósítást. 

—  Szívesen. 

—  Ha  valónak  találom  e  hírt,  meg  fogom  há- 
lálni. 

—  Oh,  hiszen  nem  azért  mondottam,  hanem 
mivel  nagyságod  érdekkel  látszott  a  kis  fiú  iránt 
viseltetni,  s  mivel  épen  véletlenül  találkoztunk, 
tehát  — 

Utolsó  szavait  már  nem  haliam,  mert  lehető 
gyorsasággal  sietek  a  megnevezett  ház  felé,  remél- 
vén, hogy  talán  még  ott  lelhetem  azon  asszonyt, 
kit  a  hízás  mintapéldánya  Eszternek  vélt. 

Alig  hihetem  ez  állítás  valóságát,  és  inkább  azt 
hivém,  hogy  vagy  a  személyben  csalatkozott,  vagy 
hogy  nem  Eszter  volt  az,  ki  nála  és  most  az  özvegy- 
nél a  kis  fiút  meglátogatta,  mert  Eszter  halálában 
még  nem  mertem  kételkedni,  minthogy  az  orvos 
tulajdon  szemeim  láttára  írta  meg  a  halotti  bizo- 
nyítványt, és  ugyan  ki  merészelhetné  ezen  urak 
csalhatatlanságát  kétségbe  vonni  ?  I 

Sietek  tehát  mielőbb  czélhoz  jutni,  hogy  bizo- 
nyosságot szerezhessek  magamnak,  mert  ha  Eszter 
csakugyan  élne,  úgy  frigyest  nyerhetnék  talán 
benne  azon  kalandor  ellen,  ki  már  annyi  nőszívet 
tiprott  el,  hogy  méltán  a  nőktől  lehetne  bünteté- 
sét elnyernie, 

A  holló-utczát  könnyen  föllelem,  mert  alig  van 
Pestnek  oly  zuga,  melyben  többször  megfordul- 
tam volna,  s  a  sarokházat  sem  lehete  elhibáznom, 
melynek  kapuja  alatt  egyetlen  ajtó  nyilt.  Bizonyo- 
san ez  azon  hely,  hová  utasítatám,  gondolám,  s  az 

ajtót  kopogtatás  nélkül  nyitám  meg,  hogy  a  ben- 
levőkct  annál  készülctlenebbül   lephessem  meg. 

Csöndesen  beléptem,  szemeimet  hirtelen  végig 
jártatám  a  parányi  szobában,  de  várakozásomban 
szerfölött  csalatkozám:  az  egész  szegényes,  de 
példás  tisztaságú  szobában  csak  egyszerű  öltözetű 
középkorú  asszonyt  láték,  ablak  előtti  kis  asztalnál 
ülve,  és  szorgalmasan  varrogatva. 

Alkalmasint  csalatkozám,  gondolám  első  percz- 
ben,  de  néhány  darab  gyermekjáték,  s  tiszta  ágyacska 
legalább  ismét  megerősítenek  némileg  abban,  hogy 
talán  mégis  jó  helyen  járok.  Már  tudakozódásra 
akarám  megnyitni  ajkaimat,  midőn  hirtelen  eszembe 
villant,  hogy  az  asszonynak  parancsa  lehet,  min- 
den nyomozást  szárazon  visszautasítni,  s  azért  cselhez 
folyamodást  határoztam,  mely  mellett  épen  semmit 
nem  koczkáztattam  és  csodálkozást  színlelve  szólék : 

—  Elment  már? 

Az  asszony  végig  mért  szemeivel,  s  kérdésemet 
ekkép  viszonzá: 

—  Kicsoda? 

—  Hugóm. 

—  Húga? 

—  Igen,  a  kis  Móriczczal. 

—  Bocsánat,  —  szóla  most  kissé  nyájasabban 
az  asszony,  —  de  nem  volt  még  szerencsém  önt 
látnom,  és  azért  — 

—  Ah,  értem,  legyen  ön  nyugodt,  húgomnak  nincs 
előttem  titka ;  csak  tegnap  érkezem  Pestre,  s  ő  mcg- 
igéré,  hogy  ma  meg  fogja  nekem  mutatni  fiacskáját. 

—  Fiát? 

Nagy:  Magyar  titkok.  11.  SÍ 

—  Igen,   a  kis  Móriczot. 

—  Lám,  ezt  előttem  titkol á. 

—  Hogyan? 

—  Nekem  azt  monda,  hogy  nővérének  fia  a  kis 
Móricz. 

—  Úgy  ?  Reménylem,  —  tevém  hozzá  ravaszul,  — 
hogy  ön  nem  fog  bizalmammal  visszaélni. 

—  Oh,  kérem,  a  világért  sem! 

—  De  ez  megfoghat! an !  Hugóm  engem  ide 
rendelt,  s  nem  várt  be.  Ugyan  hová  ment? 

—  Csak  azt  monda,  hogy  sétálni  viszi  a  kis  fiút 
kocsin,  és  délután  pontban  három  órakor  ismét 
visszahozza. 

—  Ah,  hiszen  úgy  jól  van!  bizonyosan  szállá- 
somra vitte,  s  ott  kívánt  engem  meglepni,  hogy 
háborítás  nélkül  cseveghessünk,  mert  már  több  év 
óta  nem  láttuk  egymást,  s  ő  azóta  sokat  szenve- 
dett. Sietek  hozzá,  ajánlom  magamat. 

—  Alázatos  szolgálója! 

—  Aztán  el  ne  árulja  ön  magát  előtte,  hogy 
szerencsétlen  titkát  tudja. 

—  Isten  mentsen! 

Ezzel  a  szobát  s  házat  elhagyám,  s  utamat  gon- 
dolatokba mélyedten  f  oly  tatám  a  belváros  felé, 
mert  annak  hallása,  hogy  nem  a  kis  Móricz  anyja, 
hanem  ennek  nővére  volt  az,  kit  a  vastag  koszt- 
adóné  látott,  ismét  megerősíte  azon  véleményem- 
ben, hogy  Eszter  csakugyan  meghalt,  s  e  szerint 
nem  föltámadt  halottal  kellett  volna  találkoznom. 
Egyébiránt  erősen  elhatározám,  hogy  délutáni  há- 
rom órakor  mindenesetre  szólani  fogok  vele. 

XXXVll. 

Két    Terka    is    egy    liba. 

Ily  okoskodásokkal  tépelődve,  gyorsan  haladék 
előre,  s  épen  tizenkettőt  kongott  a  gellérthegyi 
harang,  midőn  a  kétszerecsen-utczai  fürdő  elébe 
érkezem,  hol  nagy  népcsoportozatot  láték  tolon- 
gani a  közel  sütőbolt  előtt,  mi  mindenesetre  rend- 
kívül nagy  jelentőségű  lehetett,  mivel  ilyenkor  a 
szegényebb  sorsú  emberek  vagy  legkellemesb  mun- 
kájokat,  tudniillik  az  ebédlést  végzik,  vagy  pedig 
alusznak,  hogy  legalább  mindenféle  jó  eledelekről 
álmodhassanak,  s  ki  nem  tudja,  hogy  az  evés  és 
alvás  nemes  gyakorlatában  nem  igen  hagyja  magát 
a  magyar  háborgattatni. 

Én  is  kíváncsian  a  csoportba  vegyültem  tehát, 
miután  hátulsó  zsebemből  kendőmet  kivonám  és 
kalapomba  rejtem,  s  kabátomat  jól  összegombolám, 
hogy  valakinek  eszébe  ne  juthasson  megtudni  akarni, 
hogy  ugyan  jól  jár-e  órám? 

Eleinte  zavart  lármánál  egyebet  nem  hallék, 
mintha  német  daljátékban  lettem  volna,  melynek 
gondolatárvaságát  zavart  és  zajos  futásokkal  törek- 
szik elrejteni  a  szerencsétlen  szerző.  Utóbb  a  nagy 
zajból  kis  síp  és  nagy  brúgó  hangja  kezde  kissé 
érthetővé  lenni,  melyek  azonban  oly  válogatott  ki- 
fejezésekben hallaták  magokat,  hogy  csak  liba  és 
pénz  sűrű  említését  merem  följegyzeni,  a  többit 
pedig  keresztyénség  sűrű  fátyol ával  takarom  cl. 

E  két  szóból  azonban  teljességgel  nem  bírám  az 

iszonyú  történet  fonalát  összcgombolyítani,  ámbár 
mind  a  kettő  igen  jól  illett  össze,  miután  mind- 
nyájan jól  tudjuk,  hogy  a  tollas  libát  pénzért  vesz- 
szük  s  mégis  szeretjük,  a  tollatlan  és  viganós  libát 
ellenben  csak  úgy  veszszük  el,  ha  neki  van  pénze, 
és  még  akkor  sem  szeretjük.  Minőről  volt  itt  a 
kettő  közül  tulaj  donkép  szó,  azt  sokáig  nem  hatá- 
rozhatám  meg,  mert  nem  könnyen  találhattam  em- 
berre, kitől  e  bonyolódott  esemény  megfejtését 
alaposan  remélhettem  volna. 

Mellettem  száraz  targonczás  állott,  izzadtságtól 
nedves  ingben,  száraz  kenyér  mellett  fonynyadt 
augsburgi  kolbászt  rágva ;  ehhez  nem  akarék  folya- 
modni, mert  az  augsburgit  soha  nem  szenvedhet- 
tem. Túlsó  oldalon  egy  víztől  csepegő  vastag  vizes- 
asszony rázta  vörös  ökleit,  s  három  lépésnyi  kör- 
ben oly  irtózatos  pál inkagőzt  terjesztett,  hogy  égő 
szivaromat  azonnal  elvetem,  mert  féltem,  hogy  a 
szeszes  légkör  meg  fog  tőle  gyuladni ;  két  koldus 
pedig  oly  gyanúsan  vonogatá  vállát,  mintha  nagy 
háborgattatásnak  lett  volna  kitétetve,  ezektől  tehát 
igen  tiszteletteljes  távolban  kellé  magamat  tarta- 
nom. Néhány  mosdatlan  suhancz  is  állott  még  kö- 
zelemben, de  ezeknek  szemei  is  majd  átmetszek 
valamennyi  zsebemet,  következéskép  igen  tanácsos 
vala  tőlök  lehetőségig  őrizkednem.  Végre  néhány 
meglehetősen  tiszta  nőcseléd et  pillanték  meg,  kik 
hosszú  pl  éheken  kalácsot,  rétest,  halat,  malaczot  és 
egyéb  mindenféle  sülteket  tartottak,  s  oly  nyugod- 
tan mutaták  fehér  fogaikat,  mintha  gazdáik  egy- 
általában   nem    bánnák,    hogy    meleg    sült    helyett 

majd  hideg  összeporosodott  eledelt  fognak  kapni. 
Ezek  közé  iparkodtam  tehát  nyomulni,  tudván,  hogy 
a  természet  ezen  íitoktcJjes  lényei  igen  közléke- 
nyek szoktak  lenni ;  eleinte  azonban  mégsem  felel- 
tek meg  várakozásomnak,  mert  nagyon  is  félénkül 
viselték  magokat,  mintha  még  soha  nem  beszéltek 
volna  szakállas  férfival ;  utóbb  pedig  oly  versenyző 
bátorság  által  tüntetek  ki  magokat,  hogy  bizonyo- 
san nem  bírnának  szavaikon  eligazulni  nyájas  olva- 
sóim, ha  hű  közlésökre  határoznám  magamat.  Le- 
gyen tehát  szabad  saját  szavaimmal  előadnom  az 
egész  érdekes  történetet. 

Budapest  boldog  s  boldogtalan  lakosira  Terézia 
napja  virradt  föl,  s  a  névnapi  üdvözlők  ugyancsak 
izzadtak,  mert  annyi  a  sok  szép  Riza,  Rézi,  Tézi, 
Terka,  Tercsi,  Teréz,  Trézsi,  és  Terézia  Budapes- 
ten, hogy  egy  kis  nőtelen  armádiát  azonnal  papucs 
alá  lehetne  általok  juttatni. 

Épen  nem  csodálhatni  tehát,  hogy  a  Terézia  vá- 
ros egyik  parányi  viskójának  legkisebb  hátulsó  szo- 
bájában is  két  asszonyi  lény  lakott,  kik  a  kereszt- 
ségben e  díszes  nevet  nyerek  sajátul,  mert  e  tekin- 
tetben bizony  rólunk  nélkülünk  szoktak  határozni, 
akár  van  az  utóbb  kedvünkre,  akár  nincs.  E  két 
asszonyi  lény  megette  ugyan  már  kenyerének  jobb 
részét,  de  azért  mégis  Terkának  szerette  magát 
neveztetni,  ámbár  bizony  már  a  Trézsi  is  rágalom 
nélkül  rajok  fért  volna.  Az  epegörcs  kiragadá  sze- 
rető karjaik  közül  imádott  férjeiket,  s  azóta  testvéri 
barátságban  éltek  együtt,  mert  a  nagy  veszteség 
mindig    közelebb    hozza   egymáshoz  az  embereket. 

mint  a  nagy  nyereség  vagy  szerencse.  Hogy  azon- 
ban férjök  halála  után  is  legyen  vaJakiök,  kivel 
gyöngéd  vonzalmukat  éreztethessék,  tehát  egy  gye- 
pen felnőtt  tíz  éves  hajdani  libapásztornét  tartot- 
tak, kit  közösen  vertek,  akarám  mondani  —  fizet- 
tek. Egyébiránt  mindketten  igen  hasznos  tagjai 
valának  az  emberi  társaságnak,  mert  a  mosás  nagy- 
hasznú művészetét  gyakorolták,  még  pedig  igen 
előkelő  házaknál,  s  így  igen  természetes,  hogy 
mindig  ugyancsak  volt  mit  mosnioki 

Mások  szennyessége  és  saját  szorgalmuk  oly  kel- 
lemes helyzetbe  tevék  őket,  hogy  igen  édes  meg- 
nyugovással  tekinthetének  azon  nagy  nap  elébe, 
mely  az  ő  névnapjok  vala;  meri  tudni  kell,  hogy 
a  szegény  embernek  is  csak  oly  névnapja  van, 
mint  bárki  másnak!  Reggel  fölültek  ágyokban,  egy- 
mást nyájasan  föl  köszönték,  és  a  kis  szolgálót  bé- 
kés egyetértésben  meglehetősen  eldöngették,  hogy 
a  mai  ünnepélyes  napot  semmi  ostobaság  által  meg 
ne  zavarja,  s  ne  mutasson  szokás  szerint  duzmadt 
arczot,  hanem  ugyancsak  jó  kedvű  Jegyen,  mit  a 
kis  cseléd  oly  örömmel  fogadott,  mintha  húsz  libát 
vitt  volna  el  szemeláttára  a  kánya.  Ezen  kedélyes 
műtétei  után  fésülködéshez  fogtak,  mely  munka 
közt  ily  párbeszédre  nyiltak  meg  ajkaik: 

—  Hát  névnapunk  van  ám  ma,  Terka! 

—  Az  ám,  Terka. 

—  Te  boglyas! 

—  Tessék. 

—  Hozz  egy  garas  ára  ánizsost. 

—  Nekem  dancigert. 

—  Megállj  csak,  hozz  inkább  két  garas  árát, 
hiszen  nem  romlik  meg,  ha  holnapra  marad  is. 

—  Nekem  is,  aztán  úgyis  minden  esztendőben 
csak  egyszer  van  az  embernek  névnapja. 

—  Ki  tudja,  megérjük-e  jövő  esztendőre. 

—  Biz  igaz  ám. 

—  Aztán  kinek  fukarkodjunk! 

—  Igaz  bizony,  csak  egyszer  él  az  ember. 

—  És  akkor  is  csak  úgy  isten  irgalmából. 

—  Kivált  ha  minden  uraság  okos,  s  minden 
mosóné  bolond  volna. 

—  Ügy  ugyancsak  fölkopnék  állunk. 

—  Meghiszem  azt! 

—  Mégis  csak  nagy  szerencse  ránk  nézve,  hogy 
az  uraságok  úgy  nevelik  kisasszonyaikat,  hogy  sem- 
mivel nem  gondolnak,  midőn  férjhez  mennek. 

—  Csak    a  cselédekkel    ne    kellene    osztoznunk. 

—  Hja,  juttatnunk  is  kell,  ha  azt  akarjuk,  hogy 
maradjon. 

—  De  hát  ugyan  mihez  fogunk  ma? 

—  Már  én  megünneplem  e  napot. 

—  Magam  is  azt  gondoltam. 

—  Hát  mit  süssünk? 

—  Káposztásrétest. 

—  Jó  lesz  biz  az. 

—  Mindegyikünk  két  húszast  ad  hozzá,  és 
akkorát  süthetünk,  hogy  az  ajtón  is  alig  fog  be- 
férni, és  még  holnap  is  rájárhatunk. 

—  Ügy  ám. 

—  Én  majd  a  tésztáját  gyúrom  meg. 

—  Én  a  káposztát  vagdalom  össze. 

—  A  boglyas  pedig  sütni  viszi. 

—  Úgy  lesz. 

Ah,  nemde,  ily  szép  egyetértés,  a  gondolatok 
ezen  őszhangzó  találkozása  csak  a  boldog  egysze- 
rűség szende  hajlékában  trónol,  melynek  küszöbét 
nagyravágyás,  ármány  és  vetélyvágy  nem  léphetik 
keresztül ! 

De  csöndesülj  le,  érzékeny  résztvevő  szív,  és 
engedd  nyugodt  öntudattal  elsorolnom  a  névnapi 
ünnepély  nagyszerű  eseményeit, 

A  káposztásrétes-szörny  szerencsésen  elkészült, 
s  akár  hátulsó  kocsikeréknek  is  beillheték,  ha  ko- 
vács akad,  ki  meg  bírta  volna  vasalni.  A  kis  bog- 
lyas annak  idejében  el  is  vitte  a  sütőhöz,  és  érzé- 
kenyen lelkére  köté,  hogy  meg  ne  égesse,  de 
nyersen  se  hagyja,  mert  mind  a  kettőért  neki  kel- 
lene lakolnia.  És  a  sütő  csakugyan  vigyázott,  s  a 
remekmű  oly  remekül  készült  el,  hogy  bármely 
asztalon  is  pirulás  nélkül  foglalhatott  volna  helyet. 
Azonban,  mi  a  csillagok  fölött  határoztatik,  az 
ellen  a  csillagok  alatt  nagyon  keveset  lehet  tenni. 
A  kis  boglyas  oly  sikátoron  kényszerült  keresztül 
menni  nagy  terhével,  melyet  zöld  mocsár  borított, 
mikép  azt  több  helyen  mindenkor  láthatni,  kivévén 
a  kemény  teli  időt,  midőn  kisebb  utczáink  ezen 
veszélyes  sebeit  is  beheggeszti  a  jótékony  fagy. 
Szemközt  bérkocsis  robogott  elébe,  ki  kocsijának 
felével  a  száraz  gyalogútat  foglalá  el,  hogy  kevésb 
tisztogatni  valója  legyen.  A  kis  boglyas  tehát  csak 
a  lovak  patkói  és  mocsár  közt  választhatott,  mert 
azt    falusi    tapasztalatlansága   daczára  is  tudta  már. 

Kegy  az  arszlánias  szellemű  bérkocsisok  három  élet 
kedvéért  sem  térnek  ki  kerékvágásukból.  Bátran  a 
mocsárba  ugrott  tehát,  de  nagy  erőlködése  miatt 
lába  megcsúszott,  s  előbb  a  rétes  zuhant  a  sárba, 
azután  pedig  ő  a  rétesre.  Ó  maga  egy  tagját  sem 
törte  ugyan  el,  de  a  rétes  egészen  össze  volt  ron- 
csolva, s  minden  részecskéje  vastagon  sárral  boritva. 
Szegény  kis  boglyas  tudta  ugyan,  hogy  mi  vára- 
kozik rá  otthon,  de  azért  mégis  gyorsan  haza  siete, 
mert  a  bizonytalanság  még  a  legkeményebb  való- 
nál is  rosszabb.  Hogy  megérkezte  után  igen  érzé- 
keny házi  jelenet  fejlett  ki  a  névnaposok  kis  szobá- 
jában, azt  nem  is  szükség  említenem,  s  azért  egye- 
nesen csak  az  események  további  elsorolásához 
fogok. 

—  Mit  tegyünk  most?  —  szóla  rövid  pihenés 
után  az  egyik  névnapos. 

—  Egyet  gondoltam,  —  viszonzá  a  másik,  miután 
a  kis  cseléd  hátára    ráadásul   még  egyet  kollantott. 

—  Hát  mit? 

—  Múlt  pénteken  Márton  ludat  vettünk  közös 
költségen,  süttessük  meg,  hiszen  vehetünk  még 
helyette  mást. 

—  Igen,  de  hiszen  olyan  sovány  még,  mintha 
mindig  káplán  konyháján  élt  volna. 

—  De  hát  mit  tegyünk? 

—  Legyen,  nem  bánom. 

És  úgy  lőn.  A  Jiba  saruit  lehúzák,  ketté  vágák 
hosszában,  hogy  két  darabban  annál  hamarább  meg- 
sülhessen. Ezt  azonban  már  nem  bízták  a  kis  bog- 
lyasra,   hanem    az    egyik    névnapos    maga    ment    a 

sütőhöz,  onnan  pedig  egy  ismerősének  látogatására 
sietett,  hol  szokás  szerint  anny*  mondani  és  pa- 
naszkodni valója  volt,  hogy  a  szerencsétlen  liba 
már  ki  is  hűlt  a  sütő  nagy  asztalán,  mire  érte 
visszaérkezett.  Most  azonban  iszonyú  vita  táma- 
dott, mert  a  libának  egyik  fele  nyom  nélkül  el- 
tűnt. Valamely  betyár  lopta-e  el  az  asztalról,  vagy 
gonosz  szellemek  ragadták  el,  —  ki  tudná  azt 
voltaképen  meghatározni?  Czivakodás  közben  a 
boldogtalan  mosóné  oly  tüzesen  szeldelte  karjaival 
a  levegőt,  hogy  a  pléhet  leüté  az  asztalról,  mire 
az  éhes  házi  komondor  a  libának  másik  felével 
azonnal  eltűnt,  mintha  szinpadi  sülyeszték  alá  hul- 
lott volna.  Ekkor  természetesen  irtózatos  spektá- 
kulum támadott,  s  e  pillanatban  érkeztem  a  vész 
borzasztó  színhelyére,  hol  egyszerre  két  névnapos 
fosztatott  meg  ünnepélyes  gyomorörömétől  a  konok 
sors  által. 

Keblemet  oly  kimondhatlan  elérzékenyülés  szo- 
rítá  össze  e  pillanatban,  hogy  már  távozni  akar- 
tam, midőn  rögtön  e  kiáltás  kezde  minden  oldal- 
ról harsogni:  wHalts  ím  auf!  Fogjátok  megU  — 
Ugyanekkor  oldalba  taszíttatva  érzem  magamat,  s 
föltekintvén  —  az  öreg  Móriczot  látám  futni,  ki 
a  tolongásban  bizonyosan  csint  követett  el.  Az 
egész  csoport  azonnal  utána  iramodott,  és  én  sem 
maradtam  el.  De  a  gyors  lábú  zsidó  azonnal  a 
fürdő  udvarába  ugrott,  mely  sűrűn  fákkal  van  be- 
ültetve. Mindnyájan  tüstént  utána  nyomultunk,  s 
én,  mivel  az  elsők  közt  valék,  és  történetesen  nem- 
csak előre,  hanem  minden  oldalra  is  figyeltem,  egy 

nyitott  fürdőbe  láttam  az  öreg  bűnöst  suhanni, 
melynek  ajtaját  azonnal  bezárta.  Meg  vagy  tehát 
valahára,  gondolám,  s  az  ajtót  kevés  perez  alatt 
betörtük;  de  ki  képzelheti  bámulásunkat,  midőn  a 
parányi  fürdőszobát  üresen  leltük?  A  kádat  és 
rongyos  pamlagot  háromszor  is  fölforgattuk,  de 
hiában.  Már  csaknem  azt  képzelhették  volna  a 
babonáshitűek,  hogy  a  föld  nyelte  őt  el,  midőn  a 
pamlag  végénél  alig  észrevehető  ajtócskát  pillan- 
tottunk meg.  Azonnal  berontánk  rajta  a  szomszéd 
fürdőszobába,  de  az  is  ily  rejtett  ajtóval  volt  el- 
látva, s  így  nagyon  természetes,  hogy  Móricz  a 
hátulsó  ajtón  ismét  utczára  jutott,  mialatt  mi  az 
első  fürdőszobát  motoztuk.  Hej,  vajmi  sok  titkos 
és  gyalázatos  bűnt  rejtettek  már  el  ezen  oldal- 
ajtócskák, s  valóban  nem  ártana,  ha  valahára  talál- 
koznék valaki  az  illető  helyen,  ki  ezen  bűnfészke- 
ket megvizsgálná,  és  a  rejtett  ajtócskákat  befalaz- 
tatná, raert  ha  nem  lehet  is  mindent  lehetlenné 
tenni,  legalább  a  kényelmes  csábító  alkalmat  kel- 
lene megszüntetni. 

A  fürdő  bérlője  kissé  zajgott  erőszakoskodásom 
miatt,  s  így  az  okozott  kárt  megfizetem,  Móricz 
pedig  bátorságba  helyezheté  ragadmányát,  mely 
mint  haliam,  egy  faJusi  hentesnek  jól  megtöltött 
tárcsájából  állott. 

Művészet   pongyolában. 

A  kevés  pillanatnyi  késedéi  mezest  s  néhány 
forintnyi  költséget  épen  nem  sajnálám,  mert  leg- 
alább meggyőződém,  hogy  Móricz  még  életben 
van,  s  mesterségét  még  most  is  gyakorolja;  annál- 
inkább  sajnálám  azonban,  hogy  hatalmamból  most 
is  kisiklott,  s  teljességgel  nem  ismertem  utat,  me- 
lyen hozzá  férhettem  volna.  Bertókom  folyvást  leg- 
nagyobb szorgalommal  hajhászta  dt,  minden  betyár- 
tanyát  kikutatott,  a  zsidópiaczon  egész  napokat  töl- 
tött, Ó-Buda  minden  sikátorát  megmotozta,  a  nap 
és  éj  legkülönbözőbb  szakaiban;  de  minden  siker 
nélkül  maradt,  ámbár  a  hajdani  csárdás  is  híven 
segíté  őt  vasárnaponként,  hogy  végkép  kitisztul- 
hasson azon  gyanúból,  mely  a  két  pisztoly  áJtal 
eleinte  ráháramlott,  s  egyszersmind  boszút  állhas- 
son tulajdonának  fölgyújtásaért.  Nem  tehetek  tehát 
egyebet,  hanem  egyenesen  az  ismert  általános  ma- 
gyar gyógyszerhez,  a  reményhez  folyamodtam,  s 
egyszersmind  a  véleilenségben  bíztam,  mely  nem- 
csak papiron,  hanem  az  életben  is  több  csomót 
oldott  már  meg,  mint  a  legügyesb  kiszámítás. 

A  segédszerkesztőt  nem  lelem  honn,  mondák, 
hogy  próbán  van  a  szinházban.  Annál  jobb,  gon- 
dolám, ez  alkalommal  legalább  én  is  megláthatom 
egyszer  a  művészetet  érdekes  pongyolájában,  mely 
bizonyosan  ebben  legérdekesb,  valamint  a  hölgyek. 
Az  előcsarnokban  a  lámpákat  tisztogaták,  lépcső- 

ket.  scprck,  s  a  rámákba  új  szinlapokat  illesztettek, 
mikből  látám,  hogy  nagy  látványos  színmű  fog 
adatni,  zenével,  énekkel,  tánczczal  s  minden  egyéb 
mellőzhetlen  kellékeivel  a  művészetnek.  A  föld- 
szinti ajtót  megnyitván,  látám,  hogy  ott  is  sepre- 
nek,  minek  egyébiránt  különben  előadás  alatt  csak 
szerfölött  ritkán  tapasztalhatni  sikerét.  Ismét  be- 
tevém  az  ajtót,  mielőbb  menekülni  kívánván  a  por- 
tól, s  az  udvarra  menék,  hogy  hátulról  léphessek 
a  m.űvészct  templomába.  A  színpadra  vezető  kapu 
közelében  néhány  díszítő  falatozott,  kikre  irigy 
szemeket  vetett  egy  kapusarkához  kötözött  harcz- 
mén,  melyet  a  béke  targoncza  elébe,  s  onnan  ere- 
jének fogytával,  szinpadra  juttatott,  hol  a  művé- 
szet szekerének  rúdjai  közé  állíttatik  néha  néha, 
midőn  emberi  erő  már  nem  bírja  a  műértő  nagy- 
érdemű közönséget  a  művészet  templomába  vonni. 
Szent  borzadás  futa  végig  kontár  tagjaimat,  mi- 
dőn a  négylábú  görhes  kapuőr  mellett  elhaladván, 
azon  küszöböt  érintek  halandó  lábaim,  melyen  azon 
deszkázatra  valék  jutandó,  mely  a  világot  jelképezi. 
A  ló  méltóságos  állásba  helyezkedék  foszlányos, 
de  azért  mégis  sujtásos  és  paszomántos  vörös  taka- 
rója alatt,  s  tollas  fejével  ünnepélyesen  bólintott, 
mintha  beléptemhez  magas  megegyezést  akarna 
inteni.  Első  belépésem  azonban  mind  e  mellett 
sem  volt  szerencsés,  mert  megbotlottam,  s  oly  erő- 
vel zuhantam  egy  nagy  sziklára,  hogy  könyököm- 
mel tátongó  likat  ütöttem  bele;  szerencse,  hogy  a 
szikla  papirosból  volt  csinálva,  mert  különben  bizo- 
nyosan   nem    ő,    hanem    én    kaptam    volna    sebet. 

Mintegy  két  lépést  tevék  nagy  vigyázattal  előre, 
midőn  remegő  gyöngéd  hangon  e  szókat  haliam 
ki  ejtetni : 

—  Hah,  kegyetlen  szép  nagysád,  tehát  azt  mél- 
tóztatik akarni,  hogy  a  jövő  éjszakát  ismét  álmat- 
lanul kelljen  eltöltenem  ? 

Körültekintek  s  a  homályhoz  szokni  kezdő  sze- 
meim köpczös  férfit  pillantanak  meg,  vaskos  ném- 
ber előtt  térdelve  és  ennek  kezeit  csókokkal  borítva. 

Bizonyosan  az  első  vagy  második  szerelmes  sze- 
repét tanulja,  gondolám  és  tovább  ballagék,  papi- 
rosból készült  felhők  közt,  mikről  egy  ócska  hold- 
világ és  nap  oly  baráti  közelségben  függöttek,  hogy 
a  tapasztaltabb  csillagásznak  is  ugyancsak  dolgot 
adott  volna  szomszédságuk  megmagyarázása.  A  fel- 
hőkhez  ajtótlan  remetelak  támaszkodott,  mely  előtt 
egy  szakállas  zsidó  és  sima  arczú  ür  állott,  követ- 
kező párbeszédbe  mélyedten : 

—  Uram,  én  pénzemet  akarom. 

—  Majd  a  hónap   elején. 

—  Azt  már  tizszer  tetszett  mondani. 

—  Nem  mondom  többször,  ha  ön  sem  zaklat 
többé. 

—  Ön  még  tréfál ! 

—  A  közönség  azt  szereti. 

—  De  én  nem  vagyok  közönség. 
Bizonyosan  párbeszédet    próbálnak    valamely  új 

vígjátékból,  gondolám  s  csak  azt  csodálám,  hogy  a 
zsidó  már  rendes  színpadi  öltözetben  volt,  mintha 
valóságos  zsidó  lett  volna,  a  másik  ellenben  semmi 
színpadi  öltözetet  nem  viselt.  Most    majd    hango- 

san  kiáltottam  föl,  mert  óriási  oroszlán  tátotta  felém 
iszonyú  száját,  de  szerencsére  még  jókor  eszembe 
jutott,  hogy  itt  minden  csak  színlelés ;  nevetve 
fricskáztam  tehát  meg  papír  orrát  és  balra  fordul- 
tam ;  de  csakhamar  visszaszökkentem.  Egy  rózsa- 
bokorhoz és  összehajtott  kútgémhei  támasztott  szé- 
les pálmafa  mellett  ugyanis  férfi  és  asszony  állott 
egymással  szemközt,  villogó  szemekkel  és  magosra 
emelt  öklökkel.  A  férfi  fojtott  hangon,  de  igen  dü- 
hösen így   szól  a  : 

—  Asszony,  te  ismét  azon  átkozott  íróra  kan- 
dikáltál. 

—  Nem  igaz. 

—  Jól  láttam. 

—  S  ha  tettem,  nem  rossz  czélból  tettem ;  ő  en- 
gem szavalásra  tanít. 

—  Arra  nincs  szükséged,  én  is  szinész  vagyok 
s  még  sem  tudok  szavalni  és  azért  fizetésem  mégis 
pontosan  kijár  s  a  karzat  mindig  tapsol,  ha  nagyot 
kiáltok. 

—  Már  most  elég  legyen,  nem  tűrhetem  go- 
romba  zsarnokságodat. 

—  Micsoda  ?  Majd  megtanítlak ! 

Erre  a  férj  a  nőt  derekasan  megpáholta,  még 
pedig  oly  tökéletes  színpadi  csalódást  idézve  elő, 
hogy  minden  parlagi  tapasztalatlan  ember  valósá- 
gos verésnek  tartotta  volna  azt,  mi  itt  bizonyosan 
csak  próba  volt  valamely  új  bohózatból,  mely  a 
vádorszínészek  életéből  van  merítve. 

Még  néhány  lépést  botorkáltam  előre,  egy  nagy 
gőzhajón  vigyázva  keresztül    léptem,    hogy    lábaim 

alatt  be  ne  horpadjon ;  egy  kétemeletes  házat 
kissé  félre  toltam  $  lábujjhegyre  állván,  a  Gellért- 
hegyen keresztül  néztem,  mert  túlsó  oldaláról  zaj 
hallatszott  felém.  Államat  tehát  a  csillagásztorony 
tetejéhez  támasztám  s  kényelmesen  figyeltem.  Előt- 
tem meglehetősen  tág  szoba  nyilt,  melyben  a  főbb 
szerepek  vivői  épen  próbát  tartottak.  A  szoba  kö- 
zepén kétfelé  néhány  üres  pezsgőüveg  és  kopott 
halálfej  volt  lerakva,  miknek  a  színfalakat  kellé 
képezniük,  minthogy  a  színpadon  ugyan  e  pillanat- 
ban alkalmasint  más  próba  tartatott.  Egy  csinos  hölgy 
a  szoba  közepén  állott,  a  baloldali  rögtönzött  szín- 
falak közé  tekinte  és  lelkesülten  szóla: 

—  Ah,  mily  leírhatlan  kéj  árasztja  el  dobogó  keb- 
lemet !  ó  jő  s  vágyva  terjeszti  felém  karjait.  Siess, 
siess,  szerelmes  berezegem. 

Az,  kihez  e  szók  intéztettek,  tormás  kolbászkát 
harapott  e  pillanatban  és  ugyancsak  sietett  kelle- 
mes munkájával,  hogy    a    zárszóra    elkészülhessen. 

A  csinos  hölgy  ellenben  azon  rövid  szünetet, 
melyet  azon  idő  igénylett,  mely  alatt  a  szerelmes 
herczeg  valószínűleg  bejöhetett,  épen  nem  hagyá 
használatlanul,  hanem  burnótszel enczéjéből  dereka- 
san szippantott. 

Végre  berohant  a  szerelmes  herczeg,  miután  szá- 
ját sietve  megtörlé  és  dobogó  szivéhez  szorítá  szép 
kedvesét,  ki  a  burnóttól  épen  akkor  nagyot  prüsz- 
szentett. 

—  Hah,  nyomorult  csábító,  halál  fejedre  1  — 
kiálta  most  dühösen  egy  kis  pohos  úr,  kit  épen 
akkor  beretváltak    a  szinfal  mögött  s    ki  félig  be- 

szappanozva,  mint  zsarnok  apa,  színpadra  rohant, 
tőr  helyett  fogvájót  emelve  magosra  jobbjában. 

Itt  a  fölvonásnak  vége  lett  s  a  művészek  és  mű- 
vésznők vidám  beszélgetés  közt  a  másik  fölvonásra 
készültek ;  én  pedig  tovább  tapogatództam,  mert 
barátomat  még  itt  sem  láttam.  Egy  igen  rongyos 
erdőn  és  sok  helyen  botrányig  fölfesledezett  ten- 
geren keresztül,  a  deszkavilág  másik  oldalára  érkez- 
vén, régi  lovagvárat  toltam  kissé  félre  botommal 
s  az  ez  által  támadt  keskeny  nyilason  át  egy  hosszú 
fürtű,  beteges  vagy  lelkesülésben  szenvedő  uracsot 
pillanték  meg,  kinek  bajusztalan  sima  arczán  szám- 
talan nélkülözések  és  szenvedélyek  viharrongálta 
bánatos  kifejezése  ült  s  ezen  ülés  által  egész  fölü- 
letét  szörnyen  összelapította,  elannyira,  hogy  e 
szellemi  hasonlatnál  fogva  üres  erszényének  semmi- 
féle szemrehányást  nem  tehetett.  Előtte  szomorú 
arczkifejezésű  némber  állott,  ki  orrát  oly  magosán 
tartá,  hogy  csaknem  a  német  lovagvár  őrtornyának 
papirból  készült  rézvitorlájába  ütközött.  E  ném- 
ber öreg  volt  ugyan,  de  szerfölött  fiatalnak  látsz- 
hatott volna,  ha  a  természet  csak  amúgy  könnye- 
dén paczkázni  hagyna  magával  és  a  fekete  színt  is 
tetszés  szerint  fehérnek  mutatná. 

A  némber  megszólalt  s  a  repedékek  ezrein  át- 
süvöltő  léghuzam  elnémult. 

—  Feil  úri 

A  hosszú  hajú  úrfi  sóhajtott. 

—  Kedves  Feil  úri 

A  lapos  arccú  úrfi  szürke  szemeit  regényesen 
forgatá. 

Nagy :  Magyar  titkok.  ]].  29 

—  Édes  Fülöp ! 

A  lapos  arczú  és  hosszú  hajú  úrfi  szemeihez  szo- 
rítja ökleit. 

—  Tehát  a  szívnek  szózatát  sem  érti  már,  hű 
lovag  ? 

—  Nem ! 

Ily  fájdalmas  és  egyszersmind  méltóságos  kife- 
jezése ezen  egyetlen  igénytelen  szónak  minden  szá- 
zadban csak  egyszer  hallható  s  akkor  is  vészt  és 
pusztulást  jelent. 

Most  már  a  hölgy  is  sóhajtott  és  a  gordonka 
legvékonyabb  szívszaggató  hangján  szóla  : 

—  Fülöp,  mivel  érdemlém  ezt,  öntől,  ki  szép 
hazájának  első  lovagja?! 

—  Oh!I 

—  Ah,  szivem  megreped,  ha  ön  világosabban 
nem  szól. 

—  Az  én  csizmám  is  megrepedt  és  ön  makacsul 
hallgatott. 

—  Egek,  jól   hallok-e? 

—  Az  én  gyomrom  is  megrepedhetett  volna 
üresség  és  szárazság  miatt  és  ön  mégis  konokul 
hallgatott. 

—  Elájulok! 

—  Én  is  elájulhattam  volna  végső  elgyöngül  es- 
nek miatta ;  de  Zwiebel  kisasszony  nem  volt  oly 
szívtelen,  mint  ön  s  hónaponként  négy  pengő  forin- 
tot ígért  az  irodalom  oltárára  letenni  számomra, 
hogy  művészetünket  gond  nélkül  emelhessen  azon 
dicső  fénypontra,  mely  azt  illeti,   érti   ön  ! 

^-  Hálátlan  I 

—  De  jő ! 

—  És  ezért  gáncsolja  ön  mindig  játékomat  nyom- 
tatásban? 

—  Nem  érdemel  ön  mást. 

—  Ah! 

—  A  művészet  őszinte  tisztelése  is  ezt  kívánja 
tőlem. 

—  És  ön  most  teszi  azt,  most,  midőn  oly  sok 
idegen  utaz<5  látogatja  városunkat,  midőn  oly  jól 
folynak  ügyeim,  hogy  legnagyobb  szerencsémnek 
tartanám,  ha  ön  tőlem,  jótékony  czélok  előmozdí- 
tására, minden  hónapban  előre  fizetendő  öt  pengő 
forintot  elfogadni  méltóztatnék ! 

—  Oh,  mit  nem  tesz  az  ember  az  isteni  művé- 
szet előmozdítására  I 

—  És  Zwiebel  kisasszony? 

—  Kontár,  kit  illendően  le  fogok  rántani  min- 
den nap. 

—  Fülöp ! 

—  Kunigunda  I 

Ezzel  távoztak  s  bizonyosan  nem  csalatkozom, 
ha  mondom,  hogy  az  próbajelenet  volt  a  «Részre- 
hajlatlan  szinbiráló»  czímű  német  vígjátékból,  mely 
még  eddig  nincs  magyarra  fordítva. 

Most  balról  erős  csoszogást  hallék,  egy  nagy 
templom  tornyát  kissé  félrehajlítám  tehát  és  ismét 
új  látvány  fejlett  ki  bámuló  szemeim  előtt. 

Középnagyságú  szoba  egyik  szögletében  aszkórós 
öreg  ember  állott,  fejét  falhoz  támasztva  s  nyi- 
korgó hegedűjéből  mindenféle  hangokat  iparkodott 
kikényszeríteni,  miknek  aztán  összevéve  khinai  tan- 
ti* 

czot  keJlctt  volna  képczniök.  Egy  nadrágba  s  frakkba 
bútt  és  c  szerint  férfivá  átöltözött  bíbicz,  kinek  láb- 
szárait halála  után  hihetőleg  kötőtűk  gyanánt  fog- 
ják használni,  karjaival  s  érdemök  szerint  méltány- 
lott  lábaival  mindenféle  forró,  lázas  mozdulatokat 
tőn,  miket  mintegy  tizenkét  apróbb  s  nagyobb  fiú 
és  leány  ugrándozva  utánozni  iparkodtak,  s  e  mel- 
lett iszonyúan  izzadtak,  mi  egyébiránt  nagy  hasz- 
nukra volt,  mert  az  izzadtság  legalább  némileg  meg- 
tisztítá  mosdatlan  arczukat.  Ezen  művészi  erőlködé- 
sek közepett  egy  fiú  és  leány  jött  sietve,  kikre 
mérgesen  rivalga  a  bíbicz: 

—  Most  kell  jőni? 

—  Engedelmet  kérek,  —  fel  ele  nagy  alázattal 
és  zsebében  figét  mutatva  a  szurtos  fiú,  —  a  meisz- 
ter  úr  parancsából  előbb  az  elkészült  csizmákat 
kellé  haza  hordanom. 

—  Én  pedig,  —  sipíta  félénkül  a  lány,  —  nem 
távozhattam  el  a  gyümölcs  mellől  a  piaczról,  mert 
a  mama  almát  vitt  egy  uraság  után  puttonban  Budára. 

Ezen  szende  mentség  után  e  művészet  ezen  re- 
ménydús két  csemetéje  is  komoly  ábrázattal  utánzá 
a  többiek  bakugrásait  és  én  azt  gondolám,  hogy 
ezen  ügyetlen  eviczkéléssel  az  úgynevezett  Elszler- 
düh  és  szinpadi  gyermekhóhérolás  fog  majd  kigu- 
nyoltatni.  Egyébiránt  pedig  a  kis  csizmadiainasban 
épen  nem  botránkoztam  meg,  mert  volt  már  példa, 
hogy  ezen  színpadon  egyszerre  több  vargainas  mu- 
lattatá  a  nagyérdemű  műértő  közönséget. 

De  patvar  vigye  e  sok  mellékpróbát,  ugyan  hol 
van  barátom  ?  Ah,  itt  a  középről  dobogás  és  nye- 


?4í 

rftés  hangzik  felém ;  de  oly  tompán,  hogy  nem 
különböztethetem  meg  a  hangokat.  Fal  van  itt  útam- 
ban  ?  Ah,  nem,  csak  nagy  függöny ;  ezt  kellene 
tehát  valamikép  megkerülnöm,  hogy  a  szinpad  elejére 
juthassak.  De  micsoda  kövek  ezek  itt  lábaim  alatt? 
Ah,  bocsánat,  ezek  szinpadi  ételek,  festett  puha- 
fából. Hah,  most  majd  orromra  buktam,  még  pedig 
utamban  heverő  szinpadi  trón  miatt,  melynek  pi- 
rosra festett  s  deszkából  készült  bársony  ülésén 
burgonyával  megrakott  kosár  áll,  bizonyosan  a  mű- 
vészet valamely  ága  képviselőjének  anyagi  táplála- 
tára.  Ah,  imc,  itt  egy  bő  nyilású  és  gyantaszagú 
nagy  barlang,  bizonyosan  ez  az,  melybe  « Ördög 
Róbert*  rohanni  szokott,  mert  valóban  ördögi  bűz 
özönlik  felém  belőle ;  más  kijárás  nincs,  ez  tehát 
mindenesetre  a  tulajdonképeni  színpadra  vezet. 
Hosszú  lélekzetet  vettem,  orromat  befogám,  lelke- 
met istennek,  testemet  pedig  kortársaim  irgalmába 
ajánlám  és  —  egy  —  kettő  —  három  —  barlangba 
rohantam. 

Alig  léptem  egyet  a  rémes  barlangban  s  alig  kez- 
dem magamat,  e  rendkívüli  elszántságom  miatt,  csön- 
des szerénységgel  magasztalni,  midőn  valami  rugal- 
masra hágtam  s  ezen  rugalmas  valami  élesen  föl- 
sivított és  elrohant.  Minden  jó  lélek  dicséri  az  urat ! 
rebegem  s  bizonyosan  ugyancsak  elsápadtam,  a  mi 
nálam  ritkán  szokott  megtörténni.  De  ugyan  mi 
lehetett  ezen  borzasztó  eleven  valami  ?  Talán  maga 
az  ördög,  ki  Róbert  elébe  hosszú  tűzfolyadékot 
köpködni  szokott?  Bizonyosan  sem  állítani,  sem 
tagadni  nem  merem  ezt,  mert  annyi  bizonyos,  hogy 

mikép  a  világosság  azon  parányi  sugaránál,  mely 
c  szörnyű  üregbe  hatott,  tisztán  láttam,  hogy  a 
többször  ismételt  rugalmas  és  visitó  valaminek  — 
hosszú  farka  volt !  E  szerint  tehát  ezen  kétes  rém 
vagy  maga  az  ördög  volt,  vagy  —  patkány,  minek 
szorosb  s  eldöntő  meghatározását  tapasztalt  termé- 
szetbúvárok érvényes  ítéletére  bátorkodom  bizni, 
mihthogy  áltanok  könnyelmű  terjesztése  által  nem 
szeretném  magamat  a  természettudomány  törvény- 
széke előtt  bűnösnek  nyilvánítatni. 

Nagy  elővigyázattal  emelem  e  szörnyű  kaland 
után  ismét  előre  ingatag  lábaimat  s  minden  veszély 
nélkül  szerencsésen  a  barlang  túlsó  részére  jutot- 
tam, mely  rózsabokrot  képezett.  Hah,  gondolám, 
midőn  ezt  látám,  azért  követnek  el  az  emberek  oly 
kevés  jót,  mivel  tudják,  hogy  a  pokol  kapuin  túl 
rózsák  illatoznak  ;  jól  van,  de  azért  a  töviseket  sem 
kellene  feledni  I  De  merre  most  ?  gondolám  s  azon- 
nal jobbra  fordulék,  mert  ott  néhány  üres  itczés 
sörös  poharat  pillanték  meg  egy  féllábú  zsámolyon, 
miből  méltán  következtethetem,  hogy  már  a  művé- 
szek sem  lehetnek  távol.  E  véleményemben  az  is 
megerősített,  hogy  most  már  tisztán  haliam  az  előbbi 
hangokat  s  meglehetős  bizonyossággal  hihetem,  hogy 
azok  valóban  művészektől  származnak.  A  lefüggő 
nagy  ponyva  mellett,  melynek  egyik  fele  igen  jel- 
lemzőleg  temetőt,  a  másik  pedig  művészet-dicsőí- 
tést ábrázolt,  átcsúsztam  tehát  s  legott  világosság 
lőn  előttem  és  azon  dicső  látvány  által,  mely  most 
bámulni  nem  győző  szemeim  előtt  mutatkozott, 
eddig  kíállott  fáradozásimért  oly  dúsan  és  egyszcrs- 

míjid  édesen  érzem  magamat  megjutalmaztatva,  mint 
a  vándor,  ki  már  nagyon  elfáradt  s  meggyőződik, 
hogy  az  előtte  pompázó  város,  melyből  már  a  ked- 
ves bográcsoshús  illatát  véli  orra  felé  illatozni,  — 
délibáb  volt. 

Egyébiránt  azt  csakugyan  nem  tagadhatám,  hogy 
valósággal  a  tulajdonképeni  színpadon  állék,  azon 
ünnepélyes  jelentőségű  helyen,  hol  emberi  emlé- 
kezet óta  mindig  csak  egy  ember  uralkodik,  még 
pedig  oly  iszonyú  korlátlansággal,  hogy  a  szabad- 
ság valódi  barátja  nem  is  tekinthet  borzadály  nél- 
kül e  helyre,  hol  az  önkénynek  megdöntheti en 
trónja  áll,  lábbal  taposva  a  szabadság  után  sóvárgó 
elme  minden  fölvillanását.  Az  önérzet  lázrohama 
egész  roppant  birodalmakat  semmisített  meg,  hatal- 
mas kényurakat  porba  zúzott,  nemzeteket  teremtett 
és  mély  sírba  temetett,  szokásokat  változtatott,  nyel- 
veket örökre  elnémított ;  szóval  :  teremtett  és  sem- 
mivé tett.  Ámde  e  parányi  helyre  mégsem  birt  be- 
folyással lenni.  Hatalmas  népszónokok  hallaták  itt 
magokat,  ereiket  sör  és  bátorság  duzzasztá  s  sza- 
vaik a  mennydörgés  hangjával  is  fölértek ;  de  szót 
sem  merészlettek  szólani,  mi  az  itt  uralkodó  kény- 
úrnak tetszésére  nem  volt.  Haddöntő  vezérek  félel- 
mes csatákat  víttak,  lábukat  már  az  ellenséges  vezér 
nyakára  akarák  feszíteni ;  de  a  zsarnok  hátrálást 
parancsolt  s  a  győzelmes  daliák  hátrálni  kénysze- 
rültek. Kényurak,  kik  előtt  az  egész  ismert  és  isme- 
retlen világ  remegett,  vakon  kötelesek  minden  sza- 
vára figyelni,  sőt  mi  több,  az  egymással  czivakodó 
irők  is  rögtön    elnémulni    kényszerülnek,    ha   ezen 

zsarnok  azt  kívánja.  És  kicsoda  tulajdonképen  ezch 
rémes  zsarnok  ?  A  súgó  ! 

A  segédszerkesztő  csakugyan  ott  volt  s  egészen 
a  szívemelő  látványba  látszott  merülve  lenni,  midőn 
mellette  megállapodám ;  s  meg  kell  vallanom,  hogy 
elmélyedését  igen  természetesnek  lelém,  midőn  sze- 
meimet a  szinpadon  végig  jártatám.  Egyik  oldalán 
hangjegytám  előtt  hosszú  hajú  kartanító  állott,  he- 
gedűjéből mindenféle  hangokat  csiholva  ki,  melye- 
ket számos  kardalnok  tehetsége  szerint  utánozni 
törekedett  torkával.  Ezen  erőlködést  kézzel  lábbal 
is  elősegítek  s  a  kartanító  mindenesetre  beérhette 
a  jó  szándékkal.  A  másik  oldalon  a  néma  szemé- 
lyek vezetője  kínozta  el  magát  egy  csoport  munka- 
nélküli arszlánokkal,  kiknek  este  hadsereget  kellé 
képezniök.  Ezek  igen  példás  rendben  lépdeltek  min- 
denfelé s  csak  aránytalan  növésük  volt  szembetűnő, 
mert  egyik  például  kalapostól  sem  ért  a  másiknak 
kecskeszakállaig  ;  de  ez,  mint  utóbb  haliam,  szán- 
dékosan történt,  hogy  a  közönség  annál  világosab- 
ban láthassa,  mikép  ez  már  tökéletesen  vert  had 
s  azért  van  ily  aránytalanul  összetákolva  minden- 
féle szerencsétlen  hulladékból.  Egyébiránt  este,  a 
lámpafény  homályánál,  pánczélban  és  forgós  sisak- 
ban csakugyan  mégis  elég  ijesztő  külseje  leend  e 
hadseregnek  ;  midőn  azonban  csak  imígy  pongyo- 
lában van  a  művészet,  akkor  valóban  semmi  rend- 
kívülit nem  lehet  tőle  követelni. 

—  Barátom  uram,  —  így  szólék  csodálkozva  a 
segédszerkesztőhöz,  miután  az  itt  látottak    és  hal- 

lottakat  YcJc  röviden  közlém,  —  mindig    oly    pél- 
dás rend  uralkodik  itt? 

—  Mindig,  —  felele  ő  méltányló  tekintettel,  — 
sokszor  pedig  még   ennél   is  példásabb. 

—  Azért  halad  ezen  színház  oly  szépen. 

—  Úgy  van.  Kár,  hogy  nemzeti  színpadunkon 
nem  uralkodik  ily  szép  rend. 

—  Tehát  ott  nem  megy  minden  ily  szépen  ? 

—  Világért  sem ;  ott  egyetlenre  sem  bukkant 
volna  ön  itteni  szép   tapasztalásaiból. 

—  Valóban? 

—  Ügy  van. 

—  Mily  kár! 

—  Nemde? 

—  A  mieinknek  sem  kellene  elmaradniok  a  rendre 
r  ézve. 

—  Hiszen  épen  azért  vagyok  itt. 

—  Igen? 

—  Ügy  van,  lapomban  híven  előterjesztem  majd 
mind  azt,  mit  ön  látott  s  magam  is  tapasztaltam 
és  reménylem,  hogy  szavaim  termékeny  földbe  fog- 
nak hullani. 

Ezután  elmondám  Pándy  és  Dalmer  kalandját  s 
csakhamar  megegyeztünk  a  rendszabályokra  nézve, 
miket  holnapra  szükségeseknek  tartottunk  tervem 
előmozdítására  és  a  szálkás  deszkákról  a  göröngyös 
kövezetre  léptünk,  mert  az  ebéd  ideje  legyőzte  ben- 
nünk a  művészet  és  pongyolája  iránti  ihletettségét. 

XXXIX. 

Fátyol  titka. 

Csak  két  negyedet  ütött  háromra,  midőn  már  he- 
lyet foglalék  azon  sarokház  közelében,  hová  a  kis 
Mőricízot  délután  három  órakor  visszahozni  igére 
azon  hölgy,  kinek  látását  oly  fontosnak  tartam,  hogy 
az  öreg  Mórica  elszalasztását  is  feledhetőnek 
vélem,  ha  itt  most  tökéletesen  tisztába  lehetne  jőnöm. 

Alig  állék  azonban  néhány  pillanatig  helyemen 
s  már  észrevevém,  hogy  valóságos  botránykőül  szol- 
gálok. A  velem  szemközt  álló  földszinti  ház  abla- 
kánál csinos  asszonyka  ült,  kezében  kötéssel  s  sze- 
meiben hő  elragadtatással  ;  átellenében  fiatal  férfi 
ült,  kezében  könyvet  tartva  s  szünetek  közt  sze- 
meit a  hölgyre  emelve,  ki  meg  nem  foghatá,  hogy 
mért  állok  oly  meredten  helyemen  s  azért  a  füg- 
gönykét behuzá.  Lám,  gondolám  édes  megnyugvás- 
sal, mégis  sok  hű  nő  van  ám  a  világon,  ime,  ez 
függönyt  von  elő,  hogy  szemeim  elől  magát  elvon- 
hassa, egyszersmind  értésemre  adván,  hogy  nem 
szépen  viselem  magamat. 

Azon  házból,  mely  mellett  állottam,  egy  öreg 
asszony  lépett  ki  és  udvariasan  szóla,  miután  kissé 
körültekintett : 

—  Nem  méltóztatik  besétálni? 

—  Köszönöm. 

Az  asszony  mogorván  dünnyögve  vonult  vissza 
a  házba  s  én  kellemesen  meglepetve  gondolám : 
ime,  nagy    városban    is    él   még  a  vendégszeretet ; 

engem  ezen  asszonyság  életében  most  látott  elóször 
s  mégis  vendégszeretettel  szólított  hajlékába,  hogy 
az  utczán  meg  ne  unjam  magamat  s  puha  székén 
vagy  pamlagán  megpihenjek ;  de  köszönöm  szépen, 
én  majd  csak  állok  most,  legalább  kivétclképen, 
mert  a  magyar  különben  mindig  csak  ülve  szokott 
haladni,  azaz  :  mindig  gyűlésekben  csücsülgél  és  azt 
véli,  hogy  ugyancsak  nagyot  tett,  ha  ezen  örökös 
gyűlések  és  ülések  közben  néha-néha  még  beszél 
is  valamicskét. 

A  szomszéd  utczából  egy  derék  férfi  közelíte, 
oly  ingadozva,  mintha  politikai  lakomából  jőne, 
csakhogy  nála  nem  az  elvek,  hanem  lábak  ingadoz- 
tak. Közelebb  érvén  hozzám,  lábait  megállítni  törek- 
vék,  mi  nagy  nehezen  sikerülvén  neki,  akadozva 
szóla: 

—  Rám  méltóztatik   várakozni  ? 

—  Nem. 

—  De  mégis  engem  méltóztatott  keresni  ? 

—  Nem. 

—  De  én  itt  lakom  ezen  sarokházban. 

—  Mondom,  nem  önre  vártam. 

—  Talán  mégis,  mert  én  énekesmester  nagyok, 
engem  sokan   keresnek. 

—  De  én  nem. 

—  Furcsa ! 

Ezzel  nagy  nehezen  a  sarokházba  botorkált,  mi- 
után többször  visszatekinte  felém  s  fejét  csóválta, 
mintha  nem  akarná  hinni,  hogy  csakugyan  nem  reá 
várakoztam. 

Alig  tűnt  el  a  kapu  mögött  s  egy  bérkocsi  köze- 

Jíte,  a  kocsis  kalapját  érinté  s  kérdőleg  tekintc 
rám,  hogy  nem  akarok-e  üres  hintájába  ülni  ?  Feje- 
met kedvetlenül  rázám  és  a  kocsis  tovább  hajtott, 
csodálkozva  tekintvén  néhányszor  vissza,  mintha 
meg  nem  foghatná,  hogy  ugyan  mért  állongálhat 
jól  öltözött  ember  a  város  ezen  elhagyatott,  vagy 
legalább  néptelen  részében. 

Most  házaló  zsidó  állott  meg  előttem  s  nagy 
alázatossággal  köszönte  és  bizalmasan  suttogá,  mi 
alatt  gondosan  körülnézett : 

—  Talán  károsulni  méltóztatott? 

—  Nem. 

—  Bocsánatot  kérek,  csak  azért  gondoltam,  mivel 
ezen  távol  utczában  méltóztatik  állani  és  körül- 
tekinteni. 

—  Tehát  veszedelmes   ezen  utcza? 

—  Nem,  hanem  én  ismerős  vagyok  itt  és  nyo- 
mába szoktam  annak  jutni,  a  mi  itt  vesz  cl;  azért 
bátorkodtam  szólani. 

—  És  ha  csakugyan  vesztettem  volna  valamit 
ezen  utczában? 

—  Úgy  fél  áron  visszaszerzem,  ha  nem  becsüle- 
tes ember  találta  meg. 

—  Hogyan  ? 

—  Igen,  mert  az  ilyen  vagy  megtartja,  vagy  hír- 
lapokban jelenti  és  díj  nélkül  adja  vissza  tulajdo- 
nosának a  talált  tárgyat. 

—  Ah,  értem. 

—  Engedelmet  kérek. 

A  házaló  távozott  s  én  ismét  új  keresetmód 
megismerésével  gazdagodtam. 

Egy  közel  szurtos  csapszékből  igen  csinos  kül- 
sejű fiatal  ember  jő  ki,  hosszú  haját  félre  simítja 
hevült  homlokáról,  zsebéből  tárczát  von  elő,  vala- 
mit jegyez    bele    és    nagyszerű  lépésekkel  távozik. 

Ugyan  mikép  tévedt  ez  ily  szegényes  csapszékbe, 
melyben  fuvarosok  és  targonc^ások  mulatozás- 
nak engedik  át  magokat  és  régi  bevett  szokás  sze- 
rint paczalt  kapnak,  midőn  paprikás  csirkét  rendel- 
nek meg?  Ez  alkalmasint  azon  távolról  bevándor- 
lott  firkászok  egyike,  kik  árcsökkentés  útján  magasz- 
talják az  idegen  művészeket,  az  ittenieknek  pedig 
ebéd-  és  vacsoráért  szolgálnak  a  művészet  érdeké- 
ben és  néha  azoknak  is  juttatnak  egy  pár  sült  fala- 
tot, kik  megvásárlott  sületlenségeiket  ingyen  közre- 
bocsátják. Ha  azután  ezen  művészi  források  kissé 
apadni  kezd,  akkor  a  zugcsapszékeket  járják  el  és 
ingyen-ételhez  törekszenek  jutni,  mit  mikép  néhány- 
szor saját  szemeimmel  látám  és  tulajdon  füleimmel 
haliam,  ekkép  visznek  véghez. 

Az  ily  bevándorlott  szarka,  mások  tollával,  vagyis 
fizetetlen  ruhákkal  fölpiperézve,  nagy  elbizottan  lép 
csapszékbe,  mintha  csak  tüzet  akarna  kérni,  hogy 
krajczáros  havannai  szi  varát  meggyújthassa  és  úri 
hangon  szól  : 

—  Tüzet  I 

A  korcsmáros,  mivel  pinczére  nincs,  maga  ugrik 
föl  s  gyufát  gyújt  az  úrfinak,  ki  isten  tudja  melyik 
németországi  kávéházban  kezdé  irodalmi  pályá- 
ját, mint  tekeőrs  most  orrát  fintorgatja  a  gyufa 
bűze  miatt  és  nagy  leereszkedéssel  kérdi  a  csap- 
iárost : 

—  Ugyan  mikép  tud  ön  e  zugolyban  megélni, 
kocsmáros  úr  ? 

—  Csak  úgy  lassacskán,  —  feleié  szokott  elmés 
modorával  a  nyárspolgár. 

—  Járnak  vendégei  ? 

—  Meglehetősen,  főkép  ünnepnapokon  és  este, 
munka  után. 

—  Igen,  de  képzelem,  hogy  azok  bizony  nem 
sokat  fogyasztanak. 

—  Százakat  ugyan  nem,  de  egy  pár  paprikás 
csirkét  mégis  fölemésztenek. 

—  És  az  is  készül  itt? 

—  Oh,  igen ! 

—  Ennek  ürülök,  mert  ezen  ételt  igen  szf  retem 
s  külföldön  többször  tapasztalam,  hogy  ily  kisebb 
» vendéglőben))  az  efféle  közönségesb  ételeket  sok- 
kal jobban  készítik,  mint  a  nagy  vendégfogadókban. 

—  És  olcsóbban. 

—  Valóban? 

—  Csaknem  fél  áron. 

—  Szinte  kedvet  kezdek  érezni,  ön  állításának 
megkisértésére. 

—  Méltóztassék. 

—  Nem  kell  sokáig  várakoznom? 

—  Tüstént  kész  lesz. 

—  Tehát  csak  szaporán. 

—  Sietek. 

—  Mert  fél  óra  múlva  X  .  .  .  bárónővel  ki  kell 
kocsiznom. 

A  bakon  sem,  jó  fiú,  gondolná  a  kocsmáros,  ha 
ezen  iparlovagot  ismerné ;  így  azonban  csak  a  csir- 

kére  gondol  s  hogy  úri  vendégének  minél  előbb 
szolgálhasson,  ki  az  alatt  a  legújabb  dalművekből 
fütyöl  és  énekel,  mi  az  asztal  alatt  szundikáló  usz- 
kárt nagy  nyugtalanságba  hozza,  elannyira,  hogy 
néhányszor  meg  is  kisérti  hangját  a  dalba  ömlesz- 
teni,  de  gazdája  által  csakhamar  hallgatásra  kény- 
szeríttetik. 

Végre  a  csirke  elkészült,  a  firkász  asztalhoz  ül 
és  finnyásán  kezdi  a  csirkét  szagolni  és  lassanként 
szájába  rakni,  mintha  azt  sem  tudná,  hogy  mikép 
kell  ily  közönséges  ételhez  nyúlnia  s  mintha  mind- 
eddig csak  ezüstről  falatozott  volna,  pedig  minden 
darabot  kétszer  nyel  el,  előbb  szemeivel  és  azután 
szájával  s  csak  azt  sajnálja,  hogy  egyszerre  nem 
tolhatja  torkába  a  jó  falatokat,  mikhez  vajmi  ritkán 
szokott  jutni  s  ezen  vágy  csakhamar  annyira  erőt 
vesz  rajta,  hogy  egészen  megfeledkezik  rangjáról 
és  ugyancsak  nyeli  a  jó  zamatű  darabokat.  E  köz- 
ben így  beszélget  a  kocsmárossal : 

—  Valóban  jó ! 

—  Örvendek. 

—  Még  nem  ettem  ily  jó  paprikást  Pesten. 

—  Szerencsémnek  tartom. 

—  Ezen  étel  meggazdagíthatná  önt. 

—  Hehehe! 

—  Valóban.  Még  egy  meszely  sört  kérek. 

—  Méltóztassék. 

—  Ez  is  igen  jó. 

—  Tisztán  szoktam  vele   bánni. 

—  Érzem.  Nagy  vendégfogadókban  többnyire 
csak  hamisított  italt  kap  az  ember.  E  csirke  és  sör. 

ismétJcm,   rövid    idő    alatt   gazdaggá   tehetné    önt, 
valóban  gazdaggá. 

—  De  ugyan  mikép  ? 

—  Ha  a  belvárosiak  is  tudnák,  mily  élvezethez 
juthatnak  önnél. 

—  Oh,  messze  vagyok  a  várostól. 

—  Az  nem  baj,  egy  kis  séta  annál  nagyobb  ét- 
vágyat gerjeszt. 

—  De  mit  tegyek  tehát? 

—  Tudatni  kellene  a  közönséggel,  hogy  mit  lel- 
het önnél. 

—  De  mikép  ? 

—  A  .  .  ,  ilapban. 

—  Sógoromtól  hallottam,  hogy  az  efféle  hirdetések 
sok  pénzbe  kerülnek  és  nem  igen  sokat  használnak. 

—  Elhiszem  bizony,  hogy  egyszerű  hirdetések 
nem  igen  sokat  használnak,  mert  azokra  csak  azt 
mondja  a  közönség,  hogy  minden  czigány  a  maga 
lovát  dicséri.  De  más  által  kell  önnek  dicsértetnie, 
még  pedig  nem  a  közönséges  hirdetések  közt,  hanem 
magában  a  lapban. 

—  De  mikép  tehetném  azt  ? 

—  Lássa,  én  író  vagyok  s  mulatságból  gyakran 
irok  apró  czikkelyeket  a  .  .  .  ilapba ;  én  szivesen 
szólnék  benne  önről  s  fogadom,  hogy  mindennap 
legalább  negyven  csirkéje  fog  elfogyni,  kétszer 
annyi  itcze  sörrel. 

—  Lehetséges-e  ? 

—  Böcsül etemre  mondom,  mert  a  .  .  .  i  lapot  az 
egész  város  német  lakossága  olvassa.  És  én  ezen- 
nel Ígérem,  hogy  meg  is  fogom  azt  tenni. 

—  Hálám  — 

—  Mivel  tartozom  ? 

—  Oh,  kérem  alázatosan,  legnagyobb  szeren- 
csémnek tartom,  hogy  szolgálhattam.  Hálám  — 

—  Micsoda?  Ön  megsért. 

—  Kérem  alázatosan,  ne  méltóztassék  csekély 
hálámat  megvetni  és  méltóztassék  gyakran  megtisz- 
telni becses  jelenlétével  és  mindenkor  legnagyobb 
szerencsémnek  fogom  tartani,    ha  — 

—  Ám  legyen  tehát. 

—  Köszönöm  alázatosan. 

—  De  még  egyet. 

—  Méltóztassék. 

—  A  beiktatásért  két  forint  szokott  járni. 

—  Oh,  ezer  örömmel.  Itt  van, 

—  És  önnek  azon  lapra  tüstént  előfizetnie  kell 
hogy  új  vendégei  szellemi   élvezetet  is  leljenek.  Az 
igazságos  dicsérettel  bizonyosan  meg  lesz  ön  elé- 
gedve. 

—  Oh,  még  egyszer  alázatosan  köszönöm.  Tüs- 
tént előfizetni  szaladok, 

—  jól  van,  ajánlásom  gazdaggá  fogja  önt  tenni. 

—  Hálám  — 

—  Kérem,  kötelességünk  embertársainkon  lehető- 
ségig segíteni.  Ajánlom  magamat. 

—  Alázatos  szolgája. 

A  firkász  távozik,  a  dicsérő  czikket  megírja,  az 
új  előfizetőhez  jutott  lap  közli  azt  s  a  firkász  a  két 
forintot  megtartja  és  még  néhányszor  jól  lakik 
ingyen,  a  kocsmáros  pedig  hiába  várja  meggaz- 
dagodását. 

Ntgy  :  Magyar  titkok.  11.  aj 

Ezen  sajátszerű  iparlovagok  igen  veszélyes  embe- 
rek, mert  nemcsak  ily  fogáskákra  vetemülnek,  hogy 
élhessenek,  hanem  ha  ilyesmik  miatt  titkos  zugaik- 
ból elővonatnak  s  derekasan  megdorgáltatnak,  a 
böcsületes  dorgálókat,  kik  tetteikről  a  rejtő  fátyolt 
ellebbentik  s  titkaikat  napfényre  derítik,  sárral  do- 
bálják, aljas  ráfogásokkaj  illetik  s  böcsületöket  min- 
denkép gyanúsítgatják;  részint,  mivel  nem  szenved- 
hetik másban  azt,  mi  saját  kebleikből  már  rég  töké- 
letesen kihalt ;  részint,  mivel  jól  tudják,  hogy  ön- 
érzettel biró  férfiú  velők  sem  tollal,  sem  egyéb 
eszközzel  nem  szálhat  szembe  ;  a  közmegvetest  pe- 
dig, mely  úgyis  sarkaikhoz  van  lánczolva,  büntetés- 
nek tartani  többé  nem  birják. 

Ily  csalitlovag  ez  is,  ki  e  csapszékből  kijött  s 
most  odább  siet  sátorfájával. 

De  ime,  ott  nyitott  bérkocsi  közelít,  benne  fátyo- 
los hölgy  ül,  ölen  kis  gyermeket  tartva.  Ez  alkal- 
masint az,  kire  én  várakozom,  Bevárjam  őt?  Nem, 
ha  előbb  szólna  az  özvegygyei,  megtudná,  hog\' 
ott  valék  déltájban  s  vagy  elkészülhetne  megjele- 
nésemre, vagy  épen  egészen  kikerülhetné,  hogy 
vele  találkozzam. 

Ezt  gondolám  s  gyorsan  a  házba  siettem,  hol 
ismét  varrásnál  lelem  az  asszonyt.  Azonnal  így  szó- 
lék hozzá: 

—  Itt  vagyunk  már. 

—  A  nagyságos  asszony  is  ? 

—  Igen,  kissé  előre  jöttem,  ^körültekinteni,  hogy 
nincs-e  itt  idegen. 

—  Oh,  én   mindig  egyedül  vag)'ok. 

—  Helyes. 

—  EJébe  megyek  a  nagyságos  asszonynak. 

—  Nem  szükséges,  már  itt  van. 

És  úgy  volt.  A  kocsi  megállapodott  s  kevés 
másodperaz  múlva  szobába  lépett  a  fátyolos  hölgy, 
gyermekét  ölében  tartva. 

Én  az  ablak  melletti  szekrényhez  simultam, 
hogy  mindjárt  beléptekor  nem  veheté  észre  ottléte- 
met. Fátyolát  tehát  fölemelé,  a  kocsiban  elszeren- 
derült  gyermeket  gyöngéden  megcsókolá,  csöndesen 
ágyára  fekteté  és  —  felém  fordult. 

A  fátyol  titka  tehát  föl  volt  födözvc,  vonásiban 
azon  asszonyra  ismertem,  kit  koporsóban  s  Dalmer 
oldalán  kettős  alakban  láttam.  Meglepetését  hasz- 
nomra akarám  fordítani  s  azért  kezét  merészen 
megragadám  és  nyugodtan  kérdem: 

—  Ön  itt,  szép  —  Eszter  ? 

—  Uram  !  —  rebegé  a  hölgy  s  eszméletlenül 
az  ágy  mellett  álló  szalmaszékre  rogyott. 

